
MAGIJOS SPALVA 


PROLOGAS 


Tolimame ir padėvėtame matavimų rinkinyje, as- 
tralinėje erdvėje, kuri taip ir nepakils, besisukančios 
žvaigždžių ūkanos subanguoja ir prasiskiria. 

Žiūrėkite... 

Didysis Vėžlys A'tuinas lėtai plaukia per 
tarpžvaigždinę įlanką, ant jo sunkių kojų užšalęs vandenilis, 
milžiniškas ir senas kiautas išskabytas meteorų krateriais. 
Reumato susuktos ir asteroidų dulkėmis apneštos jūros 
dydžio Jo akys nenukreipiamai žvelgia į Tikslą. 

Smegenimis, didesnėmis už miestą, geologiškai lėtai 
Jis mąsto vien apie Svorį. 

Didžiąją svorio dalį, be abejo, sudaro Berilija, Tubu- 
las, Didysis T'Fonas ir Džerakinas, keturi milžiniški dramb- 
liai, ant kurių plačių ir žvaigždžių nugairintų pečių ilsisi 
Pasaulio diskas, per visą apskritimo ilgį apjuostas ilgu 
kriokliu ir uždengtas kūdikiško žydrumo Dangaus skliautu. 

Kol kas astropsichologija dar nesugebėjo nustatyti, 
ką mąsto drambliai. 

Didysis Vėžlys buvo tik paprasta hipotezė, kol ne- 
didelė ir slapta Krulio karalystė, kurios briauniniai kalnai 
kyla virš Briaunakrioklio, užkėlė pastolius bei suktuvą ant 
stačiausios uolos viršūnės ir per Kraštą nuleido žalvarinį 
laivą su kvarco langais ir keletu stebėtojų, žvelgiančių pro 
ūkų užuolaidas. 

Ankstyvieji astrozoologai, kuriuos didžiulės vergų 
komandos ištraukė atgal, parnešė daug žinių apie A'tuino ir 
dramblių formas bei prigimtį, bet tai neišsprendė fundamen- 

talaus klausimo dėl visatos prigimties ir tikslo. 

Pavyzdžiui, kokia iš tikrųjų yra A'tuino lytis? Astro- 
zoologai valdingai pareiškė, jog į šį klausimą nesukonstra- 
vus geresnių pastolių giliosios erdvės laivui atsakyti nega- 
lima. Šiuo metu jie galėjo tik spėlioti apie atsivėrusį kosmo- 
są. 

Pavyzdžiui, egzistavo teorija, jog A'tuinas atėjo iš 
niekur ir visą laiką vienodai žingsniuoja arba lėtai šliaužia 
į niekur. Šita teorija buvo populiari tarp akademikų. 

Alternatyva, pamėgta religinės pakraipos žmonių, 
teigė, kad A'tuinas šliaužia iš savo Gimimo Vietos į Poravi- 
mosi Vietą, kaip ir kitos žvaigždės danguje, be abejo, irgi 
nešamos milžiniškų vėžlių. Atvykę į vietą jie pirmą ir 
paskutinį sykį trumpai, bet aistringai poruotųsi ir iš ugnin- 
go susijungimo gimtų nauji vėžliai, nešantys naujus pasau- 
lius. Alternatyva buvo žinoma kaip Didžiojo Pokšt hipotezė. 

Taip jau įvyko, jog jaunas košmošelonas iš Vienodo 
Žingsnio frakcijos, bandydamas naują teleskopą, su kuriuo 
tikėjosi tiksliai išmatuoti Didžiojo A'tuino dešinės akies 
baltymą, įsimintiną vakarą tapo pirmuoju pašaliečiu, išvydu- 
siu Centran plaukiančius dūmus, kylančius iš degančio se- 
niausio pasaulio miesto. 

Tą pačią naktį jis taip įsigilino į savo studijas, jog vi- 
sai apie tai pamiršo. Tačiau jis tapo pirmuoju. 

Buvo ir kitų... 


MAGIJOS SPALVA 


Į dvi dalis padalintame Ankh-Morporko mieste siautėjo 
ugnis. Lyžtelėjus Burtininkų Kvartalą ji užsidegdavo mėlynai, 
žaliai ir netgi pasirodydavo keistos aštuntosios spalvos, oktari- 
no, kibirkštys. Radus: kelią į alyvos saugyklas palei Pinklių 
Gatvę, ugnis keliavo sprogimų ir švytinčių fontanų serijomis, 
kvepalų maišytojų gatvėse ji degė saldžiai, o palietusi retų ir 
sausų žolių ryšulius vaistažolininkų sandėliuose ugnis vertė 
žmones eiti iš proto ir kalbėtis su Dievu. 

Iki dabar jau suliepsnojo visas žemasis Morporkas, 
todėl turtingesni ir žymesni Ankho piliečiai iš tolimojo 
kranto narsiai tvarkėsi su situacija, karštligiškai naikindami 
tiltus. Bet Morporko dokų laivai, pakrauti grūdais, medvil- 
ne, mediena ir ištepti degutu, jau šauniai liepsnojo ir 
švartavimo lynai, virtę pelenais, nugulė nuslūgusią Ankho 
upę, padegdami pakrantės rūmus bei altanas ir kaip skęstan- 

"tys jonvabaliai dreifavo į jūrą. Sklandančios žiežirbos paga- 
vo brizą ir leidosi toli už upės į paslėptus sodus ir nuošalius 
sandėlius. 

Dūmai iš ugniavietės kilo mylias į viršų, vėjo supūs- 
ti į juodą koloną, matomą visame Disko Pasaulyje. 

Kolona atrodė tikrai įspūdingai ir nuo vėsios tamsios 
kalvelės už poros lygų, kur ją susidomėjusios stebėjo dvi 
figūros. 

Aukštesnė figūra kramtė viščiuko koją ir rėmėsi į 
kardą, tik šiek tiek mažesnį už vidutinį Žmogų. Jeigu ne 
aplinkui sklandantis atsargus intelekto jausmas, jį galėjai 
palaikyti barbaru iš Centražemio dykviečių. 

Jo partneris buvo daug mažesnis ir nuo galvos iki 


kojų susisupęs į rudą apsiaustą. Vėliau, kai gaus priežastį 
pajudėti, bus matyti, jog juda jis lengvai tarsi katinas. 

Per paskutines dvidešimt minučių abudu pasakė vos 
keletą žodžių, neimant domėn trumpo ir nieko neišspren- 
dusio ginčo, ar tas galingas sprogimas įvyko alyvos krautu- 
vėje, ar Mago Kiaubūno dirbtuvėje. Šitas faktas turėjo nu- 
spręsti trupučio pinigų likimą. 

Dabar didysis vyras baigė graužti kaulą ir liūdnai 
šypsodamasis nušveitė jį į šalį. 

- Stai ir viso gero toms mažoms alėjukėms, - tarė jis, 
- man jos patiko. 

- Ir visiems lobynams, - pastebėjo mažasis ir susi- 
mąstęs pridūrė: - Įdomu, ar brangakmeniai dega? Sako, kad 
jie giminingi angliai. 

- Visas auksas tirpsta ir bėga į griovius, - pasakė 
didysis vyras, ignoruodamas mažąjį, - ir visas vynas, verdan- 
tis statinėse. 

- Ten buvo žiurkių, - tarė rudasis jo kompanionas. 

- Žiurkės, žinoma. 

- Vasarą geriau ten nesilankyti. 

- Aha. Bet vis tiek kažkaip jaučiu,.ne... tokį akimir- 
ksnį... 

Jis nutilo ir nušvito. 

- Mes buvome skolingi aštuonis sidabrinius senajam 
Fredorui iš Purpurinės Dėlės. 

Mažasis linktelėjo. 

Kurį laiką jie patylėjo, kol naujos sprogimų serijos 
nubrėžė raudoną liniją per iki tol buvusią tamsią didžiausio 
pasaulio miesto dalį. 

Tada didysis vyras sukrutėjo. 

- Zebenkščiau? 

- Taip? 

- Įdomu, kas viską pradėjo? 

Mažas fechtuotojas, žinomas kaip Žebenkščius, nu- 
tylėjo. Jis stebėjo rausvai apšviestą kelią. Deosilo Vartams 
patiems pirmiems paskendus iki baltumo įkaitusių žarijų 
sukūryje, juo praėjo nedaug kas. 

Bet dabar artinosi dviese. Žebenkščiaus akys, geriau- 
siai matančios prieblandoje, išskyrė dviejų raitų Žmonių 
figūras ir kažkokį neaukštą gyvulį už jų. Be abejo, koks nors 

turtingas pirklys, sprunkantis su visu drebančiomis ranko- 
mis surinktu turtu. Žebenkščius apie tai užsiminė savo drau- 
gui, kuris atsiduso. 

- Mums vargiai tinka pakelės plėšikų statusas, - tarė 
barbaras, - bet, kaip tu sakai, laikai sunkūs ir naktimis mūsų 
nelaukia minkštos lovos. 

Jis perėmė kardą patogiau ir priekiniam raiteliui pri- 
artėjus įžengė į kelią, iškėlęs ranką ir nutaisęs padrąsinančią, 
bet kartu ir grasinančią šypseną. 

- Meldžiu atleisti, sere... - pradėjo jis. 

Raitelis trūktelėjo pavadžius ir atsmaukė gobtuvą. 
Didysis vyras žiūrėjo į veidą, papuoštą nudegimais ir apsvi- 
lusios barzdos kuokštais. Netgi antakiai buvo dingę. 

- Eik velniop, - pasakė veidas, - tu esi Bravdas 
Centražiamietis*, ar ne? 


* Galbūt šitoje vietoje vertėtų aptarti sistemos formą ir kosmologiją. 

Diskas, be abejo, turi dvi pagrindines kryptis - į Centrą ir į Briauną. Bet 
kadangi pats diskas apsisuka aplink save per aštuonis šimtus dienų (tam, 
kad pagal Krulio Reforgulį teisingai paskirstytų kryptis - Sukriedis ir Prieš- 
riedis). 

Kadangi mažytė aplink diską besisukanti saulė turi fiksuotą orbitą, kol dis- 
kas išdidžiai ir lėtai sukasi po ja, lengva pastebėti, jog disko metai turi ne 
keturis, bet aštuonis metų laikus. Vasara būna tada, kai saulė kyla ir 
leidžiasi artimiausiame Briaunos taške, o žiemos - kai ji kyla ir leidžiasi 
taške, esančiame devyniasdešimt laipsnių palei apskritimo ilgį. 

Todėl žemėse aplink Apvaliąją Jūrą metai prasideda Kiaulėdomis, tęsia- 
si per Pavasarį Prim iki pirmojo vidurvasario (Mažųjų Dievų Išvakarių), po 
kurio eina Ruduo Prim, vėliau peržengiamas pusmečio taškas Žiauriametis, 
Žiema Sekundus (žinoma taip Sukžiemė, nes tuo metu saulė kyla kaip suk- 
tukas). Tada ateina Pavasaris Sekundus, jam ant kulnų lipa Antroji Vasa- 
ra ir tris ketvirčius metų pažymi Pūdinės - vienintelė metų naktis, kai, anot 
legendos, raganos ir kerūnai lieka lovose. Tuomet krentantys lapai tr spei- 
guotos naktys priartina Atsukžiemę ir savo širdyje atneša užšalusį brangak- 
menį - naujas Kiaulėdas. 

Kadangi Centro niekada nesušildo silpna saulė, tenykštės žemės yra sura- 
kintos amžinajame šaltyje. Kita vertus, Briauna yra saulėtų salų ir malonių 
dienų regionas. 

Be abejo, disko savaitėje yra aštuonios dienos ir aštuonios spalvos jo švie- 
sos spektre. Aštuoni yra skaičius, diske turintis žymią akultinę svarbą, ir 
niekada, NIEKADA negali būti ištartas burtininko. 

Kodėl viskas, paminėta aukščiau, taip tir turi būti, lieka miglota, tačiau tuo 
paaiškinamas faktas, jog disko Dievai yra ne tiek garbinami, kiek keikiami. 

Bravdas pajuto, jog prarado iniciatyvą. 

- Pasitrauk, gerai? - paprašė raitelis, - supranti, jog 
neturiu laiko su tavim užsiimti. 

Jis apsidairė ir pridūrė: 

- Tas pasakytina ir apie tavo blusiną šešėlius mėg- 

stantį partnerį, kad ir kur jis besislėptų. 

Žebenkščius priėjo prie arklio ir prisimerkęs 
pažiūrėjo į nešvarią figūrą, tuo pačiu įsidėmėdamas mago 
išvaizdą, jei laisvalaikiu pasitaikytų atkeršyti. 

- Ką aš matau, burtininkas Traukvėjis, ar ne? - 
džiaugsmingai tarė jis. 

Bravdas nusispjovė ir įsikišo kardą į makštis. Retai 
kada verta prasidėti su burtininkais, nes jie dar rečiau turi ką 
nors vertingo. 

- Kaip padugnių burtininkas, šneki labai stipriai, - 
sumurmėjo jis. 

- Nieko tu nesupranti, - pavargusiu balsu tarė bur- 
tininkas, - aš taip tavęs bijau, jog stuburas virsta drebučiais, 
tiesiog dabar aš jau gavau per didelę siaubo dozę. Kai ją 
įveiksiu, tada turėsiu laiko normaliai tavęs išsigąsti. 

Žebenkščius parodė į degantį miestą. 

- Buvai ten? - paklausė jis. 

Burtininkas nuo nudegimo paraudusia ranka per- 
braukė per akis. 

- Buvau ten, kai viskas prasidėjo. Matote jį? Man už 
nugaros? 

Jis parodė atgal į kelią, kur jo bendrakeleivis vis dar 
stengėsi priartėti, naudodamas jojimo metodą, kai kas keletą 
sekundžių yra krentama 1š balno. 

- Ir?.. - paklausė Žebenkščius. 

- Jis pradėjo gaisrą, - paprastai paaiškino Traukvėjis. 
Bravdas ir Žebenkščius pažiūrėjo į figūrą, dabar šokčiojan- 
čią skersai kelio, su viena koja, įkišta balnakilpėje. 

- Padegėjas, ar ką? - pagaliau paklausė Bravdas. 

- Ne, - tarė Traukvėjis, - ne visai. Tiesiog tarkim, 
jeigu žaibas atitiktų visišką ir galutinį chaosą, tokie žmonės, 
kaip jis, per audrą atsistotų ant kalno viršūnės, užsidėtų 

šlapius varinius šarvus ir rėktų: “Visi dievai yra subinės". 
Turite ko užkąsti? 

- Yra viščiuko, - pasakė Žebenkščius, - mainais už 
pasakojimą. 

- Koks jo vardas? - paklausė Bravdas, kuris pokal- 
biuose visada vilkdavosi iš paskos. 

- Dvigėlis. 

- Dvigėlis? - pakartojo Bravdas, - koks juokingas 
vardas. 

- Tu, - tarė Traukvėjis, lipdamas nuo arklio, - nežinai 
ir pusės. Sakot, viščiukas? 

- Suskrudęs, - pridūrė Žebenkščius. Burtininkas 
sudejavo. 

- Tiesa, - tarė Žebenkščius, spragteldamas pirštais, - 
maždaug prieš pusvalandį ten buvo labai galingas sprogi- 
mas... 

- Alyvos krautuvė išlėkė į orą, - tarė Traukvėjis, 
krūptelėjęs nuo prisiminimo apie degantį lietų. 

Su laukiančia šypsena Žebenkščius pasisuko į savo 
kompanioną, kuris suniurzgė ir perdavė monetą iš savo kap- 
šelio. Kažkur nuo kelio atsklido staigiai nutrūkęs klyksmas. 
Traukvėjis net nepakėlė akių nuo viščiuko. 

- Viena, ko jis nemoka daryti, tai joti arkliu, - tarė 
jis. Tada sustingo, lyg netikėtas atsiminimas būtų vožtelėjęs 
per galvą su smėlio maišu, spygtelėjo iš siaubo ir nulėkė į 
prieblandą. Jam grįžus, būtybė, vadinama Dvigėliu, sugle- 
busi karojo Traukvėjui nuo peties. Dvigėlis buvo mažas, lie- 
sas ir vilkėjo keistas odines kelnes iki kelių bei marškinius, 
kurių spalvos taip Žiauriai ir gyvai konfliktavo, jog įnorin- 
gos Žebenkščiaus akys net tokioje prietemoje pradėjo 
skaudėti. 

- Iš visko sprendžiant, kaulai nesulūžo, - pasakė 
Traukvėjis. Jis sunkiai kvėpavo. Bravdas mirktelėjo 
Žebenkščiui ir nuėjo ištyrinėti dėmės, kuri turėjo būti nešu- 
linis gyvulys. 

- Geriau pamiršk apie tai, - tarė Traukvėjis, nepakel- 
damas akių nuo sąmonę praradusio Dvigėlio, - patikėk. Jį 

saugo galia. 

- Burtai? - pritūpdamas pasiteiravo Žebenkščius. 

- Ne-a. Bet, manau, kažkokia magija. Neįprastos 
rūšies. Ji gali paversti auksą variu ir jis vis tiek liks variu, ji 
daro žmones turtingus, naikindama jų nuosavybę, ji leidžia 
silpniems be baimės vaikščioti tarp vagių, ji praeina pro 
stipriausias duris ir pasiekia geriausiai saugomus lobius. 
Netgi dabar aš jai vergauju - norom nenorom turiu sekti 
paskui šitą beprotį ir saugoti jį. Ji stipresnė už tave, Brav- 
dai. Ir, manau, ji netgi klastingesnė už tave, Žebenkščiau. 

- Ir kaipgi šita galinga magija vadinama? 

Traukvėjis gūžtelėjo pečiais. 

- Mūsų kalba ji vadinama “garsas-1š-pilvo-lyg- 
šnekėtų-požeminės-dvasios". Ar vyno yra? 

- Žinok, jei kas susiję su magija, tai aš nesu toks 
vėpla, - pareiškė Žebenkščius, - dar pernai metais aš, 
padedamas šito draugo, atskyriau žinomą ir galingą Ymitu- 
sio Archimagą nuo jo lazdos, mėnulio akmenų ir gyvybės 
aukščiau minėta tvarka. Aš nebijau šito “garso-iš-pilvo-lyg- 
šnekėtų-požemio-dvasios"', apie kurį tu kalbi. Tačiau, - 
pridūrė jis, - tu mane sudominai. Gal papasakotum daugiau? 

Bravdas pažiūrėjo į dėmę kelyje. Dabar ji priartėjo 
tr išryškėjusi ankstyvos aušros šviesoje atrodė kaip... 

- Dėžė ant kojų? 

- Papasakosiu ir apie tai, - pažadėjo Traukvėjis, - tai 
yra jei gausiu vyno. 

Slėnio apačioje pasigirdo staugimas ir šnypštimas. 
Kažkas, galvotesnis už kitus, įsakė uždaryti upės vartus, bu- 
vusius toje vietoje, kur Ankhas ištekėjo iš miesto dvynio. 
Netekusi savo įprasto išėjimo upė išsiveržė iš krantų ir 
plūstelėjo į ugnies nuniokotas gatves. Greitai liepsnojantis 
kontinentas virto salelėmis, vis mažėjančiomis tamsiam 
potvyniui augant. Ir iš dūmų miesto į viršų pakilo karštų 
garų debesis, uždengęs žvaigždes. Žebenkščius galvojo, jog 
jis atrodė kaip kažkoks tamsus grybas. 

Išdidaus Ankho ir paliegusio Morporko sudarytas 
miestas dvynys, kurto kiti visų laikų ir erdvių miestai tebuvo 
menkas atspindys, per savo ilgą užgrūstą istoriją atlaikė 
daug bėdų ir visada pakildavo vėl klestėti. Todėl gaisras bei 
vėliau sekęs potvynis, sunaikinęs visus nedegamus daiktus 
ir prie gaisrą pergyvenusių Žmonių problemų pridėjęs 
dvokiantį vandens srautą, nepaskelbė miesto galo. Greičiau 
jau padėjo ugninį punktyrą, anglinį kablelį ar salamandrinį 
kabliataškį besitęsiančioje istorijoje. 

Keletą dienų prieš šituos įvykius su rytiniu potvynių 
aukštyn Ankhu pakilo laivas ir prisišvartavo tarp kitų laivų 
Morporko kranto dokų ir prieplaukų labirinte. Jis gabeno 
rožinių perlų krovinį, pieninius riešutus, pemzos akmenis, 
keletą oficialių laiškų Ankho Patricijui ir žmogų. 

Būtent šis žmogus patraukė Aklojo Hju, vieno iš el- 
getų, nuo ryto dirbusių Perlų Doke, dėmesį. Jis kumštelėjo 
Luošį Va į šoną ir be žodžių parodė. 

Dabar nepažįstamasis stovėjo ant krantinės, ste- 
bėdamas keletą jūreivių, per prietiltį sunkiai nešančių didelę 
žalvariu kaustytą skrynią. Kitas žmogus, be abejo, kapito- 
nas, stovėjo šalia. Būtent jis stovėjo - o kiekvienas Aklojo 
Hju kūno, visada pradedančio vibruoti net mažiausiam auk- 
so kiekiui atsiradus per penkiasdešimt žingsnių, nervas su- 
klykė, perduodamas signalą smegenims - kaip tas, kuris 
laukia neišvengiamo praturtėjimo. 

Iš tikrųjų, kai skrynia atsidūrė ant grindinio, keleivis 
siektelėjo kapšelio ir blykstelėjo moneta. Keletas monetų. 
Auksas. Aklasis Hju, kurio kūnas įtemptai virpėjo kaip prie 
vandens atsidūrusi lazdyno rykštė, švilptelėjo pats sau. Po 
to vėl kumštelėjo Va ir per artimiausią alėją pasiuntė jį į 
miesto širdį. 

Kai kapitonas sugrįžo į laivą, palikęs sutrikusį 

atvykėlį dairytis po krantinę, Aklasis Hju sugriebė savo iš- 
maldos dubenėlį ir nutaisęs meilikaujamą žvilgsnį nuskuto 
skersai gatvę. Jį pamatęs atvykėlis ėmė skubiai grabinėtis 
pinigų kapšelio. 

- Gera diena jums, sire, - pradėjo Aklasis Hju ir su- 
prato, jog žiūri į veidą su keturiomis akimis. Jis pasisuko 
bėgti. | 

- 1 - pasakė nepažįstamasis, griebdamas jo ranką. Hju 
girdėjo, kaip juokiasi jūreiviai, ramstantys laivo turėklus. 
Tuo pačiu metu specialisto uoslė užuodė galingą pinigų 

kvapą. Jis sustingo. Atvykėlis paleido ranką ir ėmė greitai 
vartyti mažą juodą knygutę, ištrauktą iš už diržo. Tada 
pasakė: 

- Labas. 

- Ką? - paklausė Hju. Žmogus sutriko. 

- Labas, - pakartojo jis garsiau, nei reikia, ir taip 
atidžiai, jog Hju išgirdo į savo vietas krentančius balsius. 

- Pats tu labas, - atrėmė Hju. Atvykėlis plačiai nu- 
sišypsojo ir vėl pradėjo raustis kapšelyje. Šį kartą ranka į 
dienos šviesą ištraukė didelę auksinę monetą. Šiek tiek 
didesnę už 8000 dolerių Ankho karūną, su nepažįstamu 
vaizdu, bet Hju mintyse ji prabilo puikiai suprantama kalba. 
“Mano savininkui, pasakė ji, reikia dėmesio ir pagalbos. 
Kodėl tau jos nesuteikus, o tada mes abu galėtume nueiti 
kur kitur ir pasilinksminti". 

Dėl subtilių permainų elgetos laikysenoje atvykėlis 
pasijuto geriau. Jis vėl pasikonsultavo su maža juoda 
knygutė. 

- Norėčiau būti nuvestas į viešbutį, taverną, nak- 
vynės namus, smuklę, nuomojamus kambarius, karavansara- 
jų, - tarė jIS. 

- Ką, į visus? - apstulbo Hju. 

-? - paklausė atvykėlis. 

Hju pastebėjo, jog juos jau stebi susidomėjusi 
žuvies pardavėjų, austrių rinkėjų ir laisvai samdomų žioplių 
minia. 

- Klausyk, - tarė jis, - Žinau gerą taverną, to užteks? 

Jis net sudrebėjo pagalvojęs, kaip auksinė moneta 
pabėga iš jo gyvenimo. Net jei Ymoras konfiskuotų visa 
kita, šitą monetą jis pasiliktų. O didžiulė skrynia, sudaran- 
ti pagrindinę keliautojo bagažo dalį, buvo pilna aukso, nu- 
sprendė Hju. 

Keturakis Žmogus pažiūrėjo į savo knygutę. 

- Norėčiau būti nuvestas į viešbutį, poilsio vietą, ta- 
verną, kara... 

- Taip, gerai. Einam, - skubiai pasakė Hju, pakėlė 
vieną ryšulį ir greitai nuėjo. Akimirką padvejojęs atvykėlis 
nusekė paskui. 

Minčių traukinys pralėkė Hju galvoje. Be abejo, jam 
nuskilo taip lengvai atvesti atvykėlį į “Lūžusį Būgną“, ir 
Ymoras turbūt jį apdovanos. Bet, nepaisant viso naujojo 
pažįstamo švelnumo, kažkas neramino Hju ir jis niekaip 
negalėjo suvokti kas. Ne papildomos dvi akys, kad ir ko- 
kios keistos jos būtų, kas kita. Jis žvilgterėjo atgal. 

Mažasis žmogiukas palengva žingsniavo gatvės vi- 
duriu ir susidomėjęs dairėsi aplinkui. 

Tai, ką pamatė Hju, vos neprivertė jo surikti. Masyvi 
medinė skrynia, kurią jis iki šiol matė besiilsinčią ant 
krantinės, dabar lengva krypuojančia eisena sekė paskui 
savo šeimininką. Lėtai, lyg dėl staigaus judesio galėtų 
prarasti savo kojų kontrolę, Hju truputį pasilenkė pažiūrėti 
po skrynia. 

Ten buvo daugybė mažų kojyčių. Labai atsargiai 
Hju apsisuko ir labai lėtai nuėjo į “Lūžusį Būgną"'. 


. LZ 

- Keista, - pasakė Ymoras. 

- Jis turėjo tokią didelę medinę skrynią, - pridūrė 
Luošys Va. 

- Jis turėtų būti arba pirklys, arba šnipas, - tarė Ymo- 
ras. Tada nugnybo gabalėlį mėsos iš rankose laikyto šnice- 
lio 17 mestelėjo viršun. Mėsa nespėjo pasiekti aukščiausio 

kilimo taško, kai iš šešėlių kambario kampe išniro juodas 
padaras ir nusklendė žemyn, sugriebdamas gabaliuką ore. 

- Pirklys arba šnipas, - pakartojo Ymoras, - geriau 
jau šnipas. Šnipas vertas dvigubai, nes jį įdavę visada dar 
gaunam ir atlyginimą. Kaip manai, Viteli? 

Prieš Ymorą sėdintis antras geriausias Ankh-Mor- 
porko vagis primerkė savo vieną akį ir gūžtelėjo pečiais. 

- Aš patikrinau laivą, - tarė jis, - laisvas prekiautojas. 
Kartais užsuka į Rudąsias Salas. Tenykščiai žmonės tiesiog 
laukiniai. Jie nesupranta, kas yra šnipas, ir turbūt valgo pirk- 
lius. 

- Jis buvo truputį panašus į pirklį, - pasisiūlė padėti 
Va, - bet nestoras. 

Prie lango suplazdėjo sparnai. Ymoras iškėlė sunkų 
kūną iš kėdės ir perkirtęs kambarį grįžo su dideliu varnu. 
Ymorui nusegus pranešimo kapsulę šiam nuo kojos, varnas 
nuskrido prisijungti prie savo draugų, tupinčių tarp gegnių. 
Vitelis jį nužvelgė be didesnės meilės. Ymoro varnai buvo 
pagarsėję savo ištikimybe šeimininkui tiek, kad vienas Vite- 
lio bandymas tapti geriausiu Ankh-Morporko vagimi kai- 
navo varnų šeimininko "dešiniajai rankai" kairiąją akį. Bet 
ne gyvybę. Ymoras niekuomet neslopino savo Žmonių am- 
bicijų. 

- B 12, - pasakė Ymoras, numesdamas buteliuką ir 
išvyniodamas mažutį ritinį, buvusį viduje. 

- Katinas Gorinas, - automatiškai konstatavo Vitelis, 
- Mažųjų Dievų šventyklos gongo bokšto viršus. 

- Jis sako, jog Hju nuvedė mūsų atvykėlį į “Lūžusį 
Būgną". Visai neblogai. Storpilvis yra... mūsų draugas, ar 
ne? 

- Aha, - tarė Vitelis, - jei jis žinos, kas naudinga 
prekyboje. 

- Tarp jo klientų, matyt, buvo ir tavo Gorinas, - ma- 
loniai pasakė Ymoras, - nes jis rašo apie skrynią ant kojų, jei 
tik teisingai įskaitau. 


16 


Jis pažiūrėjo į Vitelį per popieriaus viršų. Vitelis nu- 
sisuko. 

- Jis bus sudrausmintas, - sausai tarė Vitelis. 

Va pažvelgė į žmogų, išsidrėbusį kėdėje, kurio juo- 
dai apvilktas kūnas ilsėjosi taip pat nerūpestingai, kaip ir 
Centražemio puma ant džiunglių šakos, ir nusprendė, jog 
Gorinas iš Mažųjų Dievų šventyklos viršaus greitai prisi- 
jungs prie tų mažų dievybių iš daugkartinių Užribio mata- 
vimų. O jis buvo skolingas Va tris varines monetas. 

Ymoras suglamžė raštelį ir numetė į kampą. 

- Manau, vėliau vaikštinėdami užsuksime į "Būgną", 
Viteli. Gal ir mums reikės paragauti to alaus, kuris taip gun- 
do tavo vyrus. 

Vitelis nutylėjo. Būti dešiniąja Ymoro ranka reiškė 
tą patį, kaip būti švelniai, bet iki mirties plakamam 
iškvėpintais batų raišteliais. 


e? 0 

Ankh-Morporkas, miestas dvynys, pirmutinis iš visų 
miestų, ribojančių Apvaliąją Jūrą, iš esmės buvo daugelio 
gaujų, vagių gildijų, sindikatų ir panašių organizacijų na- 
mai. Tai tapo viena jo turtų priežastimi. Paprastesnė liaudis 
Priešriediniame upės krante, gyvenanti klaidžiose Morpor- 
ko alėjose, papildydavo savo menkas pajamas, vaidindama 
nežymius vaidmenis vienoje ar kitoje iš besivaržiančių 
gaujų. Todėl tuo metu, kai Hju ir Dvigėlis įžengė į “Lūžusio 
Būgno“ kiemą, daugelio gaujų lyderiai jau Žinojo, jog į 
miestą atvyko kažkas, turintis daug lobių. Pranešimuose iš 
pastabesnių šnipų buvo įtrauktos detalės apie knygą, sakan- 
čią atvykėliu:, ką šnekėti, ir apie skrynią, vaikštančią ant 
kojų. Šie faktai buvo tuoj pat atmetami. Joks burtininkas, 
galintis taip kerėti, niekada nesiartino prie Morporko dokų 
arčiau nei per mylią. 

Vis dar tęsėsi ta valanda, kai dauguma miesto gyven- 

tojų tik kėlėsi ar ėjo miegoti, todėl Dvigėlio nusileidimą 
laiptais "Būgne" matė vos keletas žmonių. Kai jam už nuga- 
ros pasirodė Bagažas ir pradėjo užtikrintai svirduliuoti laip- 
tais žemyn, klientai už grubių medinių stalų visi kaip vienas 
nukreipė įtarius žvilgsnius į savo gėrimus. 

Storpilvis kaip tik rėkė ant mažo trolio, valančio 
stalą, kai trijulė praėjo pro šalį. 

- Kas čia, po velnių? - paklausė jis. 

- Tik nekalbėk apie tai, - sušnypštė Hju. Dvigėlis jau 
vartė savo knygą. 

- Ką jis daro? - pasiteiravo Storpilvis įrėmęs rankas 
į šonus. 

- Ji aiškina jam, ką sakyti. Aš suprantu, jog skamba 
idiotiškai, - sumurmėjo Hju. 

- Kaip knyga gali aiškinti žmogui, ką daryti? 

- Pageidaučiau patalpos, kambario, buto, nakvynės 
namo, pilno aptarnavimo, ar jūsų kambariai švarūs, kam- 
barys su vaizdu, kiek kainuoja viena naktis? - vienu 
atsikvėpimu išpylė Dvigėlis. 

Storpilvis pažiūrėjo į Hju. Elgeta trūktelėjo pečiais. 

- Jis turi daug pinigų. 

- Tada sakyk, jog trys varinės monetos. O tas Daik- 
tas turės eiti į arklides. 

- ? - paklausė atvykėlis. Storpilvis iškėlė tris riebius 
raudonus pirštus ir žmogaus veidas staiga džiaugsmingai 
suspinduliavo supratimu. Jis įkišo ranką į kapšelį ir įdėjo 
tris dideles auksines monetas į Storpilvio delną. 

Storpilvis išsprogino į jas akis. Monetos buvo vertos 
keturis kartus tiek, kiek kainavo “Lūžęs Būgnas“, įskaitant 
personalą. Jis pažiūrėjo į Hju. Iš ten pagalbos neatėjo. Tada 
pažiūrėjo į atvykėlį. Po to nurijo seiles. 

- Taip, - pasakė Storpilvis nenatūraliai aukštu balsu, 
- 1r tada dar bus valgis, be abejo. Supranti, taip? Valgis. Tu 
valgai. Ne? 

Jis atliko atitinkamus gestus rankomis. 

- Valkis? - pasakė mažasis žmogutis. 

- Taip, - tarė Storpilvis, pradėdamas prakaituoti, - 
tavimi dėtas, pažiūrėčiau į tą savo knygutę. 

Žmogutis atskleidė knygą ir nuvedė pirštą iki pusla- 
pio apačios. Storpilvis, kuris mokėjo skaityti iš kitos pusės, 
žvilgterėjo per knygos viršų. Tai, ką jis pamatė, neturėjo 
jokios prasmės. 

- Vaaaalgis, - nutęsė atvykėlis, - taip. Kotletas, kapo- 
tinis, žlėgtainis, sriuba, ragu, frikasė, maltinukai, pjausnys, 
suflė, kukuliai, musas, šerbetas, skystakošė, dešra, be deš- 
ros, pupos, be pupų, delikatesas, drebučiai, uogienė. 
Žarnokai. 

Jis džiugiai nusišypsojo Storpilviui. 

- Viską? - vos išstenėjo smuklininkas. 

- Jis tiesiog taip šneka, - pasakė Hju, - neklausk 
manęs kodėl. Šneka, ir viskas. 

Svetimšalį stebėjo visos akys, buvusios kambaryje, 
išskyrus porą, priklausančią burtininkui Traukvėjui, sėdėju- 
siam tamsiausiame kampe ir dusinusiam labai skiesto alaus 
bokalą. 

Jis stebėjo Bagažą. 

Stebėkite Traukvėjį. 

Pažiūrėkite į jį. Kaulėtas kaip dauguma burtininkų ir 
apsivilkęs tamsiai raudoną rūbą su keliais mistiniais 
ženklais, išsiuvinėtais išblukusiais blizgučiais. Vieni galėtų 
palaikyti jį paprastu fokusininko pameistriu, iš užsispyrimo, 
nuobodulio, baimės ir išlikusio heteroseksualumo jausmo 
pabėgusiu nuo savo šeimininko. Tačiau ant Traukvėjo kaklo 
kabėjo grandinėlė su bronziniu aštuonkampiu, rodžiusiu jį 
esant studentą. Nematytame Universitete, aukštojoje magi- 
jos mokykloje, kurios neįprastas laiko bei erdvės universite- 
tinis miestelis niekada tiksliai neegzistavo Čia arba Ten. 
Baigusieji Universitetą buvo skiriami mažų mažiausiai bur- 
tininkais, bet po nelaimingo atsitikimo Traukvėjis išėjo 1š 
Universiteto, žinodamas tik vieną kerą, ir užsidirbdavo 

pragyvenimui mieste naudodamas savo įgimtą talentą kal- 
boms. Paprastai jis vengė darbo, tačiau turėjo aštrų protą, o 
tai pažįstamiems sukeldavo asociacijas su intelektualiu 
graužiku. Tačiau matydamas protingą kriaušmedį jis žinojo, 
jog čia protingas kriaušmedis. Ir matydamas jį dabar, ne 
visai galėjo tuo patikėti. 

Padėjęs daug pastangų ir paskyręs galybę laiko 
archimagas gal ir galėjo gauti mažytę lazdelę, padarytą iš 
protingojo kriaušmedžio, augusio tik senovinės magijos 
vietose, medienos. Visuose Apvaliosios Jūros miestuose 
nebuvo dviejų tokių lazdelių. Didelė iš jo pagaminta 
skrynia... Traukvėjis paskaičiavo ir nusprendė, jog net jei 
dėžė būtų prigrūsta žvaigždžių opalų ir auricholato plytų, 
turinys neužpildytų ir dešimtosios skrynios dalies. Jo kak- 
toje pradėjo pulsuoti vena. 

Traukvėjis atsistojo ir priėjo prie trijulės. 

- Ar galiu kuo padėti? - pabandė jis. 

- Varyk iš čia, Traukvėji, - suurzgė Storpilvis. 

- Aš tik pamaniau, gal būtų naudinga kreiptis į šitą 
poną jo gimtąja kalba, - švelniai tarė burtininkas. 

- Jam ir pačiam gerai sekasi, - atšovė šeimininkas, 
bet porą žingsnių atsitraukė. 

Traukvėjis mandagiai nusišypsojo atvykėliui ir pa- 
bandė keletą žodžių chimeriškai. Jis didžiavosi savo kalbos 
sklandumu, tačiau svetimšalis atrodė ir toliau apstulbęs. 

- Nepadės, - žinovo tonu pareiškė Hju, - viskas 
priklauso nuo knygos. Ji jam aiškina, ką sakyti. Magija. 

Traukvėjis pabandė Aukštąjį Borogravianą, po to 
Vanglemeštą, Sumtridą ir netgi Juodąją Druugu, kalbą, ne- 
turinčią daiktavardžių ir tik vieną būdvardį, kuris yra ne- 
švankus. Visus bandymus pasitiko mandagus nesupratimas. 
Praradęs viltį jis pabandė pagonišką Trobą ir mažojo 
žmogaus veide pražydo džiaugsminga šypsena. 

- Pagaliau! - sušuko jis, - mano mielas pone! Kaip 
nuostabu! (Nors Trobo dialektu paskutinis žodis skambėjo 

kaip “dalykas, galintis atsitikti kartą per visą gyvenimą 
kanojai, kirviu ir ugnimi stropiai išskaptuotai iš aukščiausio 
deimantmedžio, augančio deimantmedžių miškuose, esan- 
čiuose Žemutiniuose ugnies dievų namų - Avajavos kalno 
šlaituose, ar bent jau taip sakoma"'.) 

- Ką tai reiškia? - įtariai paklausė Storpilvis. 

- Ką pasakė Smuklininkas? - paklausė mažasis 
žmogutis. 

Traukvėjis nurijo seiles. 

- Storpilvi, - tarė jis, - prašau atnešti du bokalus ge- 
riausio savo alaus. 

- Tu gali jį suprasti? 

- Žinoma. 

- Pasakyk jam... pasakyk, jog mums labai malonu jį 
matyti. Ir pasakyk, jog pusryčiai kainuoja... ee... vieną 
auksinę monetą, - akimirką Storpilvio veidas atspindėjo 
milžinišką vidinę kovą ir apimtas dosnumo jis pridūrė, - aš 
pridėsiu ir tavuosius. 

- Napažįstamasis, - lygiu balsu tarė Traukvėjis, - 
jeigu pasiliks: čia, iki nakties būsi nudurtas arba nunuody- 
tas. Bet nenustok šypsotis arba aš irgi nustosiu. 

- O, ką tu, - pasakė atvykėlis, dairydamasis aplink, - 
čia, atrodo, yra žavinga vieta. Autentiška Morporko taverna. 
Žinai, esu tiek apie jas girdėjęs. Visos šios įstabios senos si- 
jos. Ir, be to, protingos kainos. 

Traukvėjis greitai apsižvalgė tikėdamasis, jog iš 
Burtininkų Kvartalo kitame upės krante nutekėjusi magija 
akies mirksniu pernešė juos į kokią kitą vietą. Ne, čia vis dar 
buvo "Būgno" vidus, aprūkusios sienos, grindys, užklotos 
senais meldais ir bevardžiais vabalais, bei rūgštus alus, kurį 
ne tiek pirkdavai, kiek trumpam laikui pasiskolindavai. 
Traukvėjis pabandė susieti šitą vaizdą su žodžiu "įstabus" 
ar, tiksliau, su artimiausiu Trobo atitikmeniu, reiškusiu “ma- 
lonus dizaino keistumas, randamas mažuose koraliniuose 
jūros pintis valgančių pigmėjų namukuose Orchajaus pu- 

siasalyje". 

Jo protas susverdėjo nuo pastangų. Svečias tęsė toliau: 

- Mano vardas yra Dvigėlis, - ir ištiesė ranką. Kiti 
trys instinktyviai pažiūrėjo, ar ten nėra monetos. 

- Malonu susipažinti, - tarė Traukvėjis, - aš esu 
Traukvėjis. Klausyk, aš nejuokavau. Čia bloga vieta. 

- Puiku! Kaip tik tai, ko norėjau! 

- Ą? 

- Kas čia per skystis bokaluose? 

- Šitas? Alus. Ačiū, Storpilvi. Taip. Alus. Supranti, 
alus. 

- Aha. Tipiškas gėrimas. Kaip manai, mažos 
auksinės monetos užteks? Aš nenorėčiau nieko įžeisti. 

Moneta jau pusiau iškeliavo iš kapšelio. 

- Ahargh, - sukrankė Traukvėjis, - tai yra ne, ji nie- 
ko neįžeis. 

- Gerai. Sakai, čia bloga vieta? Pamėgta E 1f 
nuotykių ieškotojų? 

Traukvėjis pamąstė. 

- Taip?..- pabandė jis. 

- Nuostabu. Norėčiau juos sutikti. 

Burtininko galvoje gimė paaiškinimas. 

- Aha, - tarė jis, - tu atvykai ieškoti samdinių (“karių, 
besikaunančių už gentį, turinčią daugiausia pieno riešutų"). 

- Ne. Aš tik noriu juos pamatyti, kad grįžęs namo 
galėčiau pasakoti. 

Traukvėjis pamanė, jog po susitikimo su "Būgno" 
klientūra Dvigėlis niekada nebegrįžtų namo, nebent gyventų 
upės žemupyje ir praplauktų pro šalį. 

- O kur tavo namai? - pasiteiravo jis. Traukvėjis 
pastebėjo, kad Storpilvis dingo į savo kambariuką, o nuo 
kaimyninio staliuko juos įtariai stebėjo Hju. 

- Ar esi girdėjęs apie Bes Pelargiko miestą? 

- Aš negyvenau Trobe, tik keliavau pro šalį... 

- Ne, jis ne Trobe. Aš kalbu trobiškai, nes mūsų uos- 


tuose yra daug Trobo jūreivių. Bes Pelargikas yra didelis 
Agato Imperijos uostas. 

- Nesu apie jį girdėjęs. 

Dvigėlis kilsterėjo antakius. 

- Ne? Jis gana didelis. Nuo Rudųjų Salų reikia 
savaitę plaukti Sukriedžio kryptim, ir surasi. Kas tau yra? 

Jis apibėgo aplink ir trinktelėjo burtininkui per 
nugarą. Traukvėjis paspringo alumi. 

Atsvarinis Žemynas! | 

O už trijų gatvių senas Žmogus įmetė monetą į 
lėkštelę su rūgštimi ir švelniai ją pasukiojo. Storpilvis ne- 
kantriai laukė, jausdamasis nejaukiai kambaryje, pilname 
nuodingų statinėlių, burbuliuojančių mėgintuvėlių ir len- 
tynų su tamsiomis formomis, primenančiomis kaukoles ir 
negalinčių egzistuoti organų iškamšas. 

- Na? - paklausė jis. 

- Tokių dalykų nevalia skubinti, - irzliai atrėžė al- 
chemikas, - tyrimui reikia laiko. Aha, - jis palietė lėkštelę, 
kurioje gulėjo moneta, dabar apsigaubusi žalia spalva. Al- 
chemikas pradėjo kažką skaičiuoti ant pergamento gabaliu- 
ko. 

- Be galo įdomu, - pagaliau tarė jis. 

- Ar ji tikra? 

Senis papūtė lūpas. 

- Žiūrint, ką turi omeny. Jei norėjai paklausti, ar ji 
tokia pati kaip penkiasdešimties dolerių moneta, tuomet 
atsakymas - ne. 

- Taip ir žinojau! - suklykė šeimininkas ir metėsi 
prie durų. 

- Nesu tikras, ar aiškiai pasakiau, - tarė alchemikas. 

Storpilvis piktai apsisuko. 

- Ką nori pasakyti? 


- Matai, metams bėgant dėl vieno dalyko, dėl kito 
mūsų monetos truputį praskydo. Dabar vidutinėje monetoje 
auksas sudaro tik keturias dalis iš dvylikos, o visa kita yra 
sidabras, varis... 

4 - Na ir? 

- Aš sakiau, jog šita moneta skiriasi nuo mūsiškių. 
Čia yra grynas auksas. 

Storpilviui išėjus, tiksliau, išbėgus, alchemikas kurį 
laiką spoksojo į lubas. Po to išsitraukė labai mažą plono per- 
gamento gabaliuką, pasirausė tarp šlamšto ant darbo stalo, 
ieškodamas plunksnos, ir parašė labai trumpą ir mažą prane- 
šimą. Tada jis nuėjo prie narvų su baltais balandžiais, juo- 
dais gaidžiais ir kitais laboratorimiais gyvūnais. Iš vieno 
narvelio jis ištraukė žiurkę žvilgančiu kailiu, susukęs įdėjo 
pergamentą į buteliuką, pritvirtintą prie užpakalinės jos 
kojos, ir paleido Žvėriuką. 

Žiurkė apuostė grindis ir išnyko skylėje palei 
tolimąją sieną. Kaip tik šiuo laiku iki tol nevykėlė ateities 
spėjikė, gyvenusi kitame kvartalo gale, netyčia žvilgterėjo į 
savo spėjimo dubenį, sucipo ir per valandą išpardavė visus 
papuošalus, magiškus reikmenis, daugumą drabužių ir be- 
veik visus kitus daiktus, kurių negalėjo patogiai nešti pats 
eikliausias Žirgas. Tas faktas, jog liepsnose sugriuvus jos 
namui, ji pati žuvo keistoje Morporko Kalnų lavinoje, įro- 
do, kad Giltinė taip pat turi humoro jausmą. 

Taip pat tą akimirką, kai žiurkė dingo požeminių 
miesto tunelių labirinte, tiksliai paklusdama senoviniam in- 
stinktui, Ankh-Morporko Patricijus pakėlė laiškus, šį rytą 
atneštus albatroso. Jis susimąstęs pažvelgė į viršutinį laišką 
ir pakvietė savo šnipų vadą. 

O “Lūžusiame Būgne“ išsižiojęs Traukvėjis klausėsi 
šnekančio Dvigėlio. 

- Todėl nusprendžiau viską pamatyti pats, - pasakojo 
mažasis žmogutis, - man tai kainavo aštuonerių metų san- 
taupas, bet kiekvienas pusrinusas yra to vertas. Ir štai aš čia 
Ankh-Morporke. Išgarsintame dainų ir istorijų. Gatvėse, 
kurios girdėjo Heriko Baltakardžio, Barbaro Hruno, Cen- 
tražemiečio Bravdo ir Žebenkščiaus žingsnius... Viskas, 
kaip įsivaizdavau. 

Traukvėjo veidas tapo susižavėjusio siaubo kauke. 

- Nebegalėjau daugiau iškęsti Bes Pelargike, - 
džiaugsmingai tęsė Dvigėlis, - visą dieną sėdi prie stalo, 
dėlioji skaičių stulpelius ir pabaigoje tavęs laukia pensija... 
kur čia romantika? Ir aš pagalvojau, Dvigėli, dabar arba 
niekada. Tu gali ne tik klausytis pasakojimų. Tu gali pats 
ten nuvykti. Laikas liautis trynusis apie dokus, klausant 
jūreivių šnekų. Todėl aš susidariau pasikalbėjimų žodynėlį 
ir nusipirkau bilietą į pirmą laivą, plaukiantį į Rudąsias 
Salas. 

- Be apsaugos? - sumurmėjo Traukvėjis. 

- Ne. Kam? Ką gi aš turiu verto vogti? 

Traukvėjis kostelėjo. 

- Tu turi aukso. 

- Nepilnus du tūkstančius rinusų. Žmogui tiek vos 
užtenka pragyventi porą mėnesių. Namuose, turiu omeny. 
Čia gal jų užteks truputį ilgiau. 

- Ar rinusas yra ta didelė auksinė moneta? - paklausė 
Traukvėjis. 

- Taip, - Dvigėlis neramiai pažvelgė į burtininką per 
savo keistų matymo įtaisų viršų, - kaip manai, dviejų tūk- 
stančių užteks? 

- Ahargh, - krioktelėjo Traukvėjis, - tai yra taip... 
užteks. | 

- Gerai. 

- Ar Agato Imperijoje visi tokie turtingi kaip tu? 

- Aš? Turtingas? Dieve mano, kas tau šovė į galvą? 
Aš esu vargšas klerkas! Gal aš per daug sumokėjau 

smuklininkui? - pridūrė Dvigėlis. 

- Aa... jis būtų nusileidęs ir už mažiau, - pripažino 
Traukvėjis. 

- Kitą kartą žinosiu. Matau, jog turiu čia dar moky- 
tis ir mokytis. Man šovė idėja. Traukvėji, gal tu sutiktum pa- 
dirbėti, kaip čia pasakius, galbūt tiktų žodis “gidas"? Galė- 
čiau mokėti vieną rinusą per dieną. 

Traukvėjis išsižiojo atsakyti, bet pajuto, kaip žodžiai 
gerklėje susibūrė į krūvą, nenorėdami lįsti į pasaulį, kuris 
staigiai ėjo iš proto. Dvigėlis paraudo. 

- Aš tave įžeidžiau, - tarė jis, - iš mano pusės buvo 
akiplėšiška prašyti tokio profesionalo, kaip tu. Be abejo, turi 
daug projektų, prie kurių nori grįžti... aukštosios magijos 
darbai, be abejo... 

- Ne, - silpnai pasakė Traukvėjis, - kaip tik ne dabar. 
Sakai, rinusas? Vienas per dieną? Kiekvieną dieną? 

- Manau, šiomis aplinkybėmis turėčiau pasiūlyti pu- 
santro rinuso. Ir, žinoma, aš padengsiu išlaidas. 

Burtininkas didingai atsipeikėjo. | 

- To pakaks, - tarė jis, - puiku. 

Dvigėlis įkišo ranką į kapšelį, ištraukė didelį apvalų 
auksinį daiktą, greitai Žvilgterėjo į jį ir padėjo atgal. 
Traukvėjis nė nespėjo padoriai jo apžiūrėti. | 

- Aš manau, - tarė turistas, - jog dabar reikėtų pailsė- 
ti. Kelionė buvo ilga. Gal vidudienį užeik ir mes apžiūrėsim 
miestą. 

- Aišku. 

- Tada būk malonus, paprašyk šeimininko parodyti 
mano kambarį. 

Taip padafęs Traukvėjis žiūrėjo, kaip Storpilvis vos 
ne zovada nervingai atlėkė iš kažkurio kambario ir užlipo 
aukštyn už baro buvusiais mediniais laiptais. Po poros 
sekundžių Bagažas atsistojo 17 nupėdino paskui juos. 

Tada burtininkas nuleido žvilgsnį į rankoje gulėju- 
sias šešias dideles monetas. Dvigėlis užsispyrė iš anksto 

sumokėti jam keturių dienų atlyginimą. 
Hju linkterėjo ir padrąsinančiai nusišypsojo. 
Traukvėjis ant jo suurzgė. 

. Kaip studentas, Traukvėjis niekada negaudavo gerų 
pažymių už išankstinį žinojimą, bet dabar nenaudoti jo 
smegenų vingiai pulsavo ir ateitis skaisčiomis spalvomis 
įsirėžė akių obuoliuose. Vieta tarp menčių pradėjo niežtėti. 
Jis žinojo, jog reikia elgtis protingai ir pirkti žirgą. Žirgas 
turės būti greitas, brangus ir nupirktas be ceremonijų, nes 
Traukvėjis nežinojo, kuris prekeivis arkliais būtų pakanka- 
mai turtingas duoti grąžos iš beveik visos uncijos aukso. 

O tada, žinoma, kitos penkios monetos padėtų jam 
atsidaryti padorią burtininko praktiką kur nors saugiai toli, 
sakykim, už dviejų šimtų mylių. Taip elgtis būtų protinga. 

Bet kas atsitiks su Dvigėliu, paliktu vienu mieste, 
kur net tarakonai turi neklystantį aukso instinktą? Žmogus 
būtum tikras niekšas, jei jį paliktum. 


LARA 

Ankh-Morporko Patricijus nusišypsojo vienomis lū- 
pomis. 

- Sakot, Centro Vartai? - sumurmėjo jis. 

Sargybos kapitonas šauniai saliutavo. 

- Taip, lorde. Turėjom nušauti arklį, kitaip jis nebūtų 
sustojęs. 

- Irtai gana tiesiu keliu atvedė tave čia, - tarė Patrici- 
jus, žvelgdamas žemyn į Traukvėjį, - kuo gali pasiteisinti? 

Sklido gandai, jog vienas Patricijaus rūmų sparnas 
buvo pilnas klerkų, leidusių dienas tikrinant ir papildant in- 
formaciją, surinktą puikiai organizuotos šnipų sistemos. 
Traukvėjis tuo neabejojo. Jis žvilgterėjo į balkoną, kuris 
tęsėsi audiencijos salės šone. Staigus judesys, vikrus šuolis 
- ir arbaleto šūvių kruša. Jis sudrebėjo. 

Patricijus parėmė smakrą Žžieduota ranka, kietomis ir 

mažomis kaip karoliukai akimis žvelgdamas į burtininką. 

- Pažiūrėkim, - tarė jis, - žodžio laužymas, arklia- 
vagystė, netikrų pinigų naudojimas... taip, tavęs, Traukvėji, 
laukia Arena. 

To jau buvo per daug. 

- Aš norėjau arklio! Aš jį dorai nupirkau! 

- Su netikrais pinigais. Techniškai tai vagystė. 

- Rinusai yra iš tikro aukso! 

- Rinusai? - Patricijus pasukiojo vieną jų savo storais 
pirštais, - jie taip vadinasi? Įdomu. Bet, kaip sakei, jie nėra 
labai panašūs į dolerius? 

- Žinoma, nepa... 

- A! Tuomet prisipažįsti? | 

Traukvėjis išsižiojo kalbėti, pagalvojo ir vėl užsi- 
čiaupė. 

- Be abejo, taip. Ir, be to, dar turime moralinį 
žlugimą bailiai išdavus mūsų krašto svečią. Gėdykis, 
Traukvėji! 

Patricijus lengvai pamojo ranka. Sargybiniai už 
Traukvėjo atsitraukė, o jų kapitonas žengė keletą žingsnių 
į šoną. Traukvėjis staiga pasijuto labai vienišas. 

Sakoma, jog burtininkui besiruošiant mirti, jo pasi- 
imti ateina pati Giltinė (užuot atsiuntusi pavaldinį, 
pavyzdžiui, Ligą ar Badą, kaip tai yra įprasta). Traukvėjis 
nervingai apsidairė, ieškodamas aukštos juodai apsivilkusios 
figūros (burtininkai, netgi nevykę, be lazdelių ir kūgio for- 
mos kepurių, akių obuoliuose dar turi mažyčius aštuonkam- 
pius, leidžiančius matyti oktariną, pagrindinę spalvą, o vi- 
sos kitos tėra blyškūs jos šešėliai įprastoje keturmatėje er- 
dvėje. Sakoma, jog oktarinas yra fluorescuojantis žalsvai 
gelsvai purpurinis). Koks šešėlis sumirgėjo kampe? 

- Žinoma, - tarė Patricijus, - aš galėčiau būti gailes- 
tingas. | 

Šešėlis išnyko. Su bepretiškos vilties išraiška 
Traukvėjis pakėlė galvą. 

- Taip? 

Patricijus vėl mostelėjo ranka. Traukvėjis pamatė 
sargybinius išeinant. Pasilikęs akis į akį su miestų dvynių 
valdovu jis beveik norėjo, kad jie sugrįžtų. 

- Ateik čia, Traukvėji, - pasakė Patricijus. Jis parodė 
į lėkštelę su delikatesais, stovėjusią ant žemo aukso stalelio 
šalia sosto, - nenorėtum kristalizuotos medūzos? 

- Ne, - atsakė Traukvėjis. 

- Dabar noriu, jog labai atidžiai paklausytum, ką 
pasakysiu, - draugiškai tarė Patricijus, - nes kitaip tu numir- 
si. Ganėtinai įdomiai. Per ilgą laiko tarpą. Prašau nustoti 
taip nervintis. Kadangi tu vis tiek šioks toks burtininkas, tai, 
be abejo, supranti, jog mes gyvename disko formos pasau- 
lyje? Ir jog prie briaunos egzistuoja žemynas, kuris, nors ir 
mažas, bet atsveria visą masyvią šio pusrutulio žemę? Ir ats- 
veria todėl, kad yra padarytas iš aukso? 

Traukvėjis linktelėjo. Kas negirdėjo apie Atsvarinį 
Žemyną? Kai kurie jūreiviai netgi patikėdavo vaikų pasako- 
mis ir išplaukdavo jo ieškoti. Žinoma, grįždavo tuščiomis 
rankomis arba negrįždavo iš viso. Rimtesnių jūreivių 
nuomone, juos surydavo milžiniški vėžliai. Kadangi Ats- 
varinis Žemynas, be abejo, buvo tik mitas. 

- Žinoma, jis egzistuoja, - tarė Patricijus, - nors ne- 
padarytas iš aukso, tačiau auksas ten yra labai dažnas meta- 
las. Didžiąją žemyno dalį sudaro po pluta esantys milžiniški 
oktirono klodai. Aštriam tavo protui jau aišku, jog Atsvari- 
nio Žemyno egzistavimas kelia mirtiną grėsmę mūsų žmo- 
nėms... - jis stabtelėjo, žiūrėdamas į pražiotą Traukvėjo bur- 
ną, ir atsidusęs pasakė: - Ar kartais netyčia nepagavai min- 
ties? 

- Hrmm, - pasakė Traukvėjis. Jis nurijo seiles ir 
apsilaižė lūpas: - Na, ne. Tai yra, na, auksas... 

- Suprantu, - saldžiai tarė Patricijus, - tu turbūt 
manai, jog būtų fantastiška nuplaukti į Atsvarinį Žemyną ir 
parsigabenti pilną laivą aukso? 

Traukvėjis pajuto, kad jam spendžiami pelėkautai. 

- Taip? - pabandė jis. 

- Ir jeigu kiekvienas žmogus Apvaliosios Jūros 
krante turėtų nuosavą aukso kalną? Ar tai būtų gerai? Kas 
atsitiktų? Imk ir pagalvok. 

Traukvėjis suraukė kaktą. Pamąstė. 

- Mes visi būtume turtingi? 

Po jo pastabos nukritusi temperatūra leido suprasti, 
kad pastaba nebuvo teisinga. 

- Galiu taip pat pasakyti, Traukvėji, jog tarp Apva- 
liosios Jūros Lordų ir Agato imperijos Imperatoriaus egzis- 
tuoja kontaktas, - tęsė Patricijus, - jis labai menkas. Mes ne- 
turime beveik nieko bendro. Mes neturime nieko, ko nori 
jie, o jie neturi nieko, ką galime įpirkti mes. Tai sena Impe- 
rija, Traukvėji. Sena, klastinga, žiauri ir labai labai turtinga. 
Todėl mes keičiamės broliškais sveikinimais albatrosų paš- 
tu. Nereguliariai. 

Vienas toks laiškas atvyko šį rytą. Atrodo, jog vienas 
Imperatoriaus valdinys įsikalė į galvą aplankyti mūsų mies- 
tą. Atrodo, jis nori jį apžiūrėti. Turbūt tik beprotis iškentėtų 
plaukiojimo Sukriedžio Vandenynu bėdas tik tam, kad į 
kažką pažiūrėtų. Tačiau jis atplaukė šįryt. Jis galėjo sutikti 
įžymų herojų arba klastingą vagį, arba kokį žinomą iš- 
minčių. Jis sutiko tave. Jis pasamdė tave gidu. Todėl tu, 
Traukvėji, ir būsi šito žiūrovo, šito Dvigėlio gidas. Ir pasi- 
stengsi, jog jis grįžtų namo sužavėtas mūsų mažyte tėvyne. 
Ką pasakysi? | 

- Ee... dėkoju, lorde, - liūdnai pasakė Traukvėjis. 

- Žinoma, yra ir kitas dalykas. Būtų tiesiog tragedi- 
ja, jeigu mūsų mažajam svečiui atsitiktų kas nors negero. 
Pavyzdžiui, jeigu jis numirtų, būtų siaubinga. Siaubinga 
visam mūsų kraštui, nes Agato Imperatorius ne pirštu peni- 
mas ir galėtų sunaikinti mus vien linktelėjęs. Paprasčiau- 
siai linkterėjęs. Ir tai būtų siaubinga tau, Traukvėji, nes per 
tas savaites, kol atvyktų milžiniškos Imperijos samdinių 

laivynas, mano tarnai užsiimtų tavimi vildamiesi, jog at- 
vykusių kerštaujančių kapitonų pyktis atslūgs, pamačius 
tavo vis dar gyvą kūną. Tam tikri burtai išlaiko gyvybę net 
ir labiausiai sužalotame kūne ir... iš veido matau, jog paga- 
liau supranti? 

- Ahargh... 

- Nesupratau?.. 

- Taip, lorde. Aš tuo pasirūpinsiu, tai yra, na, paban- 
dysiu jį prižiūrėti ir apsaugoti -nuo nelaimių, - 0 po to įsi- 
manė Traukvėjis. 

- Kapitalu! Kiek suprantu, jūs su Dvigėliu jau gerai 
sutariat. Puiki pradžia. Kai jis sėkmingai grįš į tėvynę, pa- 
matysi, jog aš nesu nedėkingas. Aš gal net panaikinsiu kal- 
tinimus. Ačiū, Traukvėji. Gali eiti. 

Traukvėjis nusprendė neprašyti grąžinti penkių 
likusių rinusų. Jis atsargiai ėmė trauktis. 

- Ir dar vienas dalykas, - tarė Patricijus, burtininkui 
sugrabaliojus durų rankeną. 

- Taip, lorde? - nupuolusia širdimi atsiliepė jis. 

- Esu tikras, kad nebandysi išvengti įsipareigojimų 
pabėgdamas iš miesto. Kiek suprantu, esi apsigimęs mies- 
tietis. Gali būti tikras, jog iki vakaro visų kitų miestų valdo- 
vai bus supažindinti su šitomis sąlygomis. 

- Galiu jus užtikrinti, lorde, tokia mintis man net 
nebūtų atėjusi į galvą. 

- Iš tiesų? Tuomet tavimi dėtas iškelčiau bylą už 
šmeižtą savo veido išraiškai. 

Traukvėjis pasiekė “Lūžusį Būgną“ iš visų jėgų 
bėgdamas ir kaip tik laiku, kad susidurtų su greitai iš ten 
išeinančiu atbulu žmogumi. Nepažįstamojo skubą iš dalies 
lėmė krūtinę persmeigusi ietis. Jis triukšmingai sugargaliavo 
ir negyvas nugriuvo burtininkui po kojomis. 

Traukvėjis atsargiai pažvelgė iš už durų ir tuoj pat 
trūktelėjo galvą atgal, nes pro šalį kaip kurapka prazvimbė 
svaidomasis kirvis. Antras žvilgsnis pasakė, jog tai buvo 
sėkmingas metimas. Tamsus "Būgno" vidus virto be- 
sikaunančių Žmonių krūva ir - tai patvirtino ilgesnis trečias 
žvilgsnis - nemažą dalį žmonių sudarė vien gabaliukai. 
Traukvėjis staigiai atsilenkė, kai paleista kėdė praskrido pro 
šalį 1r trenkėsi į kitą gatvės pusę. Tada jis nėrė vidun. 

Traukvėjis dėvėjo tamsų rūbą, kurį dar labiau patam- 
sino nuolatinis nešiojimas ir nereguliarus skalbimas. 
Siaučiančioje prieblandoje niekas nepastebėjo neaiškios 
figūros, desperatiškai bėginėjusios nuo vieno stalo prie kito. 
Vieną akimirką besitraukiantis karys užmynė ant to, kas 
atrodė kaip pirštai. Keliasdešimt to, kas atrodė kaip dantys, 
jam įkando į kulkšnį. Jis šaižiai viauktelėjo ir prarado 
dėmesį kaip tik tam, kad būtų perkirstas nustebusio 
priešininko kardo. | 

Čiulpdamas skaudamą ranką ir bėgdamas susilenkęs 
Traukvėjis pasiekė laiptus. Tiesiai virš jo į turėklus įsmigo 
arbaleto užtaisas ir burtininkas kūktelėjo. 

Kiekvienu momentu laukdamas kito, tikslesnio, 
šūvio jis vienu atsikvėpimu užlėkė laiptais. 

Sunkiai kvėpuodamas viršutiniame koridoriuje jis 
išsitiesė ir prieš save pamatė kūnais nuklotas grindis. Dide- 
lis juodabarzdis vyras su kruvinu kardu vienoje rankoje 
suko durų rankeną. 

- Ei! - suriko Traukvėjis. Vyras apsidairė, nerūpes- 
tingai ištraukė durklą iš už diržo ir paleido. Traukvėjis 
tūptelėjo. Jam už nugaros pasigirdo trumpas klyksmas, kai 
jau nutaikęs savo ginklą arbaletininkas išmetė jį ir griebėsi 
už gerklės. 

Didysis vyras jau siekė kito durklo. Traukvėjis karšt- 
ligiškai apsidairė ir karštligiškai improvizuodamas išsitiesė 
į burtininkišką pozą: 

- Asoniti! Kijoruša! Beazlebor! 

Žmogus sudvejojo, jo akys ėmė nervingai lakstyti į 
šalis, laukdamos magijos. Supratimas, jog šiandien magijos 
nebus, atėjo tuo pačiu metu, kai koridoriumi atšvilpęs 
Traukvėjis spyrė jam į kirkšnį. 

Kol susigriebęs už kirkšnies stambuolis dejavo, bur- 
tininkas atplėšė duris, įšoko vidun ir, užtrenkęs jas, užsigulė 
visu kūnu burna gaudydamas orą. 

Čia buvo tylu. Ant žemos lovos taikiai miegojo 
Dvigėlis. Šalia lovos gulėjo Bagažas. 

Traukvėjis Žengė porą žingsnių į priekį, godumas 
vedė taip lengvai, lyg jis būtų turėjęs ratukus. Skrynia buvo 
atvira. Viduje gulėjo maišai ir viename jų blykstelėjo auk- 
sas. Akimirkai godumas įveikė atsargumą ir Traukvėjis 
nedrąsiai ištiesė ranką... bet kokia nauda? Jis neišgyvens tuo 
pasimėgauti. Burtininkas nenoriai atitraukė ranką ir nuste- 
bęs išvydo, kaip lengvai sudrebėjo atviros skrynios dangtis. 
Ar tik jis nepakrypo, pajudintas vėjo? 

Traukvėjis pažiūrėjo į savo pirštus, po to į dangtį. 
Dangtis buvo sunkus ir kaustytas žalvariniais lankais. Dabar 
jis nejudėjo. 

Koks vėjas? 

- Traukvėjis! 

Dvigėlis pašoko nuo lovos. Burtininkas puolė atgal, 
ištempdamas lūpas į šypseną. 

- Brangus drauge, kaip tik laiku! Pavalgysime 
priešpiečius, po to, neabejoju, jog šiai popietei esi paruošęs 
nuostabią programą! 

= EElių 

- Puiku! 

Traukvėjis giliai įkvėpė. 

- Klausyk, - beviltiškai pasakė jis, - einam valgyti 
kur kitur. Ten apačioje vyksta muštynės. 

- Smuklės muštynės? Kodėl tu nepažadinai manęs 
anksčiau? 

- Matai... KĄ? 


- Aš, atrodo, šį rytą aiškiai pasakiau, Traukvėji. No- 
riu pamatyti autentišką Morporko gyvenimą - vergų preky- 
vietę, Kekšių Duobes, Mažųjų Dievų šventyklą, Elgetų 
Gildiją... ir autentiškas muštynes Smuklėje, - Dvigėlio balse 
suskambo vos girdimas įtarimas, - juk visa tai yra, ar ne? 
Žmonės, besisupantys ant sietynų, kirstynės tarp stalų ir 

panašiai, į ką visą laiką įsivelia Barbaras Hrunas ir 
Žebenkščius. Žinai... jaudulys. 

Traukvėjis sunkiai atsisėdo ant lovos. 

- Tu nori pamatyti kautynes? 

- Taip. O kas čia blogo? 

- Visų pirma žmonės susižeidžia. 

- Ne, aš nesiūlau dalyvauti patiems. Aš noriu tik 
pažiūrėti, ir viskas. Ir kai kuriuos jūsų žymius herojus. Juk 
jūs juos turite? Tai nėra vien dokų šnekos? 

Burtininko nuostabai, Dvigėlis dabar beveik malda- 
vo. 

- Taip, taip. Mes juos turime, - skubiai atsakė 
Traukvėjis, pagalvojęs apie juos ir pasibjaurėjęs ta mintim. 

Anksčiau ar vėliau visi Apvaliosios Jūros herojai 
praeidavo pro Ankh-Morporko vartus. Dauguma jų buvo 
kilę iš prie užšalusio Centro gyvenančių barbarų genčių, ku- 
rios užsiiminėjo herojų eksportu. Beveik visi jie turėjo gru- 
bius magiškus kardus, kurių nevaldomos jėgos astralinėje 
plokštumoje siųsdavo velniop visus delikačius taikomosios 
magijos eksperimentus mylių mylias aplinkui, tačiau Trauk- 
vėjis prieštaravo ne dėl to. Jis žinojo esąs magiška liekana, 
todėl nesirūpino tuo, jog vien herojaus pasirodymo prie 
miesto vartų užtekdavo retortoms susprogti, o demonams - 
materializuotis visame Magiškajame Kvartale. Ne, jis nem- 
ėgo herojų dėl jų įprasto savižudiško niūrumo būnant blai- 
viems ir žmogžudiškos beprotybės pasigėrus. Be to, jų buvo 
per daug. Kai kurios Žinomesnės nuotykių ieškojimų vietos 
netoli miesto sezono metu tiesiog klegėdavo herojais. Jau 
buvo kalbama apie grafiko sudarymą. 

Jis pasitrynė nosį. Vieninteliai herojai, su kuriais jis 
praleido daug laiko, buvo Bravdas su Žebenkščiumi, dabar 
išvykę iš miesto, ir Barbaras Hrunas, pagal Centro standar- 
tus - beveik akademikas, nes galėjo galvoti nejudindamas 
lūpų. Hrunas dabar blaškėsi kažkur Sukriedyje. 

- Klausyk, - pagaliau tarė burtininkas, - ar esi kada 
sutikęs barbarą? 

Dvigėlis papurtė galvą. 

- To aš ir bijojau, - pasakė Traukvėjis, - supranti, jie 
yra... 

Gatvėje pasigirdo bėgančių kojų kaukšėjimas ir nau- 
jas riaumojimas apačioje. Vėliau sekė bruzdesys ant laiptų. 
Durys atsivėrė anksčiau, nei Traukvėjis suspėjo šokti prie 
lango. 

Bet vietoj laukto godumo apkvaišinto bepročio jis 
pasijuto Žiūrįs į apvalų raudoną Sargybos seržanto veidą. 
Traukvėjis vėl pradėjo kvėpuoti. Žinoma, Sargyba visada 
stengėsi neįsikišti į muštynes per anksti, jeigu skaičiumi ryš- 
kiai neviršijo priešininkų. Toks darbas garantuodavo pen- 
siją, todėl traukdavo atsargius mąslius žmones. 

Seržantas piktai nužvelgė Traukvėjį ir susidomėjęs 
įsistebeilijo į Dvigėlį. | 

- Viskas gerai, ką? - paklausė jis. 

- Gerai, - tarė Traukvėjis, - užtrukote, ar ne? 

Seržantas nekreipė į jį dėmesio. 

- Čia šitas užsienietis? - pasitikslino jis. 

- Mes kaip tik ruošėmės išeiti, - greitai pasakė 
Traukvėjis, o tada prabilo Trobu: - Dvigėli, mums reikėtų 
paieškoti priešpiečių kur kitur. Žinau keletą vietų. 

Sukaupęs visą esamą didybę jis išžygiavo į kori- 
dorių. Dvigėlis nusekė paskui, o po poros sekundžių iš 
seržanto lūpų ištrūko duslus garsas, kai Bagažas su tren- 
ksmu užvožė dangtį, atsistojo, pasirąžė ir taip pat išžygiavo 
paskui. | 
Iš kambario apačioje sargybiniai tempė kūnus. 


Likusių gyvų nebuvo. Sargyba tuo įsitikino, davusi jiems 
laiko pasprukti per galines duris - geras kompromisas tarp 
atsargos ir teisingumo, tikęs abiem pusėms. 

- Kas šitie žmonės? - paklausė Dvigėlis. 

- Tiesiog žmonės, - atsakė Traukvėjis. Ir jam nespė- 
jus savęs sustabdyti smegenų dalis, neturėjusi ką veikti, 
perėmė burnos valdymą ir pridūrė: - Iš esmės jie visi hero- 
jai. 

- Tikrai? 

Viena koja įlipus į Pilkuosius A'Rulo Garus, leng- 
viau įlipti giliau ir nuskęsti negu tęsti kovą. Traukvėjis pasi- 
davė. 

- Taip, šitas yra Erigas Stipriarankis, ten toliau guli 
Juodasis Zenelis... 

- Ar čia yra Barbarasrunas? - godžiai dairydamasis 
paklausė Dvigėlis. Traukvėjis giliai įkvėpė. 

- Štai jis - už mūsų. 

Melas buvo toks didelis, kad jo raibuliai per vieną 
žemutinę astralinę plokštumą pasiekė Magiškąjį Kvartalą, 
pasipildė visada ten plaukiojusia milžiniška galios banga ir 
nulėkė per Apvaliąją Jūrą. Jie pasiekė net patį Hruną, aukš- 
tai Ėgliasuolių Kalnuose ant griūvančios atbrailos besiko- 
rusį su porele gnolių, ir suteikė nepaaiškinamai nemalonių 
akimirkų. Tuo metu Dvigėlis atvožė Bagažo dangtį ir sku- 
biai ištraukė sunkų juodą kubą. 

- Fantastika! - audrinosi jis, - namuose nė už ką tuo 
nepatikės! | 

- Ką jis čia mala? - abejodamas pasiteiravo seržantas. 

- Jis patenkintas, jog mus išgelbėjote, - tarė 
Traukvėjis, skersomis žvilgterėjęs į juodą dėžutę, lyg 
laukdamas, kad šioji susprogs ar pradės groti keistą muziką. 

- Aha, - tarė seržantas. Jis irgi spoksojo į dėžutę. 

Dvigėlis smagiai jiems nusišypsojo. 

- Norėčiau įamžinti tokį įvykį, - pasakė jis, - ar galė- 


tum paprašyti jų visų sustoti prie lango? Ilgai neužtruks. Ir... 
Traukvėji? 

- Taip? 

Dvigėlis pasistiebė ir sušnibždėjo: 

- Manau, žinai, kas čia yra, ar ne? 

Traukvėjis pasižiūrėjo į dėžutę. Ji turėjo iš vidurio 
kyšančią apvalią stiklinę akį priekyje ir jungiklį užpakalyje. 

- Ne visai. | 

- Čia įrenginys, greitai darantis paveikslus, - paaiški- 
no Dvigėlis, - naujas išradimas. Aš juo didžiuojuosi, bet, 
žiūrėk, šitie ponai, atrodo, yra truputį susirūpinę. Gal galė- 
tum jiems paaiškinti? Be abejo, už sugaištą laiką aš jiems at- 
lyginčiau. 

- Jis turi dėžutę su demonu, kuris piešia paveikslus, 
- trumpai tarė Traukvėjis, - darykit, ką beprotis liepia, ir jis 
jums duos aukso. 

Sargyba nervingai nusišypsojo. 

- Norėčiau paveikslo ir tavęs, Traukvėji. Puiku, - 
Dvigėlis išsitraukė Traukvėjo jau matytą auksinį diską, 
prisimerkęs pažiūrėjo ir sumurmėjo: - Trisdešimties sekun- 
džių turėtų užtekti, - po to linksmai šūktelėjo: - Prašau šyp- 
sotis! 

- Šypsotis? - sugėrgždė Traukvėjis. Dėžutė sudūzgė. 

- Gerai! | 

Aukštai virš disko skrido antrasis albatrosas, taip 
aukštai, jog jo mažytės neprotingos oranžinės akutės galė- 
jo matyti visą pasaulį ir jį supančią žibančią Apvaliąją Jūrą. 
Prie albatroso kojos buvo pririšta geltona pranešimų kap- 
sulė. Daug Žemiau, nematomas debesyse, namo plasnojo 
paukštis, atnešęs Ankh-Morporko Patricijui ankstesnį prane- 
šimą. 

Apstulbęs Traukvėjis žiūrėjo į mažytį keturkampį. 
Ten buvo ir jis pats, miniatiūrinė spalvota figūrėlė, stovin- 
ti prieš sargybinių grupę, kurių veidai buvo virtę siaubo gri- 
masomis. Tylaus siaubo kuždesys pasklido tarp Žmonių, 
pasilenkusių pažiūrėti per jo petį. 

Išsišiepęs Dvigėlis ištraukė saują mažesnių monetų, 
kurias Traukvėjis žinojo esant ketvirtiniais rinusais. Dvigė- 

lis mirktelėjo burtininkui. 

- Turėjau panašių problemų sustojęs Rudosiose 
Salose, - pasakė jis, - jie manė, jog ikonografas vagia jų 
sielų gabaliukus. Juokinga, ar ne? 

- Ahargh, - sutiko Traukvėjis ir jausdamas, jog to 
vargiai užtenka palaikyti pokalbiui, pridūrė: - Tačiau čia aš 
ne toks ir panašus į save. 

- Su juo lengva dirbti, - nekreipdamas dėmesio 
pasakė Dvigėlis, - paprasčiausiai spaudi šitą mygtuką, o visa 
kita padarys ikonografas. Dabar aš atsistosiu šalia Hruno ir 
tu padaryk paveikslą. 

Kaip įprastai daro auksas, monetos numalšino sargy- 
binių susijaudinimą ir po pusės minutės nustebęs Traukvėjis 
jau turėjo mažą stiklinį portretą, kur Dvigėlis stovėjo su 
milžinišku rantuotu kardu ir šypsojosi, lyg būtų 
išsipildžiusios visos jo svajonės. 

Jie papietavo mažoje valgykloje netoli Žalvario Til- 
to kartu su Bagažu, įsitaisiusiu po stalu. Maistas ir vynas, 
daug geresni už įprastą Traukvėjo racioną, atpalaidavo jį. 
Viskas ne taip jau blogai, nusprendė jis. Reikės tik trupučio 
išradingumo ir šiek tiek greito mąstymo. 

Dvigėlis atrodė taip pat užsigalvojęs. Mąsliai 
žiūrėdamas į savo vyno taurę jis tarė: 

- Kaip suprantu, smuklių DRS čia gana dažnos? 

- Ganėtinai. 


- Be abejo, sužalojami įrengimai? 

- Įreng... a, suprantu. Ta prasme, suolai ir visa kita. 
Taip, turbūt. 

- Šeimininkams turėtų būti skaudu. 

- Niekada apie tai negalvojau. Matyt, čia profesinė 
rizika. 

Dvigėlis susimąstęs pasižiūrėjo į jį. 

- Aš galėčiau padėti, - tarė jis, - rizika yra mano dar- 
bas. Maistas truputį riebokas, ar ne? 

- Sakei, jog nori paragauti tipiško Morporko maisto, 
- atsiliepė Traukvėjis, - ką ten šnekėjai apie riziką? 

- Aš viską žinau apie riziką. Rizika yra mano darbas. 

- Tą sakei pirmą kartą. Bet aš ir tada nepatikėjau. 

- Ne, aš pats nerizikuoju. Pats baisiausias man nu- 
tikęs dalykas buvo išpilta rašalinė. Aš įvertinu riziką. Kiek- 
vieną dieną. Ar žinai, kokia tikimybė, jog Raudonojo Tri- 
kampio rajone Bes Pelargike užsidegs namas? Penki šimtai 
trisdešimt aštuoni prieš vieną. Tai apskaičiavau aš, - su vos 
juntamu išdidumu pridėjo Dvigėlis. 

- O ka... - Traukvėjis pabandė sulaikyti raugulį, - 
kam? Prašau atleisti, - jis įsipylė sau dar vyno. 

- Tam, kad... - Dvigėlis stabtelėjo, - negaliu pasakyti 
trobiškai. Nežinau, ar jie turi tokį žodį. Mano kalboje, mes 
tai vadiname... - ir jis ištarė krūvą nežinomų skiemenų. - 
- De-raud-1ma-sas, - pakartojo Traukvėjis, - juokingas žodis. 
Ką jis reiškia? 

- Įsivaizduok, jog turi laivą, pakrautą, sakykim, auk- 
so luitais. Jį gali užklupti audros arba užpulti piratai. Tu 
nenori, kad taip atsitiktų, todėl išsiimi de-raud-ima-saso- 
poli-sisį. Pagal paskutinių dvidešimties metų orų progno- 
zes ir įrašus apie piratavimą aš paskaičiuoju tikimybę, jog 
krovinys dings, tada pats truputį pridedu ir pagal tai tu 
sumoki pinigus. 

- ... 1r tas pridėtas truputis... - pasakė Traukvėjis, 
rūsčiai mosuodamas pirštu. 

- ... ir jeigu krovinys dingsta, aš tau jį kompensuoju. 

- Kumpis su sojom? 

- Sumoku tiek, kiek vertas krovinys, - kantriai 
pasakė Dvigėlis. 

- Supratau. Čia panašu į lažybas, taip? 

- Lažybas? Galima ir taip sakyti. 

- Ir tu uždirbi pinigus su de-raud-ima-sasu? 

- Įdėti pinigai atsiperka. 

Įvyniotas į šiltą geltoną vyno švytėjimą Traukvėjis 
bandė pažvelgti į de-raud-imo-sasą iš Apvaliosios Jūros 
požiūrio taško. 

- Aš nesuprantu šito de-raud-i1ma-saso, - tvirtai pa- 
reiškė jis, stebėdamas aplinkui besisukantį pasaulį. - Pa- 
imkim mgiją. Mgiją aš sprntu. 

- Magija yra viena, o iškreiptas-garsas-sklindantis-iš- 
-požemio-dvasių visai kas kita, - tarė jis. 

- Ką? 

- Ką. 

- Pskai jįkngą Ždį, - nekantriai sušniokštė Traukvėjis. 

- Iškreiptas-garsas-sklindantis-iš-požemio-dvasių? 

- Nkda ngrdjau. 

Dvigėlis pabandė paaiškinti. 

Traukvėjis pabandė suprasti. 

Visą ilgą popietę jie apžiūrinėjo miestą Sukriedžio 
kryptimi palei upę. Dvigėlis, užsimetęs ant kaklo keistąją 
paveiksladėžę, ėjo pirmas, o Traukvėjis vilkosi iš paskos, 
retkarčiais kukteldamas ir patikrindamas, ar galva vis dar 
savo vietoje. 

Paskui juos sekė dar ir kiti. Mieste, kur kiekvieną 
dieną vykdavo viešos bausmės, dvikovos, šiaip kovos, magų 
ginčai ir kiti įdomūs įvykiai, gyventojai susidomėjusio 


praeivio profesiją ištobulino iki aukščiausio laipsnio. Be to, 
jie visi lig vieno buvo profesionalūs Žiopliai. Tačiau Dvigė- 
lis džiaugsmingai darė Žmonių, užimtų, kaip jis pareiškė, 
kasdiene veikla, paveikslus ir kadangi po visko ketvirtiniai 
rinusai “už jų sugaištą laiką“ keisdavo šeimininką, greitai 
paskui jį ėmė sekti susijaudinusių ir laimingų “naujųjų tūr- 
tuolių" minia, laukianti, kada beprotis vėl pradės mėtytis 
auksu. 

Septyniarankio Seko šventykloje skubus šventikų ir 
ritualinės širdies transplantacijos meistrų susirinkimas nu- 
sprendė, jog šimto sprindžių aukščio Seko statula yra per 
šventa virsti magišku paveikslu, bet sumokėti du rinusai pa- 
liko juos įsitikinusius, jog ne toks Jis jau ir šventas. 

Užtrukusi ekskursija į Kekšių Duobes atnešė 
gausybę spalvingų ir pamokančių paveikslų, kurių kelis 
Traukvėjis paslėpė, norėdamas atidžiau apžiūrėti būdamas 
vienas. Smegenyse susikaupusiems garams išgaravus jis 
pradėjo rimtai spėlioti, kaip veikia ikonografas. 

Netgi nevėkšla burtininkas žinojo, kad kai kurios 
medžiagos yra jautrios šviesai. Galbūt stiklo lentelės buvo 
apdirbtos kokiu magišku procesu, stingdžiusiu praeinančią 
šviesą? Kažkas panašaus. Traukvėjis visada įtarė, jog kažkas 
yra kažkuo geriau už magiją. Dažniausiai jis nusivildavo. 

Tačiau greitai jis naudojosi kiekviena proga valdyti 
dėžutę. Dvigėlis buvo patenkintas, nes tai mažajam 
žmogučiui leido pačiam pasirodyti savo paveiksluose. Šituo 
momentu Traukvėjis pastebėjo šį bei tą keisto. Dėžutė 
suteikdavo galią jos laikytojui - kiekvienas, susidūręs su 
hipnotine stiklo akimi, be klausimų paklusdavo net patiems 
griežčiausiems įsakymams dėl pozos ir išraiškos. 

Nelaimė atsitiko, kai jis tuo užsiiminėjo Sudužusių 
Mėnulių Aikštėje. 

Dvigėlis pozavo šalia sutrikusio talismanų pardavė- 
j0, naujai įgytų gerbėjų miniai susidomėjus stebint, ar ne- 
padarys atvykėlis dar ko nors juokingai beprotiško. 

Traukvėjis priklaupė ant vieno kelio, kad paveikslas 
atrodytų geriau, 1r nuspaudė magišką jungiklį. 


Dėžutė pasakė: 

- Nieko gero. Baigėsi rožinė spalva. 

Prieš jo akis atsidarė iki šiol nepastebėtos durelės. 
Mažas, žalias ir siaubingas karpuotas humanoidas išlindo 
lauk, parodė į naguotoje letenoje laikomą dažų paletę ir 
pradėjo rėkti. 

- Nėra rožinės! Matai? - gergždė homunkulas, - gali 
čia nespaudinėti jungiklio, kai nėra rožinės, aišku? Jei norė- 
jai rožinės, nereikėjo pleškinti tų visų jaunų damų. Nuo 
dabar bus tik monochromas, bičiuli. Aišku? 

- Aišku. Taip, žinoma, - sutiko Traukvėjis. Jam pa- 
sirodė, jog viename tamsiame dėžutės kampe jis galėjo 
pamatyti molbertą ir, mažytę nepaklotą lovą. Traukvėjis 
vylėsi, jog vis dėl to negalėjo. 

- Jeigu sutarta, tada iki, - pasakė velniūkštis ir 
užtrenkė duris. Traukvėjis pagalvojo girdįs duslų niurnėjimą 
ir per grindis traukiamos kėdės brūžavimą. 

- Dvigėli... - pradėjo jis ir pakėlė akis. 

Dvigėlis dingo. Traukvėjui spoksant į minią ir 
jaučiant, kaip stuburu kyla dygus siaubo jausmas, kažkas 
švelniai bakstelėjo jam į juosmenį. 

- Neskubėdamas apsisuk, - kaip juodas šilkas sušnar- 
ėjo balsas, - arba palinkėk savo inkstams gero kelio. 

Minia susidomėjusi stebėjo. Atrodė, diena žadėjo 
būti visai gera. 

Traukvėjis lėtai apsisuko jausdamas, kaip palei 
šonkaulius krebžda kardo smaigalys. Kitame kardo gale jis 
atpažino Streną Vitelį-vagį, Žiaurų karį ir suirzusį preten- 
dentą į blogiausio Žmogaus pasaulyje titulą. 

- Sveikutis, - silpnai tarė burtininkas. Už poros jardų 
keletas nesimpatingų vyrų kėlė Bagažo dangtį ir susijaudinę 
rodė į aukso maišus. Vitelis šyptelėjo. Randų išraižytame 
veide šypsena turėjo žudantį poveikį. 

- Aš tave pažįstu, - pasakė jis, - padugnių burtinin- 
kas. Kas čia per daiktas? 

Traukvėjis pastebėjo, jog Bagažo dangtis vėl lengvai 

virpa, nors vėjo nebuvo. O jis pats rankose tebelaikė pa- 
veiksladėžę. 

- Šitas? Jis daro paveikslus, - džiugiai paaiškino jis, 
- ei, palaikyk šypseną, gerai? - Burtininkas greitai atsitraukė 
ir nusitaikė. 

Akimirką Vitelis sudvejojo. 

- Ką?! 

- Gerai, stovėk taip, - paliepė Traukvėjis. 

Vagis stabtelėjo, po to suurzgė ir atsivėdėjo kirsti. 

Pasigirdo “taukšt"' ir siaubingų klyksmų duetas. 
Traukvėjis nesidairė aplinkui, nes bijojo pamatyti baisius 
dalykus, todėl Viteliui vėl į jį pažvelgus, burtininkas buvo 
jau kitoje Aikštės pusėje ir bėgo vis greičiau. 


< 0 
49 + d 


Albatrosas leidosi plačiais lėtais sparnų mostais, ku- 
rie baigėsi visai nedidingu plunksnų gūsiu ir dunkstelėjimu, 
kai jis sunkiai nutūpė ant platformos Patricijaus paukščių 
sode. 

Paukščių sargas, snaudęs saulutėje ir nelaukęs kito 
tolimų atstumų pranešimo po atvykimo rytą, pašoko ant 
kojų ir pakėlė galvą. 

Po poros akimirkų jis jau bėgo rūmų koridoriais 
laikydamas pranešimo kapsulę ir - dėl savo paties neatsar- 
gumo - čiulpdamas snapu giliai įkirstą vietą rankoje. 


(ATRADŲ) 
* 9 * 


Nekreipdamas dėmesio į piktus riksmus, sklin- 
dančius iš paveiksladėžės, Traukvėjis dūmė alėja žemyn ir 
it susitaršiusi kuosa suplasnojęs rūbo skvernais peršoko per 
sieną. Jis nusileido kilimų krautuvės prieškiemyje, išvartė 
prekes ir klientus, atsiprašinėdamas movė pro galines duris, 
nučiuožė žemyn kita alėja ir pavojingai susvyravęs sustojo, 

neapgalvotai vos neįnėręs į Ankhą. 

Sakoma, jog yra keletas mistinių upių, kurių vienas 
lašas gali atimti žmogaus gyvybę. Po savo drumsto kelio pro 
miestus dvynius Ankhas laisvai galėjo būti viena iš jų. 

Tolumoje įniršę riksmai virto siaubo klyksmais. 
Traukvėjis beviltiškai apsidairė, ieškodamas valties ar ko- 
kios atbrailos stačiose sienose iš abiejų pusių. 

Jis pateko į spąstus. 

Neprašomas keras ėmė kuistis jo galvoje. Galbūt 
būtų neteisinga sakyti, jog Traukvėjis jį išmoko, tiksliau, 
keras išmoko Traukvėjį. Būtent todėl burtininkas išlėkė iš 
Nematytojo Universiteto, nes susilažinęs jis išdrįso atversti 
vienintelę paties Kūrėjo knygos Oktavos kopiją (kol Univer- 
siteto bibliotekininkas buvo užimtas kažkuo kitu). Keras 
iššoko iš puslapio ir akimirksniu taip giliai įsirausė į galvą, 
jog net jungtiniai Medicinos. Fakulteto talentai nesugebėjo 
jo iš ten iškrapštyti. Jie nesugebėjo tiksliai nustatyti, kuris 
tai buvo keras, tik Žinojo, jog tai vienas iš aštuonių pagrin- 
dinių kerų, painiai įaustų į laiko ir erdvės materiją. 

Nuo tada, Traukvėjui jaučiantis sunaikintam ar kai 
jam kas nors grasindavo keras išreikšdavo rūpestį keliantį 
norą būti ištartas. 

Burtininkas sukando dantis, bet pirmas skiemuo 
išsiveržė į burnos kamputį. Traukvėjo ranka nevalingai pa- 
kilo ir, magiškai jėgai jį apsukus aplinkui, pradėjo skleisti 
oktarino žiežirbas... 

Iš už kampo išsiveržė Bagažas, jo keletas šimtų kelių 
judėjo kaip stūmokliai. 

Traukvėjis išsižiojo. Keras užgeso nepasakytas. 

Skryniai nė kiek nekliudė nei užmestas dekoratyvi- 
nis kilimas, nei negyvas vagis, viena ranka kabantis nuo 
dangčio. Toliau dangtis buvo privėręs dviejų nežinomo 
savininko pirštų likučius. 

Bagažas sustojo už keleto pėdų nuo burtininko ir po 
akimirkos įtraukė kojas. Traukvėjis nematė akių, tačiau 


buvo tikras, jog Bagažas į jį spokso. Laukdamas. 

- Štiš, - silpnai pasakė jis. Skrynia nepajudėjo, bet 
dangtis sugirgždėjęs pakilo, paleisdamas negyvą vagį. 

Traukvėjis prisiminė auksą. Tikriausiai dėžė prįvalė- 
jo turėti šeimininką. Ir nesant Dvigėlio, pasirinko jį? 

Ankhas kilo ir geltonoje popietės šviesoje burtinin- 
kas matė šiukšles, plaukiančias link Upės Vartų, buvusių tik 
už šimto jardų pasroviui. Šiek tiek pasistengus prie šiukšlių 
prisijungė ir negyvas vagis. Net jei jį vėliau ir rastų, niekas 
nesiaiškintų. Be to, rykliai upės Žiotyse buvo įpratę prie so- 
taus reguliaraus maisto. 

Traukvėjis stebėjo tolyn plaukiantį kūną ir svarstė, 
ką daryti toliau. Bagažas tikriausiai laikysis vandens pavir- 
šiuje. Reikėjo tik lukterti prieblandos ir išplaukti kartu su 
potvyniu. Žemupyje buvo daug laukinių vietų, kur galima 
išsilaipinti, o tada... jeigu Patricijus tikrai išsiuntinėjo Žinias 
apie jį, pagelbės skustuvas ir kiti drabužiai. Bet kuriuo 
atveju yra ir kitų šalių, o jis turėjo gabumų kalboms. Tik 
patekti į Chimeriją, Gonimą ar Skalponą... ir šešios armijos 
nesugrąžins jo atgal. O tada - turtas, prabanga, saugumas... 

Žinoma, buvo dar Dvigėlio problema. Traukvėjis 
leido sau akimirką paliūdėti. 

- Galėjo būti blogiau, - atsisveikindamas tarė jis, - 
ten galėjau būti aš. 

Bet pabandęs pajudėti jis pajuto, jog rūbas kažkur 
užsikabino. | 

Pasukęs galvą Traukvėjis pamatė, kad drabužio 
kraštą tvirtai laiko Bagažo dangtis. 


LARA 
4 1 4 


- A, Gorfalas, - maloniai pasakė Patricijus, - užeik. 
Sėskis. Ar galėčiau pasiūlyti cukruotos jūrų Žvaigždės? 

- Klausau jūsų įsakymų, valdove, - ramiai atsakė se- 
nis, - galbūt išskyrus įsakymus dėl džiovintų echinodermų. 

Patricijus gūžtelėjo pečiais ir parodė į ritinį, gulintį 
ant stalo. | | 

- Perskaityk. 

Gorfalas pakėlė ritinį ir kilstelėjo antakį, pamatęs 
pažįstamas Auksinės Imperijos ideogramas. Gal minutę jis 
skaitė tylėdamas, po to suvyniojo pergamentą ir ištyrinėjo 
antspaudą ant priekinės pusės. 

- Tu garsėji kaip Imperijos reikalų tyrinėtojas, - 
pasakė Patricijus, - ar gali paaiškinti šitą? 

- Imperijos reikalų pažinimas priklauso ne tiek nuo 
atskirų įvykių, kiek nuo tam tikrų protų tyrinėjimo, - tarė se- 
nasis diplomatas. - Pranešimas yra keistas, tačiau ne stebi- 
nantis. 

- Šį rytą Imperatorius nurodė, - Patricijus leido sau 
susiraukti, - nurodė man, Gorfalai, saugoti šitą Dviejų Gėlių 
personą. Dabar, atrodo, turiu pasirūpinti, kad jį užmuštų. Ar 
tavęs tai nestebina? 

- Ne. Imperatorius ne daugiau kaip berniukas. Jis yra 
idealistas. Energingas. Savo tautos dievas. Tuo tarpu šios 
popietės laiškas yra, nebent aš baisiai klystu, iš Devynių 
Besisukančių Veidrodžių, Didžiojo Vizirio. Jis paseno, tar- 
naudamas keliems Imperatoriams. Jis į juos Žiūri kaip į rei- 
kalingą, bet varginantį sėkmingo Imperijos valdymo mecha- 
nizmą. Jis nemėgsta ne vietoje esančių dalykų. Imperija kaip 
tik 17 buvo sukurta neleidžiant niekam palikti savo vietų. 
Štai toks yra Vizirio požiūris. 

- Pradedu suprasti... - tarė Patricijus. 

- Be abejo, - Gorfalas šyptelėjo į barzdą, - o šitas tu- 
ristas būtent yra ne savo vietoje. Paklusęs savo valdovo no- 
rams Devyni Besisukantys Veidrodžiai vėliau, neabejoju, 
pasitvarkė taip, kad vienas keliautojas negrįžtų namo, galbūt 
atnešdamas nepasitenkinimo ligą. Imperijai patinka, kai 
žmonės lieka ten, kur juos pastato. Todėl būtų daug pato- 
giau, jeigu šitas Dvigėlis pradingtų barbarų žemėse. Tai yra 
čia, valdove. 

- Ir tavo patarimas? 

Gorfalas trūktelėjo pečiais. 


- Tiesiog nedarykit nieko. Reikalai išsispręs patys. 
Nors... - jis susimąstęs pasikrapštė ausį, - galbūt Žudikų 
Gildija?.. 

- Taip, - sutiko Patricijus, - Žudikų Gildija. Kas šiuo 
metu yra jų prezidentas? 

- Zlortas Flanelkojis, valdoje 

- Pašnekėsi su juo, ar ne? 

- Be abejo, valdove. 

Patricijus linktelėjo. Gal ir lengviau. Jis pritarė 
Devyniems Besisukantiems Veidrodžiams - gyvenimas buvo pa- 
kankamai sunkus. Žmonės turėtų likti, kur yra pastatyti. 

Spindintys žvaigždynai švietė žemyn į disko pašaulį. + 
Vienas po kito pirkliai uždarinėjo savo krautuves. Vienas po 
kito aferistai, vagys, smaugikai, kekšės, iliuzionistai, atsi- 
metėliai nuo religijos ir žmonės iš antro aukšto kėlėsi ir pus- 
ryčiavo. Burtininkai skubinosi savo polidimensiniais reika- 
lais. Šią naktį vyko dviejų galingų planetų susijungimas ir 
Magiškojo Kvartalo oras jau mirgėjo nuo ankstyvųjų kerų. 

- Klausyk, - pasakė Traukvėjis, - mes taip niekur 
nenueisim. 

Jis žingtelėjo į šoną. Pusiau pravėręs grėsmingą dan- 
gtį Bagažas ištikimai sekė paskui. Traukvėjis trumpai ap- 
svarstė desperatiško šuolio į saugią vietą galimybę. Dangtis 
laukdamas sučepsėjo. 

Bet kuriuo atveju, nupuolusia širdimi pasakė sau 
burtininkas, šitas prakeiktas daiktas seks paskui. Jis turėjo tą 
persekiotojo žvilgsnį. Traukvėjis įtarė, jog net jei pavyktų 
gauti arklį, Bagažas vis tiek sektų paskui savo greičiu. Be 
galo. Plauktų per upes ir vandenynus. Lėtai artėtų kiekvieną 
naktį, kai jam reikėtų miegoti. O po daugybės metų vieną 
dieną kokiame egzotiškame mieste jis už nugaros išgirstų 
šimtų mažyčių kojyčių tapsėjimą... 

- Tu pačiupai ne tą Žmogų! - suvaitojo Traukvėjis, - 
tai ne mano kaltė! Aš jo negrobiau! 

Dėžė truputį pajudėjo į priekį. Dabar tarp Traukvė- 
jo kulnų ir upės liko tik siauras riebaluotos prieplaukos 
ruožas. Išankstinis mąstymas pasakė jam, kad dėžė galės 
plaukti greičiau. Jis pasistengė neįsivaizduoti, ką reikštų 
nuskęsti Ankhe. 

- Jis nesustos, kol tu nenusileisi, - bičiuliškai tarė 
silpnas balselis. 

Traukvėjis pažiūrėjo žemyn į ikonografą, tebekabė- 
jusį ant kaklo. Durelės buvo atviros, į jas atsirėmęs ho- 
munkulas rūkė pypkę ir susidomėjęs stebėjo įvykius. 

- Bent jau tave pasiimsiu su savim, - sugriežė dan- 
timis Traukvėjis. 

Velniukas išs1iėmė pypkę iš dantų. 

- Ką sakai? - paklausė jis. 

- Sakau, pasiimsiu tave su savim, po velnių! 

- Kaip tau patogiau, - velniukas reikšmingai patap- 
šnojo dėžutės šonus, - pažiūrėsim, kas nuskęs pirmas. 

Bagažas nusižiovavo ir per dalį colio pasislinko 
arčiau. 

- Gerai, gerai, - irzliai pasakė Traukvėjis, - bet duok 
man laiko pagalvoti. 

| Bagažas lėtai atsitraukė. Traukvėjis sugrįžo atgal į 
daugiau mažiau saugesnę vietą ir atsisėdo, nugara atsirėmęs 
į sieną. Kitoje upės pusėje žibėjo Ankho miesto šviesos. 

- Tu juk burtininkas, - pasakė paveikslų velniukas, - 
sugalvosi, kaip jį surasti. 

- Bijau, kad ne koks burtininkas. 

- Tu gali pašokti ant kojų ir visus paversti sliekais, 
- padrąsinančiai pridūrė velniukas, neatkreipęs dėmesio į 
paskutinį sakinį. 

- Ne. Pavertimas Gyvuliais yra Aštunto Lygio keras. 
O aš net nebaigiau savo pasiruošimo. Žinau tik vieną kerą. 

- To užteks. 

- Abejoju, - beviltiškai tarė Traukvėjis. 

- Tai ką jis daro? 

- Negaliu pasakyti. Nenoriu apie tai šnekėti. Bet kal- 
bant atvirai, - jis atsiduso, - iš kerų nedaug naudos. Netgi 
pačiam paprasčiausiam įsidėmėti reikia trijų mėnesių, o jį 
panaudojus - puf, ir nėra. Tu dvidešimt metų mokaisi kerą, 
galintį į tavo miegamąjį pernešti nuogas nekaltas merginas, 
ir taip apsinuodiji gyvsidabrio garais ar apžlimbi nuo senų 
tomų skaitymo, jog negali prisiminti, ką reikia daryti toliau. 

- Niekados negalvojau apie tai iš tokios pusės, - 
prisipažino velniukas. 

- Supranti, viskas yra neteisinga. Kai Dvigėlis 
pasakė, jog Imperijoje jie turi geresnę magiją, aš galvojau... 
aš galvojau... 

Velniukas laukdamas pasižiūrėjo į jį. Traukvėjis ty- 
liai nusikeikė. 

- Jei nori Žinoti, aš galvojau, jog jis turi omeny ne 
magiją. Ne tokią magiją. 

- Tai ką tada? | 

Traukvėjis pradėjo jaustis tikrai bjauriai. 

- Nežinau, - tarė jis, - geresnį būdą turbūt. Kažką, 
turintį sveiko proto. Įkinkantį... įkinkantį žaibą ar kažką. 

Velniukas švelniai užjausdamas pažiūrėjo į jį. 

- Žaibas yra besikaunančių perkūno milžinų svaido- 
mos ietys, - maloniai tarė jis, - tai pripažintas meteorologi- 
nis faktas. Tu negali jo įkinkyti. 

- Žinau, - liūdnai pasakė Traukvėjis, - be abejo, tai 
yra argumento trūkumas. 

Velniukas linktelėjo ir dingo ikonografo viduje. Po 
poros akimirkų Traukvėjis užuodė kepamą kumpį. Jis luk- 
terėjo, kol skrandis daugiau nebegalėjo išlaikyti įtampos, ir 
pabeldė į dėžutę. Velniukas išlindo. 

- 7 apie tai, ką tu sakei, - tarė jis, Traukvėjui 

ti vežimą? 


- Apie ką, po velnių, tu šneki? 

- Žaibas. Jis keliauja aukštyn ir žemyn. Tu norėtum, 
kad jis judėtų horizontaliai, o ne aukštyn žemyn. Be to, jis 
tikriausiai sudegintų pakinktus. 

- Man visai neįdomu tavo žaibas! Kaip galiu galvo- 
ti tuščiu skrandžiu? 

- Suvalgyk ką nors. Logiška. 

- Kaip? Vos tik pajudu, šita prakeikta dėžė įsikabi- 
na į mane visais vyriais. 

Supratęs užuominą Bagažas plačiai išsižiojo. 

- Matai? 

- Jis nenori tau įkąsti, - tarė velniukas, - ten yra mais- 
to. Išbadėjęs tu jam nereikalingas. 

Traukvėjis įbedė žvilgsnį į tamsius Bagažo užkam- 
pius. Iš tiesų, tarp daugybės dėžučių ir aukso maišelių ten 
gulėjo keletas butelių ir paketai alyvuotame popieriuje. Jis 
ciniškai nusijuokė, pasirausė po apleistą prieplauką, surado 
reikiamo ilgio pagalį ir kaip įmanoma mandagiau įspraudęs 
jį į tarpą tarp dangčio ir dėžės, ištraukė vieną plokščią pa- 
ketą. 

Ten buvo biskvitai, tokie pat kieti kaip deimantme- 
dis. 

- 0 elnių, - sumurmėjo jis, švelniai čiupinėdamas 
dantis. 

- Kapitono Aštuonpanterio Keleivio Racionas, - tarė 
velniukas savo dėžutei, - jie išgelbėjo daugelio žmonių 
gyvybes jūroje. 

- Žinoma. Ar juos naudojo kaip plaustus, ar mėtė 
rykliams ir stebėjo, kaip tie skęsta? Kas buteliuose? Nuodai? 

- Vanduo. 

- Bet čia aplink pilna vandens! Kodėl jam reikėjo 
vežtis vandenį? 

- Pasitikėjimas. 

- Pasitikėjimas? 

- Taip. Vanduo čia jo neturi. Matai? 


Traukvėjis atkimšo butelį. Skystis viduje galėjo būti 
vanduo. Jis turėjo plokščią tuščią BE ir nė menkiausio 
gyvybės ženklo. 

- Nei skonio, nei kvapo, - suniurnėjo burtininkas. 

Bagažas grikštelėjo, atkreipdamas-jo dėmesį. Tingiai 
11 taip lėtai, kad būtų galima pajusti apskaičiuotą grasinimą, 
jis uždarė dangtį, sulaužydamas improvizuotą Traukvėjo 
pleištą kaip sausą pagaliuką. 

- Gerai, gerai, - paskubėjo Traukvėjis, - aš galvoju. 

Ymoro štabas buvo Palinkusiame Bokšte, Šerkšno 
Gatvės ir Speigo Alėjos susikirtime. Vidurnaktį vienišas sar- 
gybinis, pasislėpęs šešėliuose, pažiūrėjo į besijungiančias 
planetas ir tingiai pagalvojo, kokias permainas jos atneš jo 
likime. 

Pasigirdo pats tyliausias garsas iš garsų, lyg būtų 
nusižiovavęs uodas. 

Sargybinis nužvelgė tuščią gatvę ir mėnulio šviesoje 
išvydo kažką už poros jardų purve. Pasilenkęs pakėlė. 
Mėnesiena suspindo ant auksinės monetos ir sargybinio 
įkvėpimas buvo toks garsus, jog aidu nusirito per alėją. 

Vėl pasigirdo garsas ir dar viena moneta nuriedėjo į 
nutekamąjį griovį kitoje gatvės pusėje. 

Kol sargybinis pakėlė ir ją, dar toliau tebesisukdama 
nukrito kita. Jis prisiminė, jog auksas formuojasi iš krista- 
lizuotos žvaigždžių šviesos. Iki šiol jis netikėjo tuo, netikė- 
jo, kad kažkas toks sunkus kaip auksas galėtų natūraliai kris- 
ti iš dangaus. 

Jam susilyginus su priešingos alėjos pradžia, nukri- 
to dar. Auksas gulėjo maiše, jo buvo siaubingai daug ir 
Traukvėjis sunkiai nuleido maišą ant galvos. 

Atsipeikėjęs sargybinis pasijuto žiūrįs į paklaikusio 
burtininko, įrėmusio jam į gerklę kardą, veidą. Tamsoje 

kažkas taip pat laikė jo koją. 

Tai buvo tas nemalonus sugriebimas, rodantis, jog 
griebėjas galėtų sugriebti daug stipriau, jei tik panorėtų. 

- Kurjis, turtingas užsienietis? - sušnypštė burtinin- 
kas, - greitai! 

- Kas laiko mano koją? - su siaubo gaida balse pa- 
klausė žmogus. Jis pabandė išsivaduoti. Spaudimas sustiprė- 
j0. 

- Tu nenorėtum sužinoti, - pasakė Traukvėjis, - 
prašau dėmesio. Kur užsienietis? 

- Ne čia! Jie nuvedė jį į Storpilvio smuklę. Visi jo 
ieško. Tu esi Traukvėjis, taip? O dėžė... dėžė, kandžiojanti 
Žmones... onenenene.:. prašaaau... 

Traukvėjis dingo. Sargybinis pajuto, kaip nemato- 
masis kojos griebėjas... ar tiksliau... TAI, kas laikė sugrie- 
bęs, paleido. Tada, sargybiniu: bandant atsistoti, iš tamsos 
pro jį prasiveržė kažkas didelis ir sunkus ir metėsi paskui 
burtininką. Kažkas-su daugybe mažų kojyčių. 

Turėdamas tik paties padarytą pasikalbėjimų 
knygutę Dvigėlis bandė paaiškinti de-raud-imo-saso paslap- 
tis Storpilviui. Nutukęs smuklininkas atidžiai klausėsi ir jo 
mažos juodos akutės pradėjo blizgėti. 

Kitame stalo gale sėdintis Ymoras susidomėjęs juos 
stebėjo, kartais palesindamas vieną iš varnų gabaliukais iš 
savo lėkštės. Šalia pirmyn atgal vaikščiojo Vitelis. 

- Tu pernelyg nerimauji, - pasakė Ymoras, nenuleis- 
damas akių nuo porelės prieš save, - aš jaučiu tai, Strenai. 
Kas drįs mus pulti čia? O padugnių burtininkas ateis. Jis per 
didelis bailys, kad neateitų. Ir bandys derėtis. O tada jį 
paimsim. Ir auksą. Ir skrynią. 

Vienintelė Vitelio akis sužvilgo ir jis juodai pirštinė- 
tu kumščiu trenkė į delną. 

- Kas galėjo pagalvoti, jog visame diske yra tiek 

protingo kriaušmedžio? - pasakė jis, - kaip mes galėjom 
žinoti? 

- Tu pernelyg nerimauji, Strenai. Esu tikras, kad šį 
sykį pasirodysi geriau, - maloniai tarė Ymoras. 

Leitenantas pasibjaurėjęs suurzgė ir nužingsniavo 
per kambarį pagąsdinti savo vyrų. Ymoras toliau stebėjo 
turistą. 

Keista, bet atrodė, jog mažasis žmogutis nesuvokia 
savo padėties rimtumo. Ymoras keletą kartų pamatė jį 
besižvalgantį po kambarį su didelio pasitenkinimo išraiška. 
Jis visą laiką šnekėjosi su Storpilviu ir Ymoras matė, kaip 
per rankas perėjo gabalėlis popieriaus. O Storpilvis davė 
užsieniečiui keletą monetų. Tai buvo keista. 

Storpilviui atsistojus ir prakrypavus pro Ymoro 
stalą, vagių meistro ranka šovė kaip plieninė spyruoklė ir 
sugriebė storulį už prijuostės. 

- Kas čia įvyko, bičiuli? - tyliai paklausė Ymoras. 

- N-nieko, Ymorai. Tiesiog asmeniniai reikalai. 

- Tarp draugų paslapčių nebūna, Storpilvi. 

- Taip. Aš pats dar nesu tikras. Čia kaip lažybos, su- 
pranti? - nervingai pasakė smuklininkas. - Jos vadinamos 
de-raud-1m0-sasu. Lažybos, kad “Lūžęs Būgnas" nesudegs. 

Ymoras nenuleido akių, kol Storpilvis nepradėjo iš 
baimės ir sutrikimo trūkčioti. Tada vagių meistras nusi- 
juokė... | 

- Šita kirminų suėsta medžio krūva? Tas žmogus tur- 
būt beprotis! | 

- Taip, bet prilaikantis pinigų. Jis sako, jog išrašė... 
kaip ten tas žodis, neprisimenu, iš P raidės, žodžiu, lažybų 
statymą, kurį apmokės žmonės iš Agato Imperijos. Jeigu 
“Lūžęs Būgnas" sudegs. Žinoma, aš nesitikiu, jog jis 
sudegs. “Lūžęs Būgnas“, turiu omeny. Jis man kaip namai, 
šitas Būgnas. 

- Tu ne visai kvailas, ar ne? - pasiteiravo Ymoras ir 
nustūmė smuklininką. 

Durų vyriai pasisuko ir jos trenkėsi į sieną. 

- Ei, čia mano durys! - suriko Storpilvis. Tada jis su- 

prato, kas stovi laiptų viršuje, ir užlindo už stalo tik 
sekundėle anksčiau už juodą strėlytę, perlėkusią per kamba- 
rį ir įsmigusią į medį. 

Ymoras atsargiai pajudino ranką ir pripylė dar vieną 
bokalą alaus. 

- Ar neprisijungsi prie manęs, Zlorfai? - lygiu balsu 
tarė jis. - Padėk kardą, Strenai. Zlorfas Flanelkojis yra mūsų 
draugas. 

Žudikų Gildijos prezidentas vienu judesiu vikriai 
apvertė pučiamąjį vamzdelį ir įdėjo jį į dėklą. 

- Strenai! - pakartojo Ymoras. 

Juodai apsirengęs vagis sušnypštė ir įkišo kardą į 
makštis. Bet jis nenuleido rankų nuo rankenos, o akių nuo 
žudiko. 

Tai nebuvo lengva. Žudikų Gildijoje karjera daroma 
varžantis tarpusavyje, kur praktiniai įgūdžiai sudarė svar- 
biausią - tiksliau, vienintelę - dalį. Todėl platus doras Zlorfo 
veidas buvo išvagotas randų - daugybės kovų rezultatas. Bet 
kuriuo atveju jis nebūtų pasirodęs labai patrauklus, nes 
buvo sakoma, jog Zlorfas pasirinko profesiją, kur figūravo 
tamsūs gobtuvai, apsiaustai ir naktiniai slankiojimai, nes jis 
turėjo dienos bijančių troliškų bruožų. Žmonės, paminėję 
tai prie Zlorfo ausų, savo ausis parsinešdavo skrybėlėse. 

Sekamas dviejų žudikų jis nulipo laiptais. Atsidūręs 
tiesiai prieš Ymorą, išdaužė: 

- Aš atėjau turisto. 

- Ar čia tavo reikalas, Zlorfai? 

- Taip. Grindžo, Urmondai - paimkit jį. 

Du žudikai žengė į priekį. Prieš juos atsirado Stre- 
nas, o jo kardas materializavosi per colį nuo jų gerklių, ne- 
pasivarginęs pereiti pro per vidurį buvusį orą. 

- Turbūt galiu užmušti tik vieną iš jūsų, - sumurmėjo 
jis, - bet siūlau paklausti savęs - kurį? 

- Pakelk akis, Zlorfai, - pasiūlė Ymoras. 

Iš tamsos tarp sijų į apačią žiūrėjo eilė geltonų 


grėsmingų akių. 

- Dar vienas žingsnis ir iš čia išeisi su mažiau akių 
obuolių, negu atėjai, - tarė vagių meistras, - todėl atvėsk, 
išgerk, Zlorfai, ir pakalbėkime apie tai protingai. Manau, 
galėtume susitarti. Tu neplėši - aš nežudau. Už pinigus, - po 
pauzės pridūrė jis. 

Zlorfas paėmė pasiūlytą alų. 

- Na ir? - paklausė jis. - Aš jį nužudysiu. Tada tu api- 
plėši. Ar jis yra tas juokingai atrodantis? 

- Taip. 

Zlorfas įdėmiai pažiūrėjo į Dvigėlį, kuris manda- 
giai nusišypsojo, ir gūžtelėjo pečiais. Jis retai gaišo laiką 
galvodamas, kodėl vieni žmonės norėjo matyti kitus žmones 
negyvus. Tiesiog toks gyvenimas. 

- Ar galiu paklausti, kas tavo klientas? 

Zlorfas iškėlė ranką. 

- Prašau, - užprotestavo jis. - Profesionalus etiketas. 

- Be abejo. Beje... 

- Taip? 

- Atrodo, lauke turiu porą sargybinių. 

- Turėjai. 

- Ir kitus tarpduryje kitoj gatvės pusėje. 

- Amžiną atilsį. 

- Ir du lankininkus ant stogo. 

Per Zlorfo veidą kaip paskutinis saulės spindulys per 
blogai suartą lauką perbėgo abejonė. 

Durys trenkėsi į sieną, Žiauriai sužeisdamos šalia 
stovėjusį žudiką. 

- Baikit! - iš po savo stalo suklykė Storpilvis. 

Zlorfas su Ymoru įsmeigė akis į figūrą ant slenksčio. 
Ji buvo maža, stora ir prabangiai apsirengusi. Labai praban- 
giai apsirengusi. Už jos šmėžavo keletas didelių aukštų 
šešėlių. Labai aukštų bauginančių šešėlių. 

- Kas čia toks? - paklausė Zlorfas. 

- Aš Žinau jį, - tarė Ymoras, - jo vardas Rerpfas. Turi 

“Dejuojančios Lėkštės“ smuklę prie Žalvarinio Tilto. 
Strenai, pašalink jį. | 

Rerpfas iškėlė žieduotą ranką. Strenas Vitelis susto- 
jo pusiaukelėje prie durų, kai į vidų pasilenkę įėjo keletas 
labai didelių trolių ir mirksėdami šviesoje sustojo 1š abiejų 
storulio pusių. Jų arbūzo dydžio raumenys kyšojo kaip miltų 
maišai. Kiekvienas trolis laikė dviašmenį kirvį. Tarp 
nykščio ir smiliaus. 

Išraudusiu iš įniršio veidu Storpilvis išniro iš savo 
užuolandos. 

- Lauk! - suklykė jis. - Išmeskit šituos trolius iš čia! 

Niekas nesujudėjo. Kambaryje staiga pasidarė tylu. 
Storpilvis greitai apsižvalgė. Jis pradėjo suprasti, ką ir kam 
dabar pasakė. Iš jo lūpų, džiaugdamasis laisve, išrūko aik- 
telėjimas. 

Storpilvis pasiekė duris į rūsį kaip tik tada, kai vie- 
nas trolis, tingiai pakrutinęs kumpio dydžio ranką, šveitė 
švilpiantį kirvį per kambarį. Užtrenktų durų ir tuoj po to jas 
suskaldžiusio kirvio garsas susiliejo į vieną. 

- O, velnias! - pareiškė Zlorfas Flanelkojis. 

- Ko tu nori? - paklausė Ymoras. 

- Aš atstovauju Pirklių ir Prekiautojų Gildijai, - ra- 
miai tarė Rerpfas, - ginu mūsų interesus, taip sakant. Turiu 
omeny, mažąjį Žmogų. 

Ymoras suraukė kaktą. 

- Prašau atleisti, - pasakė jis, - man pasigirdo, jog 
pasakei “Pirklių Gildija''? 

- Ir prekiautojų, - sutiko Rerpfas. Už jo šalia trolių 
išdygo 1r keletas Žmonių, kurie pasirodė Ymorui pažįstami. 
Gal jis juos buvo matęs - už prekystalių ir bufetų. Smulkios 
figūros, lengvai ignoruojamos ir lengvai pamirštamos. 
Kažkur gilumoje jam gimė negeras jausmas. Ymoras pagal- 
vojo, kaip turi jaustis lapė, susidūrusi su piktomis avimis. 
Tačiau, avys išgalėjo pasamdyti vilkus. 

- Ir kiek laiko šita... Gildija egzistuoja, jei galiu pa- 
klausti? - pasiteiravo jis. 

- Nuo šitos popietės, - atsakė Rerpfas. - Aš esu Gil- 

dijos vicemagistras turizmo reikalams. 

- Ir kas yra šitas turizmas? 

- Mm... mes nesame įsitikinę, - pasakė Rerpfas. Se- 
nas barzdotas vyras iškišo galvą per Gildijos vicemagistro 
petį ir sukudakavo: 

- Šnekant Morporko vyno pardavėjų vardu, Turiz- 
mas reiškia Biznis. Aišku? 

- Na ir? - šaltai paklausė Ymoras. 

- Na ir, - atsakė Rerpfas, - kaip minėjau, mes giname 
mūsų interesus. 

- Vagys, LAUK, vagys, LAUK, - sukudakavo jo 
senyvas draugas. Keletas kitų jam pritarė. Zlorfas nusišyp- 
sojo. - Ir žudikai taip pat, - tęsė senis. Zlorfas suurzgė. 

- Logiška, - pasakė Rerpfas, - jeigu čia vien plėšia- 
ma ir vagiama, tai kokius įspūdžius išsiveš mūsų svečiai?Tu 
atkeliauji pamatyti mūsų gražųjį miestą, su daugybe istoriš- 
kai bei civiliškai įdomių vietų, taip pat turintį įstabius pa- 
pročius, ir jeigu pabundi negyvas kokioje akloje alėjoje ar 
plaukdamas žemyn Ankhu, kaip galėsi papasakoti savo 
draugams apie šauniai praleistą laiką? Pripažinkite, jog tu- 
rite judėti kartu su laiku. 

Zlorto 17 Ymoro akys susitiko. 

- Turime, ar ne? - paklausė Ymoras. 

- Tada judėkime, broli, - sutiko Zlorfas. Vienu jude- 
siu jis pridėjo pučiamąjį vamzdelį prie burnos ir paleido 
strėlytę į artimiausią trolį. Trolis apsisuko ir paleido kirvį, 
kuris prašvilpė virš žudiko galvos ir įsmigo į nelaimingą 
vagį už jo. | 

Rerpfas pasilenkė, leisdamas troliui pakelti 
milžinišką geležinį arbaletą ir iššauti ieties ilgumo užtaisą 
į artimiausią žudiką. Tai buvo pradžia... 

Jau prieš tai buvo pastebėta, jog tie, kurie yra jautrūs 
tolimajam oktarinui - aštuntajai spalvai, Vaizduotės pigmen- 
tui, - gali matyti tai, ko nemato kiti. 

Todėl Traukvėjis, kartu su iš paskos besiritančiu 
Bagažu, skubėdamas per pilnas žmonių ir ryškiai apšviestas 
Morporko prekyvietes, atsitrenkė į aukštą tamsią figūrą, at- 
sisuko numesti keleto tinkamų keiksmažodžių ir išvydo 
Giltinę. 

Tai turėjo būti Giltinė. Niekas kitas neturėjo tuščių 
akiduobių ir nevaikščiojo per petį persimetęs dalgį. 
Traukvėjui su siaubu žiūrint porelė, juokdamasi iš kažkokio 
asmeninio pokšto, perėjo tiesiai per šmėklą ir nepastebėjo 
j0S. 

Kiek tai įmanoma veidui be judančių bruožų, Gilt- 
inė atrodė nustebusi. 

- TRAUKVĖJIS? - giliu ir sunkiu tonu, panašiu į 
užsitrenkiančias požemines švinines duris, paklausė Giltinė. 

- Hmm, - atsakė Traukvėjis, stengdamasis atsitraukti 
nuo šito beakio žvilgsnio. 

- KODĖL TU ČIA? - (Bum, bum - po Senais kalnais 
esančiose kirminų sugraužtose tvirtovėse užsidarė karstų 
dangčiai.) ž 

- Kodėl gi ne? - pastebėjo Traukvėjis. - Bet kuriuo 
atveju, esu tikras, jog turi daug darbų, todėl aš geriau.. 

- ESU NUSTEBUSI, KODĖL ATSITRENKEI Į 
MANE, TRAUKVĖJI, NES DAR ŠIĄ NAKTĮ TURIU 
SUSITIKIMĄ SU TAVIMI. 

- O, ne, ne... 

- TAČIAU ŠITAS REIKALAS MANE LABIAU 
ERZINA TUO, JOG AŠ TIKĖJAUSI SUTIKTI TAVE PSE- 
POPOLYJE. 

- Bet juk jis už penkių šimtų mylių! 

- NEREIKIA MAN AIŠKINTI, PATI MATAU, 
KAD SISTEMOJE VĖL ĮVYKO KLAIDA. KLAUSYK, O 
GAL KARTAIS BŪTŲ GALIMYBĖ...? 

Traukvėjis atsitraukė ir besigindamas ištiesė rankas 
prieš save. Džiovintų žuvų pardavėjas susidomėjęs stebėjo 
šitą beprotį. 

- Jokios galimybės! 

- GALĖČIAU PASKOLINTI LABAI GREITĄ 
ARKLĮ! 

- Ne! 

- VISAI NESKAUDĖS. 

- Ne! - Traukvėjis apsisuko ir nubėgo. Giltinė 
pažiūrėjo jam pavymui ir karčiai gūžtelėjo pečiais. 

- IR EIK ŠIKT TADA, - pasakė Giltinė. Ji apsisuko 
ir pamatė Žuvų pardavėją. Purkštelėjusi Giltinė ištiesė kau- 
lėtą pirštą ir sustabdė Žmogaus širdį, bet kažkaip nepajuto 
didelio išdidumo. 

Tada Giltinė prisiminė, kas dar atsitiks šią naktį. 
Būtų neteisybė sakyti, jog Ji nusišypsojo, nes Jos bruožai 
buvo norom nenorom sustingę į kalkinę šypseną. Bet Ji ėmė 
niūniuoti linksmą kaip maro duobė melodiją, ištraukė gyvy- 
bę iš praskrendančio vabzdžio, atėmė vieną iš devynių ka- 
tino, drebėjusio po žuvų prekystaliu, gyvybę (visi katinai 
mato oktariną) ir apsisukusi ant kulno nudrožė į “Lūžusį 
Būgną". 

Trumpoji Gatvė Morporke iš tikrųjų yra viena il- 
giausių mieste. Porceliano Gatvė su jos sukmedžio krypties 
galu sudaro T formos sankryžą ir “Lūžęs Būgnas“ stovi taip, 
kad nuo jo matosi visa gatvė. 

Tolimiausiame Trumposios Gatvės gale juodas 
stačiakampis ištiesė šimtus mažų kojyčių ir pradėjo bėgti. Iš 
pradžių jis judėjo sunkia ristele, bet pasiekęs gatvės vidurį 
jau lėkė strėlės greitumu. 

Tamsesnis šėšėlis sėlino palei "Būgno" sieną tik už 
keleto jardų nuo trolių, saugančių duris. Traukvėjis pra- 
kaitavo. Jeigu jie išgirs specialiai paruoštų maišelių prie 
diržo klingsėjimą... 

Vienas trolis paplekšnojo kolegai per petį, sukel- 

damas garsą, panašų į tą, kai kartu sutrenkiami du akmenys. 
Jis parodė į žvaigždžių nušviestą gatvę... 

Traukvėjis išlėkė iš slėptuvės, pasisuko ir paleido 
savo nešulį pro artimiausią "Būgno" langą. 

Vitelis pamatė jį atskrendant. Lėtai sukdamasis 
maišelis praskriejo per kambarį ir atsitrenkė į stalo kraštą. 
Po akimirkos besivartaliodamos ir žibėdamos ant grindų pa- 
biro auksinės monetos. 

Kambaryje staiga pasidarė tylu, neskaitant švelnaus 
aukso skambesio ir.sužeistųjų aimanų. Nusikeikęs Vitelis 
nusmeigė žudiką, su kuriuo kovojo. 

- Tai spąstai, - suriko jis, - niekam nejudėti. 

Keliasdešimt Žmonių ir tuzinas trolių sustingo. 
Tada, trečią kartą, staiga atsivėrė durys. Pro jas įbėgo du 
troliai, užtrenkė, skersai permetė rąstą ir nuskubėjo laiptais 
žemyn. | 

Lauke pasigirdo staigus bėgančių kojų crescendo. Ir 
tada durys atsidarė paskutinį kartą. Iš tikrųjų jos išlėkė kartu 
su stakta, o didelis medinis rąstas nuskrido per kambarį. 

Durys su stakta nusileido ant stalo, suskaldžiusios jį 
į šipulius. Tik sustingę kovotojai pastebėjo, jog medžio 
krūvoje yra dar kažkas. Tai buvo pašėlusiai besipurtanti nuo 
pjuvenų dėžė. 

Sugriautose duryse pasirodė Traukvėjis, paleidęs dar 
vieną auksinę granatą. Ji trenkėsi į sieną, pažerdama mo- 
netas. 


Žemai rūsyje Storpilvis pakėlė akis, kažką sumurmė- 
jo ir tęsė darbą. Visa žvakių atsarga, sumaišyta su malkomis, 
jau gulėjo ant žemės. Dabar Storpilvis kovojo su lempų aly- 


vos statinaite. 
- De-raud-imo-sas, - sumurmėjo jis. Alyva plūstelėjo 
lauk ir ėmė tyvuliuoti aplink jo kojas. 

Vitelis puolė per kambarį, jo veidas virto įtūžio 
kauke. Traukvėjis atidžiai prisitaikė ir šveitė maišą su auk- 
su tiesiai vagiui į krūtinę. 

Dabar jau Ymoras šaukė ir kaltindamas rodė pirštu. 
Varnas pakilo nuo savo karties ir išskėtęs Žibančius nagus 
nėrė žemyn į burtininką. 

Jam tai nepavyko. Pusiaukelėje iš savo skiedrų lovos 
iššoko Bagažas, skusdamas greitai išsižiojo ir su taukš- 
telėjimu užsičiaupė. 

Bagažas nusileido lengvai. Traukvėjis pamatė, kaip 
dangtis truputį prasivėrė. Truputį, bet pakankamai, kad 
išlindęs palmės lapo dydžio ir raudonmedžio raudonumo 
liežuvis nulaižytų keletą likusių plunksnų. 

Tuo pačiu metu nuo lubų nukrito milžiniškas siety- 
nas, paskandinęs kambarį tamsoje. Įsitempęs kaip spyruoklė 
Traukvėjis pašoko į viršų, užsikabino už sijos ir nusiste- 
bėjęs savo paties jėga užsiropštė ja prie saugaus stogo. 

- Nuostabu, ar ne? - pasakė balsas prie jo ausies. 

Žemai apačioje visi vagys, žudikai, troliai ir pirk- 
liai tuo pačiu metu suvokė, jog jie atsidūrė slidžiame nuo 
aukso monetų kambaryje, kur tarp grėsmingų prietemos 
šešėlių slėpėsi kažkas absoliučiai siaubingo. Visi kaip vie- 
nas jie puolė prie durų, turėdami du tuzinus nuomonių, kur 
šios galėtų būti. 

Aukštai virš Chaoso Traukvėjis spoksojo į Dvigėlį. 

- Tu pašalinai šviesas? - sušnypštė jis. 

- Taip. 

- Kaip čia atsiradai? 

- Pamaniau, jog geriau niekam nesipainioti po kojo- 

mis. 

Traukvėjis apmąstė tai. Jis neturėjo daugiau ko 
pasakyti. Dvigėlis pridūrė: 

- Tikros muštynės! Net geriau, nei įsivaizdavau! 
Manai, reikėtų padėkoti jiems? Ar čia tu viską paruošei? 

Traukvėjis pažiūrėjo į jį tuščiu žvilgsniu. 

- Reikėtų nusileisti, - tarė jis, - visi jau išėjo. 

Jis nutempė Dvigėlį per prikreiktas grindis ir laiptais 
aukštyn. Jie išsiveržė laukan į besibaigiančią naktį. Keletas 
žvaigždžių dar spindėjo, bet mėnulis buvo jau nusileidęs ir 
Briaunos pusėje kažkas pradėjo silpnai šviesti. Dar svar- 
biau, gatvė buvo tuščia. 

Traukvėjis pauostė orą. 

- Ar neužuodi alyvos? - paklausė burtininkas. 

Tada iš šešėlių pasirodė Vitelis ir pakišo jam koją. 

Rūsio laiptų viršuje Storpilvis priklaupė ir ėmė gra- 
binėtis skiltuvo. Šis pasirodė esąs drėgnas. 

- Užmušiu tą prakeiktą katiną, - sumurmėjo 
smuklininkas ir ėmė ieškoti atsarginio, paprastai gulėjusio 
ant lentynos prie durų. Jo ten nebuvo. Storpilvis sušnypštė 
negerą Žodį. 

Visai šalia jo ore atsirado deganti žvakė. 

- IMK ŠITĄ. 

- Dėkui, - pasakė Storpilvis. 

- NĖRA UŽ KĄ. 

Storpilvis atsivėdėjo sviesti žvakę laiptais žemyn. Jo 
ranka sustojo. Smuklininkas pasižiūrėjo į žvakę ir suraukė 
kaktą. Tada jis apsisuko ir iškėlė žvakę, apšviesdamas rūsį. 
Žvakė skleidė nedaug šviesos, tačiau suteikė tamsai formą... 

- O, ne... - iškvėpė Storpilvis. 

- TIKRAI TAIP, - pasakė Giltinė. 


Traukvėjis apsivertė. 

Akimirką jam atrodė, jog Vitelis kaip mat nusmeigs 
jį gulintį. Bet viskas buvo dar blogiau. Šis laukė, kol Trauk- 
vėjis atsikels. 

- Matau, turi kardą, burtininke, - tyliai pasakė jis, - 
siūlau atsistoti ir pažiūrėsime, kaip moki juo naudotis. 

Traukvėjis atsistojo taip lėtai, kaip tik galėjo, 1r iš už 
diržo išsitraukė trumpą kardą, prieš dvi valandas ir šimtą 
metų atimtą iš sargybinio. Palyginti su plauko plonumo 
Vitelio rapyra, jo ginklas atrodė trumpas ir bukas. 

- Aš nežinau, kaip elgtis su kardu, - suvaitojo jis. 

- Gerai. 

- Tu juk žinai, jog burtininkų negalima užmušti šal- 
tais ginklais, - beviltiškai pasakė Traukvėjis. 

Vitelis tik nusišypsojo. 

- Girdėjau, - tarė jis, - ir tikiuosi tai patikrinti. 

Jis dūrė. 

Visai netyčia Traukvėjis atrėmė pirmą kirtį, sutrikęs 
atitraukė ranką, atsitiktinai atmušė antrą, o trečias persmeigė 
jo rūbą širdies lygyje. 

Pasigirdo dzingtelėjimas. 

Vitelio triumfo šūksnis įstrigo gerklėje. Jis ištraukė 
kardą ir vėl dūrė į burtininką, kuris stovėjo sustingęs iš siau- 
bo ir gėdos. Vėl pasigirdo dzingtelėjimas 1r iš burtininko 
rūbų pradėjo byrėti auksinės monetos. 

- Tai kraujuoji auksu, ar ne? - sušnypštė Vitelis. - O 
ar turi paslėpęs aukso savo apspurusioje barzdoje, mažas... 

Jo kardui atsitraukus paskutiniam skrydžiui silpna 
švieselė “Lūžusio Būgno" duryse mirktelėjo, užgeso ir virto 
kaukiančiu ugnies kamuoliu, išnešusiu sienas lauk ir išme- 
tusiu stogą į šimto pėdų aukštį, kur jis virto iki raudonumo 
įkaitusių čerpių lietumi. 

Sutrikęs Vitelis pažiūrėjo į plazdančias liepsnas. Ir 
Traukvėjis šoko. Jis pranėrė pro vagies ranką, laikančią 
kardą, ir taip nemokšiškai ir neteisingai kirto pats, jog vagiui 
iš pradžių trenkė kardo rankena, o po to kardas išlėkė iš bur- 
tininko rankos. Kai Vitelis ištiesė abi pirštinėtas rankas ir 
sugriebė Traukvėjui už kaklo, griaudamas jį žemėn, aplin- 
kui ėmė lyti žiežirbomis ir liepsnojančios alyvos lašeliais 

- Tu tai padarei! - suklykė vagis, - tu ir tavo apgaulių 
dėžė. . 
Jo nykštys surado Traukvėjo miego arteriją. Viskas, 
pagalvojo burtininkas. Kad ir kur bepatekčiau, blogiau nei 
čia nebus... 

- Atsiprašau, - pasakė Dvigėlis. 

Traukvėjis pajuto, kaip jį paleidžia. Vitelis lėtai 
kėlėsi, jo veidas degė klaikia neapykanta. 

Švytinti žarija nukrito ant burtininko. Jis skubiai ją 
nusibraukė ir pasistengė atsistoti. 

Dvigėlis stovėjo už Vitelio, laikydamas jo paties 
adatos aštrumo kardą, įremtą vagiui į kaklą. Traukvėjo akys 
susiaurėjo. Jis įkišo ranką į rūbą ir ištraukė sugniaužtą kum- 
štį. 

- Nejudėk, - paliepė. 

- Ar aš gerai darau? - neramiai pasiteiravo Dvigėlis. 

- Jis sako, jog perdurs tavo kepenis, jeigu pajudėsi, 
- laisvai išvertė Traukvėjis. 

- Abejoju, - pasakė Vitelis. 

- Lažinamės? 

- Ne. 

Viteliui pasiruošus suktis į turistą, Traukvėjis smogė 
ir užvažiavo vagiui per smakrą. Nustebęs Vitelis sekundę 
žiūrėjo į jį, 0 po to tyliai sudribo į purvą. 

Burtininkas atgniaužė skaudantį kumštį ir pro jo 
drebančius pirštus iškrito keletas auksinių monetų. Jis 
pasižiūrėjo Žemyn į gulintį vagį. 

- Nieko sau, - uždusęs tarė jis. 


Traukvėjis pakėlė akis ir suriko, dar vienai Žarijai 
nukritus ant jo kaklo. Liepsnos jau bėgo namų stogais iš 
abiejų gatvės pusių. Aplink jį žmonės metė daiktus pro lan- 
gus arba stūmė arklius iš rūkstančių arklidžių. Kitas sprogi- 
mas iki baltumo įkaitusiame vulkane, buvusiame "Būgnu", 
pro burtininko galvą praskraidino visą marmurinį židinį. 

- Priešriedžio Vartai arčiausiai! - sušuko Traukvėjis, 
perrėkdamas krentančių sijų treškėjimą. - Greičiau! 

Jis griebė besispyriojančio Dvigėlio ranką ir 
nutempė jį žemyn gatve. 

- Mano Bagažas... 

- Velniop bagažą! Dar pasilik čia ir atsidursi tokioje 
vietoje, kur nereikia bagažo! Greičiau! - suklykė Traukvėjis. 

Jie bėgo per išsigandusių Žmonių minią ir burtinin- 
kas graibstė burna vėsios aušros orą. Kažkas nedavė jam 
ramybės. 

- Esų tikras, jog visos žvakės buvo užgesusios, - 
pasakė jis, - tai kaip tada "Būgnas" užsidegė? | 

| - Nežinau, - suvaitojo Dvigėlis, - tai siaubinga, 
Traukvėji. Mes taip gerai sutarėme. 

Apstulbęs Traukvėjis sustojo, kitas bėglys trenkėsi į 
jį ir nusikeikęs atšoko. 0 

- Sutarėte? 

- Taip, jie šaunūs vyrukai... turėjom šiek tiek prob- 
lemų dėl kalbos, bet jie taip kvietė mane į savo vakarėlį, 
tiesiog nenorėjo priimti mano atsisakymo, labai draugiški 
žmonės... 

Traukvėjis norėjo jį pataisyti, bet suprato, jog net 
nežino, nuo ko pradėti. 

- Seniui Storpilviui tai bus smūgis, - tęsė Dvigėlis, 
- bet jis pasielgė protingai. Vis dar turiu rinusą, kurį jis 
sumokėjo kaip pirmą įnašą. 

Traukvėjis nežinojo, ką reiškė žodis “įnašas", tačiau 
jo protas dirbo greitai. 

- Tu ap-da-raud-ei "Būgną"? - paklausė jis. - Susi- 


lažinai su Storpilviu, kad jis neužsidegs? 

- Taip. Standartinis įvertinimas. Du šimtai rinusų. 
Kodėl klausi? | 

Traukvėjis pasisuko, pažiūrėjo į artėjančias liepsnas 
ir pagalvojo, kiek Ankh-Morporko galima nupirkti už du 
šimtus rinusų? Visai nemažai, nusprendė jis. Tik ne dabar, 
kai taip sparčiai juda šitos liepsnos... 

Jis nužvelgė turistą. 

- Tu... - pradėjo burtininkas ir atmintyje paieškojo 
blogiausio žodžio Trobo kalboje. Laimingi maži trobitai 
nežinojo, kaip reikia padoriai keiktis. 

- Tu, - pakartojo jis. Į jį atsitrenkė dar viena skubanti 
figūra, vos neužkliųdžiusi burtininko dalgiu, neštu ant 
peties. Iškankinta Traukvėjo kantrybė trūko. 

- Tu suknist... (tas, kuris įsisegęs varinį auskarą į no- 
sį per milžinišką audrą stovi ant Raruaruchos Kalno vir- 
šūnės įlipęs į vonelę ir rėkia, jog Žaibų Deivės Alohuros 
veidas panašus į nesveikos uloruahos šaknis)! 

- TOKS JAU MANO DARBAS, - pasiteisino figūra, 
nuslinkdama šalin. 

Kiekvienas žodis nukrito sunkiai kaip marmuro lui- 
tas, be to, Traukvėjis buvo tikras, jog tik jis vienas juos 
girdėjo. 

Jis vėl sugriebė Dvigėlį. 

- Dingstam iš čia, - pasiūlė burtininkas. 

Vienas įdomus Ankh-Morporko gaisro pašalinis 
efektas yra susijęs su de-raud-imo-saso po-li-sisiu, kuris 
paliko miestą kartu su sugriautu “Lūžusio Būgno“ stogu, 
šiluminės bangos pagalba išlėkė aukštai į Disko Pasaulio 
atmosferą ir po poros dienų nusileido už tūkstančio mylių 
ant uloruahos krūmo trobitų salose. Naivūs besijuokiantys 
saliečiai ėmė garbinti jį kaip dievą didelei savo protingesnių 
kaimynų nuostabai. Keista, bet kitus kelerius metus lietus ir 

derliai buvo tiesiog nenatūraliai dosnūs ir dėl to į salas buvo 
išsiųsta Nematytojo Universiteto Mažųjų Religijų fakulteto 
tyrimo grupė. Ji nustatė, jog po-li-sisis norėjo tik pasirodyti. 

Vėjo genama ugnis plėtėsi nuo "Būgno" greičiau už 
žmogaus žingsnį. Kai Traukvėjis, nuo liepsnų paraudusiu ir 
pūslėtu veidu, pasiekė Priešriedžio Vartus, šie jau degė. Da- 
bar jie su Dvigėliu jau buvo raiti - gauti arklius pasirodė vi- 
sai nesunku. Klastingas pirklys užsiprašė penkiasdešimt 
kartų brangiau, negu jie kainavo, ir pasiliko išsižiojęs, kai 
jam į ranką buvo įsprausta tūkstantis kartų daugiau, negu 
kainavo arkliai. 

Juodu išjojo kaip tik prieš pirmo didžiųjų vartų rąsto 
kritimą žiežirbų lietuje. Morporkas jau virto liepsnų katilu. 

Šuoliuodamas raudonai nušviestu keliu Traukvėjis 
skersomis žvilgterėjo į savo bendrakeleivį, labai besisten- 
giantį išmokti joti. 

“Prakeikimas, - pagalvojo burtininkas, - jis gyvas. Aš 
irgi. Kas galėjo pagalvoti? Gal tikrai šitame iškreiptame- 
-Požemio-dvasių-skleidžiamamė-garse kažkas slypi?" 

Tai buvo sunki frazė. Traukvėjis liežuviu apčiupinė- 
jo storus skiemenis, Dvigėlio kalboje sudariusius žodį. 

- Ekoliuke? - pabandė jis, - ekro-gnotika? Echo-gno- 
-mika? | 

Užteks. Tai skambėjo beveik gerai. 

Už kelių šimtų jardų nuo paskutinio rūkstančio 
miesto priemiesčio upe žemyn keistas stačiakampis ir per- 
mirkęs objektas palietė Priešriedinio kranto purvą. Jis tuoj 
pat ištiesė daugybę kojų ir paieškojo atramos. 

Užsikoręs ant kranto viršaus Bagažas - pajuodęs nuo 
suodžių, aptaškytas vandeniu ir labai labai piktas - pasipurtė 
ir susiorientavo. Tada pajudėjo guvia ristele, o mažas ir ne- 


paprastai bjaurus velniukas, įsitaisęs ant jo stogo, susi- 
domėjęs stebėjo peizažą. 

Bravdas pažiūrėjo į Žebenkščių ir pakėlė antakius. 

- Ir viskas, - pasakė Traukvėjis, - Bagažas mus pasi- 
vijo, neklauskit kaip. Ar dar yra vyno? 

Žebenkščius iškėlė tuščią vynmaišį. 

- Manau, šiąnakt jau išgėrei pakankamai vyno. 

MBravdas suraukė kaktą. 

- Auksas yra auksas, - pagaliau pasakė jis, - kaip gali 
žmogus, turintis daug aukso, laikyti save vargšu? Esi arba 
turtuolis, arba vargšas. Logiška. 

Traukvėjis Žagtelėjo. Jis jautė, jog neverta laikytis 
įsikabinus Logikos. 

- Aš manau, - tarė jis, - jog čia esmė yra, na, jūs 
žinote oktironą? 

Du nuotykių ieškotojai linktelėjo. Keistas vaivorykš- 
tinis metalas žemėse aplink Apvaliąją Jūrą buvo vertinamas 
beveik taip aukštai kaip protingas kriaušmedis ir buvo be- 
veik toks pat retas. Žmogus, turintis oktirono adatą, nieka- 
da nepaklystų, nes ji, būdama jautri magiškam disko laukui, 
visada rodė į Disko Pasaulio centrą bei stebuklingai adė šei- 
mininko kojines. 

- Ne, esmė ta, jog auksas irgi turi tam tikrą magišką 
ląuką. Finansinė magija. Echo-gnomika, - sukikeno 
Traukvėjis. 

Žebenkščius atsistojo ir pasirąžė. Saulė jau pakilo 
aukštai ir miestas apačioje buvo pilnas ūkanų bei šlykščių 
garų. Ir aukso, nusprendė jis. Net Morporko pilietis, 
atsidūręs mirties akivaizdoje, iškeis savo turtą į savo. gyvy- 
bę. Laikas judėti. 

Mažas žmogeliukas, vadinamas Dvigėliu, atrodė, 
miegojo. Žebenkščius pažvelgė į jį ir papurtė galvą. 

- Miestas laukia mūsų, - tarė jis, - ačiū už malonią is- 
toriją, burtininke. Ką darysi dabar? 

Jis įsmeigė akis į Bagažą, kuris tuoj pat atsitraukė ir 
taukštelėjo dangčiu. 


- Iš miesto išvykstančių laivų nėra, - sukikeno 
Traukvėjis, - turbūt patrauksime krantu į Čirmą. Man reikia 
jį prižiūrėti. Bet, klausykit, aš nepa... 

- Žinoma, žinoma, - raminančiai tarė Žebenkščius. 
Jis nusisuko ir įšoko į arklio, kurį laikė Bravdas, balną. Po 
poros akimirkų abu herojai virto taškeliais dulkių debesyje, 
judančiais žemyn į suanglėjusį miestą. 

Apkvaišęs Traukvėjis pasižiūrėjo į gulintį turistą. Į 
du gulinčius turistus. Paklydusi mintis, atkeliavusi iš dimen- 
sijų ieškodama saugaus proto uosto, įslydo į jo neapsaugo- 
tas smegenis. 

- Štai dar viena košė, į kurią mane įtraukei, - suvai- 
tojo jis ir sudribo ant Žemės. 

- Psichas, - tarė Žebenkščius. Bravdas, šuoliavęs už 
poros pėdų, linkterėjo. 

- Visi burtininkai tokie, - pasakė jis. - Kalti cyvsi- 
dabrio garai. Nuo jų supūva smegenys. Ir grybai taip pat.. 

- Tačiau... - pareiškė rudai vilkintysis. Jis kyštelėjo 
ranką į tuniką ir ištraukė auksinį diską ant trumpos gran- 
dinėlės. Bravdas kilstelėjo antakius. 

- Burtininkas sakė, jog mažas žmogus turėjo auksinį 
diską, sakiusį jam laiką. | 

- Pažadino godumą, mano mažas drauge? Tu visada 
buvai patyręs vagis, Žebenkščiau. 

- Aha, - kukliai sutiko Žebenkščius. Jis palietė 
atsikišimą prie disko briaunos ir ši spragtelėjo atsidarydama. 

Ten įkalintas mažytis demonas pakėlė akis nuo 
mažų skaitliukų ir susiraukė. 

- Iki aštuntos trūksta dešimties minučių, - suniurnėjo 
jis. Dangtelis užsitrenkė, vos neprispaudęs Žebenkščiaus 
pirštų. 

Nusikeikęs Žebenkščius sviedė laiko sakytoją toli į 
viržius, kur jis tikriausiai atsitrenkė į akmenį. Bet kuriuo 


atveju kažkas jį suskaldė, nes tvykstelėjo oktarinas, pakvi- 
po siera ir laiko padaras dingo į kurią nors demonišką plokš- 
tumą, jo vadinamą namais. 

- Kam taip padarei? - paklausė Bravdas, kuris buvo 
per toli, kad išgirstų žodžius. 

- Ką padariau? - perklausė Žebenkščius. - Aš nieko 
nedariau. Nieko neatsitiko. Pirmyn... mes prarandame pro- 
gas! 

Bravdas linktelėjo. Kartu jie apsuko arklius ir nu- 
šuoliavo link senojo Ankh-Morporko ir jo sąžiningos ma- 
gijos. 


AŠTUONETO SIUNTIMAS 


PROLOGAS 


Disko Pasaulyje gali rasti daug įspūdingesnių vaizdų 
negu tose visatose, kurių Kūrėjai turėjo mažiau vaizduotės, 
bet daugiau mechaninių gabumų. 

Nors disko saulė yra tik besisukantis mėnuliukas, ne 
didesnis už kroketo vartus, šį vienintelį trūkumą galima 
priešpastatyti milžiniškam Didžiajam Vėžliui A'tuinui, ant 
kurio senovinio ir meteorais išvarpyto kiauto ilsisi diskas. 
Kartais savo lėtoje kelionėje tarp Amžinybės krantų Jis pa- 
suka šalies dydžio galvą ir sugriebia praskrendančią kometą. 

Tačiau įspūdingiausias vaizdas yra - jei tik smege- 
nys, susidūrusios su galaktiniu A'tuino didumu, neatsisako 
tuo patikėti - begalinis Briaunakrioklis, kur disko jūros 
nesustojamai verčiasi per Kraštą į erdvę. O gal pati įspūdin- 
giausia yra Briauvorykštė, pasaulį juosianti aštuonių spalvų 
vaivorykštė, kabanti miglų prisotintame ore virš krioklio. 
Aštuntoji spalva yra oktarinas, stipri saulės šviesa, atšoku- 
si nuo intensyvaus magiško lauko. 

O gal visgi įspūdingiausias vaizdas yra Centras. Ten 
per debesis iškyla dešimties mylių aukščio žalio ledo kalnas, 
kurio viršūnė laiko Damanifesto šalį - disko dievų buveinę. 
Nepaisant pasaulio apačioje puikumo, disko dievai būna re- 
tai patenkinti. Skaudu žinoti, jog esi dievas pasaulyje, eg- 
zistuojančiame tik todėl, kad neįtikimumo kreivė turėtų 
savo tolimąjį galą, tuo labiau kai per kitus matavimus gali 
žvilgterti į pasaulius, kurių Kūrėjai turėjo daugiau mecha- 
ninių gabumų negu vaizduotės. Todėl nenuostabu, kodėl 
dievai praleisdavo daugiau laiko pešdamiesi, o ne viską 

žinodami. 

Tą dieną Aklasis Ijo, nuolatinio budrumo dėka tapęs 
vyriausiuoju dievu, sėdėjo parėmęs smakrą ranka ir Žiūrėjo 
į prieš save esančią Žaidimo lentą ant raudono marmuro sta- 
liuko. Aklasis Ijo gavo savo vardą dėl to, jog vietoje jo aki- 
duobių baltavo paprasta oda. Akys, kurių jis turėjo įspūdin- 
gai daug, gyveno pusiau nepriklausomą gyvenimą. Keletas 
jų dabar kabojo virš staliuko. 

Žaidimo lenta buvo kruopščiai išraižytas Disko Pa- 
saulio žemėlapis, suskirstytas į kvadratus. Kai kuriuose 
kvadratuose stovėjo nuostabiai padarytos žaidimo figūrėlės. 
Žaidimą stebintis žmogus būtų, pavyzdžiui, dviejose iš jų 
atpažinęs Bravdą ir Žebenkščių. Figūrėlės vaizdavo ir kitus 
herojus ir čempionus, kurių diskas turėjo daugiau nei 
užtektinai. 

Žaidime dar buvo likę Ijo, Dievas-Krokodilas Ofle- 
ris, lengvų vėjelių dievas Zafyras, Likimas ir Dama. Silp- 
nesniems žaidėjams pasitraukus iš Žaidimo virš lentos vyra- 
vo susikaupimo atmosfera. Atsitiktinumas iškrito anksti, 
pralošęs savo herojų prieš pilną ginkluotų gnolių būrį (Of- 
leris gerai išmetė). Po to savo žaidimo žymeklius į pinigus 
iškeitė Naktis, prašydama pasimatymo su Lemtim. Keletas 
mažųjų dievybių kabėjo viršuje, stebėdamos žaidimą per 
žaidėjų pečius. 

Buvo lažinamasi, jog kitu iškritusiuoju taps Dama. 
Jos paskutinis čempionas virto Žiupsneliu pelenų vis dar 
rūkstančiame Ankh-Morporke, o figūrėlių, galinčių pereiti 
į pirmą liniją, nebebuvo. 

Aklasis Ijo paėmė kaukolės formos kauliukų dėžutę, 
kurios skylės buvo užtaisytos rubinais, ir keliomis akimis 
žvelgdamas į Damą išritino tris penkiukes. 

Ji nusišypsojo. Damos akys buvo skaisčiai žalios, 
neturėjo nei vyzdžių, nei lėliukių ir švytėjo iš vidaus. 

Kambarys nutilo, kai ji įkišo ranką į savo figūrėlių 
dėžutę, iš pačios apačios ištraukė dvi ir taukštelėjusi pastatė 

ant lentos. Visi kaip vienas likę žaidėjai pasilenkė pažiūrėti 
1jas. 

- Nemoksa bujtininkas ij kaskoks klejkelis, - pasakė 
Dievas-Krokodilas Ofleris, kuriam kaip visada kliudė iltys. 
- Is tikjųjų jimta! 

Viena letena jis pastūmė krūvą kaulo baltumo 
žetonų į stalo vidurį. 

Dama lengvai linktelėjo. Ji pakėlė taurę su kauliu- 
kais ir laikė ją nejudindama, tačiau Dievai galėjo girdėti 
viduje barškančius tris kauliukus. Ir tada ji parito juos šoki- 
nėjančius per stalą. 

Šeši. Trys. Penki. 

Tačiau kažkas darėsi su penkiuke. Keliems milijar- 
dams molekulių atsitiktinai atsitrenkus į kauliuką, šis nukri- 
to ant briaunos, pasisuko ir išrito septyniukę. 

Aklasis Ijo pakėlė kubelį ir suskaičiavo šonus. 

- Nagi, na, - pavargusiu balsu pasakė jis, - žaisk 
sąžiningai. 


AŠTUONETO SIUNTIMAS 


Kelias iš Ankh-Morpoko į Čirmą yra aukštas, baltas 
ir besisukiojantis, trisdešimties mylių ilgio duobių ir pusiau 
paslėptų akmenų ruožas, besivejantis aplink kalnus, 
nusileidžiantis į vėsius žalius citrusinių medžių slėnius, per 
braškančius virvinius tiltus kertantis lianomis apraizgytus 
tarpeklius ir apskritai esantis labiau vaizdingas, nei reika- 
linga. 

Vaizdingas. Šitas žodis buvo naujas burtininkui 
Traukvėjui (Nematytojo Universiteto bakalauriatas [nebaig- 
tas|). Palikęs sudegusius Ankh-Morporko griuvėsius tokių 
žodžių jis prisirinko nemažai. Įstabus buvo kitas Žodis. 
Atidžiai apžiūrėjęs peizažą, įkvėpusį Dvigėlį šiam žodžiui, 
Traukvėjis nusprendė, jog vaizdingas reiškė “siaubingai sta- 
tus". O įstabus, vartotas prajojant pro atsitiktinius kaimelius, 
turėjo reikšti “karštligiškas ir apgriuvęs". 

Dvigėlis buvo pirmasis Disko Pasaulyje sutiktas tu- 
ristas. Turistas, nusprendė Traukvėjis, reiškė “idiotas". 

Jiems ramiai jojant čiobreliais kvepiančiu ir bitėmis 
dūzgiančiu lauku Traukvėjis galvojo apie paskutinių kelių 
dienų nutikimus. Mažasis užsienietis aiškiai buvo pamišęs, 
bet jis taip pat buvo dosnus ir ne toks mirtinai pavojingas, 
kaip pusė miesto Žmonių, tarp kurių maišėsi burtininkas. 
Traukvėjui jis visai patiko. Nemėgti jo būtų tas pats, kas 
spardyti šuniuką. 

Šiuo metu Dvigėlis rodė didelį susidomėjimą magi- 
jos teorija ir praktika. 

- Man tai atrodo gana nenaudinga, - pasakė jis, - aš 
visada maniau, jog burtininkui užtenka pasakyti magiškus 
žodžius, ir viskas. O ne visas šitas varginantis kalimas at- 

mintinai. 

Traukvėjis niūriai sutiko. Jis bandė aiškinti, jog 
kažkada magija iš tiesų buvo laukinė ir neturėjo įstatymų, 
bet Senieji sutramdė ją, grąžindami į laiko rūkus ir, tarp kitų 
dalykų, dar priversdami paklusti Realybės Konservacijos 
Dėsniui. Jie reikalavo, jog, siekiant tikslo, padėtos pastangos 
turi būti vienodos nepaisant naudotų priemonių. Praktiškai 
tai reiškė, jog sukurti vyno stiklo iliuziją buvo reliatyviai 
lengva, nes reikėjo tik subtiliai pakeisti šviesos raštus. O 
norint pakelti tikrą vyno stiklą į orą bent porą pėdų nau- 
dojant vien protinę energiją, reikėjo keletą valandų nuosek- 
liai ruoštis, jei burtininkas nenorėjo, kad pagal paprastą 
sverto principą jo smegenys būtų išstumtos pro ausis. 

Traukvėjis pridūrė, jog senovinė magija dar gali būti 
randama neapdirbtu pavidalu ir atpažįstama aštuonguba for- 
ma, susidariusia kristalinėje erdvės-laiko struktūroje. 
Pavyzdžiui, egzistavo metalas oktironas 1r oktogeno dujos. 
Ir metalas, ir dujos skleidė pavojingus neapdirbtos magijos 
kiekius. 

- Visa tai labai liūdina, - baigė jis. 

- Liūdina? 

Traukvėjis pasisuko balne ir pažiūrėjo į Dvigėlio 
Bagažą, kuris mažomis kojytėmis žingsniavo šalia, kartais 
taukšteldamas dangčiu praskrendantiems drugeliams. Jis at- 
siduso. e 

- Traukvėjis galvoja, jog jis galėtų įkinkyti žaibą, - 
pastebėjo velniukas, stebėjęs įvykius pro savo mažytes du- 
reles dėžutėje, kabančioje ant Dvigėlio kaklo. Jis visą rytą 
paišė vaizdingas vietas ir įstabias scenas, todėl dabar gavo 
pertraukėlę parūkyti. 

- Kai aš sakiau įkinkyti, tai neturėjau omeny įkinkyti, 
- atšovė Traukvėjis, - aš turėjau omeny, na, omeny, kad... - 
Ne, negaliu parinkti tinkamų žodžių. Tiesiog manau, kad 
pasaulis turėtų būti geriau organizuotas. 

- Tai tik svajonė, - pasakė Dvigėlis. 


- Žinau. Dėl to ir blogai, - Traukvėjis vėl atsiduso. 
Gryna logika buvo labai gerai. Visatą turėjo valdyti logika 
bei skaičių harmonija, bet liko faktas, jog diskas keliavo per 
erdvę ant milžiniško vėžlio nugaros, o dievai turėjo įprotį 
vaikščioti aplink ateistų namus ir daužyti jiems langus. 

Pasigirdo silpnas garsas, vos garsesnis už bičių 
dūzgimą rozmarino krūme prie kelio. Garsas buvo įdomiai 
kaulėtas kaip riedančios kaukolės ar purtomos kauliukų 
dėžutės. Traukvėjis apsidairė. Aplink nieko nebuvo. 

Dėl kažkokios priežasties tai jį suneramino. 

Tada atūžė lengvas vėjas, sustiprėjęs ir prašniokštęs 
per keletą širdies dūžių. Jis paliko pasaulį nepasikeitusį, 
išskyrus keletą įdomįų smulkmenų. 

Pavyzdžiui, dabar kelyje stovėjo penkių metrų ūgio 
kalnų trolis. Jis buvo nepaprastai supykęs. Iš dalies dėl to, 
jog šiaip jau visi troliai būna supykę, bet pyktį dar labiau su- 
stiprino faktas, jog momentinė teleportacija iš jo urvo 
Ramerorko Kalnuose už trijų tūkstančių mylių ir tūkstančiu 
jardu arčiau Briaunos pagal energijos konservacijos dėsnius 
pakėlė vidinę temperatūrą iki pavojingo lygio. Todėl trolis 
iššiepė iltis ir puolė pirmyn. 

- Koks keistas padaras, - pastebėjo Dvigėlis, - ar jis 
pavojingas? 

- Tik žmonėms! - suriko Traukvėjis. Jis išsitraukė 
kardą, atsivėdėjęs iš peties kirto ir visiškai nepataikė į trolį. 
Kardas įsmigo į viržius kelio pakraštyje. 

Pasigirdo tyliausias iš garsų, panašus į senų dantų 
barškėjimą. Kardas atsitrenkė į akmenį, pasislėpusį 
viržiuose - pasislėpusį, kaip galėjo pagalvoti stebėtojai, taip 
įgudusiai, jog jo ten lyg ir nebuvo. Ginklas atšoko tarsi iššo- 
kusi lašiša ir rikošeto viduryje giliai įsmigo į pilką trolio 
kaklą. 

Padaras suurzgė ir vienu letenos mostelėjimu išplėšė 
šoną Dvigėlio arkliui, kuris sužvengė ir pasileido pro 
medžius nuo kelio. Trolis apsisuko ir griebė Traukvėjį. 

Tada nerangi nervų sistema atnešė pranešimą, jog jis 
yra negyvas. Akimirką trolis atrodė nustebęs, o po to par- 
griuvo ant nugaros ir subyrėjo į žvyrą (troliai, būdami sili- 
koninė gyvybės forma, mirties akimirką virsdavo akmeni- 
mis). 

“Ahargh", - pagalvojo Traukvėjis, kai jo arklys iš 
siaubo pasistojo piestu. Burtininkas desperatiškai laikėsi, 
kol gyvulys ant dviejų kojų klibikščiavo per kelią, po to 
sužvengė, apsisuko ir nušuoliavo į miškus. 

Kanopų garsas nutilo, palikęs orą bičių dūzgimui ir 
atsitiktinio drugelio sparnų šlamėjimui. Taip pat pasigirdo 
kitas garsas, keistas skaisčiam vidudienio laikui. 

Tarsi pasirito kauliukai. 


< 420 
“0 Nd 4 


- Traukvėji? 

Ilgos medžių eilės pamėtė Dvigėlio balsą iš šono į 
šoną ir neišgirstą šveitė atgal. Turistas atsisėdo ant akmens 
ir pabandė pagalvoti. 

Visų pirma jis pasiklydo. Tai erzino, bet ypatingo 
nerimo nekėlė. Miškas atrodė įdomus ir jame tikriausiai 
gyveno elfai arba gnomai, 0 gal ir tie, ir tie. Porą sykių jis 
pagalvojo, jog mato keistus žalius veidus, pro šakas spok- 
sančius į jį. Dvigėlis visada norėjo sutikti elfą. Iš tikrųjų jis 
norėjo sutikti drakoną, bet elfo užtektų. Arba tikro goblino. 

Bagažas atsiliko ir tai buvo nemalonu. Be to, pradė- 
jo lyti. Jis nepatogiai pasimuistė ant drėgno akmens ir pa- 
bandė pažvelgti į savo padėtį iš gerosios pusės. Pavyzdžiui, 
per tą pamišusį lėkimą jo arklys prasibrovė pro krūmus, 
sutrukdęs meškai su meškiukais, bet dingo jai nespėjus 
sureaguoti. Po to jis staiga prašuoliavo pro didelę miegančių 
vilkų gaują, bet vėlgi tokiu beprotišku greičiu, jog įnirtęs 
staugimas liko toli už nugaros. Tačiau diena ėjo į pabaigą ir 
būtų neblogai, - pagalvojo Dvigėlis, - nesitrinti lauke. Gal 

čia galėtų būti... jis išrausė smegenis, stengdamasis prisi- 
minti, kokias apgyvendinimo paslaugas tradiciškai teikdavo 
miškai... meduolinis namelis ar kas nors tokio? 

Akmuo tikrai buvo nepatogus. Dvigėlis pažiūrėjo 
žemyn ir pirmą kartą pastebėjo keistus išraižymus. 

Tai atrodė kaip voras. Ar aštuonkojis? Samanos ir 
kerpės užstojo tikslias detales. Bet jos nepalietė Žemiau 
išraižytų runų. Dvigėlis galėjo aiškiai jas perskaityti ir jos 
sakė: “Keleivi, svetingo Bel-Šamharoto šventykla stovi už 
tūkstančio žingsnių Centro kryptimi“. Keista, suprato 
Dvigėlis, nors jis galėjo perskaityti pranešimą, pačios rai- 
dės jam buvo visai nežinomos. Pranešimas kažkaip atvyko 
į smegenis nepasivarginęs praeiti per akis. 

Jis atsistojo ir atrišo dabar paklusnų arklį nuo jauno 
medelio. Dvigėlis nebuvo tikras, kurioje pusėje yra Centras, 
bet tarp medžių tolyn vedė kažkoks senas takas. Šitas Bel- 
-Šamharotas atrodė pasiruošęs viskam, kad tik padėtų sun- 
kioje padėtyje atsidūrusiems keleiviams. Bet kuriuo atveju 
buvo arba tai, arba vilkai. Dvigėlis apsispręsdamas linktelė- 
jo. | 

Įdomu pažymėti, jog po kelių valandų pora vilkų, 
sekusių Dvigėlio kvapą, atvyko į laukymę. Jų žalios akys 
pastebėjo keistą raižinį su aštuoniomis kojomis, kuris galėjo 
būti voru, aštuonkoju ar dar kuo keistesniu, ir vilkai tuoj pat 
pasijuto esantys ne tokie jau ir alkani. 

Maždaug už trijų mylių nemokša burtininkas kabė- 
jo, rankomis laikydamasis už aukštos buko šakos. 

Tai buvo galutinis veksmu perkrautų penkių minu- 
čių rezultatas. Iš pradžių pro atžalyną prasibrovė įsiutusi 
meška ir vienu letenos grybšniu išplėšė jo arklio gerklę. Po 
to iš skerdynių pasprukęs Traukvėjis pateko į laukymę, kur 
sukinėjosi nemažai susierzinusių vilkų. Jo mokytojai Ne- 

matytame Universitete, kurie prarado viltį dėl Traukvėjo 
nesugebėjimo perprasti levitacijos, būtų apstulbę dėl grei- 
čio, kuriuo jis pasiekė ir įsliuogė į artimiausią medį, beveik 
šio neliesdamas. 

Dabar liko tik problema dėl gyvatės. 

Šioji buvo didelė, žalia ir su šliužiška kantrybe susi- 
rangė aplink šaką. Traukvėjis pagalvojo, ar ji nuodinga, ir 
subarė save už tokį kvailą klausimą. Žinoma, ji bus nuodin- 
ga. 

- Ko tu išsišiepei? - paklausė jis figūros ant kitos ša- 
kos. | 
- NIEKUO NEGALIU PADĖTI, - pasakė Giltinė, - O 
DABAR GAL BŪTUM TOKS MALONUS IR PASILEISTUM? 
AŠ NEGALIU ČIA GAIŠTI VISOS DIENOS. 

- Aš galiu, - užsispyręs pareiškė Traukvėjis. 

Aplink medžio kamieną susibūrę vilkai susidomėję 
pažvelgė aukštyn į savo valgį, besišnekantį su savim pačiu. 

- VISAI NESKAUDĖS, - tarė Giltinė. Jei žodžiai 
turėtų svorį, vienas Giltinės sakinys būtų tikęs kaip inkaras 
laivui. 

Traukvėjo rankos suklykė iš agonijos. Jis piktai 
pažvelgė į truputį permatomą, į grif4 panašią figūrą. 

- Neskaudės? - paklausė jis: - Būti sudraskytam vilkų 
neskaudės? | 

Burtininkas pastebėjo kitą šaką, tik už kelių pėdų 
kertančią jau pavojingai linkstančią jo šaką. Jėi jis galėtų ją 
pasiekti... 

Ištiesęs vieną ranką jis metėsi pirmyn. 

Jau nulinkusi šaka nesulūžo. Ji tik šlapiai trekštelė- 
jo ir nuplyšo. 

Traukvėjis dabar kabojo ant žievės ir karnos 
liežuvio, kuris lupdamasis nuo medžio vis ilgėjo. Jis 
pažvelgė apačion ir su fatališku pasitenkinimu pamatė, jog 
nusileis tiesiai ant didžiausio vilko. 

Žievei lupantis vis ilgesnėmis juostomis jis judėjo 

lėtai. Gyvatė susimąsčiusi jį stebėjo. 

Bet ilgėjanti žievė laikė... Traukvėjis pradėjo save 
sveikinti, kol pakėlęs akis pamatė tai, ko anksčiau nepaste- 
bėjo. Tiesiai jo kelyje kabojo didžiausias kada nors matytas 
širšių lizdas. 

Jis stipriai užsimerkė. 

"Kodėl trolis? - paklausė jis pats savęs. - Visa kita 
yra įprasta mano sėkmė, bet kodėl trolis? Kas po velnių čia 
vyksta?" 

Trakšt. Taip galėjo nulūžti šaka, bet garsas pasigir- 
do Traukvėjo galvoje. Trakšt, trakšt. Ir vėjo gūsis, nesuju- 
dinęs nė vieno lapo. 

Žievės juostai „besileidžiant pro šalį širšių lizdas 
buvo nuplėštas nuo šakos. Jis pralėkė šalia burtininko gal- 
vos ir darėsi vis mažesnis, krisdamas į iškeltų snukių ratą. 

Ratas staiga užsidarė. 

Ratas staiga išsiplėtė. 

Gaujai bandant pabėgti nuo įnirtusio debesies tarp 
medžių nuaidėjo skausmingų kiauksėjimų koncertas. 
Traukvėjis kvailai išsišiepė. 

Traukvėjo alkūnė kažką užkliudė. Tai buvo medžio 
kamienas. Juosta nuleido jį tiesiai prie šakos pabaigos. Bet 
ten nebuvo jokių kitų šakų. Lygi Žievė neturėjo jokių at- 
brailų rankoms. 

Tačiau ji pasiūlė rankas. Kaip tik dabar dvi kyšojo 
pro samanotą Žievę šalia jo - lieknos ir žalios kaip jauni 
lapai rankos. Pasirodė kita gražiai sudėta ranka, paskui ją 
išlindo driadė, tvirtai sugriebė apstulbusį burtininką ir su ta 
jėga, kuri gali įleisti šaknis į akmenį, įtraukė vyrą į medį. 
Kieta žievė prasiskyrė kaip rūkas ir užsidarė kaip moliuskas. 

Giltinė abejingai žiūrėjo. Ji pažvelgė į debesį mu- 
selių, džiaugsmingais zigzagais šokusių aplink Jos kaukolę. 
Ji spragtelėjo pirštais. Vabzdžiai nukrito ant. žemės. Bet 
kažkodėl tai buvo ne tas pats. 


Aklasis Ijo pastūmė savo žetonų krūvelę per stalą, 
piktai blykstelėio tomis akimis, kurios buvo kambaryje, ir 
išėjo. Keletas pusdievių sukikeno. Ofleris bent jau priėmė 
gero trolio netektį su skrupulinga, gal kiek šliužiška, gracija. 
Paskutinis Damos priešininkas persėdo, kad būtų tiesiai 
prieš ją. 

- Valdove, - mandagiai pasakė ji. 

- Valdove, - atsakė jis. Jų akys susitiko. 

Jis buvo nekalbus dievas. Sklido gandai, jog į Dis- 
ko Pasaulį jis atvyko po siaubingo ir paslaptingo atsitikimo 
kitoje Galimybėje. Be abejo, dievai turi privilegiją kontro- 
liuoti savo išorę net kitų dievų akyse - Disko Pasaulio Lem- 
tis šiuo metu buvo malonus pagyvenęs Žmogus, atidžiai 
sušukavęs savo žilstančius plaukus aplink veidą, kurį išvy- 
dusi prie savo užpakalinių durų senmergė išneštų nedidelį 
stiklą alaus. Jaunimas mielai padeda tokiam veidui. Išskyrus, 
žinoma, jo akis. 

Joks dievas negali paslėpti savo akių prigimties ir 
būdo. Dviejų Disko Pasaulio Lemties akių prigimtis buvo 
tokia, jog pažiūrėjus paprastai jos atrodė tiesiog tamsios, bet 
atidesnis žvilgsnis parodytų - per vėlai, - kad jos yra skylės, 
atsiveriančios į tokią tolimą, tokią gilią tamsą, jog stebėto- 
jas būtų pats negailestingai įtrauktas į amžinos nakties tven- 
kinius dvynius ir jų baisias besisukančias Žvaigždes... 

Dama mandagiai kostelėjo ir padėjo dvidešimt vieną 
baltą Žetoną ant stalo. Tada iš savo rūbo ji ištraukė kitą 
žetoną - sidabriškai permatomą ir dvigubai didesnį už kitus. 
Tikrojo Herojaus siela visada gauna geresnį keitimo kursą ir 
yra aukštai vertinama dievų. 

Lemtis kilstelėjo antakį. 

- Ir be sukčiavimų, Dama, - tarė jis. 

- Bet kas gali apsukti Lemtį? - paklausė ji. Jis 
gūžtelėjo pečiais. 

- Niekas. Nors visi bando. 

- Ir vis dėlto manu, kad tu man šiek tiek padėjai 
prieš kitus? į 

- Na, žinoma. Tam, kad pabaiga būtų saldesnė, val- 
dove. O dabar... | | 

Jis įkišo ranką į lošimo dėžutę, ištraukė figūrėlę ir 
patenkintas savimi padėjo ant lentos. Stebintys dievai kar- 
tu atsiduso. Net Dama akimirkai sutriko. 

Ji buvo tikrai bjauri. Raižinys atrodė neaiškus, tarsi 
amatininko rankos būtų drebėjusios iš siaubo, suteikiant 
formą šiam daiktui. Čia matėsi čiuptuvai ir siurbtukai. Dama 
pastebėjo dar ir žiauturus. Ir vieną didžiulę akį. 

- Aš maniau, jog tokie, kaip Jis, išmirė dar Laiko 
pradžioje, - tarė ji. 

- Galbūt mūsų nekrotinis draugas pasibjaurėjo net 
prieiti prie jo, - nusijuokė Lemtis. Jis džiaugėsi savimi. 

- Jis iš viso neturėjo būti išperėtas. 

- Nepaisant to, - pastebėjo Lemtis. Jis surinko kau- 
liukus į jų neįprastą dėžutę ir pažiūrėjo į Damą. 

- Nebent, - pridūrė jis, - norėtum atsisakyti..? 

Ji papurtė galvą. 

- Žaisk. 

- Tu gali prilygti mano statymui? 

- Žaisk. 


< 4 0 
d o d 


Traukvėjis žinojo, kas būna medžių viduje: medie- 
na, sakai ir galbūt voverės. Bet ne rūmai. 

Tačiau pagalvės po juo buvo minkštesnės už medie- 
ną, vynas medinėje taurėje daug saldesnis už sakus, o mer- 
ginos, sėdinčios priešais, suspaudusios kelius ir mąsliai į jį 
žiūrinčios, tikrai nebuvo galima lyginti su vovere. 

-Kambarys buvo aukštas, platus ir nušviestas švelnia 
geltona šviesa, sklidusia iš Traukvėjui nematomų šaltinių. 
Pro gumbuotas ir susimazgiusias arkas jis matė kitus kam- 
barius ir tai, kas atrodė kaip labai dideli besisukantys laip- 
tai. O iš išorės medis buvo visiškai normalus. 

Mergina buvo žalia žaliaodė. Traukvėjis galėjo būti 
visiškai tuo tikras, nors ji dėvėjo tik medalioną ant kaklo. 
Jos ilgi plaukai atrodė truputį samanoti. Akys neturėjo 
vyzdžių ir švietė žaliai. Traukvėjis pasigailėjo, kodėl 
neskyrė daugiau dėmesio antropologijos paskaitoms Univer- 
sitete. 

Ji nieko nekalbėjo. Parodžiusi burtininkui sofą ir 
pasiūliusi vyno ji iš viso nedarė nieko, tik sėdėjo žiūrėdama 
į jį 1r kartais patrindama gilų įbrėžimą rankoje. 

Traukvėjis skubiai prisiminė, jog driadės būna taip 
susijusios su savo medžiu, kad jaučia skausmą kartu su... 

- Labai atsiprašau, - greitai pasakė jis, - tai buvo tik 
nelaimingas atsitikimas. Tai yra tie vilkai ir... 

- Tau reikėjo užlipti į mano medį ir aš tave išgelbė- 
jau, - lygiu balsu tarė driadė, - kaip tau pasisekė. Ir galbūt 
tavo draugui? 

- Draugui? 

- Mažam žmogeliui su magiška dėže, - paaiškino 
driadė. 

- Aa, jam, - išsiblaškęs atsiliepė Traukvėjis. - Taip. 
Tikiuosi, su juo viskas gerai? 

- Jam reikia tavo pagalbos. ' 

- Jam nuolat jos reikia. Ar jis irgi pateko į medį? 

- Jis pateko į Bel-Šamharoto Šventyklą. 

Traukvėjis paspringo vynu. Nuo ką tik išgirstų skie- 
menų siaubo jo ausys pabandė sulįsti galvon. Sielų Rijikas! 
Nespėjus sustabdyti atšuoliavo prisiminimai. Kartą, 
būdamas praktinės magijos studentas Nematytame Univer- 
sitete, jis susilažinęs įlindo į mažą kambariuką už pagrin- 
dinės bibliotekos, kambariuką, kurio sienos buvo padengtos 
apsauginėmis švino pentagramomis, kambariuką, kuriame 
niekas negalėjo pasilikti praėjus keturioms minutėms ir tris- 
dešimt dviem sekundėms. Šis skaičius buvo gautas po dvie- 
jų šimtų atsargaus tyrinėjimo metų... 

Jis nedrąsiai atvertė Knygą, prirakintą prie oktirono 

pjedestalo runomis išraižytų grindų viduryje. Ne tam, kad 
jos niekas nepavogtų, bet tam, kad ji neištrūktų, nes tai buvo 
Oktava, pilna magijos, turinčios neaiškią prasmę. Ir iš tik- 
rųjų vienas keras įššoko iš traškančių puslapių ir įsitaisė 
"tamsioje jo smegenų kertėje. Visi žinojo, jog tai vienas iš 
Aštuonių Didžiųjų Kerų, bet, kol jo neištarė, niekas neži- 
nojo kuris. Net ir Traukvėjis. Bet kartais jis jausdavo kerą, 
šonu pasitraukusį už jo Ego, laukiantį savojo laiko... 

Ant Oktavos viršelio buvo Bel-Šamharoto atvaizdas. 
Jis nebuvo Blogis, nes netgi Blogis turi kažkokį gyvybin- 
gumą. Bel-Šamharotas buvo atvirkštinė monetos pusė, kur 
Gėris ir Blogis yra vienoje pusėje. 

- Sielų Rijikas. Jo numeris yra tarp septynių ir 
devynių, dukart keturi, - sustingusia iš baimės galva pacita- 
vo Traukvėjis. - O ne. Kur Šventykla? 

- Centro kryptimi į miško vidurį, - atsakė driadė. - ji 
labai sena. 

- Bet kas būtų toks kvailas, kad garbintų Bel-Šam- 
harotą. Velniai - taip, bet jis yra Sielų Rijikas... 

- Yra... tam tikrų pranašumų. Ir rasė, kuri čia gyveno, 
buvo keistų pažiūrų. 

- Kas su jais atsitiko? 

- Aš juk sakiau, jog jie čia gyveno, - driadė atsisto- 
jo ir ištiesė ranką. - Einam. Aš esu Druela. Eik su manim ir 
pažiūrėsi į savo draugo likimą. Turėtų būti įdomu. 

- Nesu tikras, ar... - pradėjo Traukvėjis. 

Driadė pasuko savo žalias akis į jį. 

- Manai, jog turi pasirinkimą? - paklausė ji. 

Platūs kaip magistralė laiptai sukosi aukštyn aplink 
mėdį, kiekvienoje aikštelėje prasidėdavo erdvūs kambariai. 
Visur sklido geltona šviesa. Taip pat girdėjosi - Traukvėjis 
susikaupė, stengdamasis atpažinti garsą tolimas griaustinis 
ar krioklys. 

- Tai medis, - trumpai paaiškino driadė. 

- Ką jis daro? - paklausė Traukvėjis. 

- Gyvena. 

- Aš galvojau apie tai. Ar mes tikrai medyje? Ar aš 
sumažėjau? Iš išorės jis atrodė pakankamai plonas, kad 
galėčiau jį apglėbti. 

- Taip. 

- Ee... bet aš jo viduje? 

- Taip. 

- Ee, - teišspaudė Traukvėjis. 

Druela nusijuokė. | 

- Aš skaitau tavo mintis, netikras burtininke! Negi aš 
ne driadė? Ar tu nežinai, jog tai, ką jūs vadinate medžiu, tė- 
ra tik visos daugiamatės visatos keturmatis analogas, kuris... 
ne, matau, jog nežinai. Turėjau suprasti, jog nesi tikras bur- 
tininkas, kai pamačiau, kad neturi lazdos. 

- Pamečiau per gaisrą, - automatiškai sumelavo 
Traukvėjis. | 

- Ir skrybėlės su išsiuvinėtais magiškais simboliais. 

- Ją nūputė. 

- Ir magiško gyvūnėlio. 

- Jis numirė. Klausyk, ačiū už išgelbėjimą, bet jei tu 
nieko prieš, man reikėtų eiti. Jei galėtum parodyti išėjimą... 

Kažkas jos išraiškoje privertė burtininką apsisukti. UŽ jo 
stovėjo trys driadai. Kaip ir moterys, jie buvo nuogi ir neginkluo- 
ti. Tačiau pastarasis faktas neturėjo reikšmės. Jie neatrodė taip, 
tarytum kaunantis su Traukvėju jiems reikėtų ginklų. Jie atrodė 
taip, lyg galėtų petimi suskaldyti uolą ir sumalti būrį trolių į 
miltus. Trys gražūs milžinai žvelgė į jį su medine grėsme. Jų oda 
buvo graikiško riešuto kevalo spalvos, o po ja vartėsi arbūzų 
maišų dydžio raumenys. 

Traukvėjis atsisuko atgal ir silpnai nusišypsojo 
Druelai. Gyvenimas vėl ėmė tekėti pažįstama vaga. 

- Aš neišgelbėtas, ar ne? - paklausė jis. - Aš paimtas 
į nelaisvę, teisingai? 

- Žinoma. 

- Ir jūs manęs nepaleisite? - Tai buvo teiginys. 


Druela papurtė galvą. 

- Tu sužeidei Medį. Bet tau pasisekė. Tavo draugas 
susitiks su Bel-Šamharotu. Tu tik mirsi. 

Iš nugaros jo pečius sugriebė dvi rankos, panašiai 
kaip seno medžio šaknys negailestingai apsivynioja aplink 
akmenį. 

- Po tam tikros ceremonijos, be abejo, - toliau tęsė 
driadė, - ir po to, kai Aštuonių Siuntėjas pabaigs su tavo 
draugu. 

Traukvėjis sugebėjo tik pasakyti: 

- Niekada neįsivaizdavau, jog yra dar ir driadai. Net- 
gi ąžuoluose. 

Vienas iš milžinų jam nusišypsojo. Druela prunk- 
štelėjo. 

- Kvaily! Kaip manai, iš kur atsiranda gilės? 

Milžiniškos tuščios patalpos, panašios į salę, stogas 
skendo geltoname rūke. Begaliniai laiptai tęsėsi tiesiai per 
JL. 

Keletas šimtų driadžių buvo susibūrusios kitame 
salės gale. Druelai priartėjus jos pagarbiai prasiskyrė ir 
spoksojo į Traukvėjį, kurį tvirtai stūmė iš paskos. 

Dauguma buvo moterys, nors tarp jų stovėjo ir kele- 
tas milžinų vyrų, panašių į dievų statulas tarp mažų protingų 
moterų. Vabzdžiai, pagalvojo Traukvėjis. Medis yra tarsi 
avilys. 

Bet iš viso kodėl driadės egzistuoja? Kiek jis prisi- 
minė, medžių Žmonės išmirė prieš šimtus metų. Kaip ir ki- 
tus Prieblandos Padarus, juos sunaikino Žmonių evoliucija. 
Žmonių atėjimą į Disko Pasaulį atlaikė tik elfai ir troliai; el- 
fai buvo per daug protingi, o troliai nė kiek ne blogiau už 
žmones mokėjo būti bjaurūs, pikti ir godūs. Driadės kartu su 
gnomais ir piksiais turėjo išmirti. 

Staugimas čia girdėjosi garsiau. Kartais pulsuojantis 
auksinis švytėjimas perbėgdavo peršviečiamomis sienomis 
ir dingdavo rūke viršuje. Kažkokia jėga vertė orą vibruoti. 

- O nemokša burtininke, - tarė Druela, - pažvelk į 
magiją. Ne jūsų prijaukintą žebenkštišką magiją, bet seną 
šakų 1r šaknų magiją. Laukinę magiją. Stebėk. 

Maždaug penkiasdešimt moterų susibūrė į krūvą, 
susiėmė už rankų ir atsitraukė atgal, sudarydamos didelį 
ratą. Likusios driadės pradėjo tyliai giedoti. Tada, Druelai 
linktelėjus, ratas ėmė suktis Priešriedžio kryptimi. 

Žingsniui greitėjant ir sudėtingoms giesmės gijoms 
kylant aukštyn Traukvėjis pasijuto susidomėjęs. Jis girdėjo 
apie senąją Magiją Universitete, nors burtininkams ji buvo 
uždrausta. Jis žinojo, jog ratui įsisukus greičiau už lėtai be- 
sisukančio Disko Pasaulio magiškąjį lauką, gauta astralinė 
trintis sukels didelį potencialų skirtumą, kuris įžemės kar- 
tu su milžiniška Gaivališkos Magijos Jėgos iškrova. 

Ratas virto besisukančia dėme ir Medžio sienos 
skambėjo nuo giesmės aidų... 

Traukvėjis pajuto pažįstamą lipnų dūrio jausmą pa- 
kaušyje, kuris reiškė, jog šalia auga neapdirbtos magijos 1š- 
krova, todėl beveik nenustebo, kai po kelių sekundžių iš 
nematomų lubų ištryško oktarino šviesos kolona ir 
traškėdama susifokusavo į rato vidurį. 

Ten pasirodė vėjų nugairintos medžiais apkaišytos 
kalvos su šventykla jos viršūnėje vaizdas. Šventyklos forma 
su akimi darė nemalonius dalykus. Traukvėjis Žinojo, jog jei 
tai buvo Bel-Šamharoto šventykla, ji privalėjo turėti aštuo- 
nis šonus. (Aštuoni .taip pat buvo Bel-Šamharoto Skaitmuo, 
todėl, jei tik įmanoma, bet koks sveiko proto burtininkas 
stengėsi jo neminėti. Arba jis būtų suaštuončiuotas, kaip 
juokavo mokiniai. Bel-Šamharotą ypač traukė prie magijos 
diletantų, kurie kaip bangos ant Nenatūralaus krantų jau 
buvo pusiau patekę į jo tinklus. Traukvėjo kambario nume- 
ris buvo 7a. Jis tuo nesistebėjo.) 

Lietus tekėjo nuo juodų šventyklos sienų. Vienin- 
telis gyvybės ženklas buvo lauke pririštas arklys, ir jis ne- 
priklausė Dvigėliui. Visų pirma jis buvo per didelis. Baltas 

ristūnas su lėkščių dydžio kanopomis ir odiniais pakinktais, 
žibančiais pretenzingais auksiniais ornamentais. Šiuo metu 
jis mėgavosi abrakinės turiniu. 

Žirgas atrodė kažkaip pažįstamas. Traukvėjis pasis- 
tengė prisiminti, kur jį matė anksčiau. 

Jis atrodė galintis bėgti dideliu greičiu. Greičiu, kurį 
pasiekęs, galėtų išlaikyti ilgą laiką. Traukvėjui reikėjo tik 
nusikratyti savo sargų, prasikirsti kelią iš Medžio, surasti 
šventyklą ir pavogti žirgą iš po to, ką Bel-Šamharotas nau- 
dojo kaip nosį. 

- Atrodo, Aštuonių Siuntėjas pietums turi du, - 
pasakė Druela, rūsčiai žiūrėdama į Traukvėjį. - Kam pri- 
klauso tas Žirgas, netikras burtininke? 

- Neturiu supratimo. 

- Ne? Na, tai nesvarbu. Greitai pamatysime patys. 

Ji mostelėjo ranka. Vaizdas pajudėjo į vidų, prašo- 
ko pro didelę aštuonkampę arką ir nuskubėjo koridoriumi. 

Ten buvo figūra, tyliai sėlinanti priglaudusi nugarą 
prie sienos. Traukvėjis pamatė aukso ir bronzos žvilgsnį. 

Apsirikti nebuvo galima. Jis ją matė daug kartų. Plati 
krūtinė, medžio kamieno storumo kaklas ir stulbinančiai 
maža galva po krūva juodų plaukų, atrodanti kaip pomido- 
ras ant karsto... jis galėjo pasakyti sėlinančios figūros vardą. 
Tai buvo Hrunas Barbaras. 

Hrunas buvo tapęs vienu patvaresnių Apvaliosios 
Jūros herojų: drakonų žudikas, šventyklų išniekintojas, sam- 
domas kardas ir kiekvienų smuklės muštynių ramstis. Jis net 
galėjo - skirtingai nuo daugelio Traukvėjo pažįstamų herojų 
- ištarti ilgesnius negu dviejų skiemenų žodžius, jei gaudavo 
laiko ir vieną kitą užuominėlę. Pačioje Traukvėjo klausos 
pabaigoje pasigirdo garsas. Tarsi tolimo požemio laiptais 
būtų nukaukšėjusios keletas kaukolių. Jis sužvairavo į savo 
sargus pažiūrėti, ar jie tai girdėjo. 

Visas jų ribotas dėmesys buvo sukauptas į Hruną, 
kuris, reikia pripažinti, buvo sudėtas pagal tą patį eskizą, 


kaip ir jie. Sargų rankos lengvai ilsėjosi ant burtininko 
pečių. 

Traukvėjis pritūpė, kaip akrobatas atšoko atgal ir 
pasileido bėgti. Už savęs išgirdęs Druelos riksmą, padvigu- 
bino greitį. 

Rūbo gobtuvas už kažko užkliuvo ir nuplyšo. Prie 
laiptų laukiantis driadas plačiai išskėtė rankas ir medine 
šypsena nusišypsojo į jį lekiančiai figūrai. Nelėtindamas 
žingsnio Traukvėjis pasilenkė taip Žemai, jog smakras 
įsirėmė į kelius ir rąsto dydžio kumštis prašvilpė jam pro 
ausį. 

Priekyje jau laukė visas atžalynas medžiažmogių. Jis 
apsisuko, išvengė dar vieno nustebusio sargo smūgio ir 
nubėgo atgal prie rato, prasilenkdamas su jį persekiojan- 
čiomis driadėmis ir palikdamas jas išblaškytas kaip kėglius. 

Bet priekyje buvo dar daugiau driadų, kurie prasi- 
brovė pro minią moterų ir laukdami talžė kumščiais į del- 
nus. 

- Sustok, netikras burtininke, - žengusi pirmyn tarė 
Druela. Už jos užkerėti šokėjai sukosi toliau - vaizdas rate 
dabar slinko violetiniu koridoriumi. 

Traukvėjis neišlaikė. 

- Gal baigsi? - suurzgė jis. - Išsiaiškinkim pagaliau, 
gerai? Aš esu tikras burtininkas! 

Jis irzliai treptelėjo koja. 

- Iš tiesų? - pasitikslino driadė. - Tada parodyk 
mums kokį kerą. 

- Ee... - pradėjo Traukvėjis. Faktas buvo tas, jog se- 
noviniam ir paslaptingam kerui įsitaisius jo galvoje, bur- 
tininkas negalėjo atsiminti net menkiausio burto, tarkim, 
traiškančio tarakonus ar kasančio nugarą. Nematytojo Uni- 
versiteto burtininkai bandė tai paaiškinti teigdami, jog ne- 
savanoriškas kero įsiminimas surišo visas kerus išlaikančias 
ląsteles. Tamsesniais momentais Traukvėjis turėdavo savą 
paaiškinimą, kodėl net mažieji kerai atsisakydavo pasilikti 

jo galvoje ilgiau nei keletą sekundžių. 

Jie bijojo, nusprendė jis. 

- Ee... - pakartojo jis. 

- Užteks ir mažiuko, - tarė Druela stebėdama, kaip iš 
pykčio ir sutrikimo jis kramto lūpas. Ji davė ženklą ir pora 
driadų priartėjo. 

Keras pasirinko kaip tik šį momentą pasislėpti laiki- 
nai apleistoje Traukvėjo sąmonės dalyje. Jis jautė, kaip 
keras ten sėdi ir iššaukiamai Žvairakiuoja. 

- Aš žinau kerą, - pavargusiu balsu tarė burtininkas. 

- Taip? Meldžiu pasakyti, - paprašė Druela. 

Traukvėjis nežinojo, ar išdrįs tai padaryti, nors keras 
jau stengėsi užvaldyti jo liežuvį. Jis kovojo. 

- Tu sakai, jog gali skaityti mintis, - neaiškiai sumur- 
mėjo jis, - perskaityk jį. 

Driadė žengė pirmyn ir pašaipiai pažiūrėjo jam į 
akis. 

Jos šypsena sustingo. Lyg besigindama Druela iškėlė 
rankas ir atsitraukė. Iš gerklės jai ištrūko gryno siaubo šūks- 
nis. 

Traukvėjis apsidairė. Likusios driadės irgi traukėsi. 
Ką jis padarė? Tikriausiai kažką siaubingo. 

Bet iš patirties jis žinojo, jog buvo tik laiko klausi- 
mas, kai visata sugrįš į normalų balansą ir pradės jam daryti 
įprastus siaubingus dalykus. Jis atsitraukė, pralindo pro be- 
sisukančias driades, sudariusias magišką ratą, ir pažiūrėjo, 
ką toliau darys Druela. 

- Griebkit jį,- suklykė šioji, - nuveskit toli nuo 
Medžio ir užmuškit! 

Traukvėjis apsisuko ir šovė šalin. 

Per rato centrą. 

Akinantis blyksnis. 

Staigi tamsa. 

Violetinis Traukvėjo formos šešėlis susitraukė ir 
mirktelėjęs išnyko. 

Neliko nieko. 


Hrunas Barbaras be garso sėlino koridoriais, ap- 
šviestais tokia violetine šviesa, jog ji atrodė beveik juoda. Jo 
ankstesnis sutrikimas išnyko. Čia aiškiai buvo magiška 
šventykla ir tai viską paaiškino. 

Tai paaiškino, kodėl anksčiau šią popietę jodamas 
per tamsų mišką jis prie kelio pastebėjo skrynią. Jos dang- 
tis buvo kviečiamai atidarytas ir rodė daug aukso. Bet jam 
nušokus nuo arklio ir prisiartinus skrynia išleido kojas ir 
nurisnojo miškan, stabteldama kas šimtas jardų. 

Dabar, po poros erzinančio persekiojimo valandų, jis 
pamatė ją šituose pragariškai apšviestuose tuneliuose. Iš 
esmės nemalonūs raižiniai ir kartais rasti atskirti skeletai 
nebaugino Hruno. Iš dalies kadangi jis nebuvo ypač protin- 
gas ir tuo pačiu neturėjo jokios vaizduotės, bet dar ir dėl to, 
kad keisti raižiniai ir pavojingi tuneliai priklausė normalaus 
darbo sąlygoms. Jis praleido daug laiko panašiose situacijo- 
se, ieškodamas aukso, demonų ar kenčiančių nekaltų 
mergelių ir atitinkamai atimdamas iš savininkų auksą, jų 
gyvybes ir bent vieną kančios priežastį. 

Pažiūrėkite į Hruną, kai jis katės šuoliu įšoka į įtar- 
tino tunelio angą. Netgi šitoje violetinėje šviesoje jo oda 
blizga variu. Jis dėvi daugybę auksinių apyrankių ir apy- 
kulkšnių, bet, išskyrus leopardo odos strėnjuostę, yra nuo- 
gas. Strėnjuostę jis gavo garuojančiuose Hovondalendo miš- 
kuose, savo dantimis užgraužęs jos savininką. 

Dešinėje rankoje jis laikė juodą magišką kardą 
Kringą, nukaldintą iš Žaibo, turintį sielą ir nepakenčiantį 
makštų. Prieš tris dienas Hrunas jį pavogė iš neprieinamų 
B'Hunio Archimandrito rūmų ir jau dėl to gailėjosi. Kardas 
ėmė veikti nervus. 

- O aš sakau, jog dėžė paskutiniame koridoriuje pa- 
suko į dešinę, - sušnypštė Kringas balsu, panašiu į metalą, 
brūžinamą per akmenį. 


- Patylėk! 

- Aš tik sakiau... 
- Užsičiaupk! 

O Dvigėlis... 


Jis žinojo, jog pasiklydo. Arba pastatas buvo dides- 
nis, negu atrodė, arba, nenusileidęs laiptais jis atsidūrė dide- 
liame požeminiame lygyje, arba - kaip jis ėmė įtarti - vidi- 
niai rūmų išmatavimai nepakluso pagrindinei architektūros 
taisyklei, būdami viduje didesni nei išorėje. Ir kam visos tos 
keistos šviesos? Aštuoniašoniai kristalai reguliariai tarpais 
buvo įstatyti sienoje bei lubose ir skleidė gana nemalonią 
šviesą, ne tiek apšvietusią, kiek pabrėžusią tamsą. 

O tas, kuris išraižė raižinius ant sienos, maloniai gal- 
vojo Dvigėlis, turbūt per daug gėrė. Metų metais. 

Kita vertus, pastatas buvo tikrai žavingas. Žavingas. 
Jo statytojus apsėdo skaičiaus "aštuoni" manija. Grindys 
buvo aštuoniakampių plytelių mozaika, koridoriaus sienos 
ir lubos buvo pakreiptos taip, kad koridoriai turėtų aštuonis 
šonus skaičiuojant sienas ir lubas. Ten, kur plytos iškrito, 
Traukvėjis pastebėjo netgi aštuonkampius akmenis. 

- Man tai nepatinka, - pasakė paveikslų velniukas iš 
savo dėžės ant Dvigėlio kaklo. 

- Kodėl? - pasiteiravo Dvigėlis. 

- Antgamtiška. 

- Bet tu esi demonas. Demonai negali sakyti “ant- 
gamtiška“. Kas yra antgamtiška demonui? 

- Na, žinai, - atsargiai pasakė demonas, nervingai 
dairydamasis ir trypčiodamas nuo kanopos ant kanopos, - 
dalykai visokie. 

Dvigėlis rūsčiai į jį pažvelgė. 

- Kokie dalykai? 

Demonas nervingai kostelėjo (demonai nekvėpuoja, 
tačiau kiekviena protinga būtybė, kvėpuoja ar ne, kažkuriuo 
gyvenimo momentu nervingai kosteli. Kaip tik dabar de- 
mono gyvenime buvo toks momentas). 

- Dalykai, - nelaimingai pakartojo jis, - blogi dalykai. 
Dalykai, apie kuriuos nekalbama, štai ką noriu pabrėžti, šei- 
mininke. 

Dvigėlis pavargęs papurtė galvą. 

- Norėčiau, kad čia būtų Traukvėjis, - pasakė jis, - 
žinotų, ką daryti. 

- Jis? - prunkštelėjo demonas. - Neįsivaizduoju čia 
ateinančio burtininko. Jie negali turėti nieko bendro su aš- 
tuoniais, - demonas kaltai pliaukšterėjo ranka sau per burną. 

Dvigėlis pažiūrėjo į lubas. 

- Kas čia buvo? - paklausė jis. - Ar tu girdėjai? 

- Aš? Girdėjau? Na! Nieko negirdėjau! - suspigo de- 
monas. Jis nėrė į savo dėžutę ir užtrenkė duris. 

Dvigėlis pasibeldė. Durys prasivėrė. 

| - Skambėjo kaip judantis akmuo, - paaiškino jis. 
Durys užsitrenkė. Dvigėlis trūktelėjo pečiais. 

- Čia turbūt viskas byra, - pasakė jis pats sau. Ir at- 
sistojo. 

- Ei! - sušuko jis, - ar ten kas yra? 

RA, Ra, ra, - atsakė tamsūs tuneliai. 

- Alio? - pabandė jis. 

LIO, Lio, lio. 

- Aš Žinau, kad ten kažkas yra, girdėjau jus Žaidžiant 
kauliukais. 

KAIS, Kais, kais. 

- Klausykit, aš tik... 

Dvigėlis nutilo. Dėl to, kad už poros pėdų nuo jo 
akių blykstelėjo skaistus šviesos spindulys. Jis greitai plėtėsi 
ir po poros sekundžių virto mažyte skaisčia žmogaus figūra. 

Šioje vietoje ji ėmė skleisti garsus ar, tiksliau, Dvigėlis 
pradėjo girdėti garsą, kurį ji skleidė visą laiką. Jis skambė- 
jo kaip klyksmo skiedra, įstrigusi viename laiko mirksnyje. 

Mirguliuojantis žmogus padidėjo iki lėlės dydžio, 
ore kabantis iškankintas kūnas lėtai sukosi. Dvigėlis pagal- 
vojo, kodėl jis panaudojo frazę “klyksmo skiedra“... ir pa- 
noro, kad geriau nebūtų to daręs. 

Figūra pradėjo panašėti į Traukvėjį. Burtininko bur- 
na buvo pražiota, veidą skaisčiai apšvietė... kas? Keistos 
saulės, sugavo save galvojantį Dvigėlis. Saulės, kurių pa- 
prastai žmonės nemato. Jis sudrebėjo. 

Dabar besisukantis burtininkas buvo jau pusės 
žmogaus dydžio. Tą akimirką jis ėmė staigiai didėti, laikas 
sustojo, sušniokštė vėjo gūsis ir pasigirdo sprogimas. 
Rėkdamas Traukvėjis iškrito iš oro. Jis skaudžiai plojosi ant 
grindų, paspringo ir apsivertė, susisukęs į kamuoliuką ir 
paslėpęs galvą rankose. 

Dulkėms nusėdus Dvigėlis nedrąsiai ištiesė ranką ir 
paplekšnojo burtininkui per petį. Kamuoliukas susisuko dar 
labiau. 

- Tai aš, - naudingai paaiškino Dvigėlis. Burtininkas 
truputį išsivyniojo. 

- Ką? - paklausė jis. 

- Aš. 

Vienu judesiu Traukvėjis išsivyniojo, pašoko prieš 
mažąjį Žmogutį ir tvirtai sugriebė jį už pečių. Burtininko 
akys buvo laukinės ir paklaikusios. 

- Nesakyk to! - sušnypštė jis. - Nesakyk ir mes gali- 
me ištrūkti! , 

- Ištrūkti? O kaip tu čia patekai? Ar nežinai... 

- Nesakyk to! 

Dvigėlis atsitraukė nuo pamišėlio. 

- Nesakyk to! 

- Nesakyk ko? 

- Skaičiaus! 


- Skaičiaus? - paklausė Dvigėlis. - Ei, Traukvėji... 

- Taip, skaičiaus! Tarp septynių ir devynių. Keturi 
plius keturi! 

- Ką, ašt... 

Traukvėjo rankos užspaudė jo burną. 

- Tik pasakyk, ir mes pasmerkti. Tiesiog negalvok 
apie tai, gerai? Tikėk manim! 

- Aš nesuprantu! - suvaitojo Dvigėlis. Traukvėjis 
šiek tiek atsipalaidavo, nors palyginti su juo smuiko styga 
atrodė kaip dubenėlis su drebučiais. 

- Einam, - tarė jis, - pabandykim ištrūkti. O aš pa- 
bandysiu tau papasakoti. 

Po pirmojo Magijos Amžiaus magijos knygos tapo 
rimta problema Disko Pasaulyje. Keras lieka keru, net jei jis 
laikinai rašalu įkalintas pergamente. Jis turi galią. Kol kny- 
gos savininkas gyvas, problemos nėra, bet, jam mirus, kerų 
knyga tampa nekontroliuojamos galios šaltiniu, kurį nuken- 
ksminti ne taip lengva. 

Trumpai tariant, kerų knygos praleidžia magiją. 
Buvo išbandyti įvairūs sprendimai. Šalys, esančios netoli 
Briaunos, tiesiog pakraudavo mirusių magų knygas į švini- 
nius konteinerius ir išmesdavo juos per kraštą. Netoli Cen- 
tro alternatyvos buvo mažiau patenkinamos. Viena jų buvo 
kišti piktas knygas bei negatyviai poliarizuoto oktirono kon- 
teinerius ir skandinti neišmatuojamose jūros gelmėse. Prieš 
tai laidojimas giliuose urvuose buvo atmestas, kai kuriems 
kraštams pradėjus skųstis dėl vaikštančių medžių ir penkia- 
galvių katinų), tačiau magija greitai ištekėdavo ir Žvejai 
imdavo skųstis dėl nematomų žuvų būrių ir pamišusių mo- 
liuskų. | 

Laikinu sprendimu tapo įvairiuose magiškų menų 
centruose iš oktirono, imunaus daugeliui magijos formų, pa- 

gaminti kambariai. Juose pačios baisiausios knygos buvo 
saugomos tol, kol jų galia susilpnėdavo. 

Taip Nematytame Universiotete atsidūrė Oktava, 
žymiausia magijos knyga, anksčiau priklausiusi Visatos 
Kūrėjui. Šitą knygą kartą susilažinęs atvertė Traukvėjis. Jis 
turėjo tik sekundę pažiūrėti į puslapį, kol įsijungė įvairūs 
signalizacijos kerai, bet to užteko, kad vienas keras iššoktų 
iš ten ir įsitaisytų jo atmintyje kaip rupūžė akmenyje. 

- O tada kas? - paklausė Dvigėlis. 

- Jie mane išvilko lauk. Primušė, žinoma. 

- Ir niekas nežino, ką keras daro? 

Traukvėjis papurtė galvą. 

- Jis dingo iš puslapio, - tarė jis, - ir niekas 
nesužinos, kol aš jo nepasakysiu. Arba nenumirsiu. Tada jis 
maždaug pasisakys pats. Kiek suprantu, jis stabdo visatą ar 
užbaigia Laiką, ar dar ką nors. 

Dvigėlis patapšnojo jam per petį. 

- Neverta rūpintis, - linksmai pasakė mažasis 
žmogutis, - dar paieškokime išėjimo. | 

Traukvėjis papurtė galvą. Visas siaubas baigėsi. Jis 
tikriausiai pralaužė siaubo barjerą ir dabar būdamas kitoje 
pusėje jautėsi mirtinai ramus. Bet kuriuo atveju jis liovėsi 
murmėti po nosimi. 

- Mes pasmerkti, - konstatavo burtininkas, - visą 
naktį vaikščiojome aplink. Sakau, šita vieta yra voratinklis, 
kad ir kur eisim, bet atsidursime centre. 

- Na, bet malonu, kad atėjai manęs ieškoti, - tarė 
Dvigėlis, + kaip tiksliai tau tai pavyko? Buvo labai įspūdin- 
ga. 

- Matai, - susinepatoginęs pasakė burtininkas, - aš 
pagalvojau: “Juk negaliu ten palikti senio Dvigėlio", - ir... 

- Mums dabar reikia tik susirasti tą Bel-Šamharotą, 
viską paaiškinti ir gal jis mus išleis. 

Traukvėjis perbraukė pirštu per ausį. 

- Čia juokingi aidai, - pasakė jis, - pagalvojau, jog tu 


ištarei Žodžius “susirasti"" ir “paaiškinti"". 

- Teisingai. | 

Pragariškame purpuriniame švytėjime Traukvėjis 
pažvelgė į jį. 

- Surasti Bel-Šamharotą? - paklausė jis. 

- Taip. Mums nereikės turėti su juo nieko bendro. 

- Surasti Sielų Draskytoją ir neturėti su juo nieko 
bendro? Turbūt tik linktelėti ir paklausti, kur išėjimas. 
Paaiškinti Tam, kuris Siunčia Aštuoooo0o0... - Traukvėjis 
laiku nukando žodžio pabaigą, - tu esi pamišėlis! Ei! Grįžk 
atgal! 

Jis šovė paskui Dvigėlį žemyn koridoriumi ir po po- 
ros akimirkų sudejavęs sustojo. 

Be galo stipri violetinė šviesa suteikė viskam naujas 
ir nemalonias spalvas. Tai buvo ne koridorius, o platus kam- 
barys su tiek sienų, kiek Traukvėjis nedrįso pagalvoti, ir su 
iš jo išeinančiais aš... 7A koridoriais. 

Šiek tiek toliau Traukvėjis pamatė žemą altorių, tu- 
rintį keturis padauginta iš dviejų sienų. Tačiau jis stovėjo 
ne kambario viduryje. Viduryje stovėjo milžiniška akme- 
ninė plokštė su dvigubai daugiau sienų, negu turi kvadratas. 
Ji atrodė masyvi ir keistoje šviesoje šiek tiek pakrypusi, vie- 
nas kraštas išdidžiai buvo viršuje. 

Ant jo stovėjo Dvigėlis. 

- Ei, Traukvėji! Žiūrėk, kas čia! 

Iš vieno koridoriaus krypuodamas pasirodė Bagažas. 

- Puiku, - tarė Traukvėjis, - gerai. Jis gali mus išvesti 
iš čia. Dabar. 

Dvigėlis jau rausėsi skrynioje. 

- Taip, - sutiko jis, - po to, kai padarysiu keletą 
paveikslų. Tuoj prijungiu šitą įtaisą... 

- Aš pasakiau dabar... 

Traukvėjis nutilo. Tiesiai prieš jį esančio kori- 
doriaus angoje stovėjo Hrunas Barbaras, kumpio dydžio 
kumštyje laikydamas didelį juodą kardą. 

- Tu? - neužtikrintai paklausė Hrunas. 

- Ahaha. Taip, - atsakė Traukvėjis, - Hrunas, ar ne? 
Senokai nesimatėm. Kokiais vėjais? 

Hrunas parodė į Bagažą. 

- Tas, - tarė jis. Toks ilgas pokalbis išvargino Hruną. 
"tumą, jis pridūrė: - Mano. 

- Jis priklauso Dvigėliui, - paaiškino Traukvėjis, - štai 
nemokamas patarimas. Neliesk jo. 

Jam toptelėjo, jog kaip tik to nereikėjo sakyti, bet 
Hrunas jau nustūmė Dvigėlį ir siekė Bagažo... 

... kuris ištiesė kojas, atsitraukė ir grąsinančiai pa- 
kėlė dangtį. Traukvėjis pagalvojo, jog neaiškioje šviesoje 
išvydo didžiulių ir baltų kaip išbalintas bukmedis dantų 
eiles. 

- Hrunai, - greitai tarė jis, - turiu tau šį tą pasakyti. 

Hrunas pasuko sutrikusį veidą. 

- Ką? | 

- Dėl skaičių. Tu žinai, jog jei sudėsi septynis ir vie- 
ną arba penkis 1r tris, arba iš dešimties atimsi du, gausi 
skaičių. Kol esi čia, nesakyk jo ir mes visi turėsime galimy- 
bę ištrūkti gyvi. Arba tiesiog mirę. 

- Kas jis toks? - paklausė Dvigėlis. Rankoje Žmo- 
gutis laikė narvą, sužvejotą iš pačios giliausios Bagažo 
apačios. Narvas buvo pilnas rožinių paniurusių driežų. 

- Aš esu Hrunas, - išdidžiai atsiliepė Hrunas. Tada 
pažvelgė į Traukvėjį: - Ką? 

- Tiesiog nesakyk, gerai? - paprašė Traukvėjis. 

Burtininkas pažvelgė į kardą Hruno rankoje. Šis 
buvo juodas, tokio juodumo, jog labiau panašėjo ne į spal- 
vą, 0 į spalvų kapines, ir ant ašmenų turėjo ornamentinių 
runų įrašus. Dar pastebimesnis buvo blankus oktarino 
švytėjimas. Matyt, kardas irgi pamatė Traukvėjį, nes staiga 
prašneko balsu, panašiu į per stiklą braukiamo nago garsą. 

- Keista, - tarė jis, - kodėl jis negali pasakyti “aštuo- 


ni"? AŠTUONI, Štuoni, uoni, pasakė aidai. Giliai po žeme 
pasigirdo tyliausias iš brūžinančių garsų. 

- Tu tai padarei! - suklykė Traukvėjis. - Aš juk lie- 
piau nesakyti “aštuoni! 

Jis sustojo, išsigandęs pats savęs. Bet žodis jau ištrū- 
ko ir prisijungė prie savo kolegų murmesio. 

Traukvėjis pasisuko bėgti, bet oras staiga pasidarė 
tirštesnis už sirupą. Kaupėsi didžiausia kada nors jo maty- 
ta magijos iškrova; burtininkui škausmingai lėtai pajudėjus, 
jo kojos ore palikdavo auksinių žiežirbų pėdsakus. 

Už jo pasigirdo dundesys, kai akmeninė plokštė pa- 
kilo į orą, akimirką pakabėjo ant krašto ir tėškėsi ant grindų. 

Iš duobės išvinguriavo kažkas plono bei juodo ir ap- 
sivyniojo apie Traukvėjo kulkšnį. Jis suriko ir sunkiai par- 
griuvo ant vibruojančių akmenų. Čiuptuvas pradėjo vilkti jį 
per grindis. 

Tada priekyje atsirado Dvigėlis, siekiantis jo rankų. 
Burtininkas desperatiškai sugriebė mažojo Žmogučio rankas 
ir jie abu gulėjo, žiūrėdami vienas kitam į veidus. Tačiau 
Traukvėjis vis tiek buvo velkamas. 

- Kas tave laiko? - dūsdamas paklausė jis. 

- N-niekas! - atsakė Traukvėjis, - kas čia vyksta? 

- Mane velka į šitą duobę, o tu ką manei? 

- Traukvėji, man labai gaila... 

- Tau gaila... 

Pasigirdo garsas, panašus į dainuojantį pjūklą ir 
Traukvėjo kojos buvo staigiai paleistos. Jis pasuko galvą ir 
išvydo prie duobės susigūžusį Hruną, iš visų jėgų kapojan- 
tį prie jo besiveržiančius čiuptuvus. 

Dvigėlis padėjo burtininkui atsistoti ir jie abu 
užsiglaudė už altoriaus akmens, stebėdami maniakišką 
figūrą, besikaunančią su atkakliomis rankomis. 

- Nieko neišeis, - tarė Traukvėjis, - Siuntėjas gali 
materializuoti čiuptuvus. Ką tu darai? 

Dvigėlis karštligiškai jungė prijaukintų driežų narvą 


prie paveikslų dėžutės, kurią ką tik uždėjo ant trikojo. 

- Aš privalau padaryti nuotrauką, - murmėjo jis, - tai 
nuostabu! Ar tu mane girdi, velnie? 

Paveikslų velniukas atidarė mažytį langelį, akimirk- 
sniu apžvelgė sceną aplink duobę ir dingo dėžutėje. 
Traukvėjis pašoko, kažkam prisilietus prie jo kojos, ir kul- 
nu sutraiškė atšliaužusį čiuptuvą. 

- Nagi, - pasakė jis, - laikas nykti. 

Jis sugriebė Dvigėlio ranką, bet turistas pasipriešino. 

- Pabėgti ir palikti Hruną su tuo padaru? 

Traukvėjis sutriko. 

- Kodėl ne? - paklausė jis. - Tai jo darbas. 

- Bet jie jį užmuš. 

- Galėjo būti blogiau, - pasakė Traukvėjis. 

- Kas? 

- Galėjo užmušti mus, - logiškai pastebėjo 
Traukvėjis, - greičiau! 

Dvigėlis parodė pirštu. : 

- Ei! - sušuko Dvigėlis, - jie pagriebė mano Bagažą! 

Traukvėjui nespėjus jo sulaikyti, Dvigėlis apibėgo 
aplink duobės kraštą prie dėžės, kuri buvo velkama per grin- 
dis ir nereikšmingai kaukšėjo dangčiu ją laikančiam čiup- 
tuvui. Įniršęs žmogutis pradėjo spardyti čiuptuvą. 

Kitas čiuptuvas ištrūko iš kovos su Hrunu ir sugrie- 
bė Dvigėliui už liemens. Per siaurėjančias kilpas vargiai be- 
simatė ir pats Hrunas. Traukvėjui su siaubu žiūrint Herojaus 
kardas buvo išplėštas jam iš rankos ir nušveistas į sieną. 

- Tavo keras! - sušuko Dvigėlis. 

Traukvėjis nepajudėjo. Jis žiūrėjo į Padarą, kylantį 
iš duobės. Padaras buvo vien tik milžiniška akis ir ji spok- 
sojo tiesiai į burtininką. Čiuptuvui apsivijus aplink liemenį 
jis sukūkčiojo. 

Neprašyti kero žodžiai atsidūrė gerklėje. Lyg sap- 
nuodamas jis atvėrė burną, formuluodamas pirmą barbarišką 
skiemenį. 

Kitas čiuptuvas pliaukšterėjo tarsi rimbas ir 
smaugdamas jį apsivyniojo aplink gerklę. Svirduliuojantis ir 
dūstantis Traukvėjis buvo tempiamas per grindis. 

Velkamas pro trikojį jis viena mostaguojančia ranka 
palietė Dvigėlio paveikslų dėžutę. Jis instinktyviai sugriebė 
ją taip kaip jo protėviai, susidūrę su plėšikaujančiu tigrų, 
griebdavo akmenį. Jeigu tik užtektų vietos trenkti su ja per 

..„ Akis priešais užpildė visą visatą. Traukvėjis paju- 
to, kaip jo valia tarsi vanduo per sietą išteka lauk. 

Priešais jį savo narve ant paveikslų dėžutės sustingę 
driežai sujudėjo. Visiškai nesąmoningai, lygiai taip, kaip 
žmogus, vedamas nukirsdinti galvos, pastebi visas dėmes ir 
įrantas ant budelio trinkos, Traukvėjis pastebėjo, jog driežai 
turėjo melsvai baltas peraugusias uodegas, kurios, kaip jis 
suprato, nervingai trūkčiojo. 

Traukiamas prie Akies siaubo apimtas Traukvėjis 
gindamasis iškėlė dėžutę ir tuo pačiu metu išgirdo paveiks- 
lų velniuką sakant: 

- Jos jau prisirpo, negaliu ilgiau. Prašau visus šypso- 
tis. 

Tvykstelėjo... 

„.. tokios baltos ir skaisčios šviesos blyksnis... 

„.. kad jis visai nebuvo panašus į šviesą. 


ATPRAADŲ 
0 d o 


Bel-Šamharotas suklykė, garsas prasidėjo tolima- 
jame ultragarse ir baigėsi Traukvėjo viduriuose. Čiuptuvai 
akimirkai sustingo kaip lazdos, išsvaidė savo nešulius po 
kambarį ir gindamiesi susibūrė prieš pažeistą Akį. Visa 
masė įkrito į duobę ir tuoj pat keletas tuzinų čiuptuvų 
užvožė akmeninę plokštę į vietą, palikdami kitas besiblaš- 
kančias galūnes prispaustas aplink kraštą. 

Hrunas nukrito versdamasis, atsimušė į sieną ir 

pašoko ant kojų. Jis susirado savo kardą ir ėmė metodiškai 
kapoti pasmerktas rankas. Traukvėjis gulėjo ant grindų, 
stengdamasis neišeiti iš proto. Duslus medinis garsas pri- 
vertė jį pasukti galvą. 

Bagažas nukrito ant savo išlenkto dangčio. Dabar jis 
piktai suposi ir malė ore mažomis kojytėmis. 

Traukvėjis skubiai apsidairė, ieškodamas Dvigėlio. 
Mažas žmogutis sudribęs gulėjo prie sienos, tačiau jis bent 
dejavo. 

Burtininkas skausmingai pasistūmė per grindis ir 
sušnibždėjo: 

- Kas, po velnių, čia buvo? 

- Kodėl jos buvo tokios skaisčios? - sudejavo Dvigė- 
lis. - Dievai, mano galva... 

- Per skaisčios? - paklausė Traukvėjis. Jis pažiūrėjo 
į narvą ant paveikslų dėžutės. Pastebimai suplonėję driežai 
susidomėję stebėjo burtininką. 

- Salamandros, - vaitojo Dvigėlis, - aš žinau, paveik- 
slas bus apšviestas... | | 

- Čia salamandros? - nepatikliai pasitikslino 
Traukvėjis. 

- Žinoma, standartinis priedas. 

Traukvėjis nusvyravo prie dėžutės ir ją pakėlė. Be 
abejo, jis ir anksčiau buvo matęs salamandras, bet mažas. Ir 
bė to, jos plaukiojo marinato stiklainyje smalsbiologijos 
muziejuje Nematytojo Universiteto rūsiuose, nes aplink 
Apvaliąją Jūrą gyvos salamandros buvo išnykusios. 

Jis pasistengė prisiminti tą mažumą, ką žinojo apie 
salamandras. Jos buvo magiškos būtybės ir neturėjo burnos, 
nes maitinosi tik Disko Pasaulio saulės šviesoje esančio ok- 
tarino bangų ilgiu, kurį sugerdavo per odą. Žinoma, jos taip 
pat sugerdavo ir likusią saulės šviesą, kurią saugodavo spe- 
cialiuose maišeliuose ir pašalindavo normaliu būdu. Dyku- 
ma, apgyvendinta Disko Pasaulio salamandrų, naktį tapda- 
vo tikru švyturiu. 


Traukvėjis nuleido jas ir niūriai linktelėjo. Padarai 
prisiputo visos šitos magiškos vietos oktarino šviesos ir po 
to gamta pareiškė savo teises. 

Paveikslų dėžutė nutykino atgal prie savo trikojo. 
Traukvėjis spyrė į ją, bet nepataikė. Jam pradėjo nepatikti 
protingas kriaušmedis. 

Kažkas mažas įgėlė jam į skruostą. Susierzinęs 
Traukvėjis nubraukė jį šalin. 

Išgirdęs brūžinimą burtininkas apsidairė ir balsas, 
panašus į drožinėjimo peiliuką, pjaunantį šilką, pasakė: 

- Tai labai nesolidu. | 

- Užsičiaupk, - mestelėjo Hrunas. Jis vertė altorių, 
naudodamas Kringą kaip svertą. Barbaras pažiūrėjo į Trauk- 
masa buvo šypsena. 

- Galinga magija, - pakomentavo barbaras, kumpio 
dydžio ranka stipriai spausdamas beiskundžiantį kardą, - da- 
bar dalinsimės lobius, taip? 

Traukvėjis suniurzgė, kai kažkas mažas ir kietas 
pataikė jam į ausį. Vos juntamai papūtė vėjas. 

- Iš kur tu žinai, jog ten yra lobiai? - paklausė bur- 
tininkas. | 

Hrunas kilsterėjo akmenį ir sugebėjo įkišti pirštus po 
j0 apačia. 

.„- Obuoliai randami po obelimi, - tarė jis, - lobiai ran- 
dami po altoriais, Logiška. 

Jis sugriežė dantimis. Akmuo pakilo į viršų ir sun- 
kiai nukrito ant grindų. 

Dabar kažkas stipriai cvaktelėjo Traukvėjui į ranką. 
Jis grybštelėjo orą ir pasižiūrėjo į sugriebtą daiktą. Tai buvo 
akmenukas su penki plius trys šonais. Jis pakėlė akis į lubas. 
Ar jos turi taip judėti žemyn? Traukdamas byrančią odą nuo 
išniekinto altoriaus Hrunas pradėjo tyliai niūniuoti. 

Oras sutraškėjo, suspindėjo ir suūžė. Neapčiuopiami 
vėjai sugriebė burtininko rūbą ir šis suplevėsavo, skleis- 

damas mėlynų ir žalių kibirkščių kamuolį. Aplink Traukvėjo 
galvą staugė ir klykė pamišusios ir ne iki galo susiformavu- 
sios dvasios, lekiančios pro šalį. 

Jis pabandė pakelti ranką. Staugiant kylančiam ma- 
giškajam vėjui ją tuoj pat apsupo švytinčio oktarino karūna. 
Uraganas blaškėsi po kambarį nepaliesdamas nė vienos 
dulkelės, bet Traukvėjo akiduobės vertėsi išvirkščiai, o 
šmėkliškas uragano klyksmas pašėliškai trankydamasis į 
akmenis nusirito tuneliais. 

Susilenkęs dvilinkas Traukvėjis susvirduliavo prieš 
astralinį uraganą. 

- Kas, po velnių, čia yra? - suriko jis. 

Traukvėjis pusiau pasisuko. Staugiantis vėjas tuoj 
pat griebė jį ir vos neapvertė. Besisukantys poltergeisto ka- 
muoliai stvėrė jam už kojų. 

Hruno ranka švystelėjo ir sučiupo burtininką. Po 
akimirkos jis su Dvigėliu buvo nutempti sudarkyto altoriaus 
užuovėjon ir sunkiai kvėpuodami krito ant grindų. Šalia 
mirgėjo kalbantis kardas Kringas,kurio magišką lauką audra 
padidino šimtus kartų. 

- Laikykitės! - suklykė Traukvėjis. 

- Vėjas! - sušuko Dvigėlis. - Iš kur jis? Ir kur pučia? 

Jis pažiūrėjo į Traukvėjo veidą, virtusį gryno siaubo 
kauke, ir dar tvirčiau įsikabino į akmenis. 

- Mes pasmerkti, - sumurmėjo Traukvėjis, kai vir- 
šuje ėmė skilti ir svyruoti stogas, - iš kur ateina šešėliai? Iš 
ten pučia vėjas! 

Kiek burtininkas žinojo, įžeistai Bel-Šamharoto dva- 
siai leidžiantis žemyn per gilesnes chtonines plokštumas, 
netgi iš akmenų iščiulpiama jo dvasia keliavo į vietą, kuri, 
anot labiausiai patikimų Disko Pasaulio šventikų, buvo tiek 
po žeme, tiek Kažkur Kitur. Todėl jo šventyklą užpuolė 
Laikas, kuris tūkstančius gėdingų metų nesiveržė prieiti prie 
jo. Dabar bendra sulaikytų ir staiga išleistų sekundžių masė 
sunkiai leidosi ant atpalaiduotų akmenų. 

Hrunas pažvelgė į platėjančius plyšius ir atsiduso. 
Tada jis įkišo du pifštus į burną ir sušvilpė. 

Nuskambėjęs keistai tikras garsas užgožė platėjan- 
čio astralinio sukūrio, susidariusio didžiulio aštuonbriaunės 
plokštės viduryje, pseudogarsus. Po to sekė keistas garsas, 
neįprastai panašus į krentančius keistus kaulus. Ir tada pasi- 
girdo visiškai nekeistas garsas. Duslus kanopų kaukšėjimas. 

Pro girgždančią arką uragane besiplaikstančiais 
karčiais įšuoliavo Hruno karo žirgas ir atsistojo piestu prie 
savo šeimininko. Barbaras atsistojo, kapšelius su lobiais 
nusviedė į maišą, kabantį nuo balno, ir pats užšoko ant gy- 
vulio nugaros. Jis nuleido ranką ir, sučiupęs Dvigėlį už pa- 
karpos, permetė jį per balną. Žirgui apsisukus Traukvėjis 
desperatiškai iššoko ir nusileido už nugaros Hrunui, kuris 
prieštaravimų neišreiškė. 

Žirgas užtikrintai bėgo koridoriais, peršokdamas per 
staiga atsiradusias riedulių krūvas ir vikriai išsilenkdamas 
milžiniškų akmenų krušos, krentančios nuo stogo. Niūriai 
laikydamasis Traukvėjis pasižiūrėjo atgal. 

Nenuostabu, kad žirgas judėjo taip greitai. Visai ša- 
lia mirgančioje violetinėje šviesoje lėkė didelė grėsmingai 
atrodanti skrynia ir paveikslų dėžutė, pavojingai žirgliojanti 
ant savo trijų kojų. Protingo kriaušmedžio sugebėjimas sekti 
paskui savo šeimininką toks didelis todėl, jog pagal tradiciją 
iš jo buvo daromi daiktai, paliekami mirusių imperatorių 
kapuose... | 

Jie pasiekė lauką akimirką anksčiau už pagaliau su- 
griuvusią aštuonbriaunę arką. 

Kilo saulė. Už nugaros sugriuvus šventyklai pakilo 
dūmų debesis, bet jie nesidairė atgal. O gaila, nes Dvigėlis 
būtų galėjęs padaryti net Disko Pasaulio standartais 
neįprastų nuotraukų. 

Rūkstančiuose griuvėsiuose kažkas sujudėjo. Atro- 
dė, jog ant jų auga žalias kilimas. Tada į viršų išsiveržė 
ąžuolas, šakodamasis kaip sprogstanti žalia raketa, ir at- 

sidūrė senovinės giraitės viduryje jo nusenusių šakų vir- 
šūnėms dar nenustojus virpėti. Kaip grybas išdygo bukas, 
išaugo, supuvo ir dulkių debesiu nukrito tarp savo atžalų. 
Šventykla jau pavirto pusiau palaidota apsamanojusių ak- 
menų krūva. 

Bet Laikas, iš karto griebęs už gerklės, dabar su- 
siruošė pabaigti darbą. Verdanti riba tarp yrančios magijos 
ir kylančios mirties nuskriejo žemyn nuo kalvos ir pavijo 
šuoliuojantį žirgą, kurio raiteliai, būdami Laiko padarais, to 
visai nepastebėjo. Tačiau su šimtmečių rimbo jėga ji įsirėžė 
į stebuklingą mišką. 

- Įspūdinga, ar ne? - pastebėjo balsas prie Traukvė- 
jo kelio, kai Žirgas šuoliavo per pūvančią medieną ir kren- 
tančius lapus. 

Balse girdėjosi klaikus metalinis skambesys. 
Traukvėjis pažiūrėjo į kardą Kringą. Savo rankenoje jis turė- 
j0 porą rubinų. Burtininkui susidarė įspūdis, jog rubinai jį 
stebi. | 

Iš viržyno, buvusio Briaunos kryptyje nuo miško, jie 
stebėjo medžių ir Laiko kovą, galėjusią turėti tik vieną pa- 
baigą. Tai buvo lyg poilsinė programa, geriant labai daug 
alaus, kuris kažkada neatsargiai prisiartino prie Hruno per 
šūvio nuotolį. 

Per riebios mėsos gabalo viršų Traukvėjis stebėjo 
Hruną. Jis suprato, jog Hrunas, užsiimantis herojaus verslu, 
labai skyrėsi nuo vyną pliaupiančio ir ūžaujančio Hruno, 
kuris kartais atvykdavo į Ankh-Morporką. Dabar jis buvo 
atsargus kaip katė, lankstus kaip pantera ir jautėsi tarytum 
namuose. 

O aš sugebėjau išgyventi po Bel-Šamharoto, priminė 
sau Traukvėjis. Fantastika. 

Dvigėlis padėjo herojui išrūšiuoti lobius, pavogtus iš 
šventyklos. Daugiausiai tai buvo sidabriniai daiktai su ne- 
maloniais purpuriniais brangakmeniais. Krūvoje taip pat 
figūravo vorai, aštuonkojai ir centražemio dykviečių aštuon- 

subiniai, gyvenantys medžiuose. 

Traukvėjis pabandė nesiklausyti šalia brūžiančio 
balso. Beviltiška. 

- ... 0 tada aš priklausiau Re'durato Pašai ir suvai- 
dinau žinomą vaidmenį Didžiosios Solab mūšyje, kur gavau 
lengvą įrantą, kurią galėjai pastebėti maždaug antrame mano 
ašmenų trečdalyje, - iš savo laikinų namų kupste šnekėjo 
Kringas. - Kažkoks netikėlis pasielgė nesportiškai ir buvo 
užsidėjęs oktirono antkaklį. Žinoma, tomis dienomis aš 
buvau daug aštresnis ir šeimininkas manimi kapodavo į orą 
išmestas šilkines nosinaites... ar aš tau nenusibodau? 

- Ką? O, ne, ne, visai ne. Tai labai įdomu, - pasakė 
Traukvėjis, nenuleisdamas akių nuo Hruno. Ar būtų galima 
juo pasitikėti? Jie atsidūrė laukinėse žemėse, čia gyveno tro- 
liai... 

- Matau, esi labai kultūringas žmogus, - tęsė Krin- 
gas, - aš taip retai sutinku įdomius Žmones, o jei ir sutinku, 
tai labai neilgam. Iš tiesų aš norėčiau kur nors tyliai ir ma- 
loniai kabėti virš Židinio. Kartą esu praleidęs porą šimtų 
metų ežero dugne. 

- Tai turėjo būti smagu, - išsiblaškęs pastebėjo 
Traukvėjis. 

- Ne visai, - pasakė Kringas. 

- Ne, turbūt ne. 

- O iš tikrųjų aš norėčiau būti noragu. Nežinau, kas 
tai yra, bet skamba prasmingai. 

Prie burtininko pribėgo Dvigėlis. 

- Turiu puikią idėją, - išbėrė jis. 

- Aha, - pavargusiu balsu atsiliepė Traukvėjis, - 
kodėl Hrunui nepalydėjus mūsų į Kvirmo? 

Dvigėlis apstulbo. 

- Iš kur tu sužinojai? 

- Tiesiog pagalvojau, jog tu taip pagalvosi, - pasakė 
Traukvėjis. 

Hrunas baigė grūsti sidabrinius stalo įrankius į bal- 

namaišius ir padrąsinančiai nusišypsojo jiems. Tada jo akys 
nuklydo prie Bagažo. 

- Kas mus užpuls, jeigu keliausime kartu su juo? - pa- 
klausė Dvigėlis. 

Traukvėjis pasikrapštė smakrą. 

- Hrunas? - pasiūlė jis. 

- Bet šventykloje mes išgelbėjom jo gyvybę! 

- Na, jei "užpulti" reiškia "užmušti", - tarė 
Traukvėjis, - tada nemanau, jog jis taip padarys. Jis ne toks. 
Jis tiesiog mus apiplėš, suriš ir paliks vilkams. 

- Negali būti. 

- Klausyk, čia yra tikras gyvenimas, - atrėžė 
Traukvėjis, - tu tampaisi su savimi dėžę, pilną aukso, ir ne- 
manai, kad sveiko proto Žmogus nepasinaudos proga ją 
nugnybti? - Bent jau aš pasinaudočiau, mintyse pridūrė jis, 
jeigu tik nebūčiau matęs, ką Bagažas daro su smalsiais pirš- 
tais. 

Ir tada atėjo išeitis. Jis pažiūrėjo į Hruną ir į paveik- 
slų dėžutę. Kol salamandros snaudė savo narve, velniukas 
skalbėsi mažyčiame kubile. 

- Aš turiu idėją, - pasakė burtininkas, - ko iš tikrųjų 
nori herojai? 

- Aukso? - paklausė Dvigėlis. 

- Ne. Ko jie iš tikrųjų nori? 

Dvigėlis suraukė kaktą. 

- Ne visai suprantu, - tarė jis, o Traukvėjis paėmė 
paveikslų dėžutę. 

- Hrunai, būk geras, ateik čia. 

Dienos slinko ramiai. Tiesa, sykį jie pakliuvo į ne- 
didelio tiltinių trolių būrio pasalą, o vieną naktį banditų 
gauja beveik užklupo juos netikėtai (bet neprotingai pa- 
bandė ištyrinėti Bagažą prieš išžudydami miegančiuosius). 

Abiem atvejais Hrunas pareikalavo ir gavo dvigubą 
užmokestį. 

- Jei mums kas nors atsitiks, - pasakė Traukvėjis, - 
tada nebus kam valdyti magiškos dėžutės. Daugiau nebus 
Hruno paveikslų, aišku? 

Hrunas linktelėjo, neatitraukdamas akių nuo pasku- 
tinio paveikslo. Jame vyrukas stovėjo herojiška poza, už- 
dėjęs vieną koją ant krūvos užmuštų trolių. 

- Aš, tu ir mažasis draugas Dvi Gėlės sutarsime he- 
rai, - pranešė jis, - rytoj pabandysim heresnį profilį, herai? 

Jis atsargiai įvyniojo paveikslą į trolio odą ir įkišo į 
balnamaišį šalia kitų. 

- Atrodo, veikia, - susižavėjęs tarė Dvigėlis, kai Hru- 
nas nujojo į priekį išžvalgyti kelio. 

- Žinoma, - atsakė Traukvėjis, - herojams labiausiai 
patinka jie patys. 

- Žinai, tau visai neblogai sekasi naudoti paveikslų 
dėžutę. 

- Ahu. 

- Tai gal norėsi turėti šitą, - Dvigėlis iškėlė paveik- 
slą. 

- Kas čia? - paklausė Traukvėjis. 

- Tik paveikslas, kurį padarei šventykloje. 

Traukvėjis su siaubu pasižiūrėjo. Ten, įrėmintas 
keletu čiuptuvų, buvo milžiniškas susisukęs, pūslėtas, 
dėmėtas nuo skysčių ir neryškus nykštys. 

- Mano gyvenimo istorija, - liūdnai tarė jis. 

- Tu laimėjai, - pasakė Likimas, stumdamas krūvą 
sielų per žaidimo stalą. Susirinkę dievai atsipalaidavo. - Bus 
dar ir kitų žaidimų, - pridūrė jis. 

Dama nusišypsojo dviem akims, pamašioms į skyles 
visatoje. 

Ir neliko nieko, tik žuvęs miškas ir vėjo nešamas 
dulkių debesis horizonte. Ir juoda apiplyšusi figūra, sėdin- 
ti ant apsamanojusio mylakmenio. Ta, kuri kelia Siaubą, 
kurios bijoma ir kuri yra vienintelė vargšų draugė bei ge- 
riausia mirtinai sužeistų gydytoja, jautėsi nesąžiningai ap- 
gauta. 

Giltinė, nors, be abejo neturinti akių, stebėjo išnyk- 
stantį Traukvėjį lyg ir suraukusi antakius, jei tik jos veidas 
būtų galėjęs nors kiek judėti. Nors ir nepaprastai užsiėmusi, 
bet dabar Giltinė nusprendė, jog turi hobį. Kažkas tame bur- 
tininke ją nepaprastai erzino. Visų pirma jis neateidavo į 
susitikimus. 

- AŠ TAVE DAR PRIGRIEBSIU, SUBINE, - pasakė 
Giltinė balsu, panašiu į užsitrenkiančius švininius karstų 
dangčius, - PAMATYSI, KAD PRIGRIEBSIU. 


DRIEŽO VILIONĖ 


Jis vadinosi Driežbergiu ir beveik pusę mylios kilo 
virš žalio slėnio - milžiniškas piss kalnas, apverstas aukš- 
tyn kojomis. 

Kalno pagrindas tebuvo keleto jardų skersmens. Ta- 
da jis kilo viršun per įsikabinusius debesis ir gracingai pla- 
tėjo kaip apverstas trimitas, kol baigėsi ketvirčio mylios 
skersmens plynaukšte. Ten augo mažytis miškas, kurio 
žaluma krito per kraštą. Ten buvo pastatai. Ten buvo netgi 
maža upė, krentanti taip vėjo ištaršytu kriokliu, jog jis 
pasiekdavo žemę kaip lietus. 

Po plynaukšte buvo ir urvų angos. Urvai atrodė gru- 
biai iškasti, bet dažnai naudojami, todėl šį gaivų rudens rytą 
Driežbergis kabojo virš debesų kaip milžiniška karvelidė. 

O tai reiškė, jog "karvelių" sparnų mostas siekė tru- 
putį daugiau nei keturiasdešimt jardų. 


- Taip ir žinojau, - tarė Traukvėjis, - mes esame 
stipriame magiškame lauke. 

Dvigėlis su Hrunu apsidairė aplink mažą daubą, kur 
jie sustojo vidudienio poilsiui. Tada pasižiūrėjo vienas į 
kitą. 

Arkliai ramiai rupšnojo vešlią žolę prie upelio. Tarp 
krūmų plasnojo drugeliai. Kvepėjo čiobreliais ir bičių 
dūzgimu. Šernas, kepamas ant iešmo, tyliai spragsėjo. 

Hrunas gūžtelėjo pečiais ir nuėjo teptis savo raume- 
nis aliejumi. Jie Žvilgėjo. 

- Man viskas normaliai, - pasakė jis. 

- Išmesk monetą, - pasiūlė Traukvėjis. 

- Ką? 

- Nagi. Išmesk monetą. 

- Herai, - tarė Hrunas, - jei tau tai suteikia malo- 
numą. 

Jis įkišo ranką į maišiuką ir ištraukė saują monetų, 
prigrobtų iš tuzino karalysčių. Atidžiai išsirinkęs varinį 
ketvirčio jotos vertės Zhlotą jis padėjo monetą ant purpuri- 
nio nykščio nago. 

- Spėk, - pasakė jis, - galva ar... - ypač susikaupęs 
Hrunas apžiūrėjo atvirkštinę pusę, - ... kažkokia žuvis su ko- 
jomis. 
spragtelėjo nykščiu. 

Besisukdama jota išlėkė į viršų. 

- Briauna, - nežiūrėdamas tarė Traukvėjis. 


o - 


Magija niekada nemiršta. Ji tiesiog išblėsta. 

Niekur kitur plačioje mėlynoje Disko Pasaulio erd- 
vėje tai nėra taip akivaizdu, kaip vietose, kur vyko didžio- 
sios Magų Karų kautynės netrukus po Sukūrimo. Tomis die- 
nomis neapdirbta magija buvo lengvai prieinama ir savo 
kare prieš Dievus Pirmieji Žmonės ją energingai naudojo. 

Tikslios Magų Karų priežastys dingo Laiko rūkuose, 
tačiau disko filosofai sutinka, jog, savaime suprantama, po 
savo sukūrimo Pirmieji Žmonės prarado kantrybę. Vėliau 
sekę mūšiai buvo didingi savo pirotechnika - saulė riedėjo 
po dangų, jūros virė, žemėje siautėjo keistos audros, žmonių 
drabužiuose paslaptingai atsirasdavo balti balandžiai ir iš- 
kilo grėsmė netgi paties disko (per erdvę nešamo keturių 
dramblių, stovinčių ant milžiniško vėžlio) stabilumui. Todėl 
Senieji Aukštieji, kuriems paklūsta net patys Dievai, ėmė- 

si rūsčių priemonių. Dievai buvo pašalinti į dangų, žmonės 
buvo padaryti kur kas mažesni ir iš žemės buvo išsiurbta 
daug senos laukinės magijos. 

Tačiau tai neišsprendė problemų tose disko vietose, 
kurios karų metu nukentėjo nuo tiesioginio kerų pataikymo. 
Magija blėso - lėtai, per tūkstantmečius, ir nykdama ji išleis- 
davo milijonus subastralinių dalelių, kurios rimtai iškreip- 
davo aplinkinę realybę. 


+ 
(Ž 9 * 

Traukvėjis, Dvigėlis 17 Hrunas spoksojo į monetą. 

- Briauna, - pasakė Hrunas, - tu esi burtininkas. Na, 
ir kas? 

- Aš nedarau... tokio tipo kerų. 

- Nori pasakyti, jog negali padaryti. 

Traukvėjis neatkreipė į pastabą dėmesio, nes tai 
buvo teisybė. | 

- Bandyk dar kartą, - pasiūlė jis. 

Hrunas išsitraukė saują monetų. 

Pirmos dvi nukrito normaliai. Ketvirta moneta taip 
pat. Trečia nukrito ant briaunos ir taip pasiliko. Penkta 
pavirto į mažą geltoną vikšrą ir nušliaužė šalin. Šešta 
pasiekė savo aukščiausią tašką ir su aštriu “pong" išnyko. Po 
akimirkos ten tyliai sugriaudė. 

- Ei, šita buvo sidabrinė! - sušuko Hrunas, pašokęs 
ant kojų ir žiūrėdamas aukštyn. - Sugrąžink ją atgal! 

- Aš net nežinau, kur ji dingo, - nuvargusiu balsu ta- 
rė Traukvėjis, - turbūt vis dar greitėja. Tos, kurias bandžiau 
ryte, irgi nenusileido. 

Hrunas vis dar spoksojo į dangų. 

- Ką? - paklausė Dvigėlis. 

Traukvėjis atsiduso. Jis to ir bijojo. 

- Mes užklydome į aukšto magiško rodiklio zoną, - 
paaiškino jis, - neklauskit manęs kaip. Čia kažkada buvo 

sukurtas labai galingas magiškas laukas ir mes vis dar 
jaučiame jo poveikį. 

- Visiškai teisingai, - sutiko praeinantis krūmas. 

Hruno galva trūktelėjo žemyn. 

- Nori pasakyti, jog čia yra viena iš tų vietų? - pa- 
klausė jis. - Nešdinamės iš čia! 

- Teisingai, - sutiko Traukvėjis, - jei pakartosime 
savo žingsnius, gali ir pavykti. Galėsime kas mylią sustoti ir 
mesti monetą. 

Jis skubiai atsistojo ir pradėjo kimšti daiktus į bal- 
namaišius. 

- Ką? - paklausė Dvigėlis. 

Traukvėjis sustojo. 

- Klausyk, - riktelėjo jis, - tik nesiginčyk. Greičiau. 

- Viskas atrodo normaliai, - tarė Dvigėlis, - gal tik 
mažoka gyventojų ir viskas. 

- Taip, - tarė Traukvėjis, - keista, ar ne? Greičiau! 

Aukštai virš jų pasigirdo garsas, lyg kas nors būtų 
pliaukštelėjęs odiniu diržu per šlapią "akmenį. Kažkas 
vaiskaus ir neaiškaus pralėkė pro Traukvėjo galvą, laužo 
pelenų debesis pakilo aukštyn, o šerno skerdiena nutrūko 
nuo iešmo ir nuskrido į dangų. 

Ji pakrypo, išvengdama medžių, išsitiesė, apsuko 
siaurą ratą ir nuskrido Centro kryptimi, palikdama karštų 
kiaulinių taukų lašų pėdsaką. 


< 0 

- Ką jie daro dabar? - paklausė senis. 

Jauna moteris pažiūrėjo į toliaregį kristalą. 

- Skuba link briaunos, - pranešė ji, - beje, jie dar turi 
tą dėžę su kojomis. 

Senis sukikeno, keistai neįprastas garsas pasklido 
tamsiame ir dulkiname kapo rūsyje. 

- Protingas kriaušmedis, - tarė jis, - nuostabu. Taip, 

aš manau, mes jį turėsim. Pasirūpink tuo, brangioji... kol jie 
nepabėgo iš tavo galios zanos. 

- Tylėk! Arba... 

- Arba kas, Ljesa? - paklausė senis (buvo kažkas 
keisto tame, kaip tokioje prieblandoje jis sėdėjo susmukęs 
akmeninėje kėdėje). - Tu jau kartą mane užmušei, prisime- 
ni? 

Ji supurkštė ir atsistojo, paniekinančiai atmetus! 
plaukus atgal. Plaukai buvo raudoni su aukso dėmelėmis. 
Ljesa Driežavaldovė atrodė ypač nuostabiai. Ji buvo beveik 
nuoga, išskyrus keletą lengviausių grandininių šarvų gaba- 
liukų ir jojimo batų iš vaivorykštinės drakono odos. Į vieną 
batą buvo įkištas neįprastas ieties ilgumo botagas, turintis 
mažyčius plieninius spygliukus. 

- Mano galios užteks, - šaltai tarė ji. 

Neryški figūra, atrodė, linktelėjo ar bent susiūbavo 
galvą. 

- Kaip tu visada ir garantuoji. 

Ljesa sušnarpštė ir išėjo iš salės. 

Jos tėvas nepasivargino palydėti dukters žvilgsniu. 
Visų pirma jis buvo miręs jau tris mėnesius ir bet kuriuo 
atveju akys jau tapo nebe tokios vaiskios. O antra, optiniai 
burtininko, net mirusio penkiolikto lygio burtininko, nervai 
seniai buvo prisitaikę matyti lygius ir matavimus, nutolusius 
nuo paprastos realybės, todėl nelabai gerai matė realybę (dar 
burtininkui buvus gyvam, kitiems jo akys atrodė aštuo- 
niasienės ir klaikiai vabzdiškos). Be to, jis buvo įstrigęs 
siauroje erdvėje tarp gyvųjų ir tamsių šešėlių Giltinės pa- 
saulių, todėl galėjo stebėti visą Priežastį. Štai kodėl, šiek 
tiek vildamasis, jog dabar bjauri duktė bus užmušta, jis ne- 
paskyrė savo didelių galių pasidomėti apie tris keliautojus, 
desperatiškai šuoliuojančius iš jo valdų. 

Už kelių šimtų jardų Ljesa, žingsniuodama nudilu- 
siais laiptais į siaurą Driežbergio širdį ir sekama pusės tuzi- 
no Raitelių, buvo keistai nusiteikusi. Ar tai galėjo būti pro- 
ga? Galbūt čia atsiras raktas išeiti iš aklavietės, raktas į 
Driežbergio sostą. Žinoma, sostas teisėtai priklausė jai, bet 
pagal tradiciją tik vyras galėjo valdyti Driežbergį. Tai siu- 
tino Ljesą, o jai supykus Galia tekėdavo stipriau ir drakonai 
tapdavo ypač dideli ir bjaurūs. - 

Jei ji turėtų vyrą, viskas būtų kitaip. Didelį, stiprų ir 
besmegenį vyrą. Kuris darytų, kas jam pasakyta. 

Didžiausias iš tos trijulės, bėgančios iš drakonų 
žemių, galėtų tikti. O jei netiktų, tai... drakonai visada buvo 
alkani ir juos reikėjo nuolat šerti. Ji pasirūpins, kad jie taptų 
bjaurūs. | 

Bent jau bjauresni nei įprastai. 

Laiptai nusileido pro akmeninę arką ir baigėsi siau- 
roje atbrailoje netoli didelio urvo stogo, kur tupėjo Driežai, 

Saulės spinduliai iš galybės išėjimų aplink sienas 
skersai išilgai kirto dulkiną prieblandą ir buvo panašūs į 
gintaro lazdeles, kuriose sustingo milijonai auksinių 
vabzdžių. Apačioje matėsi vien lengvas rūkas. Viršuje... 

Vaikščiojimo žiedai prasidėjo taip arti Ljesos gal- 
vos, kad ji galėjo iškelti ranką ir pasiekti juos. Tūkstančiai 
žiedų draikėsi po apversto urvo stogą. Daugybei akmentašių 
prireikė daugybės metų įkalti žiedams, nes jie tęsė darbą, 
kabėdami nuo jau įkaltųjų. Tačiau tai buvo niekis, palyginti 
su aštuoniasdešimt aštuoniais didžiaisiais žiedais, sukaltais 
pačioje kupolo viršūnėje. Dar penkiasdešimt buvo prarasti 
senovėje, kai prakaituojančių vergų komandos juos kabino 
į vietą (o pirmosiomis Galios dienomis vergų buvo pilna) ir 
didieji žiedai nukrito į gilumas, su savim nusitempdami ir 
nelaiminguosius darbininkus. 

Bet aštuoniasdešimt aštuoni buvo įtaisyti, milžiniški 
Kaip vaivorykštės ir surūdiję kaip kraujas. Nuo jų... 

Drakonai jaučia Ljesą. Urve šniokščia oras, kai aš- 
tuoniasdešimt aštuonios sparnų poros išsiskleidžia tarsi 
sudėtinga mozaika. Didelės galvos su žaliomis daugia- 
briaunėmis akimis Žiūri į ją. 

Žvėrys vis dar yra šiek tiek permatomi. Kol vyrai 
aplink ją nuo lentynos ima savo kabliabačius. Ljesa liepia 
savo protui sukurti visą vizualinį vaizdą. Suplėkusiame ore 
virš jos drakonai darosi visiškai matomi, jų bronziniai 
žvynai blausiai atspindi saulės spindulių kolonas. Jos pro- 
tas virpa, bet dabar, kai Galia plaukia, ji gali beveik nesu- 
sikaupusi galvoti apie kitus dalykus. 

Dabar ji apsiauna kabliabačius ir po gracingo kūlia- 
virsčio su vos girdimu žvangtelėjimu įkiša batų kablius į 
porą vaikščiojimo žiedų lubose. 

Tik dabar jos yra grindys. Pasaulis pasikeitė. Dabar 
ji stovi ant didelio dubens ar kraterio, nusagstyto mažais 
žiedais, kuriais švytuokliniais žingsniais jau eina kiti dra- 
konų varteliai, krašto. Dubens viduryje jų laukia milžiniškų 
žvėrių banda. Aukštai viršuje matosi tolimi urvo grindų 
akmenys, pakeitę spalvą nuo amžiais krentančio drakonų 
mėšlo. 

Judėdama lengvais slystančiais žingsniais, tapusiais 
antra prigimtimi, Ljesa prieina prie savojo drakono Laolito, 
kuris pasuka į ją savo didelę arklišką galvą. Jo paliaukiai yra 
riebaluoti nuo kiaulės taukų. 

Buvo labai skanu, jos mintyse sako jis. 

- Berods sakiau, jog be raitelio niekas neskraido, - 
rėžia ji. 

Aš išalkau, Ljesa. 

- Pažabok savo alkį. Greitai galėsi ėsti arklius. 

Jų vadelės stringa A Ar ten bus karių? Mes 
mėgstam karius. 

Ljesa pakabina kopėčias ir atsisėda, kojomis apkabi- 
nusi odinį Laolito kaklą. 

- Karys yra mano. Bus dar pora kitų, kuriuos galėsite 
pasiimti. Atrodo, vienas yra kažkoks burtininkas, - padrą- 
sindama priduria ji. 

Tu žinai, kaip būna su burtininkais. Po pusva- 
landžio nori kito, suniurzgia drakonas. 

Jis išskleidžia sparnus ir krenta žemyn. 

- Jie artėja! - suklykė Traukvėjis. Jis dar žemiau pri- 
gludo prie arklio kaklo ir sudejavo. Dvigėlis bandė neatsi- 
likti ir tuo pačiu metu gręžiojosi pažiūrėti į skrendančius pa- 
darus. 

- Tu nesupranti! - sušuko turistas, perrėkdamas 
siaubingą plasnojančių sparnų triukšmą. - Aš visą gyvenimą 
norėjau pamatyti drakonus! | 

- Iš vidaus? - suriko Traukvėjis. - Tylėk ir jok! 

Jis paragino arklį vadelėmis ir įsmeigė žvilgsnį į 
mišką priekyje, stengdamasis valios jėga pritraukti jį arčiau. 
Po medžiais jie būtų saugūs. Po tais medžiais nepraskristų 
joks drakonas... 

Jis išgirdo sparnų plasnojimą anksčiau, nei ant jo 
nukrito šešėliai. Burtininkas instinktyviai susigūžė balne ir 
pajuto iki baltumo įkaitinto skausmo dūrį, kai kažkas aštraus 
nubrėžė liniją tarp jo pečių. 

Traukvėjui už nugaros subliuvo Hrunas, bet tai 
skambėjo kaip įniršio riksmas, o ne skausmo aimana. Bar- 
baras nušoko žemėn į viržius ir išsitraukė juodą kardą 
Kringą. Hrunas sumosavo juo, kai vienas iš drakonų pasisu- 
ko dar vienam žemam skrydžiui. 

- Joks prakeiktas driežas su manim taip nesielgia! - 
sustaugė Hrunas. 

Traukvėjis persilenkė ir sugriebė Dvigėlio vadeles. 


118 


- Greičiau! - sušnypštė jis. 

- Bet drakonai... - ekstazėje sumurmėjo Dvigėlis. 

- Velniop... - pradėjo burtininkas ir sustingo. Kitas 
drakonas atsiskyrė nuo danguje besisukančių taškų ir nėrė 
prie jų. Traukvėjis paleido Dvigėlio arklį, piktai nusikeikė 
ir pats vienas paragino savo arklį bėgti prie medžių. Jis neat- 
sisuko į sąmyšį už nugaros ir šešėliui uždengiant jį tiesiog 
silpnai suvaitojo bandydamas įsirausti į arklio karčius. 

Ir tada vietoj laukto veriančio ir svilinančio skausmo 
sekė geliančių smūgių serija, kai arklys pasiekė miško pa- 
kraštį. Burtininkas pabandė laikytis, tačiau kita žema šaka, 
tvirtesnė už kitas, išmušė jį iš balno. Paskutinis dalykas, kurį 
jis išgirdo prieš pažyrant mėlyniems žiburėliams, rodan- 
tiems sąmonės netekimą, buvo plonas irzlus driežiškas 
klyksmas ir medžių viršūnes kapojantys nagai... | 

Kai Traukvėjis atsigavo, drakonas stebėjo jį ar bent 
jau spoksojo į tą pusę. Traukvėjis sudejavo, mentėmis pa- 
bandė įsikasti į samanas ir Žioptelėjo iš skausmo. 

Per skausmo ir baimės rūką jis pažiūrėjo į drakoną. 

Padaras kabojo nuo didelio negyvo ąžuolo šakos už 
poros šimtų pėdų. Jo bronziškai auksiniai sparnai buvo tvir- 
tai apsiviję aplink kūną, bet neįtikimai lankstaus kaklo gale 
sukiojosi ilga arkliška galva. Drakonas žvalgė mišką. 

Jis taip pat buvo pusiau permatomas. Nors saulė at- 
sispindėjo nuo jo Žvynų, Traukvėjis aiškiai matė šakų 
kontūrus drakonui už nugaros. 

Ant vienos šakos sėdėjo Žmogus, šalia kabančio 
driežo atrodantis kaip nykštukas. Jis buvo nuogas, išskyrus 
ilgus batus, mažą odinį krepšelį strėnų srityje ir aukštą 
šalmą. Jis tingiai mosikavo trumpu kardu ir žiūrėjo į medžių 
viršų kaip žmogus, vykdantis nuobodžią ir nešlovingą 
užduotį. 

Vabaliukas ėmė rūpestingai kopti aukštyn Traukvėjo 
koja. 

Burtininkas pagalvojo, kiek žalos padarytų pusiau 


permatomas drakonas. Ar jis tik pusiau jį užmuštų? Jis nu- 
sprendė nepasilikti ir neišsiaiškinti. 

Judėdamas ant kulnų, pirštų galų ir pečių raumenų 
Traukvėjis rangėsi į šoną, kol lapija uždengė ąžuolą ir jo 
gyventojus. Tada jis atsistojo ant kojų ir nuskuodė tarp 
medžių. 

Traukvėjis neturėjo tikslo, maisto atsargų ir arklio. 
Bet kol turėjo kojas, jis galėjo bėgti. Paparčiai ir gervuogės 
čaižė jį, bet burtininkas nieko nejautė. 

Maždaug mylia atskyręs save ir drakoną jis sustojo 
ir susmuko prie medžio, kuris užkalbino jį. 

- Psst, - pasakė medis. 

Bijodamas ta, ką galėjo pamatyti, Traukvėjis pakėlė 
akis aukštyn. Jos bandė kabintis į nepavojingus lapus ir 
žievę, bet smalsumo antplūdis vertė keliauti toliau. Pagaliau 
jos sustojo ties juodu kardu, įsmeigtu į šaką virš Traukvė- 
j0 galvos. 

- Nestovėk vietoj, - pasakė kardąs (balsu, panašiu į 
pirštą, braukiantį per tuščios vyno taurės kraštą), - ištrauk 
mane. 

- Ką? - vis dar besikilnojančia krūtine paklausė 
Traukvėjis. 

- Ištrauk mane, - pakartojo Kringas, - arba kitą mi- 
lijoną metų aš praleisiu anglies sluoksniuose. Ar aš tau ne- 
pasakojau, kaip buvau įmestas į ežerą ir... 

- Kas atsitiko su kitais? - vis dar desperatiškai laiky- 
damasis medžio paklausė Traukvėjis. 

- Juos pagavo drakonai. Ir arklius. Ir tą dėžę. Ir 
mane, bet Hrunas mane išmetė. Kokia likimo dovana tau. 

- Na... - pradėjo Traukvėjis. Kringas nekreipė į jį 
dėmesio. 

- Kiek suprantu, skubėsi juos išgelbėti, - pridūrė jis. 

- Taip, na... 

- Tai jei mane ištrauksi, galėsim judėti. 

Traukvėjis sužvairavo į kardą. Iki šiol bandymas gel- 

bėti buvo tokiame giliame jo sąmonės užnugaryje, jog jei 
sudėtingi svarstymai apie daugiamatės visatos daugkartinę 
prigimtį ir formą būtų teisingi, tuomet gelbėjimas atsidurtų 
tiesiai priekyje. Bet magiškas kardas buvo vertingas dalykas. 

O iki namų, kad ir kur jie bebūtų, laukė ilgas kelias... 
Jis užsiropštė į medį ir atsargiai pajudėjo šaka. Kringas buvo 
labai giliai įsmigęs į medį. Burtininkas sugriebė už rankenos 
ir patraukė taip, kad akyse ėmė šokinėti žiburiukai. 

- Bandyk dar, - padrąsinančiai tarė kardas. 

Traukvėjis suvaitojo ir sugriežė dantimis. 

- Galėjo būti blogiau, - pasakė Kringas, - galėjo būti 
priekalas. 

- Ahargh, - sušnypštė burtininkas, baimindamasis 
dėl savo kirkšnių ateities. 

- Aš esu egzistavęs daugelyje plokštumų, - pasakė 
kardas. 

- Ungh? 

- Esu turėjęs daug vardų. 

- Nuostabu, - atsiliepė Traukvėjis. Jis linkterėjo at- 
gal, kai kardas išsilaisvino. Kringas atrodė keistai lengvas. 

Vėl atsidūręs ant žemės Traukvėjis nusprendė pra- 
nešti naujienas. 

- Aš nemanau, jog gelbėjimas yra gera mintis, - tarė 
jis, - geriau grįžkime į miestą ir sudarykime paieškos grupę. 

- Drakonai nuskrido centro kryptimi, - tarė Kringas, 
- tačiau siūlau pradėti nuo to, kuris tupi medyje. 

- Atsiprašau, bet... 

- Tu negali palikti jų likimo valiai! 

Traukvėjis atrodė nustebęs. 

- Negaliu? 

- Ne. Negali. Klausyk, kalbėsiu atvirai. Aš esu dirbęs 
su geresniais už tave, bet arba tu... ar esi kada praleidęs 
milijoną metų anglies sluoksniuose? 

- Klausyk, aš... 

- Jeigu nebaigsi ginčytis, aš tau nukirsiu galvą. 

Traukvėjis pamatė, kaip jo paties ranka pašoko į vir- 
šų, kol mirgantys ašmenys suzvimbė per colį nuo jo gerklės. 
Jis pabandė priversti pirštus paleisti kardą. Šie nesidavė. 

- Aš nemoku būti herojumi! - sušuko jis. 

- Siūliausi tave išmokyti. 

Bronzinio Psefos gerklėje kažkas sukleketavo. 

Drakonų raitelis K!sdra pasilenkė ir prisimerkęs 
pasižiūrėjo į laukymę. 

- Aš matau jį, - pasakė jis. Raitelis nuo šakos ant ša- 
kos be vargo nusileido žemyn ir traukdamasis kardą lengvai 
nušoko ant kuokštais augančios žolės. 

Jis atidžiai apžiūrėjo besiartinantį Žmogų, kuris 
aiškiai nenorėjo palikti medžių prieglaudos. Žmogus buvo 
ginkluotas, tačiau susidomėjęs drakonų raitelis pastebėjo, 
jog besiartinantysis keistai laikė kardą ištiesęs ranką prieš 
save, lyg gėdintųsi tokios kompanijos. | 

K!sdra pakėlė savo kardą ir plačiai nusišypsojo lėtai 
krypuojančiam burtininkui. Tada šoko priekin. 

Vėliau apie tai jis prisiminė tik du dalykus. Jis 
prisiminė, kaip antgamtiškai burtininko kardas pasisuko ir 
taip netikėtai kirto, jog jis paleido savo kardą. Antras daly- 
kas.- kuris, kaip tvirtino raitelis, lėmė jo pralaimėjimą - 
buvo tas, jog burtininkas viena ranka dengėsi akis. 

Išsisukdamas nuo dūrio K!sdra atšoko atgal ir visu 
ūgiu išsitiesė ant samanų. Suurzgęs Psefa išskleidė savo 
didelius sparnus ir pakilo nuo medžio. | 

Po akimirkos virš K!sdros „stovėjo burtininkas ir 
šaukė: 

- Pasakyk jam, jei jis mane apsvilins, aš paleisiu 
kardą! Paleisiu! Aš jį paleisiu! Pasakyk jam! 

Juodo kardo galas sklandė prie K!sdros gerklės. 
Buvo keista, jog burtininkas akivaizdžiai su juo grūmėsi, 0 

kardas kažką dainavo. 

- Psefa! - sušuko K!sdra. 

Drakonas protestuodamas suriaumojo, bet nutraukė 
pikiruotę, kuri būtų nunešusi Traukvėjui galvą, ir sunkiai 
sugrįžo atgal ant medžio. 

- Kalbėk! - suriko Traukvėjis. 

K!sdra sužvairavo į kardo ašmenis. 

- Ko nori, jog pasakyčiau? 

- Ką? 

- Aš klausiu, ko tu nori, jog pasakyčiau? 

- Kur yra mano draugai? Barbaras ir mažas Žmogu- 
tis. 

- Manau, juos nugabeno į Driežbergį. 

Traukvėjis desperatiškai truktelėjo kardą atgal, 
stengdamasis neklausyti kraugeriško Kringo zvimbimo. 

- Kas yra drešbergis? 

- Ne drešbergis, o Driežbergis. Jis yra tik vienas. Tai 
drakonų namai. 

- Ir, kiek suprantu, tu laukei, jog ten nugabentum ir 
mane, ką? 

K!sdra nesąmoningai klyktelėjo, kai kardo galiukas 
ištrėškė kraujo lašelį iš jo Adomo obuolio. 

- Nenorit, jog Žmonės sužinotų, kad čia laikot drako- 
nus, ką? - suurzgė Traukvėjis. Drakonų raitelis užsimiršęs 
linktelėjo ir tik per ketvirtį colio nepersipjovė sau gerklės. 

Traukvėjis beviltiškai apsidairė ir suprato, jog jam 
reikės viską atlikti iki galo. 

- Gerai, - kiek įmanoma neryžtingiau pasakė jis, - 
tada geriau gabenk mane į tą savo Driežbergį, ar ne? 

- Aš turėjau atnešti tave negyvą, - niūriai sumurmė- 
jo K!sdra. 

Traukvėjis pasižiūrėjo į jį ir lėtai nusišypsojo. Tai 
buvo plati maniakiška ir visiškai nelinksma grimasa. Po to- 
kios šypsenos maži upės paukštukai įeidavo vidun ir 
iškrapštydavo likučius iš tavo dantų. 

- Užteks ir gyvo, - tarė Traukvėjis, - o jeigu mes 
šnekam apie kažką negyvą, prisimink, kieno rankoje yra 
kardas. 

- Jei tu mane nužudysi, Psefai niekas nesukliudys 
užmušti tave! - šūktelėjo gulintis drakonų raitelis. 

- Tada aš, matyt, nukaposiu gabaliukus, - sutiko bur- 
tininkas ir vėl pabandė šypsenos poveikį. 

- Gerai gerai, - susiraukęs sutiko K!sdra, - manai, jog 
aš neturiu vaizduotės? 

Jis išsirangė iš po kardo ir mostelėjo drakonui, kuris 
vėl išskleidė sparnus ir nusklendė link jų. Traukvėjis nuri- 
jo seiles. 

- Nori pasakyti, mes lipsim ant šito? - paklausė jis. 
K!sdra atsargiai pažiūrėjo į Traukvėjį, Kringo galiukas vis. 
dar buvo nutaikytas jam į kaklą. 

- Kaip kitas kas nors gali patekti į Driežbergį? No- 
riu pasakyti, kito būdo nėra. Arba skrendi, arba nieko. 

Traukvėjis dar sykį pažiūrėjo į drakoną prieš save. 
Jis galėjo pro jį aiškiai matyti sutryptą žolę, bet nedrąsiai 
paliestas Žvynas, atrodęs tarsi paprastas auksinis švytėjimas, 
buvo tvirtas. Burtininkas galvojo, jog drakonai turėtų arba 
egzistuoti pilnai, arba iš viso neegzistuoti. Pusiau egzistuo- 
jantis drakonas buvo blogiau už abu kraštutinumus. 

- Aš nežinojau, jog per drakonus galima matyti, - 
pasakė jis. 

K!sdra gūžtelėjo pečiais. 

- Nežinojai? - paklausė jis. 

Raitelis nerangiai užšoko ant drakono, nes jam nuo 
diržo kabėjo Traukvėjis. Nepatogiai atsisėdęs burtininkas 
iki krumplio baltumo sugniaužė pakinktus ir kardu lengvai 
paragino K!sdrą. 

- Ar esi skridęs anksčiau? - neatsisukdamas paklausė 
drakonų raitelis. 

- Taip nesu. 

- Ar norėtum ką nors pačiulpti? 

Traukvėjis įsmeigė žvilgsnį į jo pakaušį ir tada 
nuleido akis į siūlomą raudonų ir geltonų saldainių maišelį. 

- O ar būtina? - paklausė jis. 

- Tradiciška, - atsakė K!sdra, - vaišinkis. 

Drakonas atsistojo, sunkiai perbėgo per pievą ir pa- 
kilo į orą. 

Traukvėjis kartais sapnuodavo košmarus, kaip jis 
svyruoja ant neapčiuopiamos, bet labai aukštos vietos ir 
mato tolimą ir mėlyną, debesimis aptrauktą peizažą, besisu- 
kantį apačioje (dažniausiai jis nuo to pabusdavo suprakaita- 
vusiomis kulkšnimis; Traukvėjis būtų dar labiau nerimavęs, 
jei būtų Žinojęs, jog šitas košmaras nepriklausė įprastam 
Disko Pasaulyje galvos svaigimui. Jis buvo atbulinės ateities 
įvykio prisiminimas, siaubingo įvykio, visą gyvenimą ge- 
neravusio baimę). 

Tai dar nebuvo tas įvykis, bet geras apšilimas. 

Keletu stuburą trupinančių šuolių Psefa kasėsi į vir- 
šų. Paskutinio šuolio metu platūs sparnai pliaukštelėję 1š- 
sivyniojo ir išsiskleidė su smūgiu, sukrėtusiu medžius. 

Tada po keleto švelnių trūktelėjimų žemė dingo, 
krisdama žemyn. Psefa gracingai kilo, popietės saulė atsis- 
pindėjo nuo jo sparnų, tapusių vien auksine plėvele. 
Traukvėjis padarė klaidą žvilgterdamas žemyn ir tiesiai per 
drakoną pamatė žemai likusias medžių viršūnes. Labai 
žemai. Nuo tokio vaizdo jo skrandis susitraukė. 

Užmerktos akys nepadėjo, nes tada visa jėga dirbo 
vaizduotė. Jis rado išeitį, spoksodamas į vidurinius tolius, 
kur pro šalį plaukė viržynai ir miškai, ir visai nerūpestingai 
apie tai galvodamas. 

Vėjas košė jį. K!sdra pusiau pasisuko ir sušuko bur- 
tininkui į ausį: 

- Štai Driežbergis! 

Traukvėjis lėtai pasuko galvą, prilaikydamas Kringą, 
gulintį ant drakono nugaros. Ašarojančios akys išvydo neį- 
tikimai apverstą kalną, kylantį iš gilaus miškingo slėnio kaip 


trimitas iš kubilo su samanomis. Net iš tokio atstumo jis 
matė blyškų oktarino švytėjimą ore, reiškiantį stabilią ma- 
gišką aurą, sudarytą mažiausiai iš - jis žioptelėjo - keleto 
milipraimų. Mažiausiai! 

- O, ne, - pasakė jis. 

Net Žiūrėti į žemę buvo geriau negu tai. Traukvėjis 
greitai nusisuko ir pastebėjo, jog pro drakoną žemės dau- 
giau nebesimatė. Plačiu ratu sklęsdamas prie Driežbergio 
drakonas darėsi vis tvirtesnis, tarsi padaro kūnas būtų pri- 
pildomas auksinio rūko. Kai pašėlusiai siūbuodamas po 
dangų Driežbergis atsidūrė tiesiai prieš juos, drakonas jau 
buvo realus kaip uola. 

Traukvėjui pasirodė, jog jis ore mato blyškią giją, 
tarsi kažkas iš kalno būtų ištiesęs ranką ir palietęs Žvėrį. 
Traukvėjį apėmė keistas jausmas, jog drakonas darėsi vis 
tikresnis. 

Priekyje Driežbergis iš tolimo žaisliuko virto keliais 
milijardais tonų, pakabintų tarp dangaus ir žemės. Burtinin- 
kas matė mažus laukus, miškus ir ežerą, iš kurio ištekėjusi 
upė krito per kraštą... 

Jis padarė klaidą, sekdamas putojančio vandens lini- 
ją akimis ir kaip tik laiku suspėjo atsilošti. Prie jų artėjo 
plati apversto kalno plynaukštė. Drakonas net nesumažino 
greičio. 

Kai kalnas tarsi didžiausias musmušis visatoje iški- 
lo prieš Traukvėjį, šis pamatė urvo angą. Dirbdamas pečių 
raumenimis Psefa nuslydo prie jos. 

Tamsai išsiplėtus ir jį apglėbus, burtininkas suklykė. 
Pro šalį milžinišku greičiu šmėstelėjo uola ir drakonas vėl 
atsidūrė atviroje erdvėje. 

Tai buvo urvo vidus, didesnis, negu urvas turėjo 
teisę būti. Per jo milžinišką tuštumą sklendžiantis drakonas 
atrodė kaip paauksuota musė banketų salėje. 

Kiti drakonai - auksiniai, sidabriniai, juodi ir balti - 
turėdami savo užduotis plasnojo po saulės spinduliais 

išraižytą orą arba tupėjo ant uolų. Dar kiti kabojo nuo 
milžiniškų žiedų aukštame stogo skliaute suskliaudę šikšno- 
sparniškus sparnus. Viršuje buvo ir žmonės. Pamatęs juos 
Traukvėjis sunkiai nurijo seilę, nes jie vaikščiojo po plačias 
lubas kaip musės. 

Tada jis įžiūrėjo tūkstančius mažyčių žiedų, nusag- 
sčiusių lubas. Keletas apverstų Žmonių susidomėję stebėjo 
Psefos skrydį. Traukvėjis vėl nurijo seilę. Jis niekaip negalė- 
jo sugalvoti, ką daryti toliau. 

- Na? - sušnibždėjo jis, - pasiūlymų yra? 

- Be abejo, tu atakuosi, - paniekinamai tarė Kringas. 

- Kodėl aš apie tai nepagalvojau? - pasakė 
Traukvėjis. - Gal dėl to, jog jie visi turi arbaletus. 

- Tu esi pralaimėtojas. 

- Pralaimėtojas! Taip, nes aš pralaimėsiu! 

- Tu esi pikčiausias savo priešas, Traukvėji, - tarė 
kardas. 

Traukvėjis pasižiūrėjo į besišypsančius vyrus. 

- Lažinamės? - pavargusiu balsu pasiūlė jis. 

Kringui nespėjus atsakyti Psefa apsivertė ore ir 
nusileido ant vienų iš didžiųjų žiedų, kuris grėsmingai su- 
lingavo. 

- Ar pageidautum mirti dabar, ar iš pradžių pasiduo- 
si? - ramiai paklausė K!sdra. 

Iš visų pusių prie žiedo artėjo vyrai siūbuodami, kai 
jų kabliabačiai užsikabindavo už lubų žiedų. 

Ant lentynos mažoje platformoje, įtaisytoje šalia 
laktažiedžio, buvo daugiau batų. Traukvėjui nespėjus jo 
sustabdyti, drakonų raitelis nušoko nuo padaro nugaros ant 
platformos 1r atsistojo, šypsodamasis iš burtininko sumiši- 
mo. 

Pasigirdo išraiškingas užtaisomų arbaletų garsas. 
Traukvėjis pažvelgė į abejingus apverstus veidus. Drakonų 
tautos drabužių mada nesugalvojo nieko originalesnio už 
odinius šarvus, nusagstytus bronziniais ornamentais. 

Durklai ir kardų makštys taip pat buvo apversti. Tie, kurie 
neturėjo šalmų, plaukus nešiojo paleistus laisvai, todėl leng- 
vas vėjelis juos siūbavo kaip jūros dumblius. Tarp vyrų 
buvo ir keletas moterų. Apverstumas darė keistus dalykus su 
jų kūno dalimis. Traukvėjis išplėtė akis. 

- Pasiduok, - pakartojo K!sdra. 

Traukvėjis išsižiojo taip ir padaryti. Kringas 
įspėdamas sudūzgė ir agoniško skausmo bangos šovė ranka 
aukštyn. 

- Niekada! - cyptelėjo burtininkas. Skausmas liovė- 
si. 

- Žinoma, jis nepasiduos, - sudundėjo malonus bal- 
sas burtininkui už nugaros, - jis juk herojus, ar ne? 

Traukvėjis pasisuko ir pažiūrėjo į porą plaukuotų 
šnervių. Jos priklausė tvirtai sudėtam jaunam vyrui, 
nerūpestingai kabojusiam nuo lubų. 

- Koks tavo vardas, herojau? - paklausė vyras. - Kad 
mes žinotume, kas tu buvai. . 

Agonija sugniaužė Traukvėjo ranką. 

- Aš... aš esu Traukvėjis Ankhietis, - sugebėjo 
išspausti jis. 

- O aš esu Lio!rtas Drakonų Valdovas, - pasakė ka- 
bantis vyras, ištardamas vardą su tokiu aštriu trakštelėjimu 
gerklės gilumoje, jog Traukvėjis pagalvojo apie kažkokią 
skyrybos rūšį, - tu atvykai iškviesti mane į mirtiną dvikovą. 

- Na, na, aš, na... 

- Tu klysti. K!sdra, padėk mūsų herojui apsiauti 
kabliabačius. Neabejoju, jis skuba pradėti. 

- Na, klausyk, aš čia atvykau tik surasti savo draugų. 
Esu tikras, jog nėra jo... - pradėjo Traukvėjis, kai drakonų 
raitelis tvirtai palydėjo jį ant platformos, stumtelėjo į sėdynę 
ir pradėjo tvirtinti kabliabačius jam prie kojų. 

- Paskubėk, K!sdra. Negalima mūsų herojaus atskirti 
nuo jo lemties, - pasakė Lio!rtas. 

- Klausyk, aš manau, jog mano draugams čia sekasi 


128 


neblogai, todėl jei galėtum, supranti, mane kur nors nuleisti, 
tai... 

- Tu greitai pamatysi savo draugus, - linksmai tarė 
Drakonų Valdovas, - jei tik esi religingas. Niekas iš 
patekusių į Driežbergį iš čia neišeina. Nebent metaforiškai, 
žinoma. Parodyk jam, kaip pasiekti žiedus, K!sdra. 

- Pažiūrėk, kur tu mane įvėlei! - sušnypštė 
Traukvėjis. 

Jo rankoje Kringas suvibravo. 

- Nepamiršk, jog aš esu magiškas kardas. 

- Kaip galėčiau. 

- Užlipk kopėčiomis ir sugriebk žiedą, - pasakė dra- 
konų raitelis, - tada kelk kojas aukštyn, kol kabliai 
užsikabins: ž 
Jis padėjo protestuojančiam burtininkui lipti tol, kol 
šis pakibo Žemyn galva, susigrūdęs rūbą į kelnes ir viena 
ranka maskatuodamas Kringu. Iš tokio kampo drakonų 
žmonės atrodė pakenčiamai, bet patys drakonai, kabantys 
nuo savo laktų, buvo panašūs į milžiniškus gargoilus. Jų 
akys žibėjo susidomėjimu. 

- Prašau dėmesio, - pasakė Lio!rtas. Drakonų raite- 
lis įteikė jam ilgą daiktą, įvyniotą į raudoną šilką. 

- Mes kausimės iki mirties, - tarė jis, - tavosios. 

- Kaip suprantu, jei laimėsiu, tuomet atgausiu laisvę, 
- be didesnės vilties paklausė Traukvėjis. 

Mostelėjęs galva Lio!rtas parodė į susirinkusius dra- 
konų raitelius. 

- Nebūk naivus, - nusišaipė jis. 

Traukvėjis giliai įkvėpė. 

- Manau, turėčiau tave įspėti, - tarė jis beveik ne- 
virpančiu balsu, - šitas kardas yra magiškas. 

Lio!rtas leido raudonam šilkui nuslysti į prieblandą 
ir mostelėjo nakties juodumo kardu. Ant šio ašmenų švytėjo 
runos. | 

- Koks sutapimas, - pastebėjo jis ir staigiai dūrė. 


129 


Traukvėjis sustingo iš baimės, bet Kringas šovė į 
priekį. Abu kardai susitiko oktarino šviesos spindesyje. 

Primerkęs akis Lio!rtas atsitraukė. Apgavęs jo gyny- 
bą Kringas puolė ir, nors Drakonų Valdovo kardas atmušė 
pagrindinį smūgį, ataka baigėsi plonu raudonu ruožu Lio!rto 
krūtinėje. 

Suurzgęs jis puolė ant burtininko, slystant nuo žiedo 
ant žiedo batai barškėjo. Kardai vėl susitiko, paskleidę 
žiaurią magijos iškrovą, ir tuo pačiu metu Lio!rtas kita ranka 
smogė Traukvėjui per galvą, pataikęs taip stipriai, jog Vi1e- 
na burtininko koja iškrito iš žiedo ir desperatiškai ėmė mal- 
tis Ore. 

Traukvėjis žinojo, jog jis turbūt yra blogiausias Dis- 
ko Pasaulio burtininkas, nes mokėjo tik vieną kerą. Tačiau 
jis vis tiek buvo burtininkas ir pagal nepermaldaujamus ma- 
gijos įstatymus burtininkui mirus jo pasiimti ateina pati 
Giltinė (užuot siuntusi vieną iš daugybės tarnų, kaip tai yra 
įprasta). 

Būtent todėl besišypsančiam Lio!rtui atsivėdėjus ir 
tingiu lanku paleidus kardą laikas virto sirupu. 

Traukvėjo akyse pasaulį staiga užliejo virpanti ok- 
tarino šviesa su violetiniu atspalviu ten, kur fotonai atsimuš- 
davo į magišką aurą. Jos viduje Drakonų Valdovas virto bai- 
sia, statula, jo kardas šviesoje judėjo sraigės greičiu. 

Šalia Lio!rto buvo kita figūra, įžiūrima tik matan- 
tiems papildomus keturis magijos matavimus. Ji buvo aukš- 
ta, tamsi, plona ir užsimojo dvirankiu legendinio aštrumo 
dalgiu... 

Traukvėjis pritūpė. Ašmenys šaltai prašvilpė oru ša- 
lia jo galvos ir nelėtėdami įsmigo į urvo stogo akmenis. 
Giltinė sušuko prakeikimą savo šaltu kapinišku balsu. Sce- 
na išnyko. Tai, kas buvo laikoma Disko Pasaulio realybe, 
triukšmingai grįžo atgal. Lio!rtas Žioptelėjo pamatęs, su ko- 
kiu netikėtu greičiu burtininkas išvengs mirtino smūgio, ir 

Traukvėjis kaip gyvatė šoko prie jo taip desperatiškai, kaip 
gali tik siaubingai persigandęs žmogus. Jis abiem rankom 
sučiupo Drakonų Valdovo ranką su kardu ir pasuko. 

Kaip tik tuo momentu vienintelis likęs Traukvėjo 
žiedas neišlaikė ir su nemaloniu metaliniu garsu iškrito iš 
uolos. 

Burtininkas nėrė žemyn, sumosikavo rankomis ir pa- 
kibo virš kaulus sutrupinsiančios mirties, taip tvirtai įsika- 
binęs į Drakonų Valdovo ranką, jog tas net suriko. 

Lio!rtas pakėlė akis į savo kojas. Nuo stogo aplink 
žiedo kaiščius byrėjo smulkūs akmens gabaliukai. 

- Paleisk, po velnių! - sukaukė jis, - arba mes abu 
žūsim! 

Traukvėjis neatsakė. Jis stengėsi nepasileisti ir 
uždaryti protą vaizdams apie jo laukiančią lemtį ant akmenų 
apačioje. 

- Nušaukit jį! - subliovė Lio!rtas. 

Akies kraštu Traukvėjis pamatė keletą į save 
nutaikytų arbaletų. Lio!rtas pasirinko kaip tik šią akimirką 
laisva ranka smogti žemyn ir sauja žiedų kirto burtininkui 
per pirštus. 

Jis paleido. 


+ 0240 
09 1 4 


Dvigėlis sugriebė grotas ir prisitraukė aukštyn. 

- Ką nors matai? - iš jo kojų regiono paklausė Hru- 
nas. 

- Tik debesis. 

Hrunas vėl nuleido jį ir atsisėdo ant vienos iš me- 
dinių lovų, vienintelių kameros baldų, krašto. 

- Velnias prakeiktas, - pasakė jis. 

- Nenusimink, - tarė Dvigėlis. 

- Aš nenusimenu. 

- Aš manau, jog tai kažkoks nesusipratimas. Aš 

manau, jie mus greitai paleis. Jie atrodo labai civilizuoti. 

Hrunas pasižiūrėjo į jį iš po gauruotų antakių ir 
pradėjo kažką sakyti, bet peršigalvojo. Vietoj to jis atsidu- 
so. 

- O kai grįšim, galėsim sakyti, jog matėm drakonus! 
- tęsė Dvigėlis. - Neblogai, ką? 

- Drakonai neegzistuoja, - sausai pasakė Hrunas, - 
Kodisas iš Chimerijos užmušė paskutinį drakoną prieš du 
šimtus metų. Aš nežinau, ką mes matom, bet tai ne dra- 
konai. | 

- Bet jie mus skraidino oru! Toje salėje jų turėjo būti 
šimtai... 

- Tikriausiai paprasta magija, - kategoriškai pareiškė 
Hrunas. 

- Jie atrodė kaip drakonai, - nenorėdamas paklusti 
pasakė Dvigėlis, - dar būdamas mažas berniukas visada 
norėjau pamatyti drakonus. Drakonus, skraidančius po dan- 
gų, kvėpuojančius ugnimi... 

- Jie šliaužiodavo po visokias pelkes i ir kvėpuodavo 
smarve, - pasakė Hrunas atsiguldamas, - ir nebuvo labai 
dideli. Jie rinkdavo malkas. 

- Aš girdėjau, jog jie rinkdavo lobius, - tarė Dvigė- 
lis. | 

- Ir malkas. Klausyk, - nušvisdamas pridūrė Hrunas, 
- at pastebėjai tuos visus kambarius, pro kuriuos mus 
pravedė? Gana įspūdinga, sakyčiau. Pilni visokių gerų 
daikčiukų, o be to, už kai kuriuos apmušalus gali susižerti 
krūvą pinigų, - jis susimąstęs pasikrapštė smakrą, sukel- 
damas garsą, panašų į dygliakiaulę, besibraunančią per 
prožirnius. 

- Kas bus toliau? - paklausė Dvigėlis. 

Hrunas pasukiojo pirštą ausyje ir išsiblaškęs jį 
apžiūrėjo. 

- Turbūt, - pasakė jis, - po minutės durys atsidarys ir 
būsiu išvilktas į kokią nors šventyklos areną, kur galbūt su- 

sikausim su pora milžiniškų vorų ir aštuonių pėdų ūgio ver- 
gu iš Klačo džiunglių, po to išgelbėsiu nuo altoriaus kokią 
princesę, užmušiu porą sargybinių ar kažkas tokio, tada ta 
mergaitė parodys man slaptą išėjimą, mes išlaisvinsim 
keletą arklių ir paspruksim, nešini lobiais. 

Hrunas atrėmė galvą į rankas ir pasižiūrėjo į lubas, 
nemelodingai švilpaudamas. 

- Visada taip? - paklausė Dvigėlis. 

- Dažniausiai. 

Dvigėlis atsisėdo ant savo gulto ir pabandė pagalvo- 
ti. Tai buvo nelengva, nes visą jo galvą užėmė drakonai. 

Drakonai! | 

Nuo dvejų metų amžiaus jį žavėjo ugninių Žvėrių 
paveiksliukai “Oktarino Fėjos Knygoje". Sesuo paaiškino 
jam, jog drakonai iš tikrųjų neegzistuoja, ir Dvigėlis prisi- 
minė kartų nusivylimą. Jei pasaulis neturėjo šitų nuostabių 
padarų, nusprendė jis, tuomet jis nebuvo vertas ir pusės 
pasaulio. O vėliau jis tapo mokiniu pas Vyresnįjį Sąskai- 
tininką Devynianendrį, kurio pilkas protas atitiko viską, kas 
nebuvo drakonai, ir svajonėms neliko laiko. 

Bet su šitais drakonais buvo kažkas ne taip. Palyginti 
su gyvenančiais Dvigėlio mintyse jie buvo per maži ir per 
ploni. Drakonai turėjo būti dideli ir žali, naguoti ir egzotiški 
ir kvėpuojantys ugnimi - dideli ir žali su ilgais aštriais... 

Akies krašteliu jis pamatė, kaip pačiame tolimiau- 
siame ir tamsiausiame požemio kampe kažkas sujudėjo. Pa- 
sukus galvą tai išnyko, nors Dvigėliui pasirodė, jog jis 
girdėjo tyliausią iš garsų, panašų į nagus, braižančius akme- 
nis. 

* „Hrunai? - pasakė jis. 

Nuo kito gulto atsklido knarkimas. 

Dvigėlis nupėdino į kampą, nedrąsiai spusčiodamas 
akmenis, jei ten netyčia būtų slaptas praėjimas. Tuo metu 
durys atsidarė ir trenkėsi į sieną. Pro jas įbėgo pusė tuzino 
sargybinių, išsisklaidė ir priklaupė ant vieno kelio. Jų-gin- 

klai buvo nutaikyti vien į Hruną. Vėliau apie tai galvodamas 
Dvigėlis jautėsi gana įžeistas.. 

Hrunas suknarkė. 

Į kambarį įžengė moteris. Nedaug moterų gali žengti 
įtikinamai, bet jai tai pavyko. Ji pažvelgė į Dvigėlį taip, kaip 
žmonės žiūri į baldus, ir įsistebeilijo į vyrą ant lovos. 

Ji dėvėjo tokius pat odinius šarvus kaip Ohakono 
raiteliai, bet šarvai buvo daug trumpesni. Jie ir puiki kašto- 
ninių plaukų banga, krentanti iki juostos, buvo vienintelės 
jos nuolaidos tam, ką Disko Pasaulyje laikė padorumu. Ji 
dar buvo pasipuošusi mąslia išraiška. 

Labai atsargiai, tarsi laikydama retos vertės daiktą, 
moteris iš už diržo, išsitraukė ploną juodą durklą ir dūrė 
žemyn. Hrunas suburbuliavo, apsivertė ir miegojo toliau. 

Durklui nespėjus nukeliauti pusės kelio Hruno 
dešinė ranka sujudėjo taip staigiai, jog ji, atrodė, persikėlė 
iš vieno erdvės taško į kitą neužimdama oro. Dusliai 
pliaukšterėjusi ji sugriebė moters ranką. Kita ranka karštli- 
giškai griebėsi kardo, kurio ten nebuvo. 

Hrunas pabudo. 

- Gngh? - paklausė jis, suglumusiai žiūrėdamas į 
moterį. Tada jis pastebėjo lankininkus. 

- Paleisk, - pasakė moteris ramiu, tyliu ir nusagsty- 
tu deimantais balsu. Hrunas lėtai atleido savo varžtus. 

Masažuodama riešą ir žiūrėdama į Hruną taip, kaip 
katinas žiūri į pelės urvą, moteris atsitraukė. 

- Taigi, - pagaliau tarė ji, - tu išlaikei pirmąjį ban- 
dymą. Koks tavo vardas, barbare? 

- Ką tu vadini barbaru? - suurzgė Hrunas. 

- Tą aš ir noriu sužinoti. 

Hrunas lėtai apžvelgė lankininkus ir kažką pa- 
skaičiavo. Jo pečiai atsipalaidavo. 

- Aš esu Hrunas iš Chimerijos. O tu? 

- Ljesa Drakonų Valdovė. 

- Tu esi šitos vietos valdovė? 

- Tai dar neaišku. Tu atrodai kaip samdinys, Hru- 
nai iš Chimerijos. Aš galėčiau tave panaudoti... jei išlaiky- 
si bandymus, be abejo. Jų bus trys. Pirmąjį jau išlaikei. 

- Kokie kiti... - Hrunas stabtelėjo, jo lūpos be garso 
sujudėjo ir jis pabandė: - ... du? 

- Pavojingi. 

- O atlygis? 

- Vertingas. 

- Prašau atleisti, - pasakė Dvigėlis. 

- O jei man nepavyks? - nekreipdamas į jį dėmesio 
paklausė Hrunas. Oras tarp Hruno ir Ljesos spragsėjo nuo 
sproginėjančios charizmos, kai jų žvilgsniai ieškojo atra- 
mos. 

- Jei būtum neišlaikęs pirmojo bandymo, dabar bū- 
tum negyvas. Tai gali laikyti įprasta bausme. 

- Ee, klausykit... - pradėjo Dvigėlis. Ljesa trumpai į 
žmogutį žvilgterėjo ir, atrodė, pirmą kartą jį pastebėjo. 

- Išvėskite jį, - ramiai įsakė ji ir atsisuko į Hruną. Du 
sargybiniai užsimetė lankus ant pečių, sugriebė Dvigėlį už 
alkūnių ir pakėlė. Tada jie šauniai išrisnojo pro duris. 

- Ei, - pasakė Dvigėlis, jiems skubant koridoriumi 
žemyn, - kur (jiems sustojus prie kitų durų) yra mano (jiems 
atidarius duris) Bagažas? 

Jis nukrito į krūvą to, kas kažkada galėjo būti šiau- 
dais. Durys užsitrenkė, jų aidus palydėjo užtraukiami 
skląsčiai. 

Kitoje kameroje Hrunas vos spėjo mirktelėti. 

- Gerai, - burbtelėjo jis, - koks bus antrasis bandymas? 

- Turėsi užmušti du mano brolius. 

Hrunas pasvarstė. 

- Abu iš karto ar vieną po kito? - paklausė jis. 

- Nuosekliai arba sutampančiai, - užtikrino Ljesa. 

- Ką? 

- Tiesiog užmušk juos, - aštriai paliepė ji. 

- Turbūt geri kariai, ar ne? 

- Pagarsėję. 

- Ir už visa tai?.. 

- Tu vesi mane ir tapsi.Driežbergio Valdovu. 

Ilga pauzė. Taip sudėtingai skaičiuojant Hruno 
antakiai išsilenkė. 

- Aš gaunu tave ir šitą kalną? - pagaliau pasitikrino 
jis. | 

- Taip, - ji pažiūrėjo jam tiesiai į akis ir jos lūpos 
trūktelėjo, - užmokestis to vertas, gali būti tikras. 

Hrunas nuleido žvilgsnį į žiedus ant jos rankos. Ak- 
menys buvo dideli nepaprastai reti mėlynojo pieno deiman- 
tai iš molio baseinų Mitose. Sugebėjęs atplėšti nuo jų akis 
jis pamatė persiutusią Ljesą. 

- Toks apskaičiuojantis? - sugergždė ji. - Hrunas 
Barbaras, kuris drąsiai įeitų į Pačios Mirties nasrus? 

Hrunas gūžtelėjo pečiais. 

- Žinoma, - tarė jis, - eiti į Mirties nasrus verta tik 
dėl vienos priežasties - kad pavogtum Jos auksinius dantis. 

Jis plačiai atsivėdėjo ranka, kurios gale buvo medi- 
nis gultas. Gultas trenkėsi į lankininkus ir paskui jį 
džiaugsmingai atlėkė Hrunas, vieną žmogų parblokšdamas 
ranka ir išplėšdamas ginklą iš kito. Po akimirkos viskas 
buvo baigta. 

Ljesa nepajudėjo. 

- Na? - paklausė ji. 

- Na, ką? - iš Žudynių vietos atsiliepė Hrunas. 

- Ar ruošiesi mane užmušti? 

- Ką? Ne, ne. Ne, čia tik, supranti, įprotis. Mankšta. 
Tai kur tie tavo broliai? - nusišypsojo jis. 

Dvigėlis atsisėdo ant šiaudų ir įsispoksojo į tamsą. 
Jis pagalvojo, kiek laiko čia praleido. Mažų mažiausiai va- 
landas. Turbūt dienas. O gal net ir metus, apie kuriuos pa- 
miršo. 

Ne, toks galvojimas netinka. Jis pabandė galvoti apie 
kažką kitą - žolę, medžius, gryną orą, drakonus. Drakonus... 

Tamsoje pasigirdo tyliausias iš krebždėjimų. Dvigė- 
lis ant kaktos pajuto kutenantį prakaitą. 

Kameroje su juo buvo dar kažkas. Kažkas, tyliai 
krebždantis, bet aklinoje tamsoje atrodantis milžiniškas. 
Traukvėjis pajuto judantį orą. 

Jis pakėlė ranką ir pamatė blyškų žiežirbų lietų, 
reiškiantį vietinį magišką lauką. Dvigėlis staiga stipriai pa- 
noro šviesos. 

Ugnies kamuolys prašniokštė pro jo galvą ir pataikė 
į tolimąją sieną. Akmenims plyksterėjus aukštakrosnės kait- 
ra jis pamatė drakoną, užimantį daugiau nei pusę kameros. 

Aš paklūstu, valdove, - pasakė balsas jo galvoje. 

Skilinėjančių ir šnypščiančių akmenų šviesoje 
Dvigėlis pasižiūrėjo į savo atspindį dviejose milžiniškose 
žaliose akyse. Už jų buvo drakonas, toks pat daugiaspalvis, 
raguotas, dygliuotas ir lankstus kaip jo mintyse - tikras dra- 
konas. Jo suskliausti sparnai vis tiek braižė abi kambario 
sienas. Drakonas gulėjo, apglėbęs Dvigėlį nagais. 

- Paklūsti? - pasitikrino Dvigėlis virpančiu iš siaubo 
ir džiaugsmo balsu. 0 

Žinoma, valdove. 

Švytėjimas užgeso. Dvigėlis drebančiu pirštu parodė 
ten, kur jis prisiminė buvus duris, ir paliepė: 

- Atidaryk! 

Drakonas pakėlė milžinišką galvą. Vėl išlėkė ugnies 
kamuolys, bet dabar, drakono kaklo raumenims susitrau- 
kiant, jo spalva kito iš oranžinės į geltoną, iš geltonos į baltą 
ir pagaliau į blyškiausią iš mėlynos spalvos. Tuo metu liep- 
sna tapo labai plona, ir ten, kur ji lietė sieną, ištirpęs akmuo 
šnypštė ir tekėjo žemyn. Liepsnai pasiekus duris metalas 
sprogo karštų lašelių lietumi. 

Juodi šešėliai šoko ant sienų. Vieną akimirką, su- 
skaudinusią akis, metalas burbuliavo ir tada durys dviem 

gabalais nugriuvo į koridorių. Liepsna užgeso taip staigiai, 
j0g tai trikdė beveik taip pat, kaip ir jos atsiradimas. 

Dvigėlis nedrąsiai peržengė per vėstančias duris ir 
pasižiūrėjo aukštyn ir žemyn koridoriumi. Jis buvo tuščias. 

Drakonas nusekė paskui. Kietas durų rėmas sukėlė 
jam šiokių tokių problemų, kurios buvo įveiktos pasukus 
pečius, išplėšusius medį lauk ir nušveitusius jį į šoną. Žvėris 
laukiamai pasižiūrėjo į Dvigėlį, jo oda raibuliavo ir trūkčio- 
j0, lyg norėdama išskleisti sparnus koridoriaus erdvėje. 

- Kaip tu čia patekai? - paklausė Dvigėlis. 

Tu iškvietei mane, šeimininke. 

- Neprisimenu, jog būčiau tai daręs. 

Mintimis. Tu iškvietei mane mintimis - kantriai pa- 
galvojo drakonas. 

- Tu nori pasakyti, jog aš tiesiog pagalvojau apie 
tave, ir tu atsiradai? 

Taip. 

- Tai buvo magija? 

Taip. 

- Bet aš visą gyvenimą galvojau apie drakonus! 

Šitoje vietoje riba tarp minties ir realybės yra šiek 
tiek neaiški. Aš žinau, jog anksčiau manęs nebuvo, tada tu 
mane sugalvojai ir aš atsiradau. Todėl, be abejo, tu gali 
man įsakinėti. 

- Nieko sau! 

Pusė tuzino sargybinių pasirinko kaip tik šį mo- 
mentą pasirodyti iš už koridoriaus kampo. Išsižioję jie su- 
stojo. Tada vienas jų prisiminė pakelti arbaletą ir iššauti. 

Drakono krūtinė pakilo. Strėlė susprogo į degančius 
gabaliukus. Sargybiniai nėrė drakonui iš akių. Po sekundės 
dalies liepsna aplaižė akmenis, kur ką tik stovėjo sargybi- 
niai. 

Susižavėjęs Dvigėlis pakėlė akis. 

- Ar tu gali ir skraidyti? - paklausė jis. 

Žinoma. 

Dvigėlis nužvelgė koridorių ir nusprendė nesekti 
paskui sargybinius. Kadangi jis žinojo, jog beviltiškai 
pasimetė, todėl bet kokia kryptis galėjo tik pagerinti padėtį. 
Jis praslinko pro drakoną ir nuskubėjo tolyn, milžiniškas 
žvėris sunkiai apsisuko ir nusekė paskui. 

Jie nusileido daugybe koridorių, kurie kaip labirin- 
tas kirtosi tarpusavyje. Vienu momentu Dvigėlis pagalvojo, 
jog toli už savęs girdi riksmus, bet šie greitai nutilo. Kartais 
iš prieblandos išnirdavo tamsi griūvančių durų arka. Iš įvai- 
rių šachtų skverbėsi šviesa ir šen bei ten atsispindėjo nuo 
didelių veidrodžių, įmūrytų koridoriaus kampuose. Kartais 
iš tolimo šviesos šulinio atskrisdavo aštresnis švytėjimas. 

Keista, leisdamasis plačiais laiptais 1r spardydamas 
sidabrinių dulkių debesėlius galvojo Dvigėlis, jog čia tune- 
liai buvo daug platesni. Ir geriau padaryti. Sienų nišose 
stovėjo statulos, o šen bei ten kabojo išblukę, bet įdomūs 
gobelenai. Jie daugiausiai vaizdavo drakonus - šimtus skren- 
dančių ar kabančių nuo laktažiedžių drakonų, drakonus su 
žmonėmis ant nugarų, medžiojančius elnius arba kartais 
kitus žmones. Dvigėlis nedrąsiai palietė vieną gobeleną. 
Karštame sausame ore audinys iš karto subyrėjo, palikdamas 
tik kabantį tinklą, kur keletas gijų buvo supintos su auksine 
viela. 

- Įdomu, kodėl jie viską paliko? - paklausė jis. 

Nežinau, atsiliepė mandagus balsas galvoje. 

Jis pasisuko ir pažiūrėjo į žvynuotą arklišką snukį 
tamsoje. 

- Koks tavo vardas, drakone? - pasiteiravo Dvigėlis. 

Aš nežinau. 

- Manau, pavadinsiu tave Devynianendriu. 

Toks tad mano vardas. 

Per visur nusėdusias dulkes jie kirto milžiniškų salių 
su tamsiomis kolonomis, iškirstų iš uolos, eiles. Visos sie- 
nos nuo grindų iki lubų buvo statulų, gargoilų, bareljefų ir 
išraižytų kolonų masė, metusi keistai judančius šešėlius, kai 
Dvigėlio prašomas drakonas ją apšviesdavo. Jie perėjo ilgas 
galerijas ir plačius amfiteatrus, pilnus gilių minkštų dulkių 
ir visiškai negyvenamus. Per amžius niekas neaplankė šitų 
mirusių urvų. 

Tada Dvigėlis pamatė taką, vedantį į kitą tamsią 
tunelio angą. Kažkas nuolatos ir visai neseniai juo naudojo- 
si. Pilkoje antklodėje matėsi gilus ir siauras pėdsakas. 

Dvigėlis nusekė juo. Pėdsakas vedė per kitas plačias 
sales ir vingiuojančiais koridoriais, pakankamai dideliais 
drakonui (ir atrodė, jog drakonai čia yra pabuvoję: viename 
kambaryje gulėjo daugybė pūvančių drakono dydžio šarvų, 
o kitame kambaryje matėsi plokštiniai ir grandininiai šarvai, 
tinkantys drambliui). Jie sustojo prie žalios bronzos durų 
poros, kiekvienos durys buvo tokios aukštos, jog dingo tam- 
soje. Prieš Dvigėlį krūtinės aukštyje buvo maža žalvarinio 
drakono formos rankena. 

Ją palietus durys nemaloniai tyliai akimirksniu at- 
sivėrė. 

Dvigėlio plaukuose iš karto suspragsėjo kibirkštys ir 
staigus karšto vėjo gūsis ne tik nenupūtė dulkių, kaip būtų 
padaręs paprastas vėjas, bet vietoj to pakėlė jas, trumpam 
nulipdė pusiau gyvas keistas figūras ir dulkės vėl nugulė. 
Dvigėlio ausis pasiekė aštrus ulbėjirhas, atsklidęs iš Padarų, 
užrakintų tolimose požemio Plokštumose, už trapių laiko ir 
erdvės grotų. Šešėliai atsirado ten, kur niekas negalėjo jų 
mesti. Oras zvimbė kaip avilys. 

Vienu žodžiu, aplink Dvigėlį vyko galinga magijos 
iškrova. 

Kambarys už durų buvo blyškiai žaliai apšviestas. 
Ant marmurinių lentynų aplink sienas keliais aukštais buvo 
sukrauti karstai. Kambario viduryje ant akmeninės pakylos 
stovėjo akmeninė kėdė su sudribusia figūra, kuri nepajudė- 
jo, bet trapiu senu balsu pakvietė: 

- Užeik, jaunuoli. 

Dvigėlis žengė pirmyn. Figūra kėdėje buvo žmogus, 
ar bent taip atrodė patamsyje, tačiau tai, kaip nerangiai ji 
buvo išsidrėbusi kėdėje, privertė Dvigėlį nudžiugti, jog jis 
nemato aiškiau. 

- Aš esu negyvas, - atsklido bičiuliškas balsas iš ten, 
kur, kaip karštai troško Dvigėlis, buvo galva, - manau, ir 
pats matai. 

- Hmm, - pasakė Dvigėlis, - taip. - Jis pradėjo trauk- 
tis. 

- Akivaizdu, ar ne? - sutiko balsas. - Tu būsi Dvigė- 
lis, ar ne? Ar tai bus vėliau? 

- Vėliau? - paklausė Dvigėlis. - Vėliau už ką? - jis 
sustojo. 

- Matai, - pasakė balsas, - tai yra vienas iš trūkumų, 
kai esi miręs - tu išsivaduoji iš laiko grandinių. Todėl aš ga- 
lių matyti viską, kas atsitiko ar dar atsitiks, tuo pačiu laiku, 
tik, be abejo, aš dabar žinau, jog praktiškiems reikalams 
Laikas neegzistuoja. 

- Man tai neatrodo trūkumas, pasakė Dvigėlis. 

- Tu taip galvoji? Įsivaizduok, jog kiekviena akimir- 
ka tuo pačiu metu yra tolimas prisiminimas ir nemalonus 
netikėtumas, ir suprasi, ką turiu omeny. Aha, dabar 
prisiminiau, ką turėjau tau pasakyti. Ar jau pasakiau? Beje, 
neblogas drakonas. Ar dar neturėjau šito sakyti? 

- Tikrai neblogas. Jis ką tik atsirado, - tarė Dvigėlis. 

- Atsirado? - nustebo balsas. - Tu jį iškvietei! 

- Taip, aš tik... 

- Tu turi Galią! 

- Aš tik pagalvojau apie jį. 

- Tai ir yra Galia! Ar aš jau sakiau, jog esu Greiča 
Pirmasis? Ar tai bus po to? Atsiprašau, bet transcendenci- 
joje neturiu daug patirties. Bet kuriuo atveju, taip - Galia. Ji 
iškviečia drakonus. 

- Tu jau man tą sakei, - priminė Dvigėlis. 

- Jau? Aš ir norėjau pasakyti, - tarė numirėlis. 

- Bet kaip tai vyksta? Aš visą gyvenimą galvojau 
apie drakonus, bet drakonas atsirado pirmą kartą. 

- Matai, iš esmės drakonai niekada neegzistavo taip, 
kaip tu ir aš (kol prieš tris mėnesius buvau nunuodytas) su- 
prantame egzistavimą. Aš šneku apie tikrą drakoną, draco- 
nis nobilis; pelkių drakonas, draconis vulgaris, yra papras- 
tas padaras ir nevertas mūsų dėmesio. Kita vertus, tikras dra- 
konas yra tokios tobulos dvasios padaras, jog šiame pasau- 
lyje jis gali materializuotis tik tada, jeigu pajunta labiau- 
siai įgudusi vaizduotė. Ir netgi aukščiau minėta vaizduotė 
turi būti vietoje, persunktoje magija, padedančia silpninti 
ribas tarp matomo ir nematomo pasaulio. Tada atsiranda 
drakonas ir materializuojasi šio pasaulio galimybių matri- 
coje. Aš tai mokėjau labai gerai, kai buvau gyvas. Aš galė- 
jau įsivaizduoti iki penkių šimtų drakonų. O dabar Ljesa, 
talentingiausia iš mano vaikų, vos sugeba įsivaizduoti pen- 
kiasdešimt gana vidutiniškų padarų. Štai tau ir progresyvus 
švietimas. Ji iš tikrųjų netiki jais. Todėl jos drakonai yra 
gana nuobodūs, tuo tarpu tavo, - pasakė Greičos balsas, - yra 
beveik toks geras, kokie būdavo maniškiai. Balzamas akims, 
nors dabar aš jau jų neturiu. 

- Tai tu sakai, jog esi miręs... - skubiai įsiterpė 
Dvigėlis. 

- Ir? 

- Ir mirusieji, jie, supranti, daug nekalba. Na, daž- 
niausiai. 

- Aš buvau ypač galingas burtininkas. Be abejo, 
mano duktė mane nunuodijo. Tai yra priimtas paveldėjimo 

metodas mūsų šeimoje, bet... - lavonas atsiduso ar atodūsis 
atsklido iš Oratos, buvusios keletą pėdų virš Žemės, - 
paaiškėjo, jog nė vienas iš mano trijų vaikų nėra pakanka- 
mai galingas, kad paveržtų valdžią Driežbergyje iš kitų dvie- 
jų. Labai nepatenkinama situacija. Tokia karalystė, kaip 
mūsų, privalo turėti vieną valdovą. Todėl aš nusprendžiau 
likti neoficialiai gyvas ir tai nepaprastai juos visus erzina. 
Aš nesuteiksiu savo vaikams malonumo mane palaidoti, kol 
liks tik vienas iš jų, kuris-atliks šitą ceremoniją, - pasigirdo 
koktus šniokštimas. Dvigėlis nusprendė, jog jis turėjo reikšti 
kikenimą. 

- Tai mus pagrobė vienas iš jų? - pasiteiravo Dvigėlis. 

- Ljesa, - atsakė mirusio burtininko balsas, - mano 
dukra. Jos galia yra stipriausia. Mano sūnų drakonai 
neišnykdami gali nuskristi ne daugiau kaip kelias mylias. 

- Išnykdami? Aš pastebėjau, jog mes matome kiau- 
rai drakoną, kuris mus čia atnešė, - pasakė Dvigėlis, - pagal- 
vojau, truputį keista. 

- Žinoma, - sutiko Greiča, - Galia veikia tik netoli 
Driežbergio. Tai yra atvirkštinio kvadrato dėsnis. Bent jau 
aš taip manau. Drakonams skrendant tolyn jie ima nykti. 
Kitaip mano mažoji Ljesa dabar jau valdytų visą pasaulį. 
Bet matau, jog negaliu tavęs gaišinti. Tu norėsi išgelbėti 
savo draugą. i 

Dvigėlis išsižiojo. 

- Hruną? - paklausė jis. 

- Ne. Liesą burtininką. Mano sūnus Lio!rtas bando 
„sukapoti j jį į gabaliukus. Likau sužavėtas tuo, kaip tu jį išgel- 
"bėjai. Išgelbėsi, noriu pasakyti. 

Dvigėlis išsitiesė visu ūgiu - lengva užduotis. 

- Kur jis? - pasidomėjo Dvigėlis, eidamas prie durų 
su, tuo kas, kaip jis tikėjosi, buvo herojiškas Žingsnis. 

- Sek taką dulkėse, - tarė balsas, - Ljesa kartais mane 
aplanko. Mano mažytė mergaitė vis dar ateina aplankyti 

seno tėvelio. Jai vienintelei užteko jėgos mane užmušti. 
Obuolys nuo obels. Beje, sėkmės tau. Atrodo, tai jau sa- 
kiau. Tai yra pasakysiu dabar. 

Dundantis balsas dingo laiko labirintuose Dvigėliui 
bėgant mirusiais tuneliais su drakonu, lengvai šuoliuojančiu 
iš paskos. Bet greitai Dvigėliui teko atsiremti į koloną, 
praradus kvapą. Atrodė, praėjo amžiai nuo tada, kai jis 
paskutinį sykį valgė. 

Kodėl tu neskrendi? - galvos viduje paklausė 
Devynianendris. Drakonas išskleidė sparnus ir suplasnojęs 
akimirksniu pakilo virš žemės. 

Dvigėlis akimirką spoksojo į jį, po to pribėgo ir sku- 
biai užsiropštė ant žvėries kaklo. Greitai jie jau buvo ore, 
drakonas lengvai slydo pora pėdų virš grindų ir už savęs pa- 
liko besisukančius dulkių kamuolius. 

Dvigėlis laikėsi kiek galėdamas įsikabinęs, kai 
Devynianendris prašvilpė pro eilę urvų ir pakilo spiraliniais 
laiptais, lengvai galėjusiais sutalpinti besitraukiančią armiją. 
Užskridę laiptais jie atsidūrė labiau apgyvendintose vieto- 
se, kur kiekviename koridoriaus kampe stovėjo skaisčiai 
nupoliruoti veidrodžiai, atspindintys blyškią šviesą. 

Aš užuodžiu kitus drakonus. 

Sparnai ėmė judėti greičiau 1r Dvigėlį atmetė atgal, 
kai drakonas pakeitė kryptį ir kaip pakvaišusi kregždė 
nulėkė šoniniu koridoriumi. Kitas aštrus posūkis pro tune- 
lio angą išsviedė juos į platų urvą. Žemai apačioje matėsi 
uolos, o viršuje - platūs šviesos spinduliai, krentantys iš 
didelių skylių netoli stogo. Ir daug sumaišties... 

Devynianendriui kabant ir plakant orą sparnais 
Dvigėlis prisimerkęs žiūrėjo į kabančių žvėrių figūras ir 
mažyčius taškiukus, vaikštančius žemyn galva. 

Čia yra laktų salė, - patenkintu tonu pranešė drakonas. 

Dvigėliui Žiūrint viena iš figūrų viršuje atsikabino 
nuo stogo ir pradėjo didėti... 

Traukvėjis stebėjo, kaip tolo išblyškęs Lio!rto vei- 
das. Juokinga, klyktelėjo maža proto dalelė, kodėl aš kylu? 

Tada jis apsivertė ore ir realybė sugrįžo. Jis krito ant 
tolimų, mėšlu aptaškytų uolų. 

Smegenys be perstojo galvojo. Kaip visada kritiniu 
momentu, kero žodžiai išplaukė iš jo sąmonės gelmių. Ko- 
dėl nepasakius mūsų, atrodė, ragina jie. Ką tu prarandi? 

Traukvėjis mostelėjo ranka per oro srovę. 

- Ašonai, - šūktelėjo jis. Žodis susiformavo prieš jį 
šalta mėlyna liepsna, besiplaikstančia vėjyje. 

Apgirtęs nuo siaubo ir magijos burtininkas mostelė- 
j0 kita ranka. 

- Ebiris, - ištarė jis. Garsas sustingo mirgančiu 
oranžiniu žodžiu, pakibusiu šalia savo draugo. 

- Uršoring. Kvanti. Pytan. N'Gurad. Feringomalė, - 
žodžiams aplink jį pražydus vaivorykštės spalvomis, 
Traukvėjis atmetė rankas ir pasiruošė pasakyti aštuntą, 
paskutinį, žodį, kuris atsirastų blizgančiame oktarine ir 
užbaigtų kerą. Artėjančios uolos būvo pamirštos. 

-... > Jau pradėjo jis. 

Kvapas išlėkė iš Traukvėjo plaučių, keras išsibarstė 
ir užgeso. Jo liemenį apkabino pora rankų ir visas pasaulis 
pakrypo kairėn drakonui pakilus iš savo ilgo smigimo, jo 
nagai akimirką palietė viršutinę nuodingų Driežbergio 
grindų uolą. Dvigėlis triumfuodamas nusijuokė. 

- Sugavom! 

Ir drakonas gracingai pasisukęs tingiai mostelėjo 
sparnais ir per urvo angą išniro į ryto orą. 


LARA 
G 1 * 


Vidurdienį plačioje žalioje pievoje ant vešlaus sta- 

lo, buvusio neį;manomai kabančio Driežbergio viršumi, dra- 
konai ir jų raiteliai sudarė fatą. Už jų buvo vietos tarnams, 
vergams ir kitiems, užsidirbusiems pragyvenimui čia ant 
pasaulio stogo. Jie visi stebėjo figūras, susibūrusias žolės 
arenos viduryje. 

Grupę sudarė keletas vyresniųjų Drakonų Valdovų, 
tarp kurių buvo Lio!rtas ir jo brolis Liartesas. Pirmasis su 
skausminga grimasa vis dar trynėsi kojas. Šiek tiek šone 
stovėjo Ljesa su Hrunu ir keletas jos šalininkų. Tarp dvie- 
jų grupuočių stovėjo Driežbergio paveldėjimo Žinovas. 

- Kaip žinote, - neužtikrintai tarė jis, - ne visai 
amžiną atilsį Driežbergio Valdovas Greiča Pirmasis nustatė, 
jog paveldėjimo nebus tol, kol vienas iš jo vaikų nepasijus 
pakankamai stiprus... ar stipri, iškviesti ir nugalėti jo ar jos 
giminaičių mirtinoje kovoje. 

- Taip, taip, mes viską žinom. Tęsk toliau, - pasakė 
plonas irzlus balsas iš oro, šalia Žinovo. 

Žinovas nurijo seilę. Jis niekaip negalėjo apsiprasti 
su savo buvusio šeimininko nesugebėjimu normaliai numir- 
ti. Ar tas senas suopis miręs, ar ne? - galvojo jis. 

- Neaišku, - drebančiu balsu tarė Žinovas, - ar yra 
leistina mesti iššūkį artimiaus... 

- Leistina, leistina, - atrėžė bekūnis Greičos balsas, 
- tai rodo intelektą. Netempk visos dienos. 

- Aš jus iškviečiu, - pasakė Hrunas, žiūrėdamas į 
brolius, - abu iš karto. 

Lio!rtas ir Liartesas susižvalgė. 

- Tu kausies su mumis abiem? - paklausė Liartesas, 
aukštas lankstus vyras su ilgais juodais plaukais. 

-Je. | | 

- Gana nelygios jėgos, ar ne? 

- Je. Aš viršiju jus vienu prie dviejų. 

Lio!rtas susiraukė. 

- Tu pasipūtęs barbare... 

- Daugmaž užteks! - suurzgė Hrunas. - Aš... 


Žinovas ištiesė mėlynomis venomis išvagotą ranką ir 
sulaikė jį. | 

- Žudymo Aikštelėje uždrausta kautis, - pradėjo jis 
ir stabtelėjo, svarstydamas pasakytą prasmę, - na, tu Žinai, ką 
turiu omeny, - pasidavęs tarė jis ir pridūrė: - Kaip iškvies- 
tieji, lordai Lio!rtas ir Liartesas turi teisę pasirinkti ginklus. 

- Drakonai, - kartu pasakė jie. Ljesa prunkštelėjo. 

- Drakonais galima pulti, todėl jie yra ginklai, - tv1r- 
tai pareiškė Lio!rtas, - jei nesutinkate, galima dėl to kautis. 

- Je, - tarė jo brolis, linkteldamas Hrunui. 

Žinovas pajuto, kaip šmėkliškas pirštas bakstelėjo 
jam į krūtinę. 

- Nestovėk išsižiojęs, - tarė kapiniškas Greičos bal- 
sas, - paskubėk, ką? 

Purtydamas galvą Hrunas atsitraukė. 

- O ne, - pasakė jis, - vieno karto užteko. Geriau jau 
numirsiu, negu kausiuos ant vieno iš šitų daiktų. 

- Tada numirk, - kiek įmanoma švelniau pasakė 
Žinovas. 

Lio!rtas su Liartesu jau žygiavo ten, kur šių laukė 
tarnai su jų žvėrimis. Hrunas pasisuko į Ljesą. Ši gūžtelėjo 
pečiais. 

- Negi aš negausiu kardo? - paprašė jis, - bent jau 
durklo? 

- Ne, - tarė ji, - aš to nesitikėjau, - ji staiga pasidarė 
mažesnė, visa panieka dingo, - man labai gaila. 

- Tau labai gaila? 

- Taip. Man labai gaila. 

- Taip, aš pamaniau, jog tau labai gaila. 

- Nežiūrėk į mane taip! Aš tau galiu įsivaizduoti 
geriausią drakoną. 

- Ne! | 

Žinovas nusivalė nosį nosine, akimirką palaikė mažą 
šilkinį keturkampį ir paleido. 

Sparnų ūžimas privertė Hruną apsisukti. Lio!rto dra- 

konas jau buvo pakilęs ir sukosi aplink juos. Švilpiant virš 
žolės iš drakono nasrų išsiveržė liepsnos kamuolys, pa- 
likdamas juodą žolės ruožą ir lėkdamas į Hruną. 

Paskutiniu momentu jis pastūmė Ljesą į šoną ir mes- 
damasis į saugią vietą pajuto aštrų skausmą rankose. Kris- 
damas jis persivertė ir vėl pašoko ant kojų, karštligiškai 
dairydamasis kito drakono. Šis atskrido iš šono ir, kad iš- 
vengtų liepsnos, Hrunas buvo priverstas iš vietos šokti į 
šoną. Praskrendanti drakono uodega šmaukštelėjo ir pataikė 
jam į kaktą. Purtydamas galvą, kad besisukančios Žvaigž- 
dutės dingtų, Hrunas atsistojo. Pūslėta jo nugara suklykė iš 
skausmo. 

Lio!rtas atskrido antrą kartą, tačiau dabar lėčiau, 
atsižvelgdamas į netikėtą milžino vikrumą. Pakilęs į viršų, 
jis pamatė sustingusią barbaro figūrą apačioje, krūtinė kil- 
nojosi, rankos buvo nusvirusios prie šonų. Lengvas taikinys. 

Drakonui švilpiant tolyn Lio!rtas pasuko galvą, 
tikėdamasis pamatyti siaubingai didelį šlako gabalą. Ten 
nieko nebuvo. Nustebęs Lio!rtas atsisuko atgal. 

Hrunas, viena ranka laikydamasis už drakono paties 
žvynų, o kita daužydamas liepsnojančius plaukus, pasirodė 
jo matymo lauke. Lio!rto ranka šovė prie durklo, bet skaus- 
mas išaštrino ir taip puikius Hruno refleksus iki adatos 
aštrumo. Smūgis atbula ranka per Drakonų Valdovo riešą 
išmūšė durklą ir pasiuntė jį į žemę, o kita ranka smogė 
Lio!rtui per smakrą. 

Drakonas, nešdamas dviejų vyrų svorį, skrido tik 
pora jardų virš žolės. Tai buvo laimingas įvykis, nes tą 
akimirką, kai Lio!rtas prarado sąmonę, drakonas išnyko. 

Ljesa nubėgo per žolę ir padėjo Hrunui atsistoti. Šis 
sumirksėjo. 

- Kas atsitiko? Kas atsitiko? - bukai paklausė jis. 

- Tai buvo tikrai fantastiška! - sušuko ji. - Kaip tu 
persivertei ore ir visa kita! 

- Taip, bet kas atsitiko? 

- Tai gana sunku paaiškinti... 

Hrunas prisimerkęs pažiūrėjo į dangų. Liartesas, at- 
sargesnis iš dviejų brolių, sukosi aukštai virš jų. 

- Turi dešimt sekundžių paaiškinti, - tarė jis. 

- Drakonai... 

- Aha? 

- Jie yra įsivaizduoti. 

- Kaip ir šitie įsivaizduoti nudegimai ant mano ran- 
kos, taip? | 

- Taip. Ne! - ji piktai papurtė galvą. - Aš turėsiu tau 
papasakoti vėliau. 

- Puiku. Jei tik surasi labai gerą tarpininką, - atrėžė 
Hrunas. Jis pažvelgė į Liartesą, kuris pradėjo leistis plačiais 
ratais. 

- Paklausyk, gerai? Jeigu mano brolis praranda są- 
monę, jo drakonas nebegali egzistuoti. Jis praranda kelią 
per... | 

- Bėk! - sušuko Hrunas. Jis nusviedė ją šalin ir kri- 
to kniūbsčias Liarteso drakonui prašniokštus pro šalį ir pa- 
likus dar vieną rūkstantį randą velėnoje. 

Kol padaras kilo aukštyn kitam skrydžiui, Hrunas 
pašoko ant kojų ir kiek galėdamas nudūmė į miškelį arenos 
pakraštyje. Miškas buvo retas ir neką didesnis už plačią išsi- 
kerojusią gyvatvorę, tačiau joks drakonas negalėjo pro jį 
praskristi. į 

Jis ir nebandė. Liartesas nuleido savo žvėrį už poros 
jardų ir nerūpestingai nulipo ant žemės. Drakonas suskleidė 
sparnus ir įkišo galvą į žalumą, o jo šeimininkas atsirėmė į 
medį ir nevykusiai ėmė švilpauti. 

- Aš galiu tave sudeginti, - po kurio laiko pasakė 
Liartesas. 

Krūmai liko nebylūs. 

- Galbūt tu tame bugienio krūme? 

Bugienio krūmas pavirto kaitrios liepsnos kamuoliu. 

- Esu tikras, jog pastebėjau judėjimą tuose papar- 

čiuose. 

Paparčiai pavirto baltų pelenų skeletais. | 

- Tu tempi laiką, barbare. Kodėl nepasidavus dabar? 
Aš sudeginau galybę žmonių, tai visai neskauda, - pasakė 
Liartesas, žŽvairuodamas į krūmus. 

Drakonas toliau judėjo po atžalyną, naikindamas 
kiekvieną krūmą ir paparčių kuokštą. Liartesas išsitraukė 
kardą ir ėmė laukti. 

Hrunas iššoko iš medžio ir nusileido jau bėgdamas. 
Jam už nugaros drakonas sustaugė ir bandydamas apsisuk- 
ti ėmė traiškyti krūmus, bet Hrunas bėgo, bėgo, žiūrėdamas 
į Liartesą ir suspaudęs rankose šaką. 

Faktas, jog dyikojis padaras paprastai gali trumpuose 
nuotoliuose aplenkti keturkojį, yra mažai Žinomas, bet tei- 
savo kojas. Hrunas išgirdo už savęs caksinčius nagus ir 
grėsmingą dundesį. Drakonas pusiau išskleidė sparnus ir 
bandė skristi. | 

Hrunui priartėjus prie Drakonų Valdovo Liarteso 
kardas pavojingai šoko į viršų ir atsimušė į šaką. O tada į jį 
trenkėsi Hrunas ir abu vyrai išsitiesė ant Žemės. 

Drakonas sukriokė. 

Liartesas suriko, kai Hrunas su anatomišku tikslumu 
trenkė keliu, bet sugebėjo smogti ir iš naujo sulaužė barbaro 
nosį. 

Hrunas nuspyrė jį, atsistojo ant kojų ir pasižiūrėjo į 
platų arklišką drakono snukį išsipūtusiomis šnervėmis. 

Jis spyrė ir pataikė bandančiam atsistoti Liartesui į 
galvą. Žmogus sudribo. 

Drakonas išnyko. Ugnies kamuolys, šniokštęs link 
Hruno, vis silpo ir pagaliau pasiekė jį, virtęs vien šilto oro 
gūsiu. Tyloje girdėjosi tik degančių krūmų traškėjimas. 

Hrunas persimetė sąmonę praradusį Drakonų Val- 
dovą per petį ir ristele grįžo į areną. Pusiaukelėje jis rado 
ant žemės išsitiesusį Lio!rtą. Hrunas pasilenkė ir sustenėjęs 

užsivertė jį ant laisvojo peties. 

Ljesa ir Žinovas laukė ant pakylos pievos gale. Dra- 
konų moteris jau buvo atgavusi savo šaltakraujiškumą ir ra- 
miai pasižiūrėjo į Hruną, kuris numetė du vyrus ant laiptų 
prieš ją. Žmonės aplink Ljesą kaip rūmininkai jau stovėjo 
pagarbiomis pozomis. 

- Užmušk juos, - paliepė ji. 

- Aš žudau tik tada, kai reikia, - atsakė jis, - be to, 
žudyti žmones, esančius be sąmonės, yra neteisinga. 

- Negaliu sugalvoti tinkamesnio laiko, - pastebėjo 
Žinovas. Ljesa prunkštelėjo. 

- Tada aš juos ištremsiu, - tarė ji, - už Driežbergio 
magijos ribos jie nebeturės magijos. Jie bus paprasčiausi 
plėšikai. Tave tai patenkins? 

- Taip. 

- Stebiuosi, kad esi toks gailestingas, bar... Hrunai. 

Hrunas gūžtelėjo pečiais. 

- Mano padėties žmogus negali sau leisti kažko kito, 
jis turi atsižvelgti į savo įvaizdį, - Hrunas apsidairė, - tai kur 
trečias išbandymas? 

- Įspėju tave, jog jis pavojingas. Jei nori, gali dabar 
išvykti. Tačiau jei išlaikysi bandymą, tapsi Driežbergio Val- 
dovu ir, be abejo, teisėtu mano vyru. 

Hrunas sutiko jos žvilgsnį. Jis pagalvojo apie savo 
ligšiolinį gyvenimą. Gyvenimas staiga pasirodė buvęs pilnas 
ilgų drėgnų naktų, miegant po žvaigždėmis, beviltiškų kovų 
su troliais, miesto sargybiniais, nesuskaičiuojamais bandi- 
tais, blogais šventikais ir, bent tris kartus, su tikrais pusdie- 
viais - ir kas iš to? Daug lobių, turėjo pripažinti jis, bet kur 
jie visi dingo? Nekaltų mergelių gelbėjimas turėjo tam tikrą 
laikiną atlygį, bet dažniausiai viskas baigdavosi tuo, jog jis 
įtaisydavo jas su padoriu kraičiu kokiame nors mieste, nes 
po kurio laiko net pati maloniausia dar nekalta mergelė tap- 
davo savininke ir nejausdavo simpatijos jo pastangoms gel- 
bėti jos kenčiančias seseris. Trumpai tariant, gyvenimas 

paliko tik šiokią tokią reputaciją ir randų tinklą. Tapti Valdovu 
gali būti įdomu. Hrunas išsišiepė. Su tokia baze, turėdamas tiek 
drakonų ir karių, žmogus galėjai tikrai pretenduoti. 

Be to, moteris nebuvo nesimpatiška. 

- Trečias bandymas? - paklausė ji. 

- Aš vėl būsiu be ginklų? - pasitikslino Hrunas. 

Ljesa iškėlė rankas ir nusiėmė šalmą, išleisdama rau- 
donų plaukų sruogas. Tada ji atsegė savo rūbo sagę. Po 
apačia moteris buvo nuoga. 

Hruno žvilgsniui kiaurai ją pervėrus herojaus min- 
tyse pradėjo dirbti dvi skaičiavimo mašinos. Viena įvertino 
auksą apyrankėse, tigrinius rubinus, įstatytus jos kojų Žie- 
duose, deimantą, įsegtą bamboje, ir du trapaus sidabro suku- 
čius. Kita smigo tiesiai į jo libido. Abu rezultatai didžiai jį 
tenkino. 

Pakėlusi ranką ir pasiūliusi taurę vyno ji nusišypsojo 
ir tarė: 

- Turbūt ne. 

- Jis nebandė tavęs išgelbėti, - kaip paskutinį argu- 
mentą nurodė Traukvėjis. 

Drakonui lėtai sukantis ir kreipiant pasaulį pavojin- 
gu kampu jis laikėsi desperatiškai įsikabinęs į Dvigėlio lie- 
menį. Naujos Žinios, jog Žvynuota nugara, ant kurios jis 
sėdėjo, egzistavo tik kaip trimatis sapnas, niekuo nepadėjo 
kovojant su kulkšnis sutraukusiu galvos svaigimu. Jo protas 
vis grįždavo prie galimų rezultatų, jeigu Dvigėlis prarastų 
koncentraciją. | 

- Net Hrunas nebūtų galėjęs atsilaikyti prieš tuos ar- 
baletus, - tvirtai pareiškė Dvigėlis. 

Drakonui kylant vis aukščiau virš miškų, kur jie trise 
drėgnai ir neramiai miegojo, iš už disko krašto pasirodė 
saulė. Iš karto niūriai mėlynos ir pilkos ankstyvosios aušros 

spalvos virto skaisčia bronzine upe, tekėjusia per pasaulį ir 
plyksterėjusią auksu ten, kur ji susidurdavo su ledu, vande- 
niu ar šviesos užtvanka (dėl magiško lauko, supančio diską, 
tankumo pati šviesa keliavo lėčiau už garsą. Šitą įdomų 
dalyką gerai išnaudojo Sorhos žmonės iš Didžiojo Neto, 
kurie amžiais būrė painias ir sudėtingas užtvankas bei 
slėnius, grįstus poliruotu silihonu, kurie galėjo sugauti lėtą 
saulės šviesą ir daugmaž saugoti ją. Žaižaruojantys Neto 
rezervuarai, pilni per porą savaičių surinktos saulės šviesos, 
buvo tikrai nuostabus vaizdas iš oro ir labai gaila, kad 
Dvigėlis su Traukvėju nepažvelgė į tą pusę). 

Prieš juos danguje kabojo milijardo tonų negalimas 
dalykas, vadinęsis iš magijos atsiradusiu Driežbergiu. Vis- 
kas buvo ne taip ir blogai, kol Traukvėjis nepasuko galvos 
ir nepamatė kalno šešėlio, lėtai uždengiančio debesuotą pa- 
saulį. | 

- Ką tu matai? - paklausė drakono Dvigėlis. 

Aš matau kautynes ant kalno viršaus, - pasigirdo ty- 
lus atsakymas. 

- Matai? - tarstelėjo Dvigėlis. - Kaip tik dabar Hru- 
nas tikriausiai kaunasi dėl savo gyvybės. 

Traukvėjis tylėjo. Po akimirkos Dvigėlis apsidairė. 
Burtininkas įdėmiai spoksojo į nieką ir jo lūpos be garso 
judėjo. 

- Traukvėji? 

Burtininkas tyliai sukrenkštė. 

- Atsiprašau, - tarė Dvigėlis, - ką tu pasakei? 

- ... visą kelią... tiek kristi, - sumurmėjo Traukvėjis. 
Jo akys susifokusavo, akimirką atrodė sutrikusios ir išsiplėtė 
iš siaubo. Jis padarė klaidą, pažiūrėdamas žemyn. 

- Ahargh, - pareiškė nuomonę jis ir pradėjo slysti. 
Dvigėlis jį sugriebė. 

- Kas yra? 

Traukvėjis pabandė užsimerkti, bet plačiai spoksanti 
vaizduotė neturėjo vokų. 

- Ar tu nebijai aukščio? - tesugebėjo išspausti jis. 

Dvigėlis pasižiūrėjo žemyn į mažytį peizažą, išmar- 
gintą debesų šešėliais. Mintis apie baimę kažkaip nebuvo 
atėjusi jam į galvą. | 

- Ne, - tarė jis, - o kodėl turėčiau? Tu būsi toks pat 
negyvas, nukritęs iš keturiasdešimt pėdų, kaip ir nukritęs iš 
keturių tūkstančių sieksnių. 

Traukvėjis bandė bešališkai tai apsvarstyti, tačiau 
logikos niekur nematė. Problema buvo ne pats kritimas, o 
atsitrenkimas į... 

Dvigėlis greitai jį sugriebė. 

- Laikykis, - linksmai tarė jis, - mes jau beveik ten. 

- Aš noriu grįžti į miestą, - suvaitojo Traukvėjis, - aš 
noriu grįžti ant žemės! 

- Įdomu, ar drakonai gali nuskristi iki žvaigždžių? - 
svarstė Dvigėlis, - tai jau būtų kažkas... 

- Tu esi beprotis, - sausai pasakė Traukvėjis. Turis- 
tas neatsiliepė ir atsisukęs burtininkas su siaubu pamatė, jog 
Dvigėlis su keista šypsena veide žvelgia į blykštančias 
žvaigždes. Ė 

- Net negalvok apie tai, - grėsmingai pridūrė 
Traukvėjis. 

Žmogus, kurio ieškai, kalba su drakonų moteri- 
mi, - pranešė drakonas. 

- Hmm? - vis dar žiūrėdamas į blykštančias 
žvaigždes atsiliepė Dvigėlis. 

- Ką? - skubiai paklausė Traukvėjis. 

- O, taip, Hrunas, - tarė Dvigėlis, - tikiuosi, mes sus- 
pėjome. Dabar nerk žemyn! Žemyn! 

Vėjui virtus švilpiančiu uraganu Traukvėjis atsi- 
merkė. Galbūt jo akys buvo atplėštos, nes vėjas neleido 
joms užsimerkti. ' 

Plokščia Driežbergio viršūnė pakilo pasitikti jų, 
pavojingai pakrypo 1r apsivertė į žalią blyksnį, prašvilpusį iš 
abiejų pusių. Prašvilpiantys mažyčiai miškai ir laukai susi- 
maišė viename kratinyje. Trumpas sidabriškas švystelėjimas 
galėjo būti nedidukė upė, krentanti į orą nuo plynaukštės 

briaunos. Traukvėjis pabandė išstumti prisiminimus iš savo 
galvos, bet jie ten jautėsi neblogai, terorizavo kitus gyven- 
tojus ir spardė baldus. 

- Turbūt ne, - pasakė Ljesa. 
moliūgas. Aplink areną esantys drakonai pradėjo kaukti. Jų 
raiteliai pakėlė galvas. Tada kažkas žalias blykstelėjo per 
areną ir Hrunas dingo. 

Vyno taurė akimirką pakabojo ore ir tėškėsi ant 
laiptelių. Ir tik tada išsiliejo vienas lašas. 

Taip atsitiko todėl, kad švelniai griebdamas Hruną 
nagais drakonas Devynianendris akimirkai suderino jų kūnų 
ritmus. Kadangi vaizduotės plokštuma yra daug 
sudėtingesnė už erdvės ir laiko plokštumas, kurios iš tiesų 
yra vaikiškos, toks poveikis akimirksniu perkėlė stovintį 
Hruną į Hruną, judantį į šoną aštuoniasdešimt mylių per 
valandą greičiu, be jokių žalingų padarinių, išskyrus keletą 
prarastų vyno gurkšnių. Kitas poveikis privertė Ljesą surikti 
iš įniršio ir iškviesti savo drakoną. Auksiniam Žvėriui mate- 
rializavusis vis dar nuoga ji užšoko ant jo ir išplėšė arbaletą 
iš vieno sargybinio. O tada moteris pakilo, kitiems drakonų 
raiteliams bėgant prie savo Žvėrių. 

Žinovas, stebėdamas beprotišką bruzdėjimą ir ap- 
dairiai pasislėpęs už kolonos, kaip tik tą akimirką sugavo 
tarpplokštuminius aidus, skleidžiamus pradedančiojo psi- 
chiatro iš gretimos visatos sugalvotos teorijos. Tą akimirką 
abi plokštumos nutekėjo viena į kitą ir psichiatras sekundei 
išvydo merginą ant drakono. Žinovas nusišypsojo. 

- Nori lažintis, jog ji jo nepagaus? - prie pat jo au- 
sies pasakė vikšrų ir kapų Greičos balsas. 

Žinovas užsimerkė ir sunkiai nurijo seilę. 

- Manau, jog mano Valdovas jau ilsisi Siaubo 
Žemėje, - sugebėjo išspausti jis. 

- Aš esu burtininkas, - tarė Greiča, - burtininką turi 
pasiimti pati Giltinė. O Jos, berods, kaimynystėje nesimato... 

- EISIME? - paklausė Giltinė. 

Ji sėdėjo ant balto arklio, gyvo arklio su raudonomis 
akimis ir ugninėmis šnervėmis. Ji ištiesė kaulėtą ranką, 
ištraukė Greičos sielą iš oro, susuko taip, kad iš jos liko vien 
skausmingos šviesos taškas, ir prarijo ją. 

Tada Ji pentinais paragino arklį ir tas šovė į orą, iš 
po kanopų skeldamas žiežirbas. 

- Lorde Greiča! - sušnibždėjo senasis Žinovas, vi- 
satai aplink jį blykstelėjus. 

- Kietas triukas, - atsklido burtininko balsas, virtęs 
garso taškeliu, išnykstąnčiu begalinėje juodoje plokštumoje. 

- Mano valdove... kaip atrodo mirtis? - drebančiu 
balsu šūktelėjo senis. 

- Kai ją ištyrinėsiu, duosiu tau žinią, - atsklido silp- 
nas vėjo virpėjimas. 

- Taip, - sumurmėjo Žinovas. Staiga jam šovė min- 
tis. - Prašyčiau dienos metu, - pridūrė jis. 

- Jūs klounai! - suriko Hrunas iš savo gūžtos 
Devynianendrio naguose. 

- Ką jis pasakė? - sukriokė Traukvėjis, drakonui ky- 
lant aukštyn ir plėšant orą. 

- Negirdėjau! - subliovė Dvigėlis, jo balsą nunešė 
vėjas. Drakonui truputį pakrypus jis pasižiūrėjo Žemyn į 
mažytę besisukančią viršūnę, buvusią galingu Driežbergiu, 
ir išvydo būrį persekiojančių padarų. Devynianendrio spar- 
nai dundėjo ir paniekinamai stūmė orą šalin. Retesnį orą. 
Dvigėliui trečią kartą užgulė ausis. 

Jis pastebėjo auksinį drakoną būrio priekyje. Ant jo 
irgi kažkas sėdėjo. 

- Ei, ar tau viskas gerai? - skubiai paklausė Trauk- 

vėjis. Jam prireikė keleto keistai distiliuoto oro gurkšnių 
tam, kad galėtų išstumti žodžius. 

- Aš galėjau būti valdovas, o jums, klounai, reikėjo 
ateiti ir... - Hrunas žioptelėjo šaltam retam orui ištraukus jė- 
gas net iš jo galingos krūtinės. 

- Ks drosi s oru? - sumurmėjo Traukvėjis. Jo akyse 
pasirodė mėlyni žiburėliai. 

- Unk, - pasakė Dvigėlis ir prarado sąmonę. 

Drakonas išnyko. 

Dar porą sekundžių trys vyrai kilo aukštyn. Dvigėlis 
su burtininku atrodė keistai, nes jie sėdėjo viens už kito, 
plačiai apžergę tai, ko nebuvo. Tuomet disko gravitacija 
atsigavo iš nuostabos ir pareiškė savo teises. 

Tą akimirką Ljesos drakonas šmėstelėjo pro šalį ir 
Hrunas sunkiai nukrito ant jo kaklo. Ljesa pasilenkė ir 
pabučiavo jį. 

Traukvėjis pražiopsojo šią detalę, nes jis krito 
žemyn, rankomis vis dar apglėbęs Dvigėlio liemenį. Diskas 
buvo mažas apvalus žemėlapis, prismeigtas prie dangaus. 
Atrodė, jog jis nejuda, bet Traukvėjis žinojo, jog juda. Vi- 
sas pasaulis kaip milžiniškas tortas artėjo prie jo. 

- Pabusk! - suriko jis, perrėkdamas vėjo staugimą. - 
Drakonai! Galvok apie drakonus! 

Jie perskrodė persekiojančių žvėrių būrį, kurie nuto- 
lo į viršų. Drakonai sųstūgo ir ėmė suktis po dangų. 

Dvigėlis neatsakė. Apie jį plakėsi Traukvėjo rūbas, 
tačiau sąmonės jis neatgavo. 

Drakonai, apimtas panikos pagalvojo Traukvėjis. Jis 
pabandė sukaupti mintis, pabandė įsivaizduoti tikrai realų 
drakoną. Jei Dvigėlis gali tai padaryti, galvojo burtininkas, 
tada galiu ir aš. Bet nieko neatsitiko. 

Diskas padidėjo, ratas su besisukančiais debesimis 
lėtai kilo iš apačios. 

Traukvėjis pabandė dar sykį, užversdamas akis ir 
įtempdamas kiekvieną kūno nervą. Drakonas. Burtininko 

vaizduotė, aplankstytas ir perkrautas organas, siekė dra- 
kono... bet kokio drakono. 

- NIEKO NEIŠEIS, - nusijuokė balsas, panašus į 
duslų laidotuvių varpo garsą. - TU JAIS NETIKI. 

Traukvėjis pasižiūrėjo į baisų raitą vaiduoklį, be- 
sišypsantį jam, ir jo protas iš siaubo nutrūko. 

Skaistus blyksnis 

Visiška tamsa 

Po Traukvėjo kojomis atsidūrė minkštos grindys, o 
aplink jį - rausva šviesa ir staigūs sukrėstų žmonių riksmai. 

Jis sutrikęs apsidairė. Burtininkas stovėjo kažkokia- 
me tunelyje, pilname kėdžių, su pririštais keistai apsirengu- 
siais žmonėmis. Jie visi ant jo šaukė. | 

- Pabusk! - sušnypštė jis. - Pabusk! 

Tempdamas vis dar neatsigaunantį turistą jis traukėsi 
nuo minios tol, kol laisva ranka užčiuopė keistos formos 
durų rankeną. Jis pasuko ją, nėrė pro duris ir tvirtai jas už- 
trenkė. 

Traukvėjis apsižvalgė po kambarį, kuriame atsidūrė, 
ir sutiko persigandusį jaunos moters žvilgsnį, kuri išmetė 
laikytą padėklą ir suklykė. 

Tai skambėjo kaip klyksmas, pritraukiantis raume- 
ningą pagalbą. Traukvėjis, užlietas baimės išskirto adrenali- 
no, pasisuko ir movė pro ją. Ten buvo dar kėdžių, kuriose 
sėdėję Žmonės pasilenkė, kai jis skubiai tempė Dvigėlį cen- 
triniu praėjimu. Už kėdžių eilių buvo maži langeliai. Už 
langelių vilnonių debesų fone buvo drakono sparnas. Sida- 
brinis sparnas. 

Mane prarijo drakonas, pagalvojo jis. Nesąmonė, at- 
sakė jis, tu negali matyti iš drakono vidaus. Tada burtinin- 
ko petys atsitrenkė į duris tolimajame tunelio gale ir pro jas 
jis pateko į kūgio formos kambarį, dar keistesnį už tunelį. 

Kambarys buvo pilnas mažyčių žybčiojančių šviesų. 
Tarp šviesų kėdėse sėdėjo keturi vyrai, kurie dabar išsižioję 

spoksojo į jį. Traukvėjui atsisukus jų akys nukrypo į šoną. 

Traukvėjis lėtai pasisuko. Šalia stovėjo penktas 
vyras - jaunas, barzdotas ir tokio tamsaus gymio kaip 
Didžiojo Nefo klajokliai. 

- Kur aš esu? - paklausė burtininkas. - Drakono 
pilve? 

Jaunuolis susigūžė ir kyštelėjo mažą juodą dėžutę 
burtininkui prie veido. Vyrai kėdėse pasilenkė. 

- Kas čia? - pasiteiravo Traukvėjis. - Paveikslų 
dėžutė? 

Jis ištiesė ranką ir paėmė ją. Judesys nustebino tam- 
siagymį vyrą, kuris sušuko ir pabandė išplėšti ją atgal. Pasi- 
girdo dar vienas riksmas, šį sykį iš vieno vyro kėdėje. Tik 
dabar jis ne sėdėjo, o stovėjo, kažkuo mažu ir metaliniu ro- 
dydamas į jaunąjį vyrą. 

Tai turėjo neįtikėtiną poveikį. Iškėlęs rankas vyras 
atsitraukė. | 

- Prašau atiduoti bombą, sere, - tarė vyras su me- 
taliniu daiktu, - prašyčiau atsargiai. 

- Šitą? - paklausė Traukvėjis. - Turėkitės! Man jo 
nereikia! 

"Tikriausiai tai amuletas", - pagalvojo burtininkas. 

Vyras labai atsargiai paėmė daiktą ir padėjo ant 
žemės. Sėdintieji atsipalaidavo ir vienas jų ėmė skubiai kal- 
bėti su siena. Traukvėjis -su nuostaba jį stebėjo. 

- Jūs labai drąsiai pasielgėte, - pasakė Traukvėjui 
Amuleto Laikytojas, - ar žinote tai? 

- Ką? 

- Kas nutiko jūsų draugui? 

- Draugui? 

„Traukvėjis pažvelgė žemyn į Dvigėlį, kuris vis dar 
taikiai snaudė. Tai buvo nenuostabu. Nuostabą kėlė tai, jog 
Dvigėlis dėvėjo naujus drabužius. Keistus drabužius. Jo 
kelnės baigėsi vos žemiau kelių. Viršuje jis dėvėjo kažkokį 

švarką iš ryškios dryžuotos medžiagos. Ant galvos buvo 
kvaila maža šiaudinė skrybėlė. Su plunksna. 

Keistas jausmas kojų regione privertė Traukvėjį 
nuleisti akis. Jo drabužiai taip pat pasikeitė. Vietoj patogaus 
rūbo, taip stebuklingai tinkančio bėgti nuo visų galimų 
gyvenimo atsitikimų, jo kojos buvo įpakuotos į medžia- 
ginius vamzdelius. Jis vilkėjo tos pačios pilkos medžiagos 
švarką... Iki šiol Traukvėjis nebuvo girdėjęs kalbos, kuria 
kalbėjo Žmogus su amuletu. Ji atrodė šiurkšti 17 kažkiek 
Centražemietiška... bet kodėl jis galėjo suprasti kiekvieną 
žodį? 

Pažiūrėkim, jie staiga atsirado šitame drakone, jie at- 
sirado šiame drake, jie staiga atsirad, jie staiga, jie, jie... jie 
taip natūraliai užmezgė pokalbį oro uoste, jog nusprendė 
lėktuve sėdėti kartu, ir jis pažadėjo Džekui Zveiblumenui 
viską aprodyti, kai tik jie grįš į Valstijas. Taip, teisingai. O 
po to Džekas susirgo, jis supanikavo, atėjo čia ir nustebino 
teroristą. Žinoma. Kas po velnių buvo “Centražemietiška"? 

Dr. Tjaukvejasonas pasitrynė kaktą. Jam reikėjo 
išgerti. 


“0 4 * 


Paradokso raibuliai plečiasi priežasties jūroje. Tur- 
būt. svarbiausias dalykas, apie kurį galėjo pagalvoti visi 
esantys už multivisatos visumos ribų, buvo tas, jog nors bur- 
tininkas su turistu iš tiesų tik neseniai atsidūrė skren- 
dančiame lėktuve, tačiau tuo pačiu metu jie skrido juo ir 
normaliai. Tai yra nors jie atsidūrė konkrečiame matavimų 
rinkinyje ką tik, tačiau jie ir gyveno jame visą laiką. Šioje 
vietoje normali kalba pasiduoda ir eina ko nors išgerti. 

Iš esmės keletas kvintiljonų atomų ką tik hateria- 
lizavosi (nors iš tikrųjų jie nesimaterializavo. Žiūrėkite 
apačioje) visatoje, kurioje jie tikrai neturėjo atsirasti. Šito 
rezultatas privalėjo būti galingas sprogimas, bet visatoms 

esant ištvermingoms, šita visata išsigelbėjo akimirksniu 
grąžindama savo erdvės-laiko kontinuumą į tašką, kur atlie- 
kami atomai galėjo būti saugiai įkurdinti, ir vėl greitai 
grįždama į tą ugnies ratą, kurį, nesant gerėsnio termino, jo 
gyventojai vadina Dabartimi. Tai, žinoma, pakeitė istoriją - 
pora karų mažiau, pora papildomų dinozaurų ir panašiai, bet 
iš esmės šitas epizodas praėjo stebėtinai tyliai. 

Tačiau už tos konkrečios visatos ribų uždelstos 
reakcijos aidai ėmė lakstyti po Dalykų Sumos paviršių 
įlenkdami ištisus matavimus ir be pėdsako paskandindami 
galaktikas. 

Visa tai buvo visiškai nežinoma Dr. Tjaukvejasonui, 
trisdešimt trejų metų viengungiui, gimusiam Švedijoje ir 
išaugusiam Niu Džersyje, tam tikrų atominių reaktorių ok- 
sidacijos skilimo fenomeno specialistui. Jis vis tiek nebūtų 
niekuo patikėjęs. 

Zveiblumenas vis dar buvo be sąmonės. Stiuardesė, 
kuri keleiviams plojant padėjo Tjaukvejasonui susirasti savo 
vietą, neramiai virš jo pasilenkė. 

- Mes pasiuntėme radijo signalą, - tarė ji Tjaukveja- 
sonui, - nusileidus mūsų lauks greitoji pagalba. Keleivių 
sąraše nurodoma, jog jūs daktaras... 

- Aš nežinau, kas jam atsitiko, - skubiai pasakė 
Tjaukvejasonas, - kitas dalykas, jei jis būtų Magnokso reak- 
torius. Ar tai koks nors šokas? 

- Aš niekada... 

Jos sakinį nutraukė galingas trenksmas iš lėktuvo 
galo. Keletas keleivių suriko. Staigus oro gūsis nunešė kiek- 
vieną paliktą žurnalą į kriokiantį sūkurį, beprotiškai besisu- 
kantį Žemyn praėjimu. 

Kažkas kilo praėjimu aukštyn. Kažkas didelio, pail- 
go, medinio ir kaustyto žalvariu. Jis turėjo šimtus kojų. Jei 
tai iš tiesų buvo vaikštanti skrynia iš istorijų apie piratus, 
pilna niedoru keliu uždirbto aukso ir papuošalų, tuomet tai, 
kas turėjo būti jos dangčiu, staiga plačiai atsidarė. 

Ten papuošalų nebuvo. Tik daugybė didelių kvadra- 
tinių platano baltumo dantų ir pulsuojantis raudonmedžio 
raudonumo liežuvis. 

Senovinis lagaminas atėjo jo praryti. 

Tjaukvejasonas įsikabino į sąmonės netekusį 
Zveiblumeną, nors tai nesuteikė didelės paguodos, 1r 
sukūkčiojo. Jis karštai panoro būti kur nors kitur... 

Staigi tamsa 

Skaistus blyksnis | 

Staigus keleto kvintiljonų atomų išnykimas iš visa- 
tos, kur jie ir taip neturėjo teisės būti, sukėlė žiaurų Sumos 
Visumos harmonijos pusiausvyros neatitikimą, kurią ji 
karštligiškai bandė atgauti tuo ištrindama keletą subrealybių. 
Milžiniški neapdirbtos magijos protrūkiai nekontroliuojami 
kunkuliavo aplink pačius multivisatos pamatus, pro visus 
novas, supernovas, žvaigždžių susidūrimus, laukinius žąsų 
skrydžius ir įsivaizduojamų žemynų skendimą. Pasauliuose, 
esančiuose visai kitame laiko gale, pasirodė tviskantys ok- 
tarino saulėlydžiai, kai įkrautos magiškos dalelės pralekia 

per atmosferą. Princui švystelėjus per dangų kometų spie- 
čiuje aplink legendinę Zereto Ledo Sistemą mirė kilminga 
kometa. 

Tačiau visa tai buvo nežinoma Traukvėjui, kuris, 
laikydamas nejudantį Dvigėlį už liemens, krito į Disko jūrą, 
buvusią už kelių šimtų pėdų apačioje. Net visų matavimų 
konvulsijos negalėjo sulaužyti geležinio Energijos Saugoji- 
mo Išsilaikymo Dėsnio, todėl trumpa Tjaukvejasono kelionė 
lėktuvu nunešė jį keletą šimtų mylių horizontaliai ir septy- 
nis tūkstančius pėdų vertikaliai. 

Žodis “lėktuvas" tvykstelėjo ir užgeso Traukvėjo 
galvoje. 

Ar ten apačioje buvo laivas? 

Šalti Apvaliosios Jūros vandenys staugdami pakilo 
jo pasitikti 1r įtraukė į savo žalią dusinantį glėbį. Po akimir- 


162 


kos pasigirdo kitas pliūkštelėjimas, kai Bagažas, vis dar su 
galingos skrydžių kompanijos TWA etikete, taip pat įkrito 
į jūrą. 

Vėliau jie panaudojo jį kaip plaustą. 


NETOLI KRAŠTO 


Jį pagaminti užtruko ilgai. Dabar jis buvo beveik 
baigtas ir vergai kapojo paskutinius molio likučius nuo jo 
dangčio. 

Kiti vergai sidabriniu smėliu kruopščiai trynė jo 
metalinius šonus, kurie jau pradėjo spindėti saulėje tuo šil- 
kiniu organišku jaunos bronzos spindesiu. Net po savaitės 
vėsinimo liejimo duobėje jis vis dar buvo šiltas. 

Krulio Archiastronomas lengvai mostelėjo ranka ir 
nešėjai nuleido jo sostą korpuso šešėlyje. 

Kaip žuvis, pagalvojo jis. Didelė žuvis skraiduolė. 
Tik kokiose jūrose? 

- Jis iš tiesų didingas, - sušnibždėjo astronomas, - 
tikro meno kūrinys. 

- Meistriškumo, - pataisė šalia stovintis kresnas 
žmogus. Archiastronomas lėtai pasisuko ir pažiūrėjo į abe- 
jingą Žmogaus veidą. Veidui nebuvo itin sunku atrodyti 
abejingam, kai vietoj akių jis turėjo du auksinius rutulius. 
Šie trikdančiai žibėjo. | 

- Iš tiesų, meistriškumo, - tarė astronomas ir nusišyp- 
sojo, - manau, jog visame Diske nėra didesnio meistro už 
tave, Auksaaki. Ar aš teisus? 

Meistras stabtelėjo, jo nuogas kūnas - nuogas, iš- 
skyrus įrankių -diržą, riešo skaitliukus ir ryškų įdegimą - 
įsitempė svarstant paskutinės pastabos prasmę. Auksinės 
akys, atrodė, žiūrėjo į kažkokį kitą pasaulį. 

- Atsakymas būtų ir taip, ir ne, - pagaliau tarė jis. Kai 
kurie mažesnieji astronomai už sosto žioptelėjo dėl tokio 
etiketo tvirtumo, tačiau Archiastronomas, berods, to ne- 

pastebėjo. 

- Tęsk, - paprašė jis. 

- Yra keletas esminių įgūdžių, kurių man trūksta. Bet 
vis tik aš esu Auksaakis Sidabrarankis Daktilosas, - tarė 
meistras, - aš padariau Metalinius Karius, saugančius 
Pičiaus Kapą, aš sukūriau Didžiojo Nefo Šviesos Užtvankas, 
aš pastačiau Septynių Dykumų Rūmus. Bet... - jis iškėlė 
ranką ir pabarbeno į vieną akį, kuri tyliai skambtelėjo, - kai 
aš padariau golanų armiją Pičiui, jis mane apipylė auksu, o 
tada, kad nesukurčiau nieko kito, galinčio varžytis su mano 
darbu jam, jis išdūrė man akis. 

- Išmintinga, bet žiauru, - užjaučiamai tarė Archias- 
tronomas. 

- Aha. Todėl aš išmokau girdėti metalų nuotaikas ir 
matyti pirštais. Aš sužinojau, kaip atskirti rūdas iš skonio ir 
kvapo. Aš padariau šitas akis, bet negaliu priversti jų matyti. 
Vėliau buvau pakviestas pastatyti Septynių Dykumų Rūmų 
ir Emiras apipylė mane sidabru bei, neypatingai mano nuos- 
tabai, nukirto dešinę ranką. 

- Rimta kliūtis tavo versle, - linktelėjo Archiastrono- 
mas. 

- Aš panaudojau Sidabrą darydamas sau šią naują 
ranką ir pritaikiau savo neprilygstamas žinias apie svertus ir 
atramos taškus. Jos man užtenka. Sukūrus pirmą didžiąją 
Šviesos Užtvanką, talpinančią 50000 dienos šviesos va- 
landų, Nefo genčių tarybos apkrovė mane geriausiais šilkais 
ir perpjovė kelių sausgysles, kad negalėčiau pabėgti. Teko 
taikytis prie nepatogumų ir panaudoti šilką bei bambuką 
kuriant skraidančią mašiną, kurios pagalba aš nušokau nuo 
aukščiausio savo kalėjimo bokštelio. 

- Ir po įvairių klajonių atsidūrei Krulyje, - pasakė 
Archiastronomas. - Negaliu negalvoti, jog kokia nors alter- 
natyvi profesija, pavyzdžiui, salotų auginimas, suteiktų 
mažesnę riziką numirti atskiromis dalimis. Kodėl tu laikaisi 

taip užsispyręs? 
. Auksaakis Daktilosas gūžtelėjo pečiais. 

- Man tai gerai sekasi, - tarė jis. 

Archiastronomas vėl pažvelgė į bronzinę žuvį, dabar 
tviskančią tarsi gongas vidudienio saulėje. 

- Toks grožis, - sumurmėjo jis, - ir unikalus. Beje, 
Daktilosai. Primink man, kokį atlygį tau pažadėjau? 

- Jūs prašėte manęs sukurti žuvį, galinčią plaukioti 
erdvės, esančios tarp pasaulių, jūrose, - padeklamavo meis- 
tras, - 0 už tai... už tai... 

- Taip? Mano atmintis jau ne tokia, kokia buvo ka- 
daise, - sumurkė Archiastronomas, glostydamas šiltą bronzą. 

- Už tai... - neturėdamas didesnės vilties tęsė Dak- 
tilosas, - jūs paleisite mane, nieko nenupjaudami. Man 
nereikia jokių lobių. 

- Taip, taip. Dabar prisimenu, - senis iškėlė ranką su 
mėlynomis venomis ir pridūrė: - Aš sumelavau. 

Kažkas vos girdimai sušnarėjo ir auksaakis žmogus 
sulingavo. Tada jis pažvelgė į strėlės antgalį, išlindusį iš 
krūtinės, ir pavargusiai linkterėjo. Ant jo lūpų pasirodė laše- 
lis kraujo. 

Visai aikštei tylint (išskyrus keleto labai lūkuriuo- 
jančių musių dūzgimą) sidabrinė ranka labai lėtai pakilo ir 
apčiupinėjo strėlės antgalį. 

Daktilosas sukrenkštė. 

- Nekaip padaryta, - pasakė jis ir nuvirto atgal. 

Archiastronomas bakstelėjo kūną kojos pirštu ir at- 
siduso. 

- Kaip pridera žymiam meistrui, bus paskelbtas 
trumpas gedėjimo laikas, - tarė jis žiūrėdamas, kaip mėsinė 
musė nusileido ant vienos auksinės akies ir sutrikusi nuskri- 
do šalin... - tiek turėtų užtekti, - nusprendė Archiastronomas 
ir pamojo porai vergų nunešti kūną šalin. 

- Ar vėžlianautai pasiruošę? - paklausė jis. 

Skrydžio Kontrolės Vyresnysis skubiai išbėgo 

priekin. 

- Iš tikrųjų, jūsų įžymybe. 

- Ar teisingos maldos giedamos? 

- Visiškai teisingai, jūsų įžymybe. 

- Kiek laiko iki durų atidarymo? 

- Lango nuleidimo, - atsargiai pataisė Skrydžio Kon- 
trolės Vyresnysis, - trys dienos, jūsų įžymybe. Didžiojo 
A'tuino uodega bus neprilygstamoje pozicijoje. 

- Vadinasi, viskas, kas lieka, - reziumavo Archias- 
tronomas, - tai surasti tinkamas aukas. 

Skrydžio Kontrolės Vyresnysis nusilenkė. 

- Jas atneš vandenynas, - tarė jis. 

Senis nusišypsojo. 

- Kaip visada. 

- Jei tu tik galėtum vairuoti... 

- Jei tu tik galėtum jį valdyti... 

Banga šliūkštelėjo per denį. Traukvėjis su Dvigėliu 
pasižiūrėjo vienas į kitą. 

- Semk vandenį, - kartu suriko jie ir griebė kibirus. 

Po kurio laiko iš vandeniu užlietos kajutės atsklido 
irzlus Dvigėlio balsas. 

- Nesuprantu, kodėl kaltas esu aš, - pasakė jis, per- 
duodamas kitą kibirą, kurį burtininkas išpylė lauk. 

- Tu turėjai budėti, - atrėžė Traukvėjis. 

- Jei prisimeni, aš išgelbėjau mus nuo vergų pirklių, 
- pasakė Dvigėlis. 

- Geriau būčiau vergu, o ne lavonu, - pastebėjo bur- 
tininkas, išsitiesdamas ir žiūrėdamas į jūrą. Kažkas jį nera- 
mino. 

Jis stipriai skyrėsi nuo to Traukvėjo, kuris prieš šešis 
mėnesius pabėgo iš degančio Ankh-Morporko. Visų pirma 
jis buvo labiau randuotas ir daugiau pakeliavęs. Burtininkas 


aplankė Centražemes, sužinojo įdomius daugelio spalvingų 
žmonių papročius - tuo pačiu gavęs dar randų - ir netgi 
keletą neužmirštamų dienų plaukiojo legendiniame Dehi- 
druotame Vandenyne, neįtikėtinai sausos dykumos, 
žinomos kaip Didysis Nefas, širdyje. Šaltesnėje ir 
drėgnesnėje jūroje jis matė plūduriuojančius ledo kalnus. Jis 
skrido ant įsivaizduoto drakono. Jis beveik pasakė patį ga- 
lingiausią disko kerą. Jis... 

Horizontas buvo tikrai mažesnis, nei turėjo būti. 

- Hmm? - tarė Traukvėjis. 

- Aš sakau, už vergiją nėra nieko blogiau, - tarė 
Dvigėlis. Jis išsižiojo, kai burtininkas nusviedė savo kibirą 
toli į jūrą ir pilka kauke pavirtusiu veidu atsisėdo ant van- 
deniu užlieto denio. 

- Klausyk, atleisk, kad užplukdžiau mus ant rifo, bet 
laivas, atrodo, nenori skęsti ir anksčiau ar vėliau mes atsi- 
trenksime į žemę, - padrąsinančiai pasakė Dvigėlis, - šita 
srovė turi kur nors tekėti. 

- Pažiūrėk į horizontą, - monotoniškai išdudeno bur- 
tininkas. 

Dvigėlis prisimerkė. 

- Atrodo normaliai, - po kurio laiko tarė jis, - reikia 
pripažinti, jis, berods, mažesnis, nei įprasta, bet... 

- Tai dėl Briaunakrioklio, - paaiškino Traukvėjis, - 
mus neša per pasaulio kraštą. 

Po to sekė ilga tyla, nutraukiama tik bangų pliuške- 
nimo sužalotam laivui lėtai besisukant srovėje. Srovė jau 
buvo pakankamai stipri. 

- Tikriausiai todėl ir atsitrenkėme į rifą, - pridūrė 
Traukvėjis, - naktį nukrypome nuo kurso. 

- Norėtum ko nors užkąsti? - paklausė Dvigėlis. Jis 
ėmė raustis maiše, pririštame prie turėklo, toliau nuo drėg- 
mės. 

- Negi tu nesupranti? - suurzgė Traukvėjis, - mus 
neša per Kraštą, po velnių! 

- Ar galime ką nors padaryti? 

- Ne! 

- Tada nematau prasmės panikuoti, - ramiai tarė 
Dvigėlis. 

- Aš Žinojau, jog nereikėjo taip toli plaukti Krašto 
kryptimi, - dangui pasiskundė Traukvėjis, - o, kad aš... 

- O, kad aš turėčiau savo paveikslų dėžutę, - pasakė 
Dvigėlis, - bet ji liko vergų pirklių laive kartu su kitu 
Bagažu tr... 

- Ten, kur mes einam, tau bagažo nereikės, - prane- 
šė Traukvėjis. Sulinkęs jis niūriai stebėjo banginį tolumoje, 
kuris neatsargiai užklydo į Briaunon tekančią srovę ir dabar 
kovojo su ja. 

- Kas atsitiks, kai laivas nukris nuo Briaunakriok- 
lio? - paklausė Dvigėlis. 

- Kas žino? 

- Na, galbūt tuomet mes tiesiog perplauksim per er- 
dvę ir nusileisim kitame pasaulyje, - ilgesingas žvilgsnis 
atsirado mažojo žŽmogučio akyse. - Man tai patiktų, - tarė jis. 

Traukvėjis prunkštelėjo. 

Danguje pakilo saulė, taip arti nuo Krašto atrody- 
dama daug didesnė. Paskendę savo mintyse jie stovėjo, 
nugaromis atsirėmę į stiebą. Kartais vienas ar kitas paimda- 
vo kibirą ir be jokios sąmoningos priežasties padrikai išpil- 
davo truputį vandens. 

Jūra aplinkui darėsi užgrūsta. 'Traukvėjis pastebėjo 
keletą medžių kamienų, plaukiančių kartu su jais, o iš kar- 
to po vandeniu knibždėjo įvairiausios žuvys. Žinoma - srovė 
nešė galybę įvairiausio maisto, atplukdyto iš žemynų neto- 
li Centro. Traukvėjis pagalvojo, koks turėtų būti gyvenimas 
turint visą laiką plaukti ir liekant toje pačioje vietoje. Labai 
panašus į mano, nusprendė jis. Jis pastebėjo mažą žalią 
varlę, desperatiškai besitaškančią nepermaldaujamoje 
srovėje. Dvigėlio nuostabai, burtininkas surado irklą ir at- 
sargiai ištiesė jį mažam ropliui, kuris dėkingai ant jo 
užsiropštė. Po akimirkos toje vietoje iš vandens išniro pora 

nasrų ir bejėgiškai kaukštelėjo. 

Varlė pasižiūrėjo į Traukvėjį iš jo rankų lopšio ir 
susimąsčiusi įkando jam į nykšų. Dvigėlis sukikeno. 
Traukvėjis įsidėjo varlę į kišenę ir apsimetė neišgirdęs. 

- Labai humaniška, bet kodėl? - paklausė Dvigėlis. - 
Po valandos viskas bus vienoda. 

- Todėl, - neaiškiai sumurmėjo Traukvėjis ir truputį 
pasėmė vandens. Purslai šoko aukštai į orą ir srovė dabar 
buvo tokia stipri, jog aplink juos formavosi ir lūžo bangos. 
O viskas atrodė nenatūraliai šilta. Jūrą dengė karštas auksi- 
nis rūbas. 

Staugimas pasidarė garsesnis. Didesnis, nei Trauk- 
vėjui kada nors teko matyti, kalmaras iššoko iš vandens už 
poros šimtų jardų ir prieš nukrisdamas pašėlusiai purtė 
čiuptuvus. Rūke suriaumojo kažkas didelio ir, laimė, ne- 
atpažįstamo. Visas žuvų skraiduolių eskadronas šovė į dan- 
gų su vaivorykštinių lašelių debesiu ir sugebėjo laimėti 
keletą jardų, kol vėl nukrito ir buvo įtrauktos į verpetą. 

Jie lėkė iš pasaulio. Traukvėjis numetė kibirą ir grie- 
bėsi stiebo, kai prie jų artėjo kaukianti finalinė visko pa- 
baiga. 

- Aš privalau pamatyti šitą... - pasakė Dvigėlis, pu- 
siau griūdamas, pusiau nerdamas link laivo priekio. 

Kažkas kieto ir tvirto trenkėsi į laivo korpusą, kuris 
apsisuko devyniasdešimčia laipsnių ir šonu susidūrė su 
nematoma kliūtimi. Tada jis staiga sustojo ir ant denio 
tėškėsi šaltų jūros putų banga. Keletą sekundžių Traukvėjis 
buvo pora pėdų po verdančiu žaliu vandeniu. Jis pradėjo 
rėkti ir tuomet povandeninis pasaulis tapo gilios ding- 
stančios sąmonės purpurinės spalvos, nes kaip tik tuo metu 
Traukvėjis pradėjo skęsti. 

Jis atsigavo pilna burna degančio skysčio ir nurijus 
deginantis skausmas gerklėje visiškai grąžino sąmonę. 
Nugarą spaudė laivo lentos, o Dvigėlis Žiūrėjo į jį su 

gilaus rūpesčio išraiška. Traukvėjis sudejavo ir atsisėdo. 
Pasirodė, jog tai buvo klaida. Pasaulio kraštas buvo 
tik už kelių pėdų. 
Už jo, truputį žemiau begalinio Briaunakrioklio 
krašto, driekėsi kažkas nepaprastai magiško. 

O už septyniasdešimties mylių ir toli nuo briaunos 
srovės raudonburis dhaujas, būdingas laisvai samdomiems 
vergų pirkliams, be tikslo dreifavo per velvetinę prieblandą. 
Komanda - arba kas iš jos buvo likę - stovėjo susigrūdusi 
priekiniame denyje ir apspitusi vyrus, karštligiškai gami- 
nančius plaustą. 

Kapitonas, kresnas vyras su Didžiojo Nefo gentims 
būdingu turbanu, buvo daug keliavęs ir matęs daugybę 
keistų žmonių bei daiktų, kuriuos jis atitinkamai pavertė 
vergais arba pavogė. Jis pradėjo savo karjerą jūreiviu Dehi- 
druotame Vandenyne, sausiausios disko dykumos širdyje 
(vanduo diske turi neįprastą ketvirtą būseną, kurią sukelia 
kaitra, susimaišiusi su keistais džiovinančiais oktarino švie- 
sos efektais. Vanduo išgaruoja, palikdamas sidabriškas nuo- 
sėdas, panašias į lakųjį smėlį, per kurias gali lengvai slysti 
gerai pagamintas laivo korpusas. Dehidruotas Vandenynas 
yra keista vieta, tačiau ne tokia keista kaip jo žuvys). Iki šiol 
kapitonas nebuvo rimtai išsigandęs. Dabar jis buvo apimtas 
siaubo. 

- Aš nieko negirdžiu, - sumurmėjo jis savo pirmajam 

Padėičias prisimerkęs pasižiūrėjo į prieblandą. 

- Gal iškrito už borto? - viltingai pasakė jis. Ir kaip 
atsakymas atsklido žiaurūs smūgiai irklų denyje po jų kojo- 
mis ir skylančio medžio garsas. Jūreiviai baimingai susibūrė 
kartu, mosuodami kirviais ir deglais. 


171 


Jie tikriausiai neišdristų jų panaudoti, net jei Pabaisa 
pultų juos. Prieš išsiaiškinant jos siaubingą natūrą keletas 
vyrų atakavo kirviais, o tuomet ji liovėsi kažko ieškojusi 
laive ir arba išginė juos už borto, arba... 

Suėdė? Kapitonas nebuvo tikras. Tas daiktas atrodė 
kaip įprasta medinė jūrinė skrynia. Gal kiek didesnė, bet tai 
nekėlė įtarimų. Kartais atrodė, jog joje yra laikomos senos 
kojinės 1r bagažo daiktai, o kartais... - jis sudrebėjo - atro- 
dė... atrodė, jog... Jis pasistengė negalvoti apie tai. Tiesiog 
nuskendę žmonės tikriausiai buvo laimingesni už tuos, ku- 
riuos ji sugavo. Kapitonas pasistengė negalvoti apie tai. Ten 
buvo dantys, dantys, panašūs į baltus medinius antkapius, ir 
raudonmedžio raudonumo liežuvis... 

Jis pasistengė negalvoti apie tai. Nesisekė. 

Bet kapitonas karčiai mąstė apie ką kitą. Tai buvo 
paskutinis kartas, kai jis paslaptingomis aplinkybėmis išgel- 
bėjo nedėkingus skęstančius žmones. Vergija geriau už ryk- 
lius, ar ne? Jie pabėgo, o jūreiviams pabandžius ištyrinėti 
didelę skrynią - iš viso, kaip jie atsirado viduryje ramaus 
vandenyno, sėdėdami ant didelės skrynios? - ji įka... Jis vėl 
pasistengė apie tai negalvoti, bet sugavo save svarstant, ką darys 
prakeiktas daiktas supratęs, jog jo savininko laive nebėra... 

- Plaustas paruoštas, vade, - pasakė pirmasis padėjėjas. 

- Leiskit į vandenį! - sušuko kapitonas, - visi žemyn! 
Padekit laivą! 

Pagaliau kitą laivą gauti nebus taip sunku, filosofiš- 
kai galvojo jis, tuo tarpu prieš gaudamas kitą gyvenimą 
žmogus galėjai ilgai laukti tame mulų reklamuojamaime 
Rojuje. Tegu magiška dėžė ėda krabus. 

Kai kurie piratai tapdavo nemirtingi dėl savo įžy- 
maus žiaurumo ar dėl įžūlių darbų. Kai kurie pasiekdavo 
nemirtingumą, sukaupę galybę turto. Bet kapitonas jau se- 
niai buvo nusprendęs, jog iš esmės norėtų pasiekti nemirtin- 
gumą nemirdamas. 

- Kas, po velnių, čia yra? - pareikalavo atsakymo 
Traukvėjis. 

- Tai nuostabu, - laimingas atsiliepė Dvigėlis. 

- Nuspręsiu, kai žinosiu, kas tai yra, - pasakė bur- 
tininkas. 

- Tai Briaunarykštė, - tarė balsas iš karto už jo kairės 
ausies, - ir tau labai pasisekė ją pamatyti. Bent jau iš viršaus. 

Balsą lydėjo šaltas Žuvim atsiduodantis kvapas. 
Traukvėjis sustingo. 

- Dvigėli? - pasakė jis. 

- Taip? 

- Ką aš pamatysiu, jei apsisuksiu? 

- Jo vardas Tetisas. Jis sako, jog yra jūros trolis. Čia 
j0 valtis. Jis mus išgelbėjo, - paaiškino Dvigėlis, - ar dabar 
apsisuksi? 

- Dar ne, dėkoju. Tai kodėl mes nekrentame per 
Kraštą? - su stikline ramybe paklausė Traukvėjis. 

- Nes jūsų laivas atsitrenkė į Apskritvorį, - tarė bal- 
sas už jo (tonu, privertusiu Traukvėjį įsivaizduoti povan- 
denines prarajas ir koraliniuose rifuose tūnančius Padarus). 

- Apskritvorį? - pakartojo jis. 

- Taip. Jis tęsiasi palei pasaulio kraštą, - tarė nemato- 
mas trolis. Traukvėjui pasirodė, jog per krioklio ūžimą jis 
girdi irklų teškenimą. Jis tikėjosi, jog tai buvo irklai. 

- Aha. -Tu turi omeny Apskritimą, - pasakė 
Traukvėjis, - apskritimas riboja įvairius dalykus. 

- Kaip ir Apskritvoris, - tarė trolis. 

- Jis turi omeny šitą, - tarė Dvigėlis, rodydamas 
žemyn. Traukvėjo akys nusekė paskui pirštą, jau bijodamos 
to, ką gali pamatyti... 

Centro kryptimi nuo valties pora pėdų virš balto 
vandens paviršiaus kabojo virvė. Valtis buvo pritvirtinta 

prie jos sudėtinga skridinių ir mažų medinių ratukų sistema. 
Ratukai judėjo virve stumdami laivą palei patį Briauna- 
krioklio kraštą. Tai paaiškino vieną paslaptį, bet kas laikė 
virvę? 

Traukvėjis prisimerkęs pažvelgė tolyn ir už poros 
jardų pamatė tvirtą medinį stulpą, kyšantį iš vandens. Jam 
bežiūrint valtis priartėjo prie jo ir aplenkė, mažiems ratu- 
kams tiksliai klaksint aplink tam tyčia padaryta įpjova. 

Traukvėjis taip pat pastebėjo mažesnes virves, kas 
jardą nuleistas nuo pagrindinės virvės. 

Jis atsisuko į Dvigėlį. 

- Aš matau, kas tai yra, - tarė jis, - bet kas tai yra? 

Dvigėlis gūžtelėjo pečiais. Už Traukvėjo jūros tro- 
lis tarė: 

- Ten aukščiau yra mano namas. Pakalbėsime, kai at- 
plauksime. O dabar man reikia irkluoti. 

Traukvėjis pastebėjo, jog norėdamas žiūrėti į priekį 
jis būtų turėjęs apsisukti ir išsiaiškinti, kaip atrodo jūros tro- 
lis, o jis nebuvo tikras, ar jau nori tai padaryti. Vietoj to jis 
žiūrėjo į Briaunarykštę. | 

Ši kabojo rūkuose netoli pasaulio krašto, pasirody- 
dama tik rytais ir vakarais, kai mažos besisukančios Disko 
Saulės šviesa praeidavo pro masyvų Pasaulio Vėžlio, 
Didžiojo A'tuino, kūną ir reikiamu kampu atsimušdavo į 
magiškąjį Disko lauką. 

Sublizgo dviguba vaivorykštė. Šalia Briaunakrioklio 
krašto septynios mažosios spalvos žvilgėjo ir šoko mirš- 
tančių jūrų pursluose. 

Bet jos buvo blyškios palyginti su platesne juosta, 
sklandančia už jų ir nesiteikiančia dalyvauti tame pačiame 
spektre. k 

Tai buvo Spalva-Karalius ir kitos spalvos galėjo 
vadintis tik daliniais ir silpnais jos atspindžiais. Oktarinas, 
magijos spalva. Gyvas, švytintis ir virpantis vaizduotės pig- 
mentas atsirasdamas duodavo ženklą, jog paprasta materija 

tebuvo magiško proto galių tarnas. Tai buvo pati magija. 
Bet Traukvėjis visada galvojo, jog ji atrodo kažkaip 
žalsvai purpurinė. 

Po kurio laiko mažas taškelis ant pasaulio briaunos 
virto uola, taip pavojingai pasvirusia, jog aplink ją prieš 
pradėdami savo ilgą kritimą šniokštė krioklio vandenys. Ant 
jos buvo iš rastų daiktų pastatyta trobelė ir Traukvėjis paste- 
bėjo, jog viršutinė Apskritvorio virvė keleto geležinių mie- 
tų pagalba kilo aukštyn į uolėtą salą ir per mažą apvalų langą 
kirto trobelę. Vėliau jis sužinojo, jog trolis gaudavo žinią 
apie Apskritvorio ruože atplaukusias gėrybes iš mažų 
bronzinių varpelių, atsargiai išdėstytų ant virvės. 

Centrakryptinėje salos dalyje iš kietos medienos 
buvo pastatyta grubi plūduriuojanti užtvara. Joje galėjai rasti 
vieną ar du laivo korpusus ir galybę lentų, rąstų ir medžių 
kamienų, dar su žaliais lapais. Visiškai arti Krašto Disko 
magiškas laukas buvo toks stiprus, jog grynajai iliuzijai 
spontaniškai išsikraunant virš visko mirgėjo miglota karūna. 

"Keletą paskutinių kartų cypiančiai trūktelėjusi valtis 
pričiuožė prie mažos medinės prieplaukėlės. Jai prisišvarta- 
vus Traukvėjis pajuto visus pažįstamus milžiniškos okul- 
tinės auros ženklus - alyvuotas jausmas, mėlynos spalvos 
skonis ir alavo kvapas. Visur aplink juos į pasaulį be garso 
krito gryna nesukoncentruota magija. 

“Burtininkas su Dvigėliu užsiropštė ant lentų ir 
Traukvėjis pirmą sykį išvydo trolį. 

Trolis nebuvo ir pusė tiek siaubingas, kaip įsivaizda- 
vo burtininkas. 

Hmmm, po kažkiek laiko pasakė vaizduotė. 

Iš esmės trolis nebuvo siaubingas. Vietoj lauktos pū- 

vančios čiuptuvuotos pabaisos Traukvėjis žiūrėjo į gana 
kresną, bet ne per labiausiai baisų senį, kuris būtų tikęs bet 
kurio miesto gatvei, jeigu kiti žmonės gatvėje būtų įpratę 
matyti senius, aiškiai sudarytus iš vandens ir beveik nieko 
kito. Atrodė, tarsi vandenynas nusprendė sukurti gyvybę, 
nesileisdamas į varginantį evoliucijos procesą, o daliai savęs 
tiesiog suteikė dvi kojas, ir paleido šlepsėti po paplūdimį. 
Trolis buvo malonios permatomos mėlynos spalvos. Trauk- 
vėjui spoksant mažas sidabrinių žuvyčių būrys šmėstelėjo 
per trolio krūtinę. 

- Spoksoti nemandagu, - pasakė trolis. Jo burna 
išsižiojo su nedidele putų ketera ir užsičiaupė lygiai taip, 
kaip vanduo apsemia akmenį. 

- Tikrai? Kodėl? - paklausė Traukvėjis. Kaip jis gali 
laikytis, suklykė jo protas. Kodėl jis neišsipila? 

- Jei seksite paskui į mano namą, aš paieškosiu mais- 
to ir sausų drabužių, - rimtai tarė trolis. Jis nužingsniavo per 
uolas neatsisukdamas pažiūrėti, ar jie seka paskui. Pagaliau 
kur dar jie galėjo eiti? Temo ir per pasaulio kraštą pūtė šal- 
tas drėgnas vėjas. Trumpalaikė Briaunarykštė jau išnyko ir 
ūkanos virš krioklio ėmė skystėti. 

- Einam, - pasakė Traukvėjis, griebdamas Dvigėlio 
alkūnę. Bet turistas nenorėjo judėti. 

- Einam, - pakartojo burtininkas. 

- Kaip manai, ar visai sutemus galėsim pažiūrėti 
žemyn ir pamatyti Pasaulio Vėžlį, Didįjį A'tuiną? - paklausė 
Dvigėlis, žiūrėdamas į riedančius debesis. 

- Tikiuosi, jog ne, - tarė Traukvėjis, - labai tikiuosi. 
Einam, gerai? | 

Dvigėlis nenoriai nusekė paskui jį į trobelę. Trolis 
buvo uždegęs porą lempų ir patogiai sėdėjo supamoje kė- 
dėje. Jiems įėjus jis atsistojo ir iš aukšto ąsočio pripylė du 
puodukus žalio skysčio. Prieblandoje trolis atrodė fosfores- 
cuojantis taip kaip šilta jūra velvetinėmis vasaros nakti- 
mis. Tik tam, jog prie atbukusio Traukvėjo siaubo pridėtų 


176 


barokinį pojūtį, jis dar atrodė keletą colių aukštesnis. Dau- 
guma baldų kambaryje buvo dėžės. 

- Tu turi čia puikią vietelę, - pasakė Traukvėjis, - et- 
nišką. - Jis paėmė puoduką ir pasižiūrėjo į viduje mirgantį 
žalią skystį. Geriau tegu jis būna geriamas, pagalvojo bur- 
tininkas. Nes aš jį išgersiu. Jis nurijo. 

Tai buvo tas pats, ką jam valtyje darė Dvigėlis, bet 
tada jo sąmonė neatkreipė dėmesio, nes turėjo svarbesnių 
reikalų. Dabar jai atsirado laisvo laiko pajusti skonį. 

Traukvėjo burna persikreipė. Jis kūktelėjo. Viena 
koja konvulsingai trūktelėjo ir skausmingai trenkė į krūtinę. 

Dvigėlis susimąstęs sukiojo savo gėrimą, bandy- 
damas perprasti skonį. 

- Glen Lividas, - tarė jis, - fermentuotas ir šaltyje 
distiliuotas /azd riešutų gėrimas iš mano tėvynės. Ypatinga 
dūmų kokybė... pikantiškas. Iš vakarinių plantacijų Aukš- 
tagobšio Provincijoje, taip? Iš spalvos spėju, jog kitų metų 
derlius. Ar galiu paklausti, kaip tu jį gavai? 

(Disko augalai, nors ir skirstomi į kasmetinius, so- 
dintus ir išaugančius šiais metais, dvimetinius, sodintus 
šiais ir išaugančius kitais metais, ir daugiamečius, sodinčius 
šiais metais, kad augtų iki kito nurodymo, taip pat turėjo 
keletą retų, permetinių augalų, kurie dėl neįprasto ketur- 
mečio genų pasikeitimo galėjo būti sodinami šiais metais ir 
išaugdavo praeitais. Lazd riešutų vynas buvo ypatingas, nes 
galėjo vešėti aštuonerius metus iki savo sėklų pasodinimo. 
Sakoma, jog /azd riešutų vynas duodavo jo gėrėjams progą 
pažvelgti į ateitį, kuri iš riešuto požiūrio taško buvo praei- 
tis. Keista, bet teisybė.) 

- Kada nors viskas patenka į Apskritinklį, - pamo- 
kančiai tarė trolis, švelniai supdamasis kėdėje, - mano dar- 
bas yra atrasti likučiūs. Be abejo, medį ir laivus. Vyno sta- 
tines. Audinių pūndus. Jus. 

Traukvėjo galvoje sužibo šviesa. 

- Tinklas, ar ne? Ant jūros kranto tu turi tinklą? 

- Apskritinklį, - linktelėjo trolis. Per jo krūtinę nubė- 
go raibuliai. | 

Traukvėjis pasižiūrėjo į fosforescuojančią tamsą, ap- 
supusią salą, ir beprasmiškai nusišypsojo. 

- Žinoma, - tarė jis, - nuostabu! Galima nuskandinti 
rąstus, pritvirtinti jį prie rifų ir.. dieve mano! Tinklas turėtų 
būti labai stiprus. ' 

- Taip ir yra, - patvirtino Tetisas. 

- Jei surastum pakankamai uolų ir visko, jis galėtų 
būti ištemptas per keletą mylių, - pasakė burtininkas. 

- Dešimtis tūkstančių mylių. Aš patruliuoju tik šitą 
ruožą. 

- Bet tai yra trečdalis kelio aplink diską! 

Tetisas vėl linkterėjo, truputį suliūliavęs. Kol abu 
vyrai pylėsi sau daugiau žalio vyno, jis papasakojo jiems 
apie Apskritinklį, apie pastangas jį statant, apie senovinę ir 
išmintingą Krulio Karalystę, sukūrusią jį prieš keletą amžių, 
apie nuolat Apskritinklį patruliuojančius septynis laivynus, 
kurie taiso jį ir atgabena grobį atgal į Krulį, apie tai, kaip 
Krulis tapo malonumų žeme, valdoma labiausiai apsišvie- 
tusių pažinimo ieškotojų, apie jų nuolatines pastangas su- 
prasti kiekvieną galimą nuostabaus visatos sudėtingumo 
detalę ir apie tai, kaip jūreiviai, sugauti Apskritinklyje, buvo 
paverčiami vergais su išpjautais liežuviais. Po keleto 
šūksmų šioje vietoje jis draugiškai paaiškino apie tai, jog 
priešintis beviltiška, apie tai, jog iš salos pabėgti neįmano- 
ma, nebent laivu į kitą iš trijų šimtų aštuoniasdešimties salų, 
esančių iki Krulio, arba šokant per Kraštą, ir apie tai, kaip 
verta būti nebyliu palyginti, pavyzdžiui, su lavonu. 

Po to stojo tyla. Duslus naktinis Briaunakrioklio 
staugimas tik suteikė tylai sunkesnį pamušalą. 

Tada supamasis krėslas vėl pradėjo girgždėti. 
Atrodė, jog savo monologo metu Tetisas grėsmingai išaugo. 

- Čia nėra nieko asmeniško, - pridūrė jis, - aš irgi esu 
vergas. Jei bandysite mane įveikti, aš, be abejo, turėsiu jus 

užmušti, bet malonumo man tai nesuteiks. 

Traukvėjis pažvelgė į mirgančius kumščius, besiil- 
sinčius ant trolio kelių. Burtininkas įtarė, jog jie gali smogti 
su visa cunamio jėga. 

- Aš nemanau, jog tu supranti, - aiškino Dvigėlis, - 
aš esu Auksinės Imperijos pilietis. Esu tikras, jog Krulis 
nenorėtų užsitraukti Imperatoriaus nemalonės. 

- O kaip Imperatorius sužinos? - paklausė trolis. - 
Manai, esi pirmas žmogus iš Imperijos, patekęs į Apskritin- 
klį? 

- Aš nebūsiu vergas! - sušuko Traukvėjis. - Aš... aš 
geriau šoksiu per Kraštą. 

- Iš tikrųjų? - paklausė trolis. 

Supamasis krėslas atsitrenkė į sieną ir viena mėlyna 
ranka sugriebė burtininką už liemens. Po akimirkos trolis 
išėjo iš trobelės, kumštyje nerūpestingai sugniaužęs 
Traukvėjį. 

Jis nesustojo, kol nepasiekė salos krašto. Traukvėjis 
suklykė. 

- Baik arba iš tikrųjų išmesiu tave per Kraštą, - at- 
rėžė trolis, - juk aš tave laikau, ar ne? Žiūrėk. 

Traukvėjis pasižiūrėjo. 

Prieš jį driekėsi minkšta juoda naktis su taikiai 
šviečiančiomis bebalsėmis ūkanotomis žvaigždėmis. Tačiau 
traukiamos nenugalimo susidomėjimo jo akys nusileido 
žemyn. 

Diske buvo vidurnaktis, todėl saulė kabojo labai la- 
bai Žemai, lėtai sukdamasi po milžinišku ir užšalusiu 
Didžiojo A'tuino šarvu. Traukvėjis paskutinį kartą pabandė 
sulaikyti žvilgsnį ties savo batų galais, išsikišusiais virš 
uolos krašto, bet stati bedugnė nutempė jį žemyn. 

Iš abiejų pusių į amžinybę krito dvi žvilgančios van- 
dens užuolaidos, šavo ilgame kelyje jūrai semiant uolą. Už 
šimto jardų Žemiau burtininko didžiausia kada nors matyta 
jūros lašiša laukiniu trūkčiojančiu ir visiškai beviltišku šuo- 


179 


liu išlėkė iš putų. O tada geltonoje Žemutinio pasaulio 
šviesoje ji krito ir krito. 

Kaip kolonos, palaikančios visatos stogą, iš tos švie- 
sos išaugo milžiniški šešėliai. Už šimtų mylių apačioje bur- 
tininkas pamatė kažkokią figūrą, kažkieno kraštą... 

Scena apačioje pavirto nauja siaubinga perspektyva 
taip kaip juokingi paveiksliukai, kuriuose išpuošto stiklo si- 
luetas staiga pavirsta dviejų veidų kontūrais. Nes apačioje 
buvo nemažo žemyno dydžio dramblio galva. Viena galin- 
ga iltis tarsi kalnas kirto auksinę šviesą, palikdama platėjantį 
šešėlį, besidriekiantį į žvaigždes. Galva buvo šiek tiek pa- 
kreipta ir milžiniška rubininė akis beveik galėjo būti rau- 
donąja supermilžįne, sugebėjusia šviesti vidurdienį. 

Po drambliu... | 

Traukvėjis nurijo seilę ir pasistengė negalvoti... 

Po drambliu nebuvo nieko, tik tolimas skausmingas 
saulės diskas. Ir lėtai besiiriantis pro šalį tas, kas, nepaisant 
miesto didumo žvynų, kraterių rampų ir mėnulinių uolų, 
neabejotinai buvo plaukmuo. ž 

- Paleisti? - pasiūlė trolis. 

- Gne, - verždamasis atgal atsakė Traukvėjis. 

- Čia, ant Krašto, aš pragyvenau penkerius metus ir 
man neužteko drąsos, - sudundėjo Tetisas, - kaip ir tau, jei 
teisingai supratau. 

Jis atsitraukė, leisdamas Traukvėjui įsikabinti į 
Žemę. 

Dvigėlis nerūpestingai priėjo prie krašto ir prisi- 
merkęs pasižiūrėjo. 

- Fantastika, - tarė jis, - jei tik turėčiau savo paveik- 
slų dėžutę... O kas ten apačioje dar yra? Jei nušoktum, ką 
pamatytum? 

Tetisas atsisėdo ant uolos. Aukštai virš disko iš už 
debesies pasirodęs mėnulis darė jį panašų į ledą. 

- Galbūt ten apačioje yra mano namai, - lėtai pasakė 
jis, - po jūsų kvailais drambliais ir juokingu vėžliu. Tikras 

pasaulis. Kartais aš ateinu čia, bet negaliu priversti savęs 
žengti tą papildomą žingsnį... Tikras pasaulis su tikrais 
žmonėmis. Kažkur ten apačioje turiu žmonas ir mažuliu- 
kus... - jis stabtelėjo ir išsišnypštė nosį, - čia, ant Krašto, 
greitai sužinai, iš ko esi padarytas. 

- Baik taip šnekėti. Prašau tavęs, - suvaitojo Traukvėjis. 
Jis apsivertė ir pamatė Dvigėlį, ramiai stovintį ant pačio uolos 
krašto. - Gne, - išspaudė jis ir pabandė įsirausti į akmenį. 

- Ten yra kitas pasaulis? - prisimerkęs paklausė 
Dvigėlis. - O kur tiksliai? 

Trolis neaiškiai mostelėjo ranka. 

- Kažkur, - tarė jis, - tai viskas, ką Žinau. Pasaulis 
buvo gana mažas. Beveik mėlynas. 

- Tai kodėl tu čia? - pasiteiravo Dvigėlis. 

- Negi neaišku? - atkirto trolis, - aš nukritau nuo 
Krašto! 

Jis papasakojo jiems apie tarp Žvaigždžių esantį 
Betiso pasaulį, kur trijuose dideliuose vandenynuose, išsi- 
driekusiuose ant disko, jūros žmonės buvo sukūrę kles- 
tinčias civilizacijas. Jis buvo mėsotojas, vienas iš tų, už- 
sidirbusių pragyvenimui didelėse burinėse jachtose, kurios 
keliavo toli į sausumą ir medžiojo elnių bei bizonų būrius, 
plačiai gyvenusius audrų siaubiamuose žemynuose. Uraga- 
nas nubloškė jo jachtą į nežinomas žemes. Likusi komanda 
pasiėmė mažą irkluojamą vežimėlį ir pabandė pasiekti to- 
limą-ežerą, tačiau Tetisas kaip šeimininkas nusprendė likti 
su savo laivu. Audra pernešė jį per uolėtą pasaulio kraštą ir 
sudaužė į šipulius. 

- Iš pradžių aš kritau, - kalbėjo. Tetisas, - bet kristi 
nėra taip bloga. Skauda, kai nusileidi, o po manimi nieko 
nebuvo. Krisdamas mačiau, kaip pasaulis sukasi tolyn erd- 
vėje ir dingsta tarp žvaigždžių. 

- Kas atsitiko po to? - netekęs žado paklausė Dvigė- 
lis, žiūrėdamas į ūkanotą visatą. . 

- Aš užšalau, - paprastai tarė Tetisas, - laimė, mano 
rasė gali tai ištverti. Kartais praskrisdamas pro kitus pasau- 
lius aš atitirpdavau. Man regis, jog vieną pasaulį sudaro 
keistas kalnų žiedas, ten buvo didžiausias, kokį tik gali 
įsivaizduoti, drakonas, padengtas sniegu bei ledynais ir lai- 
kantis sukandęs savo uodegą. Aš praskridau per keletą 
mylių, šoviau beveik kaip kometa ir vėl nutolau. O po to 
pabudau, į mane tarsi Kūrėjo sviestas tortas artėjo jūsų pa- 
saulis ir aš įkritau į jūrą netoli nuo Apskritinklio 
priešriedžio kryptimi nuo Krulio. Į Tinklą išplauna įvairius 
padarus, tuo laiku jie ieškojo vergų, kurie prižiūrėtų stotis, 
todėl aš ir atsidūriau čia, - jis nutilo ir įdėmiai pažvelgė į 
Traukvėjį. - Kiekvieną naktį aš ateinu čia ir žiūriu žemyn. 
Ir niekada nešoku. Čia, ant Krašto, rasti drąsos sunku. 

Traukvėjis pradėjo ryžtingai šliaužti prie trobelės. 
Jis klyktelėjo, kai trolis švelniai pakėlė jį ir pastatė ant kojų. 

- Nuostabu, - tarė Dvigėlis ir dar labiau persisvėrė 
per Kraštą, - ten yra daug kitų pasaulių? 

- Manau, jog nemažai, - atsiliepė trolis. 

- Galbūt būtų galima sugalvoti kažkokį, aš nežinau, 
kažkokį daiktą, kuris apsaugotų nuo šalčio, - susimąstęs 
pasakė mažasis žmogutis, - kokį nors laivą, galintį perplauk- 
ti per Kraštą ir pasiekti tolimus pasaulius. Įdomu, ar... 

- Net negalvok apie tai! - suvaitojo Traukvėjis. - Liaukis 
taip kalbėti, ar girdi? 

- Krulyje visi taip kalba, - pasakė Tetisas, - tie, ku- 
rie turi liežuvius, Žinoma, - pridūrė jis. 

- Ar nemiegi? | 

Dvigėlis knarkė toliau. Traukvėjis stipriai kirto jam 
per šonkaulius. | 

- Klausiu, ar nemiegi? - suurzgė jis. 

- Skrdfngh... 

- Reikia dingti iš čia, kol neatplaukė tas trofėjų 
laivynas! 

Pamazginė aušros šviesa skverbėsi pro vienintelį tro- 
belės langą ir tiško ant išdraskytų dėžių ir ryšulių, išmėtytų 
viduje. Dvigėlis kažką suknerkė ir pabandė įsirausti į Teti- 
so duotų kailių ir antklodžių krūvą. 

- Klausyk, čia yra visokių ginklų, - tarė Traukvėjis, 
- jis kažkur išėjo. Kai grįš, galėtume įveikti jį ir... na, ir tada 
ką nors sugalvotume. Kaip manai? 

- Tai nėra labai gera mintis, - atsiliepė Diisėlis, - be 
to, truputį nedėkinga, ar ne? 

- Kiekvienas už save, - atkirto Traukvėjis, - tai Žiauri 
visata. 

Jis pasirausė krūvose aplink sienas ir išsirinko sunkų 
lenktą jataganą, kažkada tikriausiai buvusį kokio pirato 
pasididžiavimu ir džiaugsmu. Jis atrodė kaip ginklas, kuris 
kirsdamas pasikliauja savo svoriu tiek pat kiek savo aštru- 
mu. Burtininkas nevikriai jį pakėlė. 

- Ar trolis paliktų tokį dalyką, jei šis būtų jam pavo- 
jingas? - garsiai pagalvojo Dvigėlis. 

Nekreipdamas dėmesio Traukvėjis užėmė poziciją 
šalia durų. Kai po dešimties minučių jos atsidarė, jis nedve- 
jodamas kirto per tą vietą, kur, anot burtininko apskaičia- 
vimų turėjo būti trolio galva. Kardas prašvilpė per tuštumą 
ir nepadaręs žalos įsmigo į durų staktą, trūkteldamas bur- 
tininką ir parversdamas jį ant grindų. 

Iš viršaus atsklido atodūsis. Traukvėjis pasižiūrėjo 
aukštyn į liūdnai linguojantį Tetiso veidą. 

- Manęs jis nebūtų užgavęs, - tarė trolis, - tačiau aš 
užgautas. Giliai užgautas, - jis ištiesė ranką per burtininką 
ir ištraukė kardą iš medžio. Be jokių pastangų trolis sulen- 
kė jo ašmenis ratu ir paleido ristis per uolas, kol kardas 
atsimušė į akmenis ir tebesisukdamas iškilo aukštyn sidab- 
riniu lanku, pasibaigusiu ūkanose virš Briaunakrioklio. 

- Labai giliai užgautas, - susumavo jis. Kyštelėjęs 
ranką už durų trolis švystelėjo maišą Dvigėliui. 

- Elnio skerdiena, kaip mėgsta Žmonės, keletas krabų 
ir jūros lašiša. Iš Apskritinklio, - nerūpestingai tarė Tetisas. 

Jis rūsčiai pasižiūrėjo į turistą, o po to vėl žemyn - 
į Traukvėjį. 

- Į ką jūs spoksot? 

- Tiesiog... - pasakė Dvigėlis. 

- ... palyginti su praeita naktimi... - pasakė 
Traukvėjis. 

- Tu toks mažas, - baigė Dvigėlis. 

- Aišku, - atsargiai tarė trolis, - dabar prasidėjo asme- 
niškumai. - Jis išsitiesė visu ūgiu. Šiuo metu tai buvo 
maždaug keturios pėdos. - Jei aš padarytas iš vandens, tai 
nereiškia, jog aš padarytas iš medžio. 

- Atsiprašau, - tarė Dvigėlis, skubiai lipdamas iš kai- 
lių. 

- Jūs esate padaryti iš purvo, - tarė trolis, - bet aš 
nekomentuoju dalykų, kurių negalima pakeisti, ar ne? Mano 
nuomone, kaip mus sukūrė Kūrėjas, taip ir liksime. Jei 
norite Žinoti, jūsų mėnulis yra daug galingesnis už besisu- 
kančius aplink mano pasaulį. 

- Mėnulis? - paklausė Dvigėlis, - aš nesupran... 

- Jeigu reikia pasakyti paraidžiui, - suirzo trolis, - 
mane kankina chroniški potvyniai. 

Trobelės tamsoje suskambo varpelis. Per girgž- 
dančias grindis Tetisas nužingsniavo prie sudėtingos svertų, 
virvių ir varpelių sistemos, pritvirtintos prie viršutinės 
Apskritinklio gijos ten, kur šioji ėjo per trobelę. 

Varpelis vėl suskambo ir tuomet keletą minučių 
skimbčiojo keistu trūkčiojančiu ritmu. Trolis stovėjo, 
prikišęs prie jo ausį. 

Varpėliui nutilus jis lėtai pasisuko ir nerimastingai 
susiraukęs pasižiūrėjo į juos. 

- Jūs esate svarbesni, nei maniau, - tarė jis, - jūs ne- 
laukite trofėjų laivyno. Jus pasiims skraiduolis. Taip sako 
Krulyje, - jis gūžtelėjo pečiais, - o aš dar net nepasiunčiau 
žinios, jog jūs čia. Kažkas vėl gėrė /azd riešutų vyną. 

Jis pakėlė nedidelį medinį plaktukėlį, kabojusį ant 

sienos šalia varpelio, ir išbeldė trumpą melodiją. 
- Nuo patrulio iki patrulio tai ateis į Krulį, - pasakė 
trolis, - stebuklinga, ar ne? 

Jis atskriejo per jūrą, sklęsdamas žmogaus galvos 
aukštyje, bet vis tiek palikdamas putojantį pėdsaką, kai jį 
laikanti jėga brutaliai skrodė vandenį. Traukvėjis Žinojo, 
kokia jėga jį laikė. Nors jis galėjo pirmas prisipažinti, jog 
yra bailys, nemokša ir netgi nesugeba padoriai susikirsti, 
Traukvėjis vis tiek liko burtininkas, jis žinojo vieną iš Aš- 
tuonių Didžiųjų Kerų, mirusį jį pasiimtų pati Giltinė ir jis 
atpažino puikiai nušveistą magiją ją matydamas. 

Diskai, čiuožiantys prie salos, buvo galbūt dvide- 
šimties pėdų skersmens ir visiškai permatomi. Ant jų kraštų 
ratu sėdėjo daug juodarūbių vyrų, odiniais pakinktais tvir- 
tai pririštų prie disko ir spoksančių į bangas su tokia ago- 
niška ir iškankinta išraiška, jog permatomas diskas atrodė 
apsuptas gargoilų. 

Traukvėjis su palengvėjimu atsiduso. Tai buvo toks 
keistas garsas, jog privertė Dvigėlį atitraukti akis nuo artė- 
jančio disko ir pasižiūrėti į burtininką. 

- Mes iš tikrųjų svarbūs, - paaiškino Traukvėjis, - jie 
nešvaistytų tiek magijos doriems potencialiems vergams. 

Jis nusišypsojo. 

- Kas tai yra? - paklausė Dvigėlis. 

- Pats diskas galėjo būti sukurtas Stebuklingo 
Fresnelio Koncentratoriaus, - žinovo balsu tarė Traukvėjis, 
- jam reikia daug retų ir nestabilių ingredientų, kaip demono 
kvėpavimas ir taip toliau, ir aštuoniems ketvirto lygio bur- 
tininkams reikia savaitės jo vizualizavimui. O burtininkai 
ant jo turi būti talentingi hidrofobai... 

- Nori pasakyti, jie nekenčia vandens? - pertraukė 
Dvigėlis. 

- Ne, taip nieko neišeitų, - tarė Traukvėjis, - kaip ir 

meilė, neapykanta yra pritraukianti jėga. Jie bjaurisi vande- 
niu, vien šita mintis kelia jiems šleikštulį. Tikrai geras hidrofobas 
turi būti nuo gimimo apmokomas dehidruotu vandeniu, o tam 
reikia galybės magijos. Tačiau jie tampa puikiais oro magais. 
Lietaus debesys pasiduoda ir nueina šalin. 

- Skamba siaubingai, - pasakė vandens trolis jiems 
už nugarų. | 

- Ir jie visi miršta jauni, - pridūrė Traukvėjis, 
nekreipdamas į jį dėmesio, - jie negali gyventi su savimi. 

- Kartais man atrodo, jog žmogus galėtum visą 
gyvenimą klajoti po diską ir vis tiek visko nepamatysi, - tarė 
Dvigėlis, - o dabar, atrodo, dar yra ir kiti pasauliai. Kai pa- 
galvoju, jog galių numirti nepamatęs ir šimtosios dalies, 
jaučiuosi, - jis stabtelėjo ir tęsė, - na, kuklus turbūt. Ir, be 
abejo, labai piktas. 

Skraiduolis, paskleidęs purslų užuolaidą, sustojo per 
porą jardų nuo salos ir. lėtai sukdamasis pakibo ten. Figūra 
su gobtuvu, stovinti šalia trumpos kolonos pačiame disko 
viduryje, pamojo jiems ateiti. ž 

- Geriau briskite, - patarė trolis, - neverta versti jų 
laukti. Buvo malonu susipažinti, - jis drėgnai paspaudė 
jiems rankas. Troliui truputį pabridus kartu du artimiausi 
pasibjaurėjusieji atsitraukė su ypatingo pasišlykštėjimo 1š- 
raiškomis. 

Figūra su gobtuvu nuleido ranką ir numetė virvines 
kopėčias. Kitoje rankoje ji laikė sidabrinę lazdelę, kuri 
atrodė tarytum sukurta žudyti žmonėms. Pirmas Traukvėjo 
įspūdis sustiprėjo, figūrai pakėlus lazdelę ir nerūpestingai 
mostelėjus kranto pusėn. Palikusi pilką tuštumos rūką uolos 
dalis išnyko. ' 

- Ir negalvok, jog bijau ją naudoti, - tarė figūra. 

- Negalvoti, kad tu bijai? - perklausė Traukvėjis. 
Figūra su gobtuvu prunkštelėjo. 

- Mes viską žinome apie tave, mage Traukvėji. Tu 
esi labai klastingas ir gudrus žmogus. Tu juokiesi Giltinei 

į veidą. Tavo apsimestas bailumas manęs neapgauna. 

Tai apgavo Traukvėjį. 

- Aš... - pradėjo jis ir išblyško, kai tuštumos lazdelė 
pasisuko jo pusėn, - aš matau, jog viską apie mane žinote, 
- silpnai baigė burtininkas ir sunkiai atsisėdo ant slidaus 
paviršiaus. Jis su Dvigėliu, vadovaujami figūros su gobtuvu, 
prisisegė prie žiedų, įstatytų permatomame diske. 

- Jei bent pabandysi kerėti, - tarė tamsa iš po gobtu- 
vo, - mirsi. Trečias kvadrantas derinamas, devintas kvadran- 
tas dvigubai, pirmyn! 

Už Traukvėjo nugaros į orą šovė vandens siena ir 
diskas staigiai trūktelėjo. Siaubingo jūros trolio buvimas 
turbūt nuostabiai sukoncentravo hidrofobų mintis, nes dis- 
kas pakilo labai stačiu kampu ir tik už tuzino sieksnių virš 
bangų ėmė skristi lygiai. Traukvėjis pažiūrėjo žemyn pro 
permatomą paviršių ir panoro, jog nebūtų to daręs. 

- Na, vėl į kelionę, - linksmai pasakė Dvigėlis. Jis 
pasisuko ir pamojavo troliui, dabar virtusiam vien taškelių 
ant pasaulio krašto. 

Traukvėjis įsmeigė į jį akis. 

- Ar tave kas nors gyvenime neramina? - paklausė 
jis. | 

- Mes vis dar gyvi, ar ne? - pasidžiaugė Dvigėlis. - 
Be to, pats sakai, jog jie taip nevargtų, jei mes būtume vien 
vergais. Turbūt Tetisas sutirštino spalvas. Turbūt čia papras- 
tas nesusipratimas. Turbūt mus išsiųs namo. Kai apžiūrėsim 
Krulį, be abejo. Visa tai skamba žavingai. 

- O, taip, - nykiu balsu tarė Traukvėjis. Jis galvojo: 
aš mačiau žavesį ir aš mačiau nuobodulį. Nuobodulys yra 
geriausia. 

Jei tą akimirką bent vienas iš jų būtų pažiūrėjęs 
žemyn, jis Žemai apačioje būtų pamatęs keistą V formos 
bangą, riedančią tiesiai į Tetiso salą. Bet jie nežiūrėjo. 
Žiūrėjo dvidešimt keturi hidrofobai, tačiau jiems tai buvo 
tik kita niekuo nesiskirianti skysto siaubo dalis. Tikriau- 

siai jie buvo teisūs. 

Šiek tiek prieš tai liepsnojantis piratų laivas šnypš- 
damas paniro po bangomis ir pradėjo ilgą lėtą kelionę į 
tolimą dumblą. Jis pasitaikė toliau, nei įprasta, nes tiesiai po 
jo sulaužytų dugnu buvo Gorunos Lovys - tokia juoda ir 
tokios blogos reputacijos Disko praraja, jog net krakenai ėjo 
ten su baime ir poromis. Ne tokiose blogose prarajose žuvys 
plaukiojo su natūraliomis šviesomis ir šiaip gyveno ne- 
blogai. Gorunoje jos palikdavo šviesas neuždegtas ir, kiek 
tai įmanoma neturint kojų tykinimui, tykindavo. Ir atsitrenk- 
davo į padarus. Siaubingus padarus. 

Vanduo aplink laivą iš žalio virto purpuriniu, iš pur- 
purinio juodu, iš juodo - tokia visaapimančia tamsa, jog 
juoda spalva prieš ją atrodė pilka. Spaudimas jau buvo 
sutraiškęs daugumą jo špantų. 

Laivas sukosi pro košmariškų polipų giraites ir drei- 
fuojančius jūržolių, švytinčių blyškiomis nesveikomis spal- 
vomis, miškus. Padarai trumpai pasitrindavo į jį savo minkš- 
tais šaltais čiuptuvais ir vėl dingdavo šąlančioje tyloje. 
laivą. 

Vėliau nedidelio briauninio atolo gyventojai savo 
mažoje vietinėje lagūnoje nustebę surado bangų išplautą 
siaubingos jūsų pabaisos su daugybe snapų, akių ir čiuptuvų 
lavoną. Juos dar labiau pribloškė jos dydis, ganėtinai dides- 
nis už jų kaimelį. Tačiau jų nuostaba buvo niekis palyginti 
su siaubinga snukio išraiška, sustingusia ant mirusios pabai- 
sos, kuri atrodė negyvai sutrypta. 

Dar toliau briaunos kryptimi nuo atolo pora laivelių, 
velkančių tinklą, skirtą Žiaurioms ir tose jūrose plačiai pa- 
plitusioms austrėms, sugavo kažką, kas keletą mylių tempė 
abu laivus, kol vienas kapitonas susiprotėjo nupjauti virves. 

Tačiau net ir jo suglumimas buvo niekis, palyginti 
su paskutiniojo atolo saliečių suglumimu. Kitą naktį juos 

pažadino siaubingas traškėjimas ir lūžtančių medžių garsas, 
atsklidęs iš kaimyninių džiunglių. Ryte išėję pasižiūrėti 
drąsesnieji išvydo plačią sutraiškytų medžių proskyną, 
prasidėjusią centriausiame atolo krante ir visiško naikinimo 
liniją praėjusią Krašto kryptimi, palikusią sudraskytas lia- 
nas, sutryptus krūmus ir keletą sutrikusių ir piktų austrių. 

Jie skrido pakankamai aukštai, kad matytų, kaip plati 
Briaunos kreivė tolsta, apgaubta pūkinių debesų, didžiąją 
laiko dalį gailestingai paslėpusių krioklį. Iš čia tamsiai mė- 
lyna jūra, išmarginta debesų šešėliais, atrodė beveik vilio- 
jančiai. Traukvėjis sudrebėjo. 

- Atsiprašau, - tarė jis. Figūra su gobtuvu pakirdo iš 
savo minčių apie tolimą rūką ir grėsmingai kilstelėjo savo 
lazdelę. 

- Aš nenoriu jos naudoti. 

- Nenori? - paklausė Traukvėjis. 

- Beje, kas tai yra? - pasidomėjo Dvigėlis. 

- Adžanduro Visiško Negatyvumo Lazdelė, - atsakė 
Traukvėjis, - norėčiau, kad liautumeisi ja mostagavęs. Ji gali 
išsišauti, - pridūrė jis, linkterėjęs į blizgantį lazdelės galą, - 
visa šita magija, naudojama vien mūsų patogumui, yra labai 
malonu, bet nereikia eiti taip toli. Ir... 

- Užsičiaupk. 

Figūra iškėlė rankas ir atmetė gobtuvą, pasirody- 
dama esanti ypač neįprastos spalvos jauna moteris. Jos oda 
buvo juoda. Ne tamsiai ruda kaip Urabeve ir ne poliruota 
melsvo atspindžio kaip musonų nusiaubtame Klače, bet juo- 
da kaip vidurnaktis urvo dugne. Jos plaukai ir antakiai buvo 
mėnesienos spalvos. Panašiai blyškiai švytėjo ir lūpos. Ji 
atrodė penkiolikos metų ir labai išsigandusi. 

Traukvėjis negalėjo nepastebėti, jog ranka, laikanti 
lazdelę, dreba, nes staigios mirties įrankį, virpantį per pen- 
kias pėdas nuo tavo nosies, yra labai sunku pražiopsoti. Jam 

atėjo mintis - labai lėtai, nes tai buvo visiškai naujas jaus- 
mas, - jog pasaulyje kažkas jo bijo. Atvirkštinis procesas 
buvo toks dažnas, kad Traukvėjis ėmė laikyti jį natūraliu 
dėsniu. 

- Koks tavo vardas? - kaip įmanoma padrąsinančiai 
paklausė burtininkas. Galbūt ji ir bijo, bet ji turi lazdelę. Jei 
aš turėčiau tokią lazdelę, pagalvojo jis, aš nebijočiau nieko. 
Ką, ji įsivaizdavo, aš galėjau padaryti? 

- Mano vardas yra neesminis, - tarė ji. 

- Gražus vardas, - pasakė burtininkas, - kur tu mus 
veži ir kodėl? Nematau jokios žalos, jei pasakysi. 

- Jūs esate gabenami į Krulį, - tarė mergaitė, - ir ne- 
sišaipyk iš manęs, centražemieti. Arba panaudosiu lazdelę. 
Aš turiu atgabenti jus gyvus, bet nieko neminėjo apie 
sveikus. Mano vardas Markesa ir aš esu penkto lygio bur- 
tininkė. Supranti? 

- Na, jei jau viską apie mane žinai, tuomet žinai, jog 
aš net netapau Neofitu, - tarė Traukvėjis, - iš tiesų aš nesu 
net burtininkas, - jis pastebėjo nustebusią Dvigėlio išraišką 
ir skubiai pridūrė: - Tiesiog šiaip burtininkas. 

- Tu negali užsiimti magija, nes tavo galvoje neiš- 
trinamai įsitaisė vienas iš Aštuonių Didžiųjų Kerų, - pasakė 
Markesa, gracingai pakeisdama pusiausvyrą, kai diskas ėmė 
brėžti platų lanką, - štai todėl ir buvai išmestas iš Nematy- 
tojo Universiteto. Mes žinome. 

- Bet tu ką tik sakei, jog jis yra klastingas ir gudrus 
magas, - užprotestavo Dvigėlis. 

- Taip, nes tas, kuris išgyveno tiek, kiek išgyveno jis 
- o dauguma įvykių atsitiko dėl jo polinkio galvoti apie sa- 
ve, kaip apie būrtininką, - turi būti kažkoks magas, - pasakė 
Markesa, - įspėju tave, Traukvėji. Jei man kils menkiausias 
įtarimas, jog tu sekei Didįjį Kerą, aš tikrai tave užmušiu. 

Ji nervingai susiraukė. 

- Man regis, geriausias kursas būtų, Žinai, tiesiog kur 
nors mus nuleisti, - pasiūlė Traukvėjis, - tai yra ačiū už 

išgelbėjimą ir viską, todėl jei tik leisi mums gyventi savo 
gyvenimus, esu tikras, mes visi... 

- Tikiuosi, tu nenori paimti mūsų į vergiją, - tarė 
Dvigėlis. 

Markesa atrodė nuoširdžiai apstulbusi. 

- Tikrai ne! Kas galėjo duoti jums tokią mintį? Jūsų 
gyvenimas Krulyje bus turtingas, malonus ir patogus... 

- Gerai, - tarė Traukvėjis. 

- ... tik nelabai ilgas. - 


Krulis pasirodė esąs kalnuota ir miškinga didelė sala 
su maloniais baltais pastatais, šen bei ten matomais tarp 
medžių. Žemė palengva kilo briaunos pusėn, todėl 
aukščiausias Krulio taškas buvo nedaug išsikišęs virš Kraš- 
to. Čia kruliečiai pastatė savo pagrindinį miestą, taip pat pa- 
vadintą Kruliu, o kadangi dauguma statybinių medžiagų at- 
keliavo iš Apskritinklio, Krulio namai buvo aiškios jūrinės 
pakraipos. 

Kalbant tiesiai, ištisi laivai buvo meniškai sudurti 
drauge ir paversti pastatais. Iš medinio chaoso keistais kam- 
pais styrojo triremos, dhaujai ir karavelės. Išdažytos figūrų 
galvos ir centražemietiški drakonai laivų priekiuose priminė 
Krulio žmonėms, jog jų geras gyvenimas atiteka iš jūros, o 
barkai ir karakai skolino savo formas didesniems namams. 
Taip aukštas ant aukšto miestas kilo tarp melsvai žalio Dis- 
ko vandenyno ir minkštų debesų Krašto jūros. Aštuonios 
vandenyno ir minkštų debesų Krašto jūros. Aštuonios 
Briaunarykštės spalvos atsispindėjo kiekviename lange ir 
daugybės miesto astronomų teleskopų lęšiuose. 

- Baisiau nei baisu, - niūriai pastebėjo Traukvėjis. 

Artėdamas diskas skrido palei patį Briaunakrioklio 
kraštą. Prie Krašto sala darėsi ne tik aukštesnė, ji dar ir siau- 
rėjo, todėl diskas galėjo laikytis virš vandens tol, kol be- 

veik pasiekė miestą. Parapetas palei Kraštinę uolą buvo 
nusagstytas į tuštumą einančiais tilteliais. Diskas nučiuožė 
prie vieno iš jų ir prisišvartavo taip lygiai kaip laivas prie 
krantinės. Jų laukė keturi sargybiniai su tokiais pat mėne- 
sienos plaukais ir nakties juodumo veidais kaip Markesa. 
Tie keturi atrodė neginkluoti, bet Traukvėjui su Dvigė- 
liu užsiropštus ant parapeto jie buvo sugriebti už rankų ir 
laikomi pakankamai tvirtai, kad net negalvotų apie 
pabėgimą. 

Markesa ir hidrofobiniai burtininkai greitai liko už 
nugarų, kai sargybiniai su savo belaisviais sparčiai 
nužingsniavo taku, vingiavusiu tarp laivanamių. Takas ėmė 
leistis žemyn, į kažkokius rūmus, pusiau iškirstus uoloje. 
Traukvėjis miglotai galvojo apie skaisčiai nušviestus tune- 
lius ir tolimam dangui atvirus kiemus. Keletas vyresnių 
žmonių su okultiniais simboliais išsiuvinėtais drabužiais pa- 
sitraukė į šoną ir susidomėję stebėjo praeinantį sekstetą. 
Keletą sykių Traukvėjis pastebėjo hidrofobus - įsišakniju- 
sios pasišlykštėjimo savo kūno skysčiais išraiškos buvo 
aiškios - ir šen bei ten kėblinančius žmones, galėjusius būti 
tik vergais. Jis neturėjo daug laiko tam apgalvoti, nes 
priekyje atsidarė durys ir juos mandagiai, bet tvirtai įstūmė 
į kambarį. Durys užsitrenkė. 

Traukvėjis su Dvigėliu atgavo pusiausvyrą ir apsi- 
dairė po kambarį, kuriame atsidūrė. 

- Oho, - po pauzės nesuradęs tinkamesnio žodžio 
pasakė Dvigėlis. 

- Čia yra kalėjimo kamera? - garsiai pagalvojo 
Traukvėjis. ą 

- Visur auksas, šilkai ir panašiai, - pridūrė Dvigėlis, 
- niekada nemačiau nieko panašaus! 

Turtingai apstatyto kambario viduryje, ant tokio gi- 
laus ir gauruoto kilimo, jog Traukvėjis žengė per jį atsargiai, 
nes tai galėjo būti koks gauruotas grindis mylintis žvėris, 

stovėjo ilgas žvilgantis stalas, nukrautas maistu. Žuvies pa- 
tiekalų buvo daugiausia, įskaitant patį didžiausią ir puoš- 
niausiai paruoštą*krabą, kada nors Traukvėjo matytą gyve- 
nime, tačiau kiti dubenys ir lėkštutės buvo prikrauti keistų 
padarų, kokių jis iš viso nebuvo matęs. Burtininkas atsargiai 
ištiesė ranką ir paėmė purpurinį vaisių, padengtą žaliais 
kristalais. 

- Cukruotas jūros ežys, - pasakė gergždžiantis links- 
mas balsas jam už nugaros, - didelis delikatesas. 

Traukvėjis greitai ežį numetė ir apsisuko. Iš už sun- 
kių užuolaidų pasirodė senas žmogus. Jis buvo aukštas, lie- 
sas ir atrodė beveik geras, palyginti su paskutiniu metu 
Traukvėjo matytais veidais. 

- Jūros agurkų piurė irgi labai gera, - draugiškai tarė 
veidas, - o tie maži žali gabaliukai yra mažylės Žžuvys- 
-žvaigždės. 

- Ačiū, kad pasakėte, - silpnai atsiliepė Traukvėjis. 

- Šiaip visai neblogos, - pilna burna tarė Dvigėlis, - 
maniau, jog tu mėgsti jūros maistą? 

- Taip, aš irgi galvojau, - pasakė Traukvėjis, - koks 
čia vynas - iš grūstų aštuonkojo akių obuolių? 

- Jūros vynuogės, - atsakė senis. 

- Puiku, - tarė Traukvėjis ir vienu mauku ištuštino 
stiklinę, - neblogas. Gal kiek sūrokas. 

- Jūros vynuogė yra maža medūza, - paaiškino 
nepažįstamasis, - dabar, manau, derėtų prisistatyti. Kodėl 
tavo draugas taip keistai pakeitė spalvą? 

- Turbūt kultūrinis šokas, - atsakė Dvigėlis, - koks, 
sakėte, jūsų vardas? 

- Aš nesakiau. Garhartra. Aš esu Svečiameistris. 
Mano maloni pareiga yra padaryti jūsų viešnagę kiek įma- 
noma džiaugsmingesnę, - jis nusilenkė, - jei jūs kažko pa- 
geidaujate, tik pasakykite. 

Dvigėlis atsisėdo ant išpuoštos perlamutrinės kėdės 

vienoje rankoje laikydamas taurę alyvuoto vyno, o kitoje - 
cukruotą kalmarą. Jis suraukė kaktą. 

- Man atrodo, jog mes kažko nesupratom, - tarė jis, 
- iš pradžių buvo pasakyta, jog būsime vergais... 

- Kvaila kurapka! - pertraukė Garhartra. 

- Kas yra kurapka? - paklausė Dvigėlis. 

- Manau, jog tokia antis, - nuo tolimojo stalo galo at- 
sakė Traukvėjis, - ar tie biskvitai padaryti iš ko nors pyki- 
nančio, ką? 

- ... 0 tada didelių magiškų išlaidų dėka mus išvada- 
vo... 

- Jie yra padaryti iš suslėgtų jūržolių, - atšovė 
Svečiameistris. 

- ... bet po to vėlgi panaudodami daug magijos 
mums grasina... 

- Taip ir galvojau, jog kažkas panašaus į jūržoles, - 
sutiko Traukvėjis, - jų skonis panašus į jūržolių skonį, jei tik 
kas nors būtų pakankamai mazochistiškas ir valgytų 
jūržoles. | 

- „tada mus sugriebia sargybiniai ir įmeta čia... 

- Švelniai įstumia, - pataisė Garhartra. 

- ... į neįtikimai turtingą kambarį su visu šituo maistu 
ir žmogumi, kuris sako, jog jo gyvenimo prasmė yra padary- 
ti mus laimingus, - baigė Dvigėlis. - Aš čia įžvelgiu logikos 
stygių. 

- Aha, - pasakė Traukvėjis, - jis nori pasakyti, ar vėl 
pradėsite būti bendra prasme nemalonūs? Ar tai tik pietų 
pertrauka? 

Garhartra padrąsinančiai iškėlė rankas. 

- Prašau, prašau, - užprotestavo jis, - mums reikėjo 
kiek įmanoma greičiau jus atgabenti čia. Mes tikrai neno- 
rime paimti jūsų į vergiją. Prašau jūsų, būkite dėl to ramūs. 

- Gerai, - tarė Traukvėjis. 

- Taip, iš tikrųjų jūs būsite paaukoti, - ramiai tęsė 
Garhartra. 

- Paaukoti? Jūs mus užmušite? - sušuko burtininkas. 

- Užmušime? Taip, žinoma. Be abejo! Būtų sunku 
paaukoti, jei neužmuštume, ar ne? Bet nesijaudinkite, tai 
bus palyginti neskausminga. 

- Palyginti? Palyginti su kuo? - paklausė Traukvėjis. 
Jis pakėlė didelį žalią butelį, pilną jūros vynuogių medūzų 
vyno ir paleido į Svečiameistrį, kuris lyg gindamasis iškėlė 
ranką. 

Iš jo pirštų išsiveržė oktarino liepsna ir oras staiga 
tapo tirštas ir riebaluotas, reiškiantis galingą magijos iš- 
krovą. Sviestas butelys sulėtėjo, o po to švelniai sukdama- 
sis sustojo. 

Tuo pačiu nematoma jėga pakėlė Traukvėjį ir sviedė 
jį per kambarį, pritrėkšdama kvapo netekusį burtininką prie 
tolimosios sienos vidurio. Jis pakibo ten 1š įniršio ir nuos- 
tabos išžiota burna. 

Garhartra nuleido ranką ir lėtai brūkštelėjo per savo 
rūbą. 

- Man nepatiko tai daryti, - tarė jis. 

- Matyt, - sumurmėjo Traukvėjis. 

- Bet kodėl jūs norite mus paaukoti? - paklausė 
Dvigėlis. - Jūs vos mus pažįstate! 

- Teisingai, ar ne? Aukoti draugus nėra gero tono 
požymis. Be to, jūs buvote išskirti. Aš nedaug žinau apie 
minimą dievą, tačiau Jis pasakė labai aiškiai. Klausykit, tu- 
riu bėgti. Dar reikia tiek suorganizuoti, žinot, kaip būna, - 
Svečiameistris atidarė duris ir prisimerkęs atsisuko: - Prašau 
jaustis patogiai ir nesirūpinti. 

. - Bet tu mums nieko nepasakei! - suvaitojo Dvigėlis. 

- Turbūt neverta, ar ne? Jeigu jus aukoja ryte, tai 
neverta stengtis sužinoti, - pasakė Garhartra, - gerai išsi- 
miegokit. Bent jau palyginti gerai. 

Jis uždarė duris. Trumpas oktarino ugnies signalas 
aplink duris parodė, jog dabar jų neatidarytų joks paprastas 
šaltkalvis. 

Klinkt, plinkt, klinkt - mėnulio nušviestoje naktyje 
kaukiant Briaunakriokliui suskambėjo varpeliai palei visą 
Apskritinklį. 

Tertonas, 45-osios ilgumos patrulis, negirdėjo to- 
kio triukšmo nuo nakties prieš penkerius metus, kai į Tink- 
lą buvo atneštas milžiniškas krakenas. Jis išlindo iš savo tro- 
belės, kuri buvo pastatyta ant medinių stulpų, įkaltų į jūros 
dugną, nes šioje ilgumoje tinkamesnės medžiagos neatsira- 
do, 1r įsispoksojo į tamsą. Sykį ar du jis pagalvojo, jog tolu- 
moje mato judėjimą. Šiaip jis turėjo nuirkluoti ir pasižiūrėti, 
kas kelia triukšmą. Tačiau tokioje lipnioje tamsoje tai 
neatrodė stulbinančiai gera mintis, todėl jis užtrenkė duris, 
apvyniojo pašėlusiai skambančius varpelius maišu ir pa- 
bandė vėl užmigti. 

Jam tai nepavyko, nes dabar jau krūpčiojo net ir vir- 
šutinė Tinklo virvė, tarsi ant jos šokinėtų kažkas. didelio ir 
sunkaus. Porą minučių pažiūrėjęs į lubas 1r labai stengdama- 
sis negalvoti apie didžiulius ilgus čiuptuvus ir tvenkinio 
dydžio akis, Tertonas užpūtė žibintą ir pravėrė duris. 

Palei Tinklą kažkas artėjo milžiniškais metriniais 
šuoliais. Tai išdygo tiesiai prieš jį ir akimirkai Tertonas iš- 
vydo kažką stačiakampį, daugiakojį, apsivėlusį jūržolėmis ir 
- nors nebuvo jokių tai įrodančių bruožų - iš tiesų labai pik- 
tą. 

Pabaisai puolus, trobelė subyrėjo į šipulius, o Terto- 
nas išsigelbėjo, įsikabinęs į Apskritinklį. Po poros savaičių 
jį paėmė grįžtantis trofėjų laivynas, vėliau jis pabėgo iš 
Krulio su pagrobtu disku (iki stulbinančio lygio išvystęs 
savo hidrofobiją) 1r po daugybės nuotykių atsirado 
Didžiajame Nefe, tokioje sausoje Disko vietoje, jog ten 
netgi būdavo neigiami lietūs, tačiau jam ten vis tiek atrodė 
labai drėgna. 

- Ar bandei duris? 

- Taip, - pasakė Dvigėlis, - ir jos nėra nė trupučio 
mažiau užrakintos nuo to laiko, kai klausei paskutinį kartą. 
Bet yra langas. 

- Puikus būdas pabėgti, - iš savo vietos sienos vi- 
duryje sumurmėjo Traukvėjis, - kaip minėjai, jis išsikišęs 
per Kraštą. Ženkim pro jį, nerkim į erdvę ir galbūt negyvai 
sušalkim arba neįtikėtinu greičiu atsitrenkim į kitą pasaulį, 
arba įkriskim į degančią saulės širdį? 

- Verta pabandyti, - pastebėjo Dvigėlis, - nori 
jūržolių biskvito? 

- Ne! 

- Kada nusileisi žemyn? 

Traukvėjis suurzgė. Iš dalies tai trikdė. Garhartros 
keras buvo retai naudojamas ir sunkiai įvaldomas Asmeni- 
nis Gravitacinis Atavaro Apvertimas. Kol jis tęsėsi, Trauk- 
vėjo kūnas buvo įtikintas, jog “žemyn" yra devyniasdešimt 
laipsnių nuo krypties, daugumos Disko gyventojų įprastai 
laikoma apačia. Todėl burtininkas, galima sakyti, stovėjo ant 
sienos. 

Tuo tarpu sviestas butelys niekieno nelaikomas 
kabojo čia už poros jardų. Jo atveju laikas... na, gal nesu- 
stojo, bet buvo sulėtintas keletu sluoksnių ir per keletą va- 
landų jo trajektorija pasikeitė pora colių, nors Dvigėliui su 
Traukvėju tai nerūpėjo. Mėnulio šviesoje stiklas suspindė- 
jo. Traukvėjis atsiduso ir pasistengė patogiai įsitaisyti ant 
sienos. 

- Kodėl tu niekada nesijaudini? - irzliai paklausė jis. 
- Štai mes, kuriė ryte bus paaukoti kažkokiam dievui, o tu 
sėdi ir valgai sumuštinius su polipais. 

- Manau, kas nors atsitiks, - pasakė Dvigėlis. 

- Sakau, mes net nežinom, kodėl mus užmuš! - tęsė 

burtininkas. 

Norėtumėte, ar ne? | 

- Ar tu tai pasakei? - paklausė Traukvėjis. 

- Ką pasakiau? 

Tau jau girdisi balsai, - pasakė balsas Traukvėjo 
galvoje. 

Jis pašoko tiesiai šonu. 

- Kas tu toks? 

Dvigėlis sunerimęs pažvelgė į jį. 

- Aš esu Dvigėlis, - tarė jis, - juk prisimeni? 

Traukvėjis paslėpė galvą rankose. 

- Pagaliau tai atsitiko, - suvaitojo jis, - aš išeinu iš 
proto. | 

Gera mintis, - pastebėjo balsas, - čia jau darosi 
ankštoka. - Keras, prisegęs Traukvėjį prie sienos, tyliai 
pokštelėjęs išnyko. Burtininkas nukrito priekin ir sudribo 
ant grindų. 

Atsargiai - tu vos manęs nesutraiškei. 

Traukvėjis pasikėlė ant alkūnių ir įbruko ranką į 
rūbo kišenę. Ją ištraukus ant rankos sėdėjo žalia varlė, ku- 
rios akys prieblandoje keistai švytėjo. 

- Tu? - paklausė Traukvėjis. 

Nuleisk mane ant grindų ir atsitrauk, - sumirksėjo 
varlė. 

Burtininkas taip ir padarė, iš kelio patraukdamas dar 
ir pasimetusį Dvigėlį. 

Kambaryje sutemo. Pasigirdo vėju atskriejantis 
staugimas, iš niekur atsirado žalių, purpurinių ir oktarininių 
debesų kaspinai ir pradėjo greitai suktis prie gulinčios am- 
fibijos, leisdami nedidelius žaibus. Greitai varlė dingo 
auksiniame rūke, kuris ėmė ilgėti aukštyn, pripildydamas 
kambarį šiltos geltonos šviesos. Jos viduje buvo tamsesnė ir 
neaiški figūra, kuri pleveno ir keitėsi tiesiog jų akyse. Ir 
aukštas smegenis gižinantis didelio magiško lauko cypimas 
visą laiką nenutilo... 


Taip staiga, kaip atsirado, magiškasis viesulas išny- 
ko. Ir ten, kur buvo varlė, dabar buvo varlė. 

- Fantastiška, - pasakė Traukvėjis. 

Varlė priekaištingai į jį pažvelgė. 

- Iš tiesų nuostabu, - rūgščiai pridūrė Traukvėjis, - 
varlė, magiškai transformuota į varlę. Neįtikėtina. 

- Apsisukite, - pasakė balsas jiems už nugarų. Tai 
buvo tylus moteriškas balsas, beveik patrauklus, toks, su ku- 
riuo galima šio bei to išgerti, bet jis sklido iš vietos, kur 
neturėjo būti jokio balso. Lyg dvi statulos ant grindjuosčių 
jie sugebėjo apsisukti nepajudėję. 

Priešaušrio šviesoje stovėjo moteris. Ji atrodė... ji 
buvo... ji turėjo... nepaisant logikos ji... | 

Vėliau Traukvėjis su Dvigėliu negalėjo sutikti dėl 
jokio dalyko apie ją, išskyrus tai, jog ji atrodė graži (jie tik- 
sliai negalėjo pasakyti, kokie fiziniai bruožai darė ją gražią) 
ir turėjo žalias akis. Bet ne įprastai blyškiai žalias, o žalias 
kaip švieži smaragdai ir vaivorykštines kaip žiogo. Tai buvo 
vienas iš keleto tikrai magiškų dalykų, kuriuos žinojo 
Traukvėjis - joks dievas ar deivė, nepastovūs visais kitais 
aspektais, negalėjo pakeisti savo akių spalvos arba 
prigimties... 

- D... - pradėjo jis. Ji iškėlė ranką. 

- Tu žinai, jei pasakysi mano vardą, turėsiu išnykti, 
- sušnypštė ji, - be abejo, prisimeni, jog aš esu vienintelė 
deivė, ateinanti tik nekviesta. 

- Taip, prisimenu, - sukrankė burtininkas, steng- 
damasis nežiūrėti jai į akis, - tu esi ta, kurią vadina Dama? 

- Taip. 

- Tai tu deivė? - susijaudinęs paklausė Dvigėlis. - Aš 
visada troškau sutikti deivę. 

Traukvėjis įsitempė, laukdamas įniršio protrūkio. 
Bet Dama tik nusišypsojo. 

- Tavo draugas burtininkas turėtų mus pristatyti, - 

pasakė ji. 

Traukvėjis kostelėjo. 

- Aa, je, - burbtelėjo jis, - čia yra Dvigėlis, Dama, jis 
yra turistas... 

- „.. keletą kartų esu jį aplankiusi... 

- ... 1r, Dvigėli, čia yra Dama. Tiesiog Dama, aiškų? 
Nieko daugiau. Nebandyk vadinti jos kitaip, gerai? - despe- 
ratiškai tęsė jis, siųsdamas skubius reikšmingus žvilgsnius, 
visiškai nesuprantamus mažajam žmogučiui. 

Traukvėjis suvirpėjo. Be abejo, jis nebuvo ateistas, 
Diske dievai su ateistais elgėsi Žiauriai. Retais atvejais 
turėdamas atliekamų smulkių jis visada įmesdavo keletą va- 
riokų į šventyklos dėžutę remdamasis principu, jog Žmogui 
reikia turėti visus įmanomus draugus. Bet paprastai jis ne- 
trukdė Dievams ir vylėsi, kad Dievai netrukdys jam. Gyve- 
nimas buvo pakankamai sudėtingas. 

Tačiau du dievai iš tiesų kėlė siaubą. Likę dievai 
buvo šiaip didesnio masto žmonės, mėgstantys vyną, kovą 
ir kekšiavimą. Bet Lemtis ir Dama šiurpino. 

Dievų Kvartale Ankh-Morporke Lemtis turėjo mažą 
švininę šventyklą, kur siauraakiai sulysę pasekėjai naktimis 
susitikdavo ir atlikdavo 1š anksto nulemtus bei gana bepras- 
miškus ritualus. Dama iš viso šventyklų neturėjo, nors buvo 
viena galingiausių deivių Kūrimo istorijoje. Keletas drąs- 
esnių Lošėjų Gildijos narių kartą pabandė ją garbinti tam- 
siausiuose Gildijos rūsiuose ir per savaitę mirė nuo skurdo, 
buvo nužudyti ar tiesiog paimti Giltinės. Ji buvo Deivė, Ku- 
rios Negalima Minėti, ieškantys niekada jos nerasdavo, bet 
sunkiausią valandą ji ateidavo į pagalbą. O kartais ir neatei- 
davo. Ji buvo tokia. Jai nepatiko rožančiaus tarškėjimas, 
tačiau traukė pažertų kauliukų garsas. Niekas nežinojo, kaip 
Ji atrodo, nors žmogus, lošiantis iš savo gyvybės, daugybę 
kartų paimdavo išdalintas kortas ir pažvelgdavo Jai tiesiai į 
veidą. Žinoma, kartais ir nepažvelgdavo. Iš visų dievų ją la- 
biausiai garbino ir labiausiai keikė. 

- Mes neturime dievų ten, iš kur aš atvykęs, - tarė 
Dvigėlis. į 
- Turite, - tarė Dama, - visi turi dievus. Jūs tik 
nežinote, jog jie yra dievai. 

Traukvėjis mintyse sudrebėjo. 

- Klausykit, - pasakė jis, - nenoriu pasirodyti nekan- 
trus, bet po poros minučių pro šitas duris įeis Žmonės, iš- 
sives mus ir užmuš. 

- Taip, - patvirtino Dama.“ 

- Kaip suprantu, tu nepasakysi mums kodėl? - pa- 
klausė Dvigėlis. 

- Taip, - atsakė Dama, - kruliečiai nori paleisti 
bronzinį laivą per Disko kraštą. Pagrindinis tikslas yra 
sužinoti Pasaulio Vėžlio A'tuino lytį. 

- Skamba gana beprasmiškai, - pastebėjo Traukvėjis. 

- Na, pagalvok. Vieną dieną Didysis A'tuinas neaprė- 
piamoje naktyje, kurioje mes judame, gali sutikti kitą chelys 
galactica rūšies atstovą. Ar jie kausis? Ar jie poruosis? Tru- 
putis vaizduotės parodys, jog Didžiojo A'tuino lytis mums 
gali būti labai svarbi. Bent jau taip sako kruliečiai. 

Traukvėjis pasistengė negalvoti apie besiporuojan- 
čius Pasaulio Vėžlius. Tai nebuvo visiškai lengva. 

- Todėl, - tęsė deivė, - jie nori paleisti erdvės laivą 
su dviem keliautojais. Tai bus tyrimo dešimtmečių kulmi- 
nacija. Keliautojams tai irgi labai pavojinga. Todėl bandy- 
damas sumažinti riziką Krulio Archiastronomas susiderėjo 
su Lemtimi paleidimo akimirką paaukoti du žmones. Savo 
ruožtu Lemtis pažadėjo šypsotis. erdvės laivui. Neblogas 
sandėris, ar ne? 

- Ir mes esame aukos, - tarė Traukvėjis. 

- Taip. 

- Aš maniau, jog Lemtis yra nepermaldaujama, - tarė 
Traukvėjis. 

- Paprastai taip. Bet kurį laiką judu buvote rakštimis 
jo pašonėje. Jis nurodė, kad aukos būtumėte jūs. Jis jums 

leido pabėgti nuo piratų. Jis jums leido patekti į Apskritin- 
klį. Kartais Lemtis gali pasiversti kitais dievais. 

Po to sekė tyla. Varlė atsiduso ir nukeliavo po stalu. 

- Bet tu gali mums padėti? - pabandė Dvigėlis. 

- Jūs mane linksminate, - tarė Dama, - o aš esu sen- 
timentali. Jei būtumėte lošėjas, tai žinotumėte. Todėl trum- 
pai pasinaudojau varlės sąmone, o jūs mane maloniai išgel- 
bėjote, nes, kaip žinome, niekas nemėgsta matyti bejėgių ir 
patetiškų padarėlių, nešamų į mirtį. 

- Dėkoju, - pasakė Traukvėjis. 

- Visas Lemties protas yra nuteiktas prieš jus, - tarė 
Dama, - aš galiu suteikti tik vieną galimybę. Vieną mažą 
galimybę. Visa kita priklausys nuo jūsų. 

Ji išnyko. 

- Oho, - po kurio laiko tarė Dvigėlis, - aš pirmą kartą 
mačiau deivę. 

Durys atsivėrė. Laikydamas prieš save lazdelę įėjo 
Garhartra. UŽ jo buvo du sargybiniai, ginkluoti įprastais kar- 
dais. 2 | 

- Aa, - bičiuliškai tarė Garhartra, - matau, jūs pa- 
siruošę. 

Pasiruoškit, - paliepė balsas Traukvėjo galvoje. 

Prieš aštuonias valandas burtininko sviestas butelys 
kabojo ore, magiškai įkalintas savo asmeniniame laiko 
lauke. Bet per visas tas valandas kero magija lėtai nyko tol, 
kol išlaikyti buteliui prieš galingą visatos normalumo lauką 
bendros magijos energijos nebeužteko ir per keletą 
mikrosekundžių Realybė grįžo į vietą. Tai parodydamas 
butelys staiga baigė paskutinę savo parabolės dalį ir sudužo 
į Svečiameistrio galvą, apipildamas sargybinius stiklais ir 
medūzų vynu. 

Traukvėjis griebė Dvigėlio ranką, spyrė artimiau- 
siam sargybiniui į kirkšnį ir išstūmė apstulbusį turistą į ko- 
ridorių. Apsvaigintam Garhartrai dar nespėjus nukristi ant 
grindų, abu jo svečiai jau dundėjo tolimomis grindinio plyt- 

omis. 

Traukvėjis išnėrė iš už kampo ir atsidūrė balkone, iš 
keturių pusių supamame kiemo. Apačioje didžiąją kiemo 
dalį užėmė puošnus tvenkinys, kuriame tarp lelijų lapų de- 
ginosi keletas vandeninių vėžlių. 

O prieš Traukvėjį stovėjo du labai nustebę burtinin- 
kai, dėvintys tamsiai mėlynus ir juodus apmokytų hidrofobų 
drabužius. Vienas jų, greičiau mąstantis už savo draugą, 
iškėlė ranką ir pradėjo pirmuosius kero žodžius. 

Traukvėjo pašonėje pasigirdo trumpas aštrus garsas. 
Dvigėlis spjovė. Hidrofobas sukliko ir nuleido ranką, lyg 
būtų buvęs įgeltas. 

Kitas nespėjo pajudėti, kai pašėlusiai mosikuodamas 
kumščiais ant jo užšoko Traukvėjis. Vienas smūgis su visa 
papildoma baimės jėga pasiuntė hidrofobą per balkonų 
turėklus į tvenkinį, pasielgusį labai keistai - lyg nukritus 
dideliam nematomam balionui vanduo ištiško į šalis ir 
klykiantis hidrofobas pakibo savo pasišlykštėjimo lauke. 

Nustebęs Dvigėlis Žiūrėjo į jį tol, kol Traukvėjis su- 
griebė jam už peties ir parodė saugiai atrodantį praėjimą. Jie 
nuskubėjo praėjimu, palikę hidrofobą raitytis ant grindų, su- 
griebus savo drėgną ranką. 

Kurį laiką už nugarų girdėjosi riksmai, tačiau bėgliai 
pasuko į šoninį koridorių, į kitą kiemą ir greitai atsikratė 
persekiojimo garsų. Pagaliau Traukvėjis atidarė saugiai 
atrodančias duris, žvilgterėjęs į vidų pamatė, jog kambarys 
tuščias, įtraukė Dvigėlį ir užtrenkė duris. Tada EET 
šniokšdamas atsirėmė į jas. 

- Mes pasiklydome rūmuose, esančiuose saloje, ir 
neturime jokios vilties pasprukti, - išdaužė jis, - ir dar dau- 
giau, mes... ei! - baigė jis, kambario vaizdui pagaliau 
įsisunkus į sutrikdytus optinius nervus. 

Dvigėlis jau spoksojo į sienas. 

Nes kambaryje labai keistai tilpo visa Visata.. 

Giltinė sėdėjo Savo sode ir braukė galąstuvu per dal- 
gio kraštą. Dalgis jau buvo toks aštrus, jog pralekiantis bri- 
zas buvo lygiai perpjaunamas į du sutrikusius zefyrus, nors 
tyliame Giltinės sode brizai pasitaikydavo iš tiesų retai. 
Sodas augo ant plynaukštės, apžvelgiančios sudėtingus Dis- 
ko matavimus, o už jos dunksojo šalti, tylūs, nepaprastai 
aukšti ir susimąstę Amžinybės kalnai. 

Šviuch - sušvilpė akmuo. Giltinė niūniavo laidotu- 
vių giesmę ir viena kaulėta koja beldė į speiguotus plytak- 
menius. ž | 

Per tamsų sodą, kur augo naktobuoliai, artinosi 
kažkas, skleisdamas nemaloniai saldų sutraiškytų lelijų 
kvapą. Giltinė piktai pakėlė galvą 1r pažvelgė į akis, juodas 
kaip katino užpakalis ir pilnas tolimų žvaigždžių, neturinčių 
antrininkių pažįstamuose .... visatos Žvaigždynuose. 

Giltinė ir Lemtis žiūrėjo vienas į kitą. Giltinė išsišie- 
pė - padaryta vien iš kaulų, Ji neturėjo kitos alternatyvos. Jai 
tęsiant darbą galąstuvas ritmingai brūžavo per ašmenis. 

- Aš turiu tau užduotį, - pasakė Lemtis. Jo žodžiai 
nusklendė pro Giltinės dalgį 17 kruopščiai pasidalino į bal- 
sius ir priebalsius. 

- ŠIANDIEN TURIU PAKANKAMAI UŽDUOČIŲ, 
- neutrono sunkumo balsu tarė Giltinės. - PSEUDOPOLYJE 
SIAUČIA BALTASIS MARAS IR AŠ PRIVALAU IŠGEL- 
BĖTI DAUG ŽMONIŲ IŠ JO GLĖBIO. PER PASKUTI- 
NIUS ŠIMTĄ METŲ TOKIO MARO NIEKAS NEMATĖ. 
MANO PAREIGA YRA SĖLINTI GATVĖMIS. 

- Aš turiu omeny mažo klajoklio ir sukčiaus bur- 
tininko reikalą, - tyliai tarė Lemtis, sėsdamasis šalia juo- 
darūbės Giltinės formos ir žiūrėdamas į tolimą daugiasienį 
brangakmenį, kuris buvo Disko visata, matoma iš šitos eks- 
tradimensinės apžvalgos vietos. 

Dalgio daina nutilo. 

- Jie mirs po poros valandų, - pasakė Lemtis, - taip 
nulemta. 

Giltinė sukrutėjo ir akmuo vėl pradėjo judėti. 

- Manau, tau bus malonu. 

Giltinė gūžtelėjo pečiais, ypač išraiškingu gestu tam, 
kurio matoma forma yra skeletas. 

- IŠ TIESŲ, KAŽKADA JUOS STIPRIAI VAI- 
KIAUSI, - tarė ji, - BET PO TO PAGALVOJAU, JOG 
ANKSČIAU AR VĖLIAU VISI ŽMONĖS MIRŠTA. 
PASAKIAU SAU, IŠ MANĘEĘS GALIMA ATIMTI, BET 
NEGALIMA PANEIGTI. KAM JAUDINTIS? 

- Manęs taip pat negalima apgauti, - atsakė Lemtis. 

- ESU GIRDĖJUSI, - tebesišypsodama atsakė Gil- 
tinė. 

- Užteks! - sušuko Lemtis, pašokdamas ant kojų, - jie 
mirs! 

Mėlynos ugnies pliūpsnyje jis išnyko. 

Giltinė linktelėjo pati Sau ir tęsė darbą. Po kelių 
minučių ašmenys Ją patenkino. Ji atsistojo, nutaikė dalgį į 
storą ir nuodingą žvakę, degusią ant suoliuko krašto, ir 
dviem sumaniais mostais perkirto liepsną į tris skaisčias 

Truputį vėliau ji pasibalnojo savo baltą ristūną, gy- 
venusį arklidėse už Giltinės namuko. Gyvulys draugiškai 
apuostė ją, nors žirgo akys degė tamsiu raudoniu, 0 šonai 
žvilgėjo kaip alyvuotas šilkas, jis vis dėlto buvo gyvas arklys 
ir gyveno geriau už daugumą nešulinių Disko gyvulių. Gilti- 
nė nebuvo nemaloni šeimininkė. Ji svėrė labai nedaug ir 
nors dažnai grįždavo su išsipūtusiais balnamaišiais, jie taip 
pat nieko nesvėrė. 


+ 20 

- Visi tie pasauliai! - sušuko Dvigėlis, - fantastiška! 

Traukvėjis kažką suniurnėjo ir toliau atsargiai sėli- 
no po žvaigždėmis nubertą kambarį. Dvigėlis pasisuko į 
sudėtingą astroliabiją, kurios centre buvo visa iš žalvario 
padaryta ir mažyčiais brangakmeniais nusagstyta Didžiojo 
A'tuino Disko sistema. Aplink ją ant plonų sidabrinių vielų 
sukosi žvaigždės ir planetos. 

- Fantastika! - pakartojo jis. Ant sienų aplinkui kabo- 
jo milžiniški juodo velveto gobelenai, nusagstyti iš mažų 
šviečiančių perlų padarytais Žvaigždynais ir suteikiantys 
kambario svečiams pojūtį, jog jie sklando tarpžvaigždinėje 
bedugnėje. Įvairūs molbertai laikė milžiniškus Didžiojo 
A'tuino eskizus, padarytus iš skirtingų Apskritinklio vietų. 
Kiekvienas galingas žvynas ir kraterinis raupas eskizuose 
buvo skrupulingai pažymėtas. Besižvalgančio Dvigėlio 
akyse atsirado užsisvajojęs žvilgsnis. 

Traukvėjis labai nerimavo. Ir jį labiausiai neramino 
du kostiumai, kabantys kambario viduryje. Jis susirūpinęs 
suko apie juos ratus. “ 

Kostiumai atrodė pagaminti iš geros baltos odos ir 
nukabinėti diržais, žalvariniais antgaliais bei kitais 
nepažįstamais ir ypač įtartinais įtaisais. Kelnės baigėsi aukš- 
tais storapadžiais batais, o rankovės buvo sukištos į dideles 
lanksčias pirštines. Keisčiausiai atrodė dideli variniai šal- 
mai, turėję tikti ant sunkių apykaklių. Apsaugai šalmai visai 
netiko - pats lengviausias kardas juos perkirstų, net jei ir ne- 
pataikytų į juokingus mažus stiklinius langelius priekyje. 
Kiekvienas šalmas viršuje turėjo baltų plunksnų kuokštą, 
absoliučiai negerinusį bendro vaizdo. 

Traukvėjui pradėjo šmėžuoti įtarimas dėl šitų kos- 
tiumų. 

Prieš juos stovėjo stalas, padengtas dangaus 
žemėlapiais ir pergamento gabaliukais, pilnais skaičių. Kas 
dėvės šituos kostiumus, nusprendė Traukvėjis, turės drą- 
siai žengti ten, kur joks žmogus - išskyrus atsitiktinius ne- 
laimingus jūreivius, kurie nesiskaito - drąsiai nežengė prieš 

tai, ir Traukvėjui kilo ne vien įtarimas, bet ir siaubinga nuo- 
jauta. 

Jis apsisuko ir pamatė Dvigėlį, susimąsčiusia išraiš- 
ka žiūrintį į jį. 

- Ne... - greitai pradėjo Traukvėjis. Dvigėlis pra- 
leido tai pro ausis. 

- Deivė pasakė, jog du Žmonės bus išsiųsti per 
Kraštą, - žibančiomis akimis tarė jis, - o tu prisimeni, kaip 
trolis Tetisas kalbėjo dėl apsaugos priemonių? Kruliečiai 
išsprendė tai. Šitie kostiumai yra erdvės šarvai. 

- Man jie neatrodo labai talpūs, - skubiai pasakė 
Traukvėjis ir sugriebė turistą už rankos, - na, einam, nėra 
prasmės čia pasilikti... 

- Kodėl tu turi visada panikuoti? - irzliai paklausė 
Dvigėlis. 

- Todėl, kad ką tik prieš mano akis šmėstelėjo mano 
ateitis ir tai labai ilgai užtruko. Jeigu tu dabar nepajudėsi, aš 
tave paliksiu, nes tu tuoj pasiūlysi mums užsivilkti... 

Durys atsidarė. 

Į kambarį įėjo du augaloti jauni vyrai. Jie dėvėjo tik 
vilnonėmis kelnėmis. Vienas vis dar energingai šluostėsi. 
Neparodę nuostabos jie abu linktelėjo dviem pabėgėliams. 

Aukštesnysis atsisėdo ant vieno iš priekinių suoliu- 
kų, davė ženklą Traukvėjui ir tarė. | 

- ? Fy yur atl ho sooten gatrunen? 

Tai buvo negerai, nes nors Traukvėjis laikė save 
daugumos Vakarinių Disko dalių kalbų žinovu, į jį pirmą 
kartą kreipėsi kruliškai ir jis nesuprato nė vieno žodžio. 
Kaip ir Dvigėlis, bet tai nesutrukdė turistui žengti priekin ir 
įkvėpti oro. 

Šviesos greitis per magišką aurą, supusią Diską, 
buvo gana lėtas ir neką didesnis už garso greitį ne taip aukš- 
tai suderintose visatose. Tačiau jis vis tiek buvo greičiau- 
sias, išskyrus Traukvėjo protą tokiais momentais. 

Burtininkas akimirksniu susigaudė, jog turistas ruo- 
šiasi išbandyti savo paties ypatingą lingvistikos rūšį, kuri 
reiškė, jog jis garsiai ir lėtai kalbėtų savo kalba. 

Traukvėjo alkūnė šovė atgal, atimdama Dvigėliui 
kvapą. Iš skausmo apstulbusiam žmogučiui pasižiūrėjus 
aukštyn Traukvėjis sugavo jo žvilgsnį, ištraukė įsivaizduo- 
jamą liežuvį iš burnos ir nukirpo jį įsivaizduojamomis 
žirklėmis. Ž 

Antrasis vėžlianautas - nes vyrų, kuriems likimas 
lėmė keliauti per Didįjį A'tuiną, profesija buvo būtent tokia 
- pakėlė akis nuo žemėlapių stalo ir sutrikęs pasižiūrėjo. Jo 
didelė didvyriška kakta susiraukė dėl bandymo kalbėti. 

-?Hryulatriąsnru? - paklausė jis. 

Traukvėjis nusišypsojo, linktelėjo ir pastūmė Dvi- 
gėlį vėžlianauto pusėn. Viduje atsiduręs iš palengvėjimo jis 
pamatė, kaip turistas staiga susidomėjo ant stalo gulėjusiu 
dideliu žalvariniu teleskopu. 

- ! Sootėn u! - įsakė sėdintis vėžlianautas. 

Traukvėjis nusišypsojo, linkterėjo ir, nuo lentynos 
paėmęs vieną didelį varinį šalmą, kiek galėdamas stipriau 
vožė juo vėžlianautui per galvą. Tyliai sumurmėjęs vėž- 
lianautas nukrito veidu Žemyn. 

Kitas Žmogus spėjo tik sutrikęs žengti žingsnį ir 
Dvigėlis neprofesionaliai, tačiau efektyviai smogė jam su 
teleskopu. Jis nugriuvo ant savo kolegos. 

Traukvėjis su Dvigėliu susižvalgė. 

- Gerai! - sušuko Traukvėjis pajutęs, jog pralaimėjo 
kažkokias neaiškias varžybas. - Gali nesivarginti sakydamas. 
Kažkur kažkas laukia pasirodant šitų dviejų vyrukų, 
dėvinčių kostiumus. Turbūt jie palaikė mus vergais. Padėk 
paslėpti juos už portjerų, o tada... o tada... 

- ... geriau apsirenkim, - pasakė Dvigėlis, paimdamas 
antrą šalmą. į 

- Taip, - tarė Traukvėjis, - Žinai, tik pamatęs kostiu- 
mus, aš supratau, jog teks juos dėvėti. Neklausk manęs, kaip 

aš supratau - tikriausiai tai buvo blogiausias galintis atsitikti 
dalykas. 

- Tu pats sakei, kad mes neturime būdų pabėgti, - 
per galvą vilkdamasis viršutinę kostiumo dalį pridusintu 
balsu pastebėjo Dvigėlis, bet kas yra geriau negu būti 
paaukotiems. 

- Mes bėgam, kai tik gauname progą, - pasakė 
Traukvėjis, - ir nieko negalvok. 

Jis piktai įbruko ranką į kostiumą ir trenkė galva į 
šalmą. Burtininkas jautė, jog kažkas viršuje jį stebi. 

- Labai ačiū, - karčiai tarė jis. 


LARA ADŲ 
“4 Nd 4 


Pačiame Krulio šalies ir miesto krašte buvo didelis 
pusiau apvalus amfiteatras, talpinantis dešimtis tūkstančių 
žmonių. Arena buvo pusiau apvali dėl labai elegantiškos 
priežasties - ji kabojo virš debesų jūros, kylančios nuo 
Briaunakrioklio žemai apačioje. Kiekviena vieta užimta; 
minia darėsi nerami. Ji atėjo pasižiūrėti dvigubo aukojimo 
ir didelio bronzinio erdvės laivo paleidimo. Kol kas nė vie- 
nas įvykis nebuvo įgyvendintas. 

Archiastronomas pasikvietė skrydžio Kontrolės 
Vyresnįjį. 

- Nagi? - tarė jis, į keturias raides sudėdamas pilną 
pykčio ir grėsmės leksikoną. Skrydžio Kontrolės Vyresny- 
sis išbalo. 

- Jokių naujienų, valdove, - tarė Kontrolės Vyresny- 
sis ir linksmiau pridūrė: - Gal tik jūsų aukštybei bus malonu 
išgirsti, jog Garhartra atsigavo. 

- Šito jis gali pasigailėti, - pastebėjo Archiastrono- 
mas. 

- Taip, valdove. 

- Kiek dar turime laiko? 

Kontrolės Vyresnysis žvilgterėjo į sparčiai kylančią 

saulę. 

- Trisdešimt minučių, jūsų aukštybe. Po to Krulis 
nusisuks nuo Didžiojo A'tuino uodegos ir “Stiprusis 
Vojadžeris" bus pasmerktas nuplaukti į tarpvėžlinę įlanką. 
Aš jau nustačiau automatinį valdymą, todėl... 

- Gerai, gerai, - jį atleisdamas pasakė Archiastrono- 
mas, - paleidimas turi įvykti. Be abejo, saugokite prie- 
plauką. Kai niekinga porelė bus sugauta, aš asmeniškai ir su 
dideliu malonumu jiems įvykdyšiu mirties bausmę. 

- Taip, valdove. Ee... | 

Archiastronomas susiraukė. 

- Ką dar turi pasakyti? 

Kontrolės Vyresnysis nurijo seilę. Visa tai labai 
nesąžininga, nes jis buvo labiau magas negu diplomatas, to- 
dėl gudresnės smegenys pasirūpino, jog būtent jis praneštų 
naujienas. | 

- Iš jūros išplaukė pabaisa ir ji atakuoja laivus 
prieplaukoje, - tarė jis, - iš ten ką tik atvyko bėgikas. 

- Didelė pabaisa? - paklausė Archiastronomas. 

- Nelabai, nors sako, jog baisiai arši, valdove. 

Krulio ir Apskritinklio valdovas pagalvojo ir 
gūžtelėjo pečiais. 

- Jūra yra pilna pabaisų, - atsiliepė jis, - tai vienas iš 
pirminių jos požymių. Susitvarkykit su ja. Ir... Skrydžio 
Kontrolės Vyresnysis? 

- Valdove? 

- Jei mane ir toliau erzinsi, prisimink, jog aukoti 
reikia du žmones. Aš galiu pabūti dosnus ir padidinti 
skaičių. 

- Taip, valdove. 

Skrydžio Kontrolės Vyresnysis nubėgo šalin, 
džiaugdamasis dingęs autokratui iš akių. 

“Stiprusis Vojadžeris“, jau nebe blankus bronzinis 
kiautas, prieš porą dienų išluptas iš liejinio, ilsėjosi savo 

lopšyje ant medinio bokšto viršaus arenos centre. Nuo jo 
žemyn prie Krašto leidosi bėgiai, pačioje pabaigoje stai- 
giai kilę aukštyn. 

Amžiną atilsį Daktilosas Auksaakis, sukūręs paleidi- 
mo kelią, kaip ir patį “Stiprųjį Vojadžerį“, teigė, kad pasku- 
tinis pakilimas turėjo užtikrinti, jog prieš savo ilgą kritimą 
laivas neužklius už jokių uolų. Galbūt visai atsitiktinai dėl 
patemptų bėgių laivas taip pat turėjo iššokti kaip lašiša, teat- 
rališkai suspindėti saulėje ir dingti debesų jūroje. 

Arenos krašte pasigirdo trimitų fanfaros. Minia 
džiaugsmingai sutiko vėžlianautų garbės sargybą. Tada į 
šviesą įžengė ir patys baltakostiumiai tyrinėtojai. 

Archiastronomui tuoj pat pasirodė, jog kažkas ne 
taip. Herojai, pavyzdžiui, visada vaikščiojo ypatingai. Jie 
tikrai nekrypavo, o vienas vėžlianautas aiškiai krypavo. 

Susirinkusių Krulio žmonių staugimas buvo kur- 
tinantis. Vėžlianautams ir jų sargybai einant per didelę 
areną, pro daugybę altorių, kuriuos pastatė įvairių Krulio 
sektų magai ir žyniai, norėdami užtikrinti paleidimo sėkmę, 
Archiastronomas suraukė kaktą. Kompanijai pasiekus pu- 
siaukelę jis padarė išvadą. Tuo metu vėžlianautai atsistojo 
prie kopėčių, vedančių į laivą - ar jie tik nesuabejojo? Ar- 
chiastronomas pašoko ant kojų ir jo žodžius užgožė minios 
triukšmas. Jis atmetė vieną ranką ir tradicine kerėjimo poza 
dramatiškai išskėtė pirštus. Bet koks praeinantis skaitytojas 
iš lūpų, dar ir susipažinęs su magiškais tekstais, būtų 
atpažinęs Švarkpyro Plūduriuojantį Prakeikimą ir apdairiai 
pabėgęs. | 

Tačiau paskutiniai žodžiai liko neištarti. Apstulbęs 
Archiastronomas pasisuko į šurmulį, kilusį aplink didelį 
lenktą įėjimą į areną. Šviesoje pasirodė bėgantys sargybi- 
niai, kurie numetė ginklus ir nėrė tarp altorių arba peršoko 
per parapetą į tribūnas. 

Kažkas išniro paskui juos ir kimūs sveikinimai nuti- 

lo miniai pradėjus tyliai ir ryžtingai trauktis iš kelio. 

Kažkas buvo lėtai, bet su bloga lemiančiu tikslu 
judantis neaukštas jūržolių kupolas. Vienas dargybinis 
įveikė savo siaubą ir atsistojęs kelyje sviedė ietį, kuri įsmigo 
tiesiai tarp jūržolių. Minia sušuko - ir nutilo, kai kupolas 
puolė priekin ir prarijo žmogų. 

Staigiai mostelėjęs ranka Archiastronomas paliko 
pusiau užbaigtą žymųjį Švarkpyro Prakeikimą ir greitai iš- 
tarė vieno galingiausių kerų savo repertuare - Avagariško 
Degimo Enigmos - žodžius. 

Aplinkui ir tarp jo pirštų tvykstelėjo oktarino ugnis, 
Archiastronomas ore nubrėžė sudėtingą runą ir kartu su mė- 
lynų dūmų pėdsaku paleido ją į kupolą. 

Runa sprogo ir į skaistų rytų dangų šovė liepsnos ka- 
muolys, svaidydamas degančių jūržolių gabaliukus. Dūmų 
ir garų debesis kelioms minutėms uždengė pabaisą ir jam 
išsisklaidžius kupolas buvo išnykęs. 

Ant akmenų matėsi didelis apdegęs ratas, kur dar 
rūko keletas rusvųjų jūros dumblių gabalų. 

O rato viduryje stovėjo paprasta, gal kiek didoka 
medinė skrynia. Kažkas tolimojoje arenos pusėje pradėjo 
juoktis, tačiau tuoj pat nutilo, kai skrynia pakilo ant tuzino 
to, kas galėjo būti tik kojos, ir pasisuko veidu į Archias- 
tronomą. Paprasta, gal kiek didoka skrynia, be abejo, neturi 
veido; bet šita aiškiai sukosi veidu. Ir tai tiksliai suvokęs 
Archiastronomas taip pat su siaubu suprato, jog šita paprasta 
dėžė kažkokiu neaprašomu būdu primerkė akis. 

Skrynia ryžtingai pajudėjo jo link. Jis sudrebėjo. 

- Magai! - suriko Archiastronomas. - Kur mano ma- 
gai? 

Iš už altorių ir iš po suolų aplink areną pasirodė 
išbalę žmonės. Vienas drąsesniųjų, pamatęs Archiastronomo 
išraišką, drebėdamas iškėlė ranką ir paleido trumpą griaus- 
mo strėlę. Ši nušvilpė prie skrynios ir tiksliai pataikė, 
pažėrusi baltų žiežirbų pliūpsnį. 

Tai buvo ženklas kiekvienam Krulio magui, kerėto- 
jui ir taumaturgui stropiai pašokti ir siaubo apimto valdovo 
akyse paleisti pirmą desperatiškai į galvą atėjusį kerą. Ore 
ėmė švilpti ir raitytis burtai. 

Greitai skrynia dingo iš akių dėl didėjančio debesies 
su magiškomis dalelėmis, kurios sukdamosi keitė jo formas. 
Į kautynes lėkė keras po kero. Visų aštuonių spalvų liepsnos 
ir žaibo juostos badė tą vietą, kur buvo dėžė. 

Nuo Magų Karų tiek daug magijos nebuvo sukon- 
centruota į vieną mažą vietą. Pats oras virpėjo ir mirgėjo. 
Keras atšokdavo nuo kero ir sukurdavo trumpus laukinius 
kerus, kurių veikimo tarpsnis buvo keistas ir nekontroliuo- 
jamas. Po banguojančia mase esantys akmenys išlinko ir 
suskilo. Be to, vienas akmuo pavirto kažkuo, ką geriau pa- 
likti neaprašytą, ir nusliūkino į kokį nors mūsų matavimą. 
Taip pat pasireiškė ir kiti keisti pašaliniai efektai. Iš siau- 
čiančios audros išlėkė švininių kubelių kruša ir pabiro po 
banguojančias grindis; keistos figūros marmaliavo ir rodė 
nešvankius gestus, keturšoniai trikampiai ir apskritimai su 
dviem galais akimirkai atsirasdavo ir vėl įsiliedavo į stau- 
giančios pabėgusios laukinės magijos bokštą, iškilusį nuo 
sulydytų akmenų ir išsiplėtusį pėr Krulį. Dabar jam buvo 
nesvarbu, jog dauguma magų liovėsi kerėti ir pabėgo - pa- 
daras maitinosi oktarino dalelių srove, prie Disko Krašto 
visada buvusia tirščiausia. Visoje -Krulio saloje magiški 
veiksmai sustojo, nes visa esama magijos energija buvo 
įsiurbta į debesį, kuris jau užaugo iki ketvirčio mylios ir vis 
keitė protą gniaužinančias formas. Hidrofobai ant savo jūra 
slystančių diskų klykdami sukrito į vandenį, magiški gėralai 
buteliukuose pavirto paprastu neskaidriu vandeniu, o ma- 
giški kardai išsilydė ir varvėjo iš makštų. 

Bet niekas niekaip nesukliudė padarui debesis: 
apačioje, nuo galios audros stiprumo žvilgančiam kaip 
veidrodis, lėtu žingsniu artėti prie Archiastronomo. 

Suradę prieglaudą “Stipriojo Vojadžerio“ paleidimo 
bokštelyje Traukvėjis ir Dvigėlis tai stebėjo su pagarbia 
baime. Garbės sargyba jau seniai išsilakstė, palikusi išmėty- 
tus ginklus. 

- Ką gi, - pagaliau atsiduso Dvigėlis, - viso gero, 
Bagaže, - jis atsiduso. 

- Neįmanoma patikėti, - pasakė Traukvėjis, - protin- 
gas kriaušmedis yra nelaidus visoms žinomoms magijos for- 
moms. Jis sukurtas taip, jog seks tave visur. Jei numiręs 
pateksi į Rojų, tai pomirtiniame gyvenime bent jau turėsi 
švarią porą kojinių. Bet aš dar nenoriu mirti, todėl einam, 
gerai? 

- Kur? - paklausė Dvigėlis. 

Traukvėjis pakėlė arbaletą ir saują užtaisų. 

- Ten, kur ne čia, - tarė jis. 

- O kaip Bagažas? 

- Nesirūpink. Kai audra išnaudos visą aplinkui 
esančią laisvą magiją, ji liausis. 

Ir tai jau buvo prasidėję. Banguojantis debesis vis 
dar kilo aukštyn, bet dabar jis atrodė skystas ir nepavojingas. 
Dvigėliui bežiūrint debesis ėmė neužtikrintai mirgėti. 

Greitai iš jo liko blyški šmėkla. Kaip kvadratinė 
figūra, tarp beveik nematomų liepsnų pasirodė Bagažas. 
Aplink jį pradėjo skilinėti greitai auštantys akmenys. 

Dvigėlis tyliai pašaukė Bagažą. Šis liovėsi vangiai 
Judėjęs per iškankintus akmenis ir, atrodė, įdėmiai įsiklausė. 
Tada apsisuko, tuzinams kojų atlikus painų manevrą, ir 
patraukė prie “Stipriojo Vojadžerio". Traukvėjis rūgščiai jį 
stebėjo. Bagažas turėjo gaivališką prigimtį, nulį smegenų, 
žmogžudišką požiūrį viskam, kas grasino jo šeimininkui, ir 
burtininkas nebuvo tikras, ar Bagažo vidus užėmė tą patį er- 
dvės-laiko kiekį, kaip ir jo išorė. 

- Nė Žymės, - dėžei sustojus prieš jį linksmai pa- 
reiškė Dvigėlis. Jis atidarė dangtį. | 

- Pats laikas keistis apatinius, - supurškė Traukvėjis, 
- po minutės sugrįš visi sargybiniai ir šventikai, ir jie bus 
nuliūdę, žmogau! 

- Vanduo, - sumurmėjo Dvigėlis, - visa dėžė pilna 
vandens! 

Traukvėjis pažvelgė jam per petį. Drabužių, pinigų 
maišelių ir kitų turisto daiktų nėsimatė nė ženklo. Visa dėžė 
buvo pilna vandens. 

Iš niekur pakilo banga ir šliūkšterėjo per kraštą. Ji 
nukrito ant akmenų. bet, užuot išsiliejusi, pavirto pėda. 
Vandeniui plūstelėjus dar susiformavo kita pėda ir apatinė 
kojų dalis, lyg užpildydama nematomą formą. Po akimirkos 
prieš juos mirksėdamas stovėjo jūros trolis Tetisas. 

- Aha, - pagaliau pasakė jis, - judu. Turbūt netu- 
rėčiau nustebti. | 

Nekreipdamas dėmesio į jų apstulbusius veidus jis 
apsidairė. 

- Sėdėjau sau prie trobelės ir žiūrėjau į saulėlydį, o 
tada iš vandens kriokdamas išlipo šitas padaras ir prarijo 
mane, - tarė jis, - pamaniau, jog gana keista. Kas čia per vie- 
ta? 

- Krulis, - atsakė Traukvėjis. Jis niūriai pažvelgė į 
dabar užsidariusį Bagažą, kuris sugebėjo nutaisyti pasipū- 
tusią išraišką. Jis gana dažnai rydavo žmones, bet vėliau ati- 
darius dangtį ten būdavo vien Dvigėlio skalbiniai. Burtinin- 
kas aršiai patraukė dangtį aukštyn. Ten buvo vien Dvigėlio 
skalbiniai. Visiškai sausi. 

- Na, na, - pasakė Tetisas. Jis pakėlė akis. - Ei! - tarė 
jis, - ar tai ne laivas, kurį jie išsiųs per Kraštą? Ką? Turbūt jis! 

Palikdama silpnus raibulius per jo krūtinę prašvilpė 
strėlė. Jis net nepastebėjo. Pastebėjo Traukvėjis. Prie arenos 
krašto ėmė rinktis kareiviai, kiti spoksojo iš už įėjimų. 

Kita strėlė atšoko nuo bokštelio už Dvigėlio. Iš tokio 

atstumo paleistos strėlės neturėjo daug jėgos, bet tai buvo 
tik laiko klausimas... 

- Greičiau! - šūktelėjo Dvigėlis, - į laivą! Jie nedrįs 
į jį šaudyti! 

- Aš žinojau, jog tu tai pasiūlysi, - sudejavo 
Traukvėjis, - tiesiog Žinojau! 

Jis nusitaikė spirti Bagažui. Bagažas keletą colių 
atsitraukė ir grąsinančiai atvėrė dangtį. 

Iš dangaus nusileido ietis ir sudrebėjusi įsmigo į 
medį prie burtininko ausies. Šis klyktelėjo ir užsiropštė ko- 
pėčiomis paskui kitus. 

Jiems išėjus į siaurą taką palei “Stipriojo 
Vojadžerio“ keterą aplink sušvilpė strėlės. Dvigėlis rodė 
kelią, slinkdamas pirmyn su, kaip nusprendė Traukvėjis, 
pernelyg užslopintu jauduliu. 

Laivo viršaus centre buvo didelis bronzinis liukas su 
sklendėmis. Trolis su turistu priklaupė ir pradėjo dirbti. 

“Stipriojo Vojadžerio" širdyje jau keletą valandų į 
specialiai sukurtą puodelį bėgo smulkus smėlis. Dabar 
puodelis buvo užpildytas tiksliai taip, kad apsiverstų ir 
sutrikdytų idealiai subalansuotą svarmenį. Svarmuo nu- 
sileido žemyn, ištraukdamas kaištį iš painaus mažo mecha- 
nizmo. Grandinė pradėjo judėti. Pasigirdo klinkt. 

- Kas čia buvo? - staigiai paklausė Traukvėjis. Jis 
žvilgtelėjo žemyn. 


. 
+ 2 


Strėlių kruša liovėsi. Žynių ir kareivių minia stovė- 
j0 tylėdama ir įdėmiai žiūrėdama į laivą. Mažas susijaudinęs 
žmogelis alkūnėmis prasigrūdo pro juos ir pradėjo kažką 
šaukti. 

- Kas čia buvo? - paklausė Dvigėlis, užsiėmęs su 
sparnuotu varžtu. 

- Man pasirodė, jog kažką girdėjau, - tarė Traukvėjis, 


216 


- klausyk, mes pagrasinsim sugadinti šitą daiktą, jeigu jie 
mūsų nepaleis, taip? Mes taip ir padarysim, ar ne? 

- Aha, - išsiblaškęs atsiliepė Dvigėlis. Jis pritūpė ant 
kulnų, - na, va. Dabar turėtų atsidaryti. 

Keletas raumeningų vyrų puolė prie kopėčių, 
vedančių į laivą. Traukvėjis atpažino abu vėžlianautus. Jie 
turėjo kardus. 

- Aš... - pradėjo jis. 

Laivas pasviro. O tada be galo lėtai pradėjo judėti 
bėgiais. 

Juodo siaubo akimirką Traukvėjis pamatė, jog 
Dvigėlis ir trolis sugebėjo pakelti liuką. Metalinės kopėtėlės 
vedė į kabiną apačioje. Trolis dingo. 

- Mums reikia nušokti, - sušnibždėjo Traukvėjis. Su 
keista beprotiška šypsena veide Dvigėlis pasižiūrėjo į jį. 

- Žvaigždės, - tarė turistas, - pasauliai. Visas dangus 
pilnas pasaulių. Vietos, kurių niekas niekada nematys. Tik 
aš, - jis žengė pro liuką. 

- Tu visai pamišai, - kimiai pasakė Traukvėjis, 
stengdamasis išlaikyti pusiausvyrą laivui greitėjant. Vienas 
vėžlianautas pabandė peršokti per tarpą tarp “Vojadžerio" ir 
bokštelio, nusileido ant išlenkto laivo šono, akimirką ieško- 
10, už ko užsikabinti, nerado ir su klyksmu nukrito. 

Dabar “Vojadžeris"' judėjo gana greitai. Pro Dvigėlio 
galvą Traukvėjis matė saulės apšviestą debesų jūrą ir neįma- 
nomą Briaunarykštę, kabančią už jos ir siūlančią kvailiams 
žengti per toli... 

Jis taip pat išvydo būrį žmonių, skubiai lipančių per 
žemesniuosius paleidimo rampos šlaitus ir dedančių didelį 
medinį rąstą tikintis, jog jis nuleis laivą nuo bėgių. Ratai 
įsirėžė į rąstą, tačiau laivas tik susiūbavo, Dvigėlis paleido 
kopėtėles ir įkrito į kabiną, o liukas užsitrenkė su siaubin- 
gu į vietą taukštelėjusių mažų skląsčių garsu. Traukvėjis 
šoko pirmyn ir kūkčiodamas ėmė juos drąskyti. 

Debesų jūra jau priartėjo. Pats Kraštas, akmenuotas 

arenos perimetras, buvo baisiai arti. 

Traukvėjis atsistojo. Dabar buvo galima padaryti tik 
viena, ir jis tai padarė. Jis aklai puolė į paniką kaip tik tada, 
kai laivo važiuoklės atsitrenkė į pakilimą ir išsviedė spin- 
dintį kaip lašiša laivą į dangų ir per Kraštą. 

Po poros sekundžių pasigirdo mažų kojyčių tapsėji- 
mas, Bagažas, vis dar dirbdamas kojomis, nėrė per pasaulio 
briauną ir nukrito žemyn į visatą. 


LARA 
4 0 “4 


Traukvėjis atgavo sąmonę ir sudrebėjo. Jis buvo 
mirtinai sušalęs. | 

Vadinasi, štai kas, - pagalvojo jis. Kai miršti, patenki 
į šaltą, drėgną ir ūkanotą vietą. Hadą, kur niūrios Mirties 
dvasios amžinai žygiuoja per liūdesio pelkes aplinkui mėš- 
lungiškai degant lavoninėms žvakutėms - palaukit, palau- 
kit... 

Juk Hadas negalėjo būti toks nepatogus? O jis buvo 
labai nepatogus. Burtininko nugara skaudėjo, nes ją spaudė 
šaka, rankos ir kojos perštėjo, nes jas apdraskė šakelės, o iš 
to, kaip jautėsi galva, buvo galima spėti, jog visai neseniai 
į ją buvo pataikęs kažkas kieto. Hadas, be abejo, buvo tikras 
pragaras - palaukit, palaukit... 

„Medis. Jis susikoncentravo ties žodžiu, išplaukusiu 
iš atminties, dėl dūzgimo ausyse ir blyksinčių šviesų akyse 
tai tapo netikėtu pasiekimu. Medis. Medinis dalykas. Taip, 
teisingai. Šakos, šakelės ir visa kita. Ir ant jo gulintis 
Traukvėjis. Medis. Šlapias ir varvantis. Šaltas baltas debe- 
sis aplink. Ir po apačia taip pat. O tai jau keista. 

Jis buvo apdraskytas ir apdaužytas gulėjo mažame 
erškėtyje, augusiame uolos, išsikišusios į putojančią baltą 
Briaunakrioklio sieną, plyšyje. Supratimas smogė panašiai 
kaip ledinis plaktukas. Burtininkas sudrebėjo. Medis įspė- 
jamai sugirgždėjo. 

Pro burtininką šovė kažkas neaiškaus ir mėlyno, 
puolė į griaudinčius vandenis, išnėrė atgal ir atsitūpė ant 
šakos netoli Traukvėjo galvos. Tai buvo mažas paukštis su 
mėlynų ir žalių plunksnų kuodu. Jis prarijo mažytę sida- 
brinę žuvytę, ištrauktą iš krioklio, ir smalsiai pasižiūrėjo į 
burtininką. 

Traukvėjis pastebėjo, jog aplinkui buvo daugybė 
tokių paukščių. 

Jie sklandė, pikiravo ir staigiai krito žemyn į vandenį 
vis išvogdami iš krioklio dar vieną pasmerktą žuvytę ir 
sukeldami papildomą puokštę purslų. Keletas paukščių 
tupėjo medyje. Tarsi brangakmeniai jie švytėjo visomis vai- 
vorykštės spalvomis. Traukvėjis buvo pakerėtas. 

Iš esmės jis buvo pirmasis žmogus, pamatęs briau- 
natulžius, mažyčius padarėlius, susikūrusius net ir Diskui 
unikalų gyvenimo būdą. Seniai, prieš kruliečiams pastatant 
Apskritinklį, briaunatulžiai surado veiksmingą metodą iš- 
gyventi ant pasaulio krašto. 

Jie nekreipė dėmesio į Traukvėjį. Jam pačiam pa- 
sirodė trumpa, bet stingdanti vizija apie likusį gyvenimą 
šiame medyje, maitinantis žaliais paukščiais ir iš jų išplėš- 
ta žuvimi. | 

Medis vos vos sujudėjo. Traukvėjis sucipo, nes ėmė 
slysti atgal, bet sugebėjo sugriebti šaką. Tik anksčiau ar 
vėliau jis užmigs... | 

Scena šiek tiek pasikeitė, danguje atsirado lengvas 
purpurinis atspalvis. Ore prie medžio stovėjo aukšta figūra 
su juodu apsiaustu. Rankoje ji laikė dalgį. Veidą slėpė gob- 
tuvo šešėliai. 

- AŠ ATĖJAU TAVĘS, - pasakė nematoma burna, 
sunkiais kaip banginio širdies plakimas žodžiais. 

Medžio kamienas vėl protestuodamas sugirgždėjo ir, 
vienai šakniai ištrūkus iš uolos, nuo Traukvėjo šalmo atšo- 
ko akmenukas. 

Pasiimti burtininkų sielų ateidavo pati Giltinė. 

- Nuo ko aš mirsiu? - pasiteiravo Traukvėjis. 

Aukštoji figūra sudvejojo. 

- ATSIPRAŠAU? 

- Aš nieko nesusilaužiau ir nenuskendau, tai nuo ko 
aš mirsiu? Giltinė negali tavęs užmušti, turi būti priežastis, 
- pasakė Traukvėjis. Savo nuostabai, jis nejautė siaubo. 
Pirmą kartą gyvenime jis nebijojo. Gaila, jog šita patirtis, 
atrodė, netruks ilgai. 

- GALĖTUM MIRTI IŠ SIAUBO, - pasiūlė gobtu- 
vas. Balsas vis dar turėjo kapinių skambesį, bet jau girdėjosi 
ir netikrumas. 

- Neišdegs, - išdidžiai atrėmė Traukvėjis. 

- JOKIOS PRIEŽASTIES NEREIKIA, - tarė Giltinė. 
- AŠ GALIU TAVE UŽMUŠTI. 

- Ne, negali! Tai būtų žmogžudystė. 

Figūra atsiduso ir atsismaukė gobtuvą. Vietoje išsi- 
šiepusios kaukolės, kurios tikėjosi Traukvėjis, jis pamatė 
išblyškusį ir truputį permatomą gana susijaudinusio demono 
veidą. 

- Aš viską supainiojau, ar ne? - pavargusiu balsu pa- 
klausė demonas. 

- Tu ne Giltinė! Kas tu toks? - sušuko Traukvėjis. 

- Vaikų Limfmazgių Tuberkuliozė. 

- Vaikų Limfmazgių Tuberkuliozė??? 

- Giltinė negalėjo atvykti, - liūdnai pasakė demonas, 
- Pseudopolyje didelis maras. Ji turėjo keliauti ten ir sėlin- 
ti gatvėmis. Todėl pasiuntė mane. 

- Nuo vaikų limfmazgių tuberkuliozės niekas ne- 
miršta. Aš turiu savo teises. Aš esu burtininkas! 

- Gerai, gerai. Tai turėjo būti didysis mano šansas, - 
pasakė Vaikų Limfmazgių Tuberkuliozė, - pažiūrėkime iš 
kitos pusės - jeigu aš tau kirsiu su šituo dalgiu, tu būsi toks 
pats negyvas, kaip ir kirtus Giltinei. Kas sužinos? 

- Aš! - atkirto Traukvėjis. 

- Ne, nesužinosi. Tu būsi negyvas, - logiškai paste- 
bėjo Vaikų Limfmazgių Tuberkuliozė. 

- Varyk iš čia, - pasiūlė Traukvėjis. 

- Viskas labai puiku, - tarė demonas, pakeldamas 
dalgį, - bet kodėl nepabandžius į viską pažvelgti iš mano 
požiūrio taško? Man tai daug reiškia, o tu turi pripažinti, jog 
tavo gyvenimas visai nebuvo nuostabus. Reinkarnacija bus 
tik geriau... oi. | 

Jo ranka užspaudė burną, bet Traukvėjis jau rodė į 
demoną drebančiu pirštu. 

| - Reinkarnacija! - susijaudinęs šūktelėjo jis, - vadi- 
nasi, tai, ką sako mistikai, yra teisybė! 

- Aš nieko nesakiau, - irzliai atšovė Vaikų Limf- 
mazgių Tuberkuliozė, - man netyčia išsprūdo. Na - mirsi 
savo noru, ar ne? 

- Ne, - tarė Traukvėjis. 

- Kaip nori, - atsakė demonas. Jis iškėlė dalgį, kuris 
gana profesionaliai nušvilpė žemyn, tačiau Traukvėjo ten 
nebebuvo. Jis buvo porą metrų apačioje ir atstumas vis didė- 
j0, nes šaka pasirinko tą momentą nulūžti ir pasiųsti jį nu- 
traukton kelionėn link tarpžvaigždinės erdvės. 

“- Sugrįžk! - suriko demonas. 

Traukvėjis neatsakė. Pilvu žemyn jis lėkė per vėjo 
gūsius, žiūrėdamas žemyn į vis plonėjančius debesis. 

Debesys išnyko. 

Apačioje Traukvėjui sumirgėjo visa Visata. Ten 
buvo Didysis A'tuinas, milžiniškas, sunkus ir išraupuotas 
krateriais. Ten buvo mažas Disko mėnulis. Tolimas spindu- 
lys galėjo būti tik “Stipriuoju Vojadžeriu“. Ir ten buvo vi- 
sos Žvaigždės, nepaprastai panašios į sutrupintus deimantus, 
išbarstytus ant juodo velveto, žvaigždės, kurios viliojo ir 
šaukė pas save drąsiausiuosius... 

Visa Realybė laukė Traukvėjo įkrentant. 

Jis taip ir padarė. 

Berods, kitos alternatyvos nebuvo. 

